
VILJAMO DŽEIMSO 
PRAGMATIZMO FILOSOFIJA 


Amerikiečių psichologas ir filosofas V. Džeimsas 
psichologijoje yra Žinomas kaip „sąmonės srauto“ 
koncepcijos, filosofijoje — kaip antropologizuotos 
pragmatizmo versijos kūrėjas. Jo filosofavimo stilius 
laužė klasikinius kanonus, filosofiją jis perkėlė iš 
„dramblio kaulo bokšto“ į auditorijas ir kasdienį 
gyvenimą, dėl to sulaukė vienų karšto pritarimo, 
o kitų atsiribojimo. Beveik visos išleistos jo knygos 
yra skaitytų populiarių paskaitų rinkiniai. Kad fi- 
losofijos tradicija peržengė savo siauras ribas ir tapo 
įdomi kitaip kultūriškai užsiangažavusiems žmo- 
nėms - tai ir V. Džeimso nuopelnas. 

Viljamas Džeimsas gimė 1842 metais Niujorke. 
Jo tėvas Henris Džeimsas (vyresnysis) pagarsėjo 
diskutuodamas teologijos klausimais. Jis buvo ar- 
timas Ralfo Voldo Emersono (Emerson, 1803 - 1882) 


draugas, domėjosi transcendentalizmu. Viljamo bro- 

lis Henris Džeimsas (jaunesnysis) tapo rašytoju, 
anksti emigravo į Angliją ir ten praleido visą gy- 
venimą. (Lietuvių kalba yra paskelbti jo „Asperso 
laiškai“ ir romanas „Moters portretas“.) 

Akademinė V. Džeimso karjera susijusi su Har- 
vardo universitetu. Iš pradžių jis mokėsi Ženevos 
universitete, tačiau po metų grįžo į JAV ir nuo 
1861 metų Harvardo universitete studijavo gamtos 
mokslus bei mediciną, o 1869 metais gavo medicinos 
daktaro mokslinį laipsnį. Harvardo universitete 1872 — 
1907 metais jis dėstė iš pradžių fiziologiją, po to- 
psichologiją ir tik sulaukęs trisdešimties metų vi- 
siškai atsidėjo filosofijai, ir jau nesiskyrė su ja iki 
gyvenimo pabaigos. Kaip teigia biografas R. Peris 
(Perry), V. Džeimsas buvo geras dėstytojas. Au- 
ditorijoje jis buvęs toks pat, kaip ir visur kitur - 
neorganizuotas, provokuojantis ir labai Žavingas. 
Dėstyti, kaip ir daryti bet ką kita, jam nusibosdavę, 
jis greitai pavargdavęs, tačiau atsisakęs skaityti pa- 
skaitas, jis šios veiklos ilgėjosi. Mirė V. Džeimsas 
1910 m. 

Savo akademinę karjerą V. Džeimsas pradėjo kaip 
psichologas. Pirmoji jo knyga „Psichologijos prin- 
cipai“ („The Principles of Psychology“, 1890 m.) 
atspindi XIX a. pab. - XX a. pr. būdingą psichologijos 

ir filosofijos suartėjimo tendenciją. 1897 metais pa- 
sirodžiusi jo knyga „Valia tikėti“ („The Will to 
Believe and Other Essays in Popular Philosophy“) 
jau filosofinė — joje spausdinamos populiarios pa- 
skaitos, skaitytos 1879 — 1896 metais. 1901 —- 1902 
mokslo metams Edinburgo universitete V. Džeim- 
sas parengė paskaitų ciklą psichinių išgyvenimų, 
susijusių su religiniu patyrimu, tema. Taip atsirado 
jo knyga „Religinio patyrimo įvairovė“ („The Va- 
rieties of Religious Experience: A Study in Human 
Nature“, 1902 m.). 1907 metais pasirodė bene po- 
puliariausia V. Džeimso knyga „Pragmatizmas“. | 
kilusią diskusiją pragmatizmo tiesos sampratos klau- 
simu V. Džeimsas atsakė po dvejų metų (1909 m.) 
išėjusia knyga „Tiesos reikšmė“ („The Meaning 
of Truth“). 1908 metais pasirodė paskutinė jam 
gyvam esant išleista jo knyga „Pliuralistinė visata“ 
(„A Pluralistic Universe“), kurioje empirinė episte- 
mologija ir pliuralistinė ontologija susipynusios su 
hėgelizmo kritika. V. Džeimso bandymą sukurti 
filosofinę sistemą liudija jau po jo mirties pasirodžiusi 
knyga „Kai kurios filosofijos problemos“ („Some 
Problems of Philosophy“). 1912 metais išėjo „Ra- 


dikalaus empirizmo esė“ („Essays in Radical Empi- 

ricism“), kur spausdinami V. Džeimso straipsniai, 
analizuojantys „grynojo patyrimo“ sampratą. 
Pragmatizmas kaip filosofijos kryptis susiforma- 
vo XIX a. pab.- XX a. pr. Amerikoje. Laikotarpį 
nuo pilietinio karo iki trečiojo mūsų amžiaus de- 
šimtmečio patys amerikiečiai vadina savo filosofijos 
„aukso amžiumi“. Kaip tik tuo metu Amerikos 
filosofinė mintis tapo pakankamai brandi, savaran- 
kiška ir originali. Žymiausios šio klasikinio periodo 
filosofijos figūros buvo susijusios su Harvardo 
universitetu: Čarlsas Sandersas Pirsas (Peirce, 1839 — 
1914) šį universitetą baigė, Džosaja Roisas (Royce, 
1855 - 1916) ir Džordžas Santajana (Santayana, 1863 — 
1952) kartu su V. Džeimsu čia dėstė filosofiją. 
V. Džeimsas polemizavo su Dž. Roiso neohėgelizmu. 
Absoliuto samprata Dž. Roiso filosofijoje V. Džeim- 
pragmatistinį pliuralizmą. Dž. Santajanos objekty- 
vusis idealizmas savo prielaidomis jam irgi turėjo 
būti nepriimtinas, tačiau jis niekada tiesiogiai su 
Dž. Santajana nėra polemizavęs. Jų tarpusavio san- 
tykiai buvo tolerantiški. V. Džeimso filosofija Dž. 
Santajanai atrodė pernelyg utilitarinė, jis priekaištavo 
V. Džeimsui, kad šis neįvertinęs loginės įsitikinimų 


ir idėjų galios, kad idėjų klaidingumą ir teisingumą 

supainiojęs su materialių reiškinių, kuriuos sukelia 
šios idėjos, „gyvybine galia“. Tačiau, kita vertus, 
Dž. Santajana pripažino, kad V. Džeimsas sukūrė 
„romantinę kosmologiją ir naują teologiją“. 1900 me- 
tais perskaitęs Dž. Santajanos veikalą „Poezijos ir 
religijos interpretacija“, V. Džeimsas įvertino jį kaip 
reikšmingą, nors platoniškuosius Dž. Santajanos 
filosofijos aspektus jis atmetė. 

Klasikinė pragmatizmo samprata paprastai sie- 
jama su Č. S. Pirso principu, V. Džeimso tiesos 
koncepcija, Ferdinando Kaningo Skoto Šilerio (Schil- 
ler, 1864 - 1937) humanizmu bei Džono Diujo 
(Dewey, 1859 — 1952) instrrumentalizmu. Visus juos 
jungė antimetafizinė nuostata. Apriorizmui jie prieš- 
priešino požiūrį, kad patyrimo pasaulis yra vie- 
nintelis pasaulis, kurį galima mąstyti. Pragmatizmas 
yra grynojo patyrimo filosofija, teigianti, kad tikrovė 
negali būti substanciali, fiksuota, užbaigta, ji su- 
vokiama kaip dinamiška ir pliuralistinė, kaip mūsų 
„sąmonės srautas“, kaip mūsų patyrimas, kurio 


duomenis Žmogus tvarko sau naudinga linkme ir 


! Perry R. The Thought and Character of William James: 
Briefer Version. — New York, 1954. — P. 59 - 60. 


tokiu būdu pats formuoja tikrovę, suteikdamas jai 
individualų apibrėžtumą. Taigi pasaulis yra plastiš- 
kas, neužbaigtas, jo negalima įsprausti į kokią nors 
schemą. Jame visada yra vietos kūrybai. Tai pliu- 
ralistinis pasaulis. Pasaulio vienovė galima tik mūsų 
sąmonėje, kur vienaip ar kitaip susijungia patyrimo 
faktai. Šiuo aspektu pragmatizmas artimas kitoms 
XIX a. pab.- XX a. pr. filosofijos srovėms - 
fenomenologijai, intuityvizmui, neopozityvizmui, „gy- 
venimo filosofijai“. 

Nauja ir būdinga pragmatizmui buvo mąstymo 
ir veiksmo vienybės idėja. Ją pirmasis suformulavo 
Č. S. Pirsas straipsnyje „Kaip padaryti mūsų idėjas 
aiškias“ („How to Make Our Ideas Clear“)?. Kadangi, 
pasak C. S. Pirso, minties funkcija yra veiksmo 
įpročių kūrimas, tai norint suvokti jos reikšmę reikia 


nustatyti, „kokius padarinius, galinčius turėti prak- 


2 Šis Č. S. Pirso straipsnis pirmą kartą buvo išspaudintas 
1878 m. žurnale „Popular Science Monthly“. Kaip jis pats 
yra sakęs, pragmatizmo idėją ir terminą jis perėmė iš 
Imanuelio Kanto (Kant, 1724 — 1804), tačiau jį vartojo 
tik privačiuose pokalbiuose. Maždaug po dvidešimties metų 
V. Džeimsas jį įtvirtino filosofinėje literatūroje. [Tiesa, 
pragmatizmo terminą 1888 m. savarankiškai yra pavartojęs 
prancūzų filosofas Morisas Blondelis (Blondel, 1861 - 1949).] 

tinę reikšmę, sukelia, mūsų manymu, mūsų sąvokos 
objektas. Šių padarinių suvokimas ir bus visas mūsų 
įgytas objekto suvokimas““. 

V. Džeimsas beveik pažodžiui pateikia šią Č. S. Pir- 
so formuluotę straipsnyje „Filosofijos sąvokos ir 
praktiniai rezultatai“ bei knygos „Pragmatizmas“ 
skyriuje „Kas yra pragmatizmas“. Šį Č.S. Pirso 
principą perėmė ir kiti pragmatistai. 

Kai kuriais aspektais Č. S. Pirso ir V. Džeimso 
koncepcijos vis dėlto skyrėsi. Č. S. Pirso principas 
buvo jo platesnės ženklų, komunikacijos ir racio- 
nalaus elgesio teorijos dalis. Jis ieškojo filosofijai 
tinkamo metodo, kuris jos sąvokas padarytų aiškias 
loginiu bei lingvistiniu požiūriu, t. y. padėtų jai 
atsikratyti subjektyvumo ir priartintų ją prie bendro 
pažinimo proceso. Tuo tarpu V. Džeimsas ne kartą 
yra minėjęs, kad jis kalba apie tai, kas susiję daugiau 
su gyvenimu, o ne su logika. Č. S. Pirso pragmatizmą 
galima laikyti reikšmės, bet ne tiesos teorija. Dž. Diujo 
instrumentalizmas artimesnis Č. S. Pirso filosofijai 


negu V. Džeimso voliuntarizmui, nes ir Dž. Diujo, 


* Peirce Ch. S. Collected Papers.- 1934.- Vol. 5.- 
P. 402. 

ir Č. S. Pirso požiūriu teiginys, kad idėjos reikšmę 
nustato jos praktinis rezultatas, turi loginę, o ne 
psichologinę prasmę. Ir Č. S. Pirso, ir Dž. Diujo 
tiesos samprata iš principo nesiskyrė nuo klasikinės 
tiesos koncepcijos, nes abu jie teigė, kad tiesa - tai 
nuomonė, kuriai pritaria visi tyrinėtojai. Radikali 
pragmatistinė tiesos koncepcija sietina su V. Džeimso 
vardu. Pasak jo, teisinga yra tik tokia idėja, tokia 
teorija, kuri padeda suvokti objektą, padeda pasiekti 
patenkinamų rezultatų ir turi praktinių padarinių 
individui, yra jam naudinga. Vertingumas, rezul- 
tatyvumas ir naudingumas yra pagrindiniai tiesos 
kriterijai. Taigi V. Džeimso filosofija tikrovę tapatina 
su patyrimu, o tiesą - su naudingumu. Tačiau tiesos 
naudingumą reikėtų suprasti plačiau, ne vien ma- 
terialių individo poreikių tenkinimo prasme. Kita 
vertus, teorijos, idėjos, sąvokos traktuojamos kaip 
instrumentas, padedantis orientuotis pasaulyje, tvar- 
kyti „sąmonės srauto“ chaosą, klasifikuoti patyrimo 
duomenis ir pan. 

Nuo kitų pragmatistų V. Džeimsas skyrėsi tuo, 
kad jį domino ne filosofinių sąvokų savaiminis 
aiškumas, o jų egzistencinė prasmė. Todėl jis laikomas 
psichologizuoto „gyvenimo filosofijos“ varianto kū- 


rėju. 

Kuo reikšminga V. Džeimso psichologinė kon- 
cepcija? 

Tuo metu, kai jis kūrė, formavosi eksperimentinė 
psichologija, kuri sekė gamtos mokslų (biologijos, 
fiziologijos) pavyzdžiu. Ji fiksavo izoliuotus eks- 
perimentinius duomenis, vėliau induktyviai juos 
apibendrindavo. Kartu formavosi ir nuo gamta- 
mokslinio požiūrio nepriklausomos aprašomosios 
psichologijos pagrindai. Francas Brentanas (Bren- 
tano, 1838 — 1917) veikale „Psichologija empiriniu 
požiūriu“ (1874 m.), neneigdamas eksperimentinės 
psichologijos pažintinės reikšmės, priešpriešino jai 
aprašomąją psichologiją, kuri remiasi nuo psicho- 
fizinių faktų nepriklausomais patyrimo duomenimis 
ir ieško bendrų sąmonės struktūros principų. 
V. Džeimso, Anri Bergsono (Bergson, 1859 — 1941), 
o vėliau ir Edmundo Huserlio (Husserl, 1859 - 1938) 
doktrinos pratęsė šią F. Brentano sąmonės kaip 
vieningos nepriklausomos struktūros koncepciją. 
Nors V. Džeimsas sąmonės tyrimus pradėjo nuo 
eksperimentinės psichologijos (jis įkūrė JAV pirmąją 
eksperimentinės psichologijos laboratoriją), tačiau jo 
„Psichologijos principai“ pagrįsti ir eksperimentine, 
ir aprašomąja psichologija. Jo „sąmonės srauto“ idėja 


vėliau išsirutuliojo į „radikaliojo empirizmo“ kon- 

cepciją. V. Džeimso požiūriu, „sąmonės srautas“ 
visada individualus. Pasak jo, elementarus psichinis 
faktas yra ne „mintis“ apskritai, ne „ta ar kita 
mintis“, o „mano mintis“, „mintis, priklausanti kam 
nors“*. Kita vertus, „sąmonės srautas“ yra vieningas: 
tik retrospektyviai galima jame išskirti atskirus 
išgyvenimus, jausmus ir mintis. Be visuminio są- 
monės konteksto nė vienas jos elementas neįgyja 
savarankiškos reikšmės. Nėra principinio skirtumo 
tarp pažintinių ir nepažintinių sąmonės funkcijų. 
Tokia V. Džeimso „grynojo patyrimo“ samprata 
skiriasi nuo pozityvistinio požiūrio į patyrimą kaip 
į pažintinį santykį su tikrove. Be to, „sąmonės 
sraute“ išnyksta atotrūkis tarp atskirų patyrimo 
elementų. „Mes turime sakyti, kad jaučiame jung- 
tukus ir, jaučiame jeigu, jaučiame bet, jaučiame kartu 
taip, kaip sakome, kad jaučiame mėlyną spalvą arba 
šaltį“. Kita vertus, „sąmonės srautas“ nėra pasyvus - 
į ji patenka tik tai, kas „praktiškai ir estetiškai mus 


domina“. Asmenybės interesai iš chaotiško duomenų 


* James W. The Principles of Psychology. - Cambridge, 
1984.- Vol. 1.- P. 221. 
` Ten pat.- P. 238. 

srauto atrenka tai, kas patenka į individualius „sąmo- 
nės srautus“. „Sąmonės srautas“ ir yra V. Džeimso 
subjekto gyvenimas, jis jį išgyvena kaip kiekybiškai 
neišmatuojamą subjektyvią trukmę. Filosofiniame kon- 
tekste šią savo idėją V. Džeimsas vadino „radikaliuoju 
empirizmu“, atskleidžiančiu jo epistemologines nuo- 
statas. Ryškiausiai jos išsakytos jo straipsniuose „Ar 
egzistuoja sąmonė?“ (1904 m.) ir „Grynojo patyrimo 
pasaulis“ (1904 m.). Radikaliojo empirizmo požiūriu, 
visos patyrimo elementų jungtys irgi tampa patyrimo 
dalimi. Patyrimo srautas tampa vieninteliu V. Džeim- 
so koncepcijos absoliutu, jis yra pirminis pažinimo 
subjekto ar objekto skyrimo atžvilgiu. 
„Grynajame patyrime“ tarsi ištirpsta visos fizinio 
pasaulio dimensijos, visi psichiniai procesai (suvo- 
kimas, mintis, jausmas) - ir sąmonės, ir pasąmonės 
lygmenyje. Šie duomenys, arba „grynieji patyrimai“, 
"eina vienas po kito, sudarydami begalinę įvairovę 
ryšių, kurie irgi tampa šio patyrimo dalimi. Jeigu 
būtų galima izoliuoti grynojo patyrimo vienetą, jis 
būtų neutralus. Tik retrospektyviai grynąjį patyrimą 
galima skaidyti į dvi “dalis: sąmonę ir tikrovę. 
V. Džeimso „sąmonės srauto“ koncepcija pri- 


mena A. Bergsono durée réelle sampratą. Jie abu 

rėmėsi „tekančios“, dinamiškos tikrovės prielaida, 
o tai nesuderinama su mechanistiniu, deterministiniu 
ar racionalistiniu pasaulio vaizdu. Tradicinį bandymą 
konstruoti tikrovę remiantis abstrakčiomis sąvokomis 
abu filosofai laikė žalingu intelektualizmu, iškrei- 
piančiu tikrąją tikrovės prigimtį. Nei A. Bergsonas, 
nei V. Džeimsas niekada nesiginčijo dėl prioriteto, 
kam priklauso „sąmonės srauto“ idėja. A. Bergsonas 
prisipažino, kad, kurdamas savo doktriną, jis nebuvo 
susipažinęs su jau publikuotais V. Džeimso darbais. 
Nors A. Bergsonas sutiko, kad jo durėe réelle kon- 
cepcija daugeliu atžvilgių sutampa su V. Džeimso 
„sąmonės srauto“ doktrina, vis dėlto jos skiriasi savo 
prasme ir kilme. V. Džeimso koncepcija yra psi- 
chologinė, o A. Bergsonas priėjo prie savo išvadų 
kritikuodamas laiko homogeniškumą. Pats V. Džeim- 
sas susidomėjo A. Bergsono kūryba 1903 metais. 
1907 metais jam atsiųstą „Kūrybinę evoliuciją“ jis 
sutiko nepaprastai entuziastingai. Jo teigimu, tai 
„absoliučiai nuostabiausia kada nors iki šiol parašyta 
filosofinė knyga“. Be to, ji atitikusi paties V. Džeimso 


ketinimus - „užmušusi intelektualizmą mirtinai“. 


* Perry R. The Thought and Character of William 
James. - P. 341. 

„Sąmonės srauto“ idėja suartina V. Džeimso 
palikimą ir su fenomenologija. Pats V. Džeimsas 
nejautė savo artimumo fenomenologijai, nesidomėjo 
ir E. Huserlio darbais, tačiau, kaip prisipažino E. 
Huserlis, V. Džeimso „sąmonės srauto“ idėja padėjo 
jam išvengti psichologizmo. Ilgą laiką į šį E. Huserlio 
prisipažinimą niekas nekreipė dėmesio, bet pasta- 
ruoju metu vis daugiau fenomenologijos tyrinėtojų 
šioje V. Džeimso koncepcijoje ieško ir fenomeno- 
logijos ištakų. 

1897 m. pasirodžiusią knygą „Valia tikėti“ 
V. Džeimsas dedikavo Č. S. Pirsui, tačiau joje ryški 
ir prancūzų filosofo Šarlio Renuvjė (Renouvier, 1815 — 
1903) įtaka. Kaip rašo V. Džeimso biografai, svar- 
biausias motyvas, paskatinęs jį susidomėti filosofija, 
buvo jo egzistenciškai išgyventa determinizmo ir 
laisvos valios problema. Esė „Ar verta gyventi?“ 
V. Džeimsas aiškino, kad, pasinėrus į refleksiją, 
pernelyg uoliai ieškant apmąstomų dalykų abstrakčių 
priežasčių, galima pasiekti „kraštą nuokalnės, kurios 
apačioje glūdi pesimizmas ir savižudiško požiūrio 
į gyvenimą Košmaras“. Požiūris į gyvenimą kaip 
į košmarą gali turėti daugybę priežasčių, tačiau 


pagrindinis jo šaltinis visais laikais, pasak filosofo, 

buvo prieštaravimas tarp gamtos reiškinių ir „širdies 
troškimo tikėti, kad už gamtos reiškinių slypi dvasia, 
kurią gamta tik išreiškia“. V. Džeimso filosofijos 
subjektas jaučia „amžinos moralinės tvarkos“ poreikį, 
jį apima bežadė klaikuma supratus, kad nieko nėra 
amžino, kad visata nesaugo jo idealų. 
Determinizmo principas, kuriuo remiasi ekspe- 
rimentiniai mokslai, sukelia, pasak V. Džeimso, 
žmogaus gyvenimo nulemtumo, bejėgiškumojausmą. 
Savo dienoraštyje jis rašė, kad išeitį iš krizės rado 
susipažinęs su Š. Renuvjė valios laisvės doktrina. 
Didelį įspūdį jam padarė tokia prancūzo sentencija: 
„Remiuosi mintimi todėl, kad ją pasirenku, kai 
galėčiau pasirinkti ir kitas mintis”. V. Džeimso „valios 
tikėti“ doktrinoje ši mintis formuluojama taip: „Mes 
turime teisę savo rizika tikėti bet kokia hipoteze, 
kuri yra pakankamai gyva, kad patrauktų mūsų 
valią“, nors ir nėra pakankamai ją pagrindžiančių 
faktų. Skepticizmas, pasak V. Džeimso, nervingai 
laikosi principo „Geriau niekada netikėti, negu tikėti 
melu!“ Tai liudija asmeninę skeptikų baimę būti 
apgautiems. „Aš irgi bijau būti apgautas; bet manau, 
kad šiame pasaulyje gali nutikti blogesnių dalykų 
negu būti apgautam.“? Savo filosofijos subjektui 


7 James W. The Will to Believe. - Cambridge, 1979. - 
P. 25; | 

V. Džeimsas siūlo remtis prielaida, kad tikėjimas 
faktu gali padėti sukurti patį faktą. Tikėjimas laisva 
valia (priėmus indeterminizmo hipotezę) padeda 
išvengti pesimizmo ir savižudybės. Indeterminizmo 
požiūriu, ateities įvykiai tampa atviromis galimy- 
bėmis, iš kurių subjektas pagal savo įsitikinimus ir 
tikėjimą sukuria savo visatą ir savo gyvenimo istoriją. 

Abejodami ir svarstydami niekada nerasime at- 
sakymo, kuri hipotezė - pesimizmo ar optimizmo — 
yra teisinga. Žmogaus situaciją pasaulyje V. Džeimsas 
ne kartą lygina su pasiklydimu kalnuose. „Mes 
stovime kalnų tarpeklyje, - perfrazuoja jis F. Stefeną 
(Stephen), - gaubiami sniego audros ir rūko, kuriame 
kartais prasišviečia takeliai, galbūt nepatikimi.“ Šis 
pasaulio iracionalumas nesiūlo subjektui jokių „moks- 
linių įrodymų“ ir jokios išeities. Jam tenka apsispręsti 
pačiam. „Jeigu stovėsime nejudėdami, mirtinai su- 
šalsime. Jeigu pasuksime klaidingu keliu - užsimu- 
šime. Ką gi mums daryti?“ V. Džeimso manymu, 
valia turinti padėti subjektui neprarasti tvirtybės, 
nepasiduoti pesimizmui ir ryžtis veiksmui. „Veikti 
tikint, kad viskas eina geryn, o po to tebūnie, kas 


bus... Jei viskas baigsis mirtimi, tai geriau jos sutikti 

neįmanoma.“* Subjekto pesimizmas paskatina jį sa- 
vižudybei, ir šis faktas patvirtina hipotezę, kad 
pasaulis blogas. Optimizmo hipotezė sukuria prie- 
šingą faktą. „Pasaulis geras, pasakysime mes, jei 
jis toks, kokį mes jį sukursime, o mes sukursime 
jį gerą.” Taigi įsitikinimas V. Džeimso koncepcijoje 
pats save verifikuoja. „Tiesos negali tapti tiesomis 
tol, kol mūsų tikėjimas nepaverčia jų tiesomis“, — 
teigė filosofas, šokiruodamas tuos, kurie tiesos sąvoką 
vartojo įprastine pažintine prasme. V. Džeimso tiesos 
sampratos prielaidos nebuvo gnoseologinės.Jam svar- 
bu, kaip gyventi- kaip įveikti skepticizmą ir pe- 
simizmą: Jo „valios tikėti“ doktrina artima egzis- 
tencializmui ir gyvenimo filosofijai. Todėl savo iš- 
takomis ir vėlesnė pragmatistinė tiesos samprata, 
suformuluota jo knygoje „Pragmatizmas“ (1970 m.), 
skiriasi nuo kitų pragmatistų tiesos versijų. „Praktinių 
padarinių“ kaip idėjų reikšmės ir teisingumo kri- 
terijaus samprata ir čianeįgyja gnoseologinio aspekto. 
Č. S. Pirsas „praktinius padarinius“ suprato kaip 
bendrą veiksmo direktyvą, kuri slypi idėjos turin. je. 


Nors veiksmas verifikuoja idėją, tačiau idėja lieka 


* Ten pat.- P. 33. 
* Ten pat.- P. 56. 

pirminė veiksmo atžvilgiu, ji egzistuoja ne tam, kad 
tarnautų veiksmui. F. K. S. Šilerio humanizme ir 
Dž. Diujo instrumentalizme idėjų teisingumas ve- 
rifikuojamas jų naudingumu pažinimo problemai 
spręsti. V. Džeimso pragmatizme „praktinių pada- 
rinių“ samprata tampa pirmine paties Žinojimo 
atžvilgiu. Teorines problemas, nepadedančias sub- 
jektui gyventi, jis iš anksto atmeta, nesvarstydamas 
jų pažintinio turinio. Tai esančios tik negyvos, ne- 
būtinos ir trivialios hipotezės. | 

Knygoje „Pragmatizmas“, paskelbtoje praėjus de- 
šimčiai metų po „Valios tikėti“ pasirodymo, V. Džeim- 
sas tarsi pabandė susieti savo, F. K. S. Šilerio ir 
Dž. Diujo tiesos koncepcijas į vieną. pragmatistinę 
tiesos sampratą. Tačiau iš esmės jis tęsė jau knygoje 
„Valia tikėti“ pradėtą egzistencinę tiesos interpre- 
taciją, nepaisydamas šios sąvokos gnoseologinio 
apibrėžtumo. Todėl, be didelio susidomėjimo, ši 
tiesos koncepcija sukėlė ir griežtos kritikos bangą. 

Kuo rėmėsi V. Džeimso kritikai? Džordžas Edu- 
ardas Muras (Moore, 1873 - 1958) straipsnyje 
„V.Džeimso pragmatizmas“ teigė, kad ne visas 
teisingas idėjas galima verifikuoti ir kad ne visos 


teisingos idėjos yra naudingos. Be to, Dž. Muras 

nesutiko su V. Džeimsu, jog Žmonės sukuria ir keičia 
tiesas, ir sakė, kad kinta realybė, bet ne tiesos, ir 
kad įsitikinimų formavimosi proceso negalima ta- 
patinti su tiesos sukūrimu. Pragmatizmą ginantis 
V. Džeimsas jam priminė advokatą, ginantį nusi- 
kaltėlį. Dar smarkiau V. Džeimso tiesos koncepciją 
kritikavo Bertranas Raselas (Russell, 1872 - 1970). 
Jis teigė, kad V. Džeimsas supainiojo dvi idėjos 
darbingumo kaip jos teisingumo kriterijaus sampra- 
tas. Moksle hipotezė dirba, jei iš jos galima gauti 
verifikuojamus teiginius, o V. Džeimso pragmatiz- 
me- jei tikėjimas ją pateisina. Norėdamas išryškinti 
V. Džeimso koncepcijos paradoksalumą, B. Raselas 
ironizavo, kad jo koncepcijoje tikėjimas kito žmogaus 
egzistavimu pakeičia paties Žmogaus egzistavimą, 
bet nenumaldo vienatvės jausmo. B. Raselo nuomone, 
V. Džeimsas absurdiškai sutapatino du teiginius: 
„teisinga tai, kad kiti Žmonės egzistuoja“, ir „nau- 
dinga tikėti, kad kiti Žmonės egzistuoja“. 
Kritikuoti V. Džeimso tiesos koncepciją remiantis 
klasikinės tiesos sampratos (idėjų irtikrovės atitikimo) 
prielaida gana nerezultatyvu. Jau pati pažinimo 
proceso samprata, suformuluota V. Džeimso „gIY- 


nojo patyrimo“ doktrinoje, ištirpdo idėjos ir tikrovės 

priešpriešą. Jis ieško tiesos kriterijaus sąmonės srautui 
struktūrinti. Kaip pažymėjo lenkų logikas ir filosofas 
Kazimežas Aidukevičius (Ajdukiewicz, 1890 - 1963), 
pragmatistinė tiesos koncepcija, kaip ir kitos nekla- 
sikinės koncepcijos, apie idėjos teisingumą sprendžia 
ne iš to, ar ji atitinka tikrovę, o iš to, ar ji atitinka 
„galutinį kriterijų“. V. Džeimsui toks kriterijus — 
subjekto gyvenimas. 

V. Džeimsas į klasikines filosofijos problemas 
drąsiai žvelgė psichologo žvilgsniu, ieškodamas jose 
to, kas atitiktųegzistencinius jo psichologinio subjekto 


poreikius. Net filosofijos krypčių kilmę jis aiškino 


En med jų kūrėjų psichologiniais tipais: jautrus 
filosofo charakteris, pasak jo, skatina domėtis ide- 
alizmų; tik tvirto charakterio mąstytojai gali priimti 
šiurkščią tikrovę tokią, kokia ji yra. Nė viena pasaulį 
aiškinanti koncepcija (filosofija, mokslas, religija) savo 
kilme ir tikslais nėra susijusi vien tik su intelek- 
tualiniais interesais. V. Džeimso supratimu, „pilna- 
verčio žmogaus“ prigimčiai reikia ir faktų (mokslo), 
ir idealų (religijos). Jis skelbė, kad jo pragmatizmas 
gali sutaikyti mokslą su religija, tačiau išeities taškas 


V. Džeimsui buvo ne paties mokslo poreikiai: „gamtos 

mokslai nieko nežino apie dvasinę būtį“"?, jų nustatyti 
dėsniai „sausi, negyvi, neįdomūs“"!. Jie tik simboliai, 
nepaliečiantys tikrovės. Prie jos priartėjama tik per 
tai, kas atskira ir individualu. Iš tiesų pragmatistinės 
V. Džeimso tiesos koncepcijos tikslas buvo apginti 
subjekto teisę tikėti tuo, kuo jam norisi tikėti, ir 
leisti jam pavadinti savo religinius įsitikinimus tie- 
somis. 

Pragmatizmo filosofijoje religinio tikėjimo analizei 
skiriama daug vietos. Religija traktuojama kaip nau- 
dinga ir vaisinga hipotezė, nes ji turi žmogui didelę 
reikšmę. Tikėjime Dievu sukoncentruotas religinis 
žmonijos patyrimas, kuris yra realus ir turi reikš- 
mingų padarinių Žmogaus gyvenime. Tikėjimui ne- 
reikia racionalaus pagrindo, pakanka emocinio po- 
reikio ir laisvos valios. Kadangi tikėjimas Žmogui 
naudingas, vadinasi, jis yra teisingas. 

Religinio patyrimo problema aptinkama beveik 
visuose V. Džeimso veikaluose, jai skirta ir atskira 
knyga „Religinio patyrimo įvairovė“, parengta Edin- 
burgo universitete skaitytų paskaitų pagrindu. Svar- 


biausiu praktiniu religinio tikėjimo rezultatu subjekto 


"V Ten pat.- P. 479. 
!! Ten pat.- P. 486. 

gyvenime V. Džeimsas laikė jo galią paversti negyvą, 
nieko nesakantį visatos tai į gyvą subjektą, su kuriuo 
žmogus gali bendrauti. Pasaulis, kurį valdo Dievas, 
gali žlugti, bet tie idealai, kurie jaudina šio pasaulio 
žmogų, bus įkūnyti kitame pasaulyje. Todėl trage- 
dija - laikina. Tokia Dievo samprata patenkina vieną 
iš stipriausių V. Džeimso subjekto poreikių - amžinos 
moralinės tvarkos poreikį, todėl ji pragmatizmo 
požiūriu yra teisinga. 

Šį praktinio rezultato testą V. Džeimsas pritaikė 
ir kitomstradicinės teologijos sąvokoms,metafizinėms 
Dievo savybėms (jo pirmapradiškumui, būtinumui, 
prigimties paprastumui ir t. t.), siekdamas parodyti 
teologijos intelektualizmo nepagrįstumą. Jo manymu, 
šie Dievo požymiai nieko konkrečiai nereiškia, net 
jei jie nepriekaištingai logiškai argumentuoti, nes 
jie nesusiję su realiu subjekto gyvenimu. „Sakykite, 
ką būtent aš turiu daryti, kad geriausiai suderinčiau 
savo esybę su Dievo prigimties paprastumu?“ — 
retoriškai klausia V. Džeimsas". Visos teologijos 
sąvokos, nesukeliančios „praktinių rezultatų“, tėra 


tik „pedantiškas tuščiažodžiavimas“. 


12? James W. The Varieties of Religious Experience. - 
The New American Library, 1958.- P. 340. 

V. Džeimso nuomone, religija reikalinga ne tam, 
kad atsakytų į proto keliamus klausimus, bet tam, 
kad nuramintų širdį. Tos Dievo savybės, kurios 
paliečia subjekto jausmus (jo moraliniai bruožai), 
įgyja reikšmę ir tampa pragmatizmo požiūriu tei- 
singos. „Būdamas teisingas, jis gali nubausti mus 
už mūsų kaltes. Mylėdamas jis gali mums jas atleisti. 
Jo galia, meilė ir gailestingumas neišmatuojami, mes 
galime beatodairiškai juo pasikliauti.“* Religinis 
patyrimas daug labiau mus priartina prie tikrovės 
negu intelektas. Mokslas orientuoja Žmogų į pasaulį, 
religija - į patį save. Jos dinamiškos jėgos persmelkia 
visą Žmogaus esybę. Taigi Dievo problema V. Džeim- 
są domino kaip Žmogaus problema. Jam pavyko, 
A. Bergsono žodžiais tariant, nustatyti religinės 
emocijos kvintesenciją. „Be abejonės, mes visi jau- 
tėme, kad ši emocija šui gencris yra džiaugsmas 
ir vienovės su aukštesne jėga suvokimas. Tačiau 
šio džiaugsmo ir šios vienovės, kurios, atrodė, ne- 
galima nei analizuoti, nei nusakyti, prigimtį sugebėjo 
apibūdinti ir išanalizuoti tiktai V. Džeimsas“!*, - rašė 


A. Bergsonas. 


5 Ten pat.- P. 341. 
“ Cit. iš: Perry R. The Thought and Character of 
William James. - P. 342. 


26 


V. Džeimso „religinio patyrimo“ samprata ins- 
piravo vėlesnes humanistinės religijos interpreta- 


cijas. 


Jūratė Baranova 


Pragmatizmas 


Džono Stiuarto Milio!, 
kuris pirmasis mane išmokė 
pragmatinio proto atvirumo 
ir kurį, jei jis šiandien būtų gyvas, 
mano vaizduotė norėtų regėti mūsų 
vadovu, atminimui 


PRATARMĖ 


Šios paskaitos buvo skaitytos Bostono Lo- 
velio institute 1906 m. lapkričio ir gruodžio 
mėnesiais bei Niujorko Kolumbijos universitete 
1907 m. sausio mėnesį. Spausdinu jas tokias, 
kokios buvo skaitytos, be jokių pakeitimų ar 
pastabų. Vadinamasis pragmatizmo sąjūdis - 
man šis pavadinimas nepatinka, bet turbūt per 
vėlu jį keisti —- atsirado netikėtai, tartum iš dan- 
gaus nukrito. Daugybė visada filosofijoje egzis- 
tavusių tendencijų staiga visos kartu suvokė 
savo bendrumą ir suprato turinčios tą patį tikslą; 
tai įvyko daugelyje šalių ir daugeliu skirtingų 
požiūrių, todėl atsirado daugybė skirtingų aiš- 
kinimų. Bendrais bruožais ir vengdamas smul- 
kmeniškos polemikos stengiausi pateikti vien- 
tisą vaizdą - tokį, koks jis man atrodo. Manau, 
kad buvo galima išvengti daugelio bevaisių 
diskusijų, jeigu mūsų kritikai būtų sutikę pa- 
laukti, kol išdėstysime savo skelbiamą teoriją 
iki galo. 

Jei mano paskaitos sudomins skaitytoją, tik- 
riausiai jis norės daugiau pasiskaityti šiuo klau- 
simu. Todėl pateikiu keletą nuorodų. 

Pagrindinis veikalas, išleistas Amerikoje, yra 
Džono Diujo? „Loginės teorijos studijos“ („Stu- 
dies in Logical Theory“). Taip pat naudinga 
perskaityti Diujo straipsnius Žurnaluose „Phi- 
losophical Review“ (vol. XV, p. 113, 465), „Mind“ 
(vol. XV, p. 293) bei „Journal of Philosophy“ 
(vol. IV, p. 197). 

Tačiau, matyt, geriausia būtų pradėti nuo 
Šilerio? „Humanizmo studijų“ („Studies in Hu- 
manism“), ypač nuo I, V, VI, XVIII ir XIX 
esė. Jo ankstesnės esė ir poleminė literatūra 
šiuo klausimu išsamiai nurodyta jo išnašose. 

Toliau, žr. Mijo (G. Milhaud) veikalą 
„Racionalumas“ („Le Rationnel“, 1898) ir pui- 
kius Lerua (Le Roy)“ straipsnius „Revue de 
Métaphysique” (t. 7, 8,9). Taip pat žr. Blondelio* 
ir De Saji (De Sailly) straipsnius „Annales de 
Philosophie Chrétienne” (4"“ Série, t. 2, 3). 
Papinis (G. Papini)“ paskelbė, kad greitai pa- 
sirodys knyga apie pragmatizmą prancūzų kal- 
ba. | 

Kad išvengčiau nesusipratimų, iškart noriu 
pasakyti, jog tarp pragmatizmo, kaip aš jį su- 
prantu, ir doktrinos, kurią neseniai apibūdinau 
kaip „radikalųjį empirizmą“, nėra jokio loginio 
ryšio. Pastaroji visiškai savarankiška. Galima 
visai ją atmesti ir vis dėlto likti pragmatistu. 


Harvardo universitetas, 1907 m. balandis 

Pirma paskaita 


DABARTINĖ FILOSOFIJOS 
DILEMA 


Ponas Čestertonas (Chesterton) savo nuo- 
stabaus esė rinkinio „Eretikai“ įžangoje parašė 
tokius žodžius: „Yra Žmonių - aš irgi vienas 
iš jų, - kurie mano, kad tikriausias ir svarbiau- 
sias žmogaus bruožas yra pasaulėžiūra. Mes 
manome, kad namų šeimininkei, aišku, svarbu 
žinoti, kokios nuomininko pajamos, bet dar 
svarbiau Žinoti, kokia jo filosofija. Mes manome, 
kad generolui, kuris rengiasi kariauti, svarbu 
žinoti, kiek yra priešininkų, bet dar svarbiau 
žinoti, kokia jų filosofija. Mes manome, kad 
problema ne ta, ar pasaulėžiūra veikia aplinką, 
bet ar apskritai kas nors gali tą aplinką paveikti“. 

Šiuo klausimu mano nuomonė sutampa su 
pono Čestertono nuomone. Aš žinau, ponios ir 
ponai, kad kiekvienas iš jūsų turi savo filosofiją 


3. 1576 33 


ir kad įdomiausias ir svarbiausias dalykas yra 
būdas, kuriuo ta filosofija lemia jūsų skirtingų 
pasaulių perspektyvą. Tą patį jūs Žinote apie 
mane. Vis dėlto prisipažinsiu, kad mintis apie 
užduotį, kurios aš imuosi, mane baugina. Mat 
kiekvieno iš jūsų filosofija, kuri yra tokia svarbi, 
nėra koks nors specialus dalykas; tai mūsų 
daugiau ar mažiau aiški nuojauta, kas iš tikrųjų 
yra gyvenimas. Ši filosofija tik iš dalies perimta 
iš knygų; tai mūsų individualus būdas suvokti 
ir jausti visatos pulsą. Neturiu pagrindo manyti, 
kad daugelis iš jūsų esate studentai, studijuo- 
jantys visatos mokslus, tačiau vis dėlto stoviu 
prieš jus, trokšdamas sudominti filosofija, kuri 
iš esmės turi būti nagrinėjama kaip specialus 
dalykas. Aš noriu, kad jūs pajustumėte simpatiją 
vienai šiuolaikinei filosofijos pakraipai, kuria 
aš giliai tikiu, ir vis dėlto turiu kalbėtis su 
jumis kaip profesorius, nors jūs ir nesate stu- 
dentai. Kad ir kokia būtų profesoriaus pasau- 
lėžiūra, ji būtinai turi teikti peno ilgam po- 
kalbiui. Pasaulėžiūrai, kurią galima apibūdinti 
dviem sakiniais, profesoriaus proto nereikia. Kas 
patikės tokiais niekais? Man teko klausytis, kaip 
kai kurie mano draugai ir kolegos mėgino 

populiarinti filosofiją šitoje pačioje salėje, bet 
greitai jų dėstymas darydavosi sausas ir spe- 
cialus, o rezultatai tik iš dalies buvo padrą- 
sinantys. Tad mano sumanymas yra gana ri- 
zikingas. Neseniai pats pragmatizmo kūrėjas“ 
Lovelio institute skaitė paskaitų kursą apie 
pragmatizmą - tai buvo akinančios šviesos blyks- 
niai kimeriškoje tamsoje?. Manau, kad nė vienas 
iš mūsų nesuprato visko, ką jis pasakė, - ir vis 
dėlto aš stoviu čia ir leidžiuosi į panašią avan- 
tiūrą. 

Aš nutariau rizikuoti, nes paskaitos, apie 
kurias kalbu, pritraukė nemažai publikos. Reikia 
pripažinti, kad kalbos apie sunkiai suvokiamus 
dalykus mus pakeri netgi tada, kai nei mes, 
nei disputo dalyviai jų nesuprantame. Mus 
apima jaudulys dėl problemos, pajuntame be- 
galybės dvelksmą. Tegul tik kur nors rūkoma- 
jame prasidės ginčas apie valios laisvę ar Dievo 
visažinystę, apie gėrį ir blogį, ir pamatysite, 
kaip visi ištemps ausis. Filosofijos rezultatai 
mums gyvybiškai svarbūs, ir net keisčiausi 
filosofijos argumentai maloniai jaudina mūsų 
polinkį į subtilius ir reikšmingus dalykus. 

Aš pats, būdamas atsidavęs filosofijai ir 
tikėdamas, kad mums, filosofams, brėkšta nauja 
aušra, jaučiuosi turįs per fas aut nefas papasakoti 
jums šį tą nauja apie dabartinę padėtį. 

Filosofija yra kartu ir pati kilniausia, ir 
pati banaliausia Žmogaus siekių apraiška. Ji 
įsiskverbia net į mažiausius plyšelius ir atveria 
plačiausias erdves. Ja pilvo neprikimši, bet ji 
padrąsina mūsų sielas; ir nors paprastam žmo- 
guijos metodai, abejonės ir iššūkiai, jos sofizmai 
ir dialektika atrodo atgrasūs, niekas negalėtų 
žengti pirmyn, jeigu jos šviesos spinduliai ne- 
nutviekstų pasaulio perspektyvų. Šiaip ar taip, 
dėl tų šviesos blyksnių ir juos gaubiančios 
tamsos bei paslapties kontrasto tai, ką ji sako, 
įdomu toli gražu ne vien profesionalui. 

Filosofijos istorija didžia dalimi yra Žmonių 
temperamentų susidūrimo istorija. Gal kai ku- 
riems mano kolegoms toks požiūris atrodys 
ne itin pagarbus, bet aš turėsiu atsižvelgti į 
šį susidūrimą ir juo remdamasis paaiškinti 
gausybę filosofų nesutarimų. Kad ir kokio 
temperamento būtų profesionalus filosofas, fi- 
losofuodamas jis stengiasi nuslėpti savo tem- 
peramentą. Temperamentas tradiciškai nėra lai- 


36 


komas argumentu, tad filosofas ieško tik beas- 
menių argumentų savo išvadoms. Tačiau jo 
temperamentas veikia jį labiau nei kuri nors 
jo griežtai objektyvi prielaida. Jo temperamen- 
tas priskiria argumentams vienokį ar kitokį 
akivaizdumą, skatindamas susidaryti švelnesnį 
ar rūstesnį požiūrį į pasaulį, kaip kad skatintų 
vienas ar kitas faktas ar principas. Filosofas 
pasitiki savo temperamentu. Ieškodamas jį ati- 
tinkančio pasaulio, filosofas tiki kiekvienu tem- 
peramentui adekvačiu pasaulio vaizdu. Jam 
atrodo, kad priešingo temperamento Žmonės 
disonuoja su pasaulio prigimtimi, širdies gi- 
lumoje jis laiko juos nekompetentingais, mano, 
kad filosofijos problemas ne jiems narplioti, 
nors jie ir gerokai pranoktų jį dialektiniais 
sugebėjimais. 

Tačiau viešumoje jis negali pretenduoti į 
didesnį įžvalgumą ar autoritetą vien remda- 
masis savo temperamentu. Todėl mūsų filo- 
sofinės diskusijos būna nevisiškai nuoširdžios: 
svarbiausia iš mūsų prielaidų niekada nemi- 
nima. Esu įsitikinęs, kad bus aiškiau, jei šiose 
paskaitose mes sulaužysime tą taisyklę ir tem- 
peramentą minėsime. Taigi aš taip ir darysiu. 

Žinoma, aš kalbu apie tikrai neeilinius, 
pasižyminčius radikaliu individualumu žmo- 
nes, kurie paliko gilų pėdsaką filosofijoje ir 
yra įrašyti į jos istoriją. Platonas, Lokas (Locke), 
Hėgelis (Hegel), Spenseris (Spencer)" yra tokie 
temperamento valdomi mąstytojai. Daugelis iš 
mūsų, Žinoma, nepasižymi aiškiai apibrėžtu 
intelektualiniu temperamentu, mes esame su- 
dėti iš priešybių, kurių kiekviena reiškiasi labai 
kukliai. Mes vargu ar Žinome, kam teikiame 
pirmenybę abstrakčiuose dalykuose; kai kas iš 
mūsų lengvai pasiduoda kitų įtakai ir galop 
ima sekti mada ar perima įspūdingiausio mūsų 
aplinkos filosofo pažiūras, nesvarbu, kas tas 
filosofas būtų. Bet iki šiol filosofijoje buvo 
svarbu vienas dalykas- Žmogus turi matyti 
daiktus, matyti juos savo požiūriu ir būti ne- 
patenkintas bet kokiu priešingu požiūriu. Nėra 
pagrindo manyti, kad nuo šiol žmonijos minties 
istorijoje toks stipriai temperamento veikiamas 
požiūris pasidarytų nesvarbus. 

Pateikdamas šias pastabas, aš turiu omenyje 
ypatingą temperamentų skirtumą, kuris aptin- 
kamas ne tik filosofijoje, bet ir literatūroje, 

mene, politikoje, net elgsenoje. Elgsenos po- 
žiūriu vieni Žmonės yra formalistai, kiti elgiasi 
laisvai; politikoje vieni yra autokratai, kiti - 
anarchistai; literatūroje esama puristų, arba 
linkusių į akademiškumą, ir realistų; mene — 
klasikų ir romantikų. Visas šias antitezes mes 
gerai žinome; na, o filosofijoje mes turime labai 
panašią priešybių porą, nusakomą terminais 
„Tacionalistas“ ir „empirikas“; empirikas — tai 
neapdorotų faktų įvairovės mėgėjas, o racio- 
nalistas - abstrakčių ir amžinų principų šali- 
ninkas. Nė vienas Žmogus nė valandos negali 
išsiversti nei be faktų, nei be principų, todėl 
tai greičiau yra akcentų skirtumas; tačiau dėl 
to kyla didžiulė antipatija kitaip tuos akcentus 
sudedantiems. Sąvokos „empirikas“ ir „racio- 
nalistas“ mums labai parankios apibūdinti skir- 
tingai Žmonių pasaulėžiūrai. Pasitelkus šiuos 
terminus, priešprieša tampa paprasta ir ryški. 

Paprastesnė ir ryškesnė, negu dažniausiai 
yra žmonės, kuriuos apibūdina šie terminai, 
nes Žmogaus prigimčiai būdingi įvairiausi po- 
kyčiai ir deriniai; todėl jei dabar aš imsiuosi 
išsamiau paaiškinti, ką turiu galvoje kalbėda- 


39 


mas apie racionalistus ir empirikus, ir papil- 
dysiu šių sąvokų apibrėžimus pateikdamas kai 
kuriuos antrinius bruožus, prašau jūsų mano 
poelgį vertinti kaip tam tikra prasme sava- 
vališką. Aš renkuosi šiuos gana dažnai gyve- 
nime pasitaikančius, bet jokiu būdu ne visuo- 
tinius derinių tipus grynai dėl to, kad jie 
praverčia mano galutiniam tikslui- pragma- 
tizmui apibūdinti. Terminai „intelektualizmas“ 
ir „sensualizmas“ tradiciškai vartojami kaip 
„Tacionalizmo“ ir „empirizmo“ sinonimai. Be 
to, intelektualizmas dažniausiai susijęs su ide- 
alistine ir optimistine pasaulėjauta. Kita vertus, 
empirikai paprastai būna materialistai, ir jų 
optimizmas aiškiai yra sąlygiškas ir nedrąsus. 
Racionalizmas visada monistinis. Jis remiasi 
visuma ir bendrybėmis ir didelę reikšmę teikia 
daiktų vienovei. Empirizmas remiasi dalimis, 
visumą laiko dalių sankaupa ir todėl linkęs 
vadintis pliuralistiniu. Racionalizmas papras- 
tai laiko save religingesniu už empirizmą; apie 
šią pretenziją galima labai daug kalbėti, todėl 
aš apie ją tik užsimenu. Pretenzija yra pagrįsta, 
kai atskiras racionalistas yra vadinamasis jaus- 

mo žmogus, o empirikas didžiuojasi esąs svei- 
kos galvosenos. Taigi racionalistas paprastai 
palankiai atsiliepia apie valios laisvę, o em- 
pirikas yra fatalistas - čia vartoju populiariau- 
sias sąvokas. Pagaliau racionalistas pasirodys 
labiau linkęs į dogmatizmą, o empirikas galbūt 
bus skeptiškesnis ir pasirengęs diskusijai. 

Šiuos bruožus aš surašysiu į du stulpelius. 
Manau, kad jūs nesunkiai atpažinsite tuos du 
proto tipus, jei aš pateiksiu stulpelius, pavadinęs 
juos „jautrusis“ ir „tvirtasis“. 


Jautrusis Tvirtasis 
Racionalistinis (remiasi Empirinis (remiasi 
„principais“) "faktais" ) 
Intelektualistinis Sensualistinis 
Idealistinis Materialistinis 
Optimistinis Pesimistinis 
Religinis Nereliginis 
Pripažįstantis valios Fatalistinis 
laisvę 
Monistinis Pliuralistinis 
Dogmatinis Skeptiškas 

Prašom dabar dar nekelti klausimo, ar šie 
du mano pateikti priešybių deriniai yra vidujai 
susiję ir darnūs, ar ne, - netrukus aš aptarsiu 
tai smulkiau. Tuo tarpu pakaks tik Žinoti, kad 
jautrusis ir griežtasis Žmonių tipai su jiems 
būdingais bruožais iš tikrųjų egzistuoja. Galbūt 
kiekvienas žinote ryškių šių tipų pavyzdžių, 
taip pat, matyt, gerai žinote, ką vieno tipo 
atstovai mano apie priešingą pusę. Jie prastos 
nuomonės vieni apie kitus. Visais laikais jų 
antagonizmas — jei tik pasitaikydavo ryškių 
temperamentų individų- turėjo didžiulę įtaką 
to meto filosofijos atmosferai. Tas pat ir šian- 
dien. Tvirtieji laiko jautriuosius sentimentaliais 
minkštakūniais. Šie savo ruožtu linkę manyti, 
kad tvirtieji yra netašyti, bejausmiai ar bru- 
talūs. Jų tarpusavio santykiai primena turistų 
iš Bostono bendravimą su Kripl Kriko gyven- 
tojais. Kiekviena pusė įsitikinusi, kad kita yra 
kur kas už ją menkesnė; bet panieka vienu 
atveju yra sumišusi su pašaipa, o kitu atveju 
ji turi baimės priemaišą. 

Taigi, kaip aš jau anksčiau pabrėžiau, fi- 
losofijos srityje yra maža grynų ir tikrų jautrių 
bostoniečių, nedaug ir tipiškų tvirtų Uolėtųjų 

kalnų gyventojų. Dauguma norėtų savintis ge- 
rus dalykus iš abiejų pusių. Žinoma, faktai yra 
geras dalykas - duokit mums aibes faktų. Prin- 
cipai taip pat gerai- duokit mums krūvas 
principų. Vienu aspektu pasaulis neabejotinai 
yra vienis, kitu aspektu pasaulis neabejotinai 
yra daugis. Jis kartu ir vienis, ir daugis - 
užimkime pliuralistinio monizmo poziciją. Iš 
tikrųjų viskas būtinai determinuota, tačiau mū- 
sų valia yra laisva: tam tikras laisvos valios 
determinizmas yra tikroji filosofija. Nenugin- 
čysi, kad dalys yra blogos, bet visuma negali 
būti ydinga - tad praktinį pesimizmą galima 
suderinti su metafiziniu optimizmu, ir taip 
toliau. Eilinis diletantas filosofijos srityje ne- 
būna radikalus, nesirūpina savo sistemos nuo- 
seklumu, 0 gyvena sau tai vienoje pasitikėjimą 
keliančioje jos dalyje, tai kitoje - priklausomai 
nuo kintančių laiko reikalavimų. 

Bet kai kurie iš mūsų nėra tik diletantai 
filosofijos srityje. Mes esame verti rimtų mėgėjų 
vardo, ir mus erzina per didelis mūsų įsiti- 
kinimų nenuoseklumas ir nepastovumas. Mūsų 
intelektualinė sąžinė negali nurimti, kol mes 

nuolat stengiamės suderinti nesuderinamus da- 
lykus, perimtus iš abiejų priešingų pusių. 
Dabar priėjau prie pirmos tikrai svarbios 
nuorodos, kurią norėčiau išdėstyti. Dar niekada 
nebuvo tiek daug Žmonių, aiškiai linkusių į 
empirizmą, kaip šiandien. Galima sakyti, mūsų 
vaikai jau gimsta mokslininkai. Vis dėlto pa- 
garba faktams neužgesino mūsų religingumo. 
Pati pagarba yra beveik religinio pobūdžio. 
Mūsų mokslinis temperamentas yra dievobai- 
mingas. Įsivaizduokim šio tipo Žmogų, kuris 
yra dar ir filosofijos mėgėjas, nenorintis turėti 
į kratinį panašios sistemos kaip koks diletan- 
tas, - taigi kokioje padėtyje jis atsidurtų šiais 
palaimintais 1906-aisiais Viešpaties metais? Jam 
reikia faktų, jam reikia mokslo, bet jam reikia 
ir religijos. Ir būdamas mėgėjas, o ne sava- 
rankiškas filosofijos kūrėjas, jis, aišku, ieško 
šios srities specialistų ir profesionalų pagalbos. 
Dauguma čia dalyvaujančiųjų, galbūt net di- 
džioji dauguma, yra tokio tipo mėgėjai. 
Taigi kokio pobūdžio filosofija siūloma pa- 
tenkinti jūsų poreikiams? Jums siūloma em- 
pirinė filosofija, kuri yra nepakankamai religinė, 
ir religinė filosofija, kuri yra nepakankamai 

empirinė jūsų tikslui. Jei pažvelgtumėte į tą 
pusę, kur daugiausia remiamasi faktais, ap- 
tiktumėte visą veikiančią tvirtųjų programą 
ir įsiliepsnojusį „mokslo ir religijos konfliktą“. 
Arba pamatytumėte Hekelį (Haeckel)!'* - tvirtąjį 
iš Uolėtųjų kalnų - ir jo materialistinį monizmą, 
jo eterį-dievą, išgirstumėte jo pašaipią repliką 
apie Dievą kaip apie „dujinį stuburinį“; arba 
pamatytumėte Spenserį, traktuojanųų pasaulio 
istoriją kaip vien tik materijos ir judėjimo 
persiskirstymą ir mandagiai išprašantį religiją 
pro paradines duris: tegu ji sau gyvuoja, bet 
niekada tenepasirodo šventykloje. 

Per paskutiniuosius šimtą penkiasdešimt 
metų mokslo pažanga, atrodo, išplėtė mate- 
rialaus pasaulio sritį ir sumenkino Žmogaus 
svarbą. Viso to rezultatas- natūralistinės ar 
pozityvistinės jausenos sustiprėjimas. Žmogus 
nediktuoja gamtai dėsnių, jis paklūsta jos dės- 
niams. Gamta stūkso nepajudinama, žmogus 
turi prie jos prisitaikyti. Tegu jis užfiksuoja 
tiesą, kad ir kokia nežmoniška ji būtų, ir jai 
paklūsta. Romantinis spontaniškumas ir narsa 
jau dingo, pasaulėjauta tapo materialistinė ir 
slogi. Idealai atrodo tarsi inertiški šalutiniai 

fiziologijos produktai; aukštesni dalykai aiš- 
kinami remiantis žemesniais ir visada trak- 
tuojami kaip „ne kas kita, kaip“ — ne kas kita, 
kaip kas nors žemesnės rūšies. Trumpai tariant, 
tai materialistinis pasaulis, kuriame tik tvirtieji 
jaučiasi kaip namie. 

Kita vertus, jei jūs atsigręžtumėte į religijos 
sritį tikėdamasis paguodos ir paklausytumėte 
jautriųjų filosofijos, ką gi jūs aptiktumėte? 

Šiuolaikinė mūsų kartos angliškai kalbančių 
žmonių religinė filosofija yra dviejų pagrin- 
dinių tipų. Vienas iš jų radikalesnis ir agre- 
syvesnis, o kitas primena iš lėto atsitraukiantį 
kovotoją. Radikalesniu religinės filosofijos spar- 
nu aš laikau vadinamąjį anglų hėgelizmo mo- 
kyklos transcendentalinį idealizmą, tokių mąs- 
tytojų kaip Grinas (Green), Kerdai (Cairds)“, 
Bozanketas (Bosanguet)" ir Roisas!“ filosofiją. 
Ši filosofija smarkiai paveikė mąslesnius pro- 
testantų dvasininkus. Ji yra panteistinė ir, be 
abejonės, jau gerokai atšipino protestantizmo 
tradicinio teizmo ašmenis. 

Vis dėlto tas teizmas dar gyvuoja. Jis yra 
dogmatiško scholastinio teizmo, dar ir dabar 

griežtai dėstomo katalikų bažnyčios semina- 
rijose, tiesioginis palikuonis, susiformavęs pa- 
mažu darant nuolaidas. Ilgą laiką mes jį va- 
dinome škotų mokyklos filosofija. Tai yra ta 
pati filosofija, kurią aš palyginau su lėtai at- 
sitraukiančiu kovotoju. Kai iš vienos pusės 
braunasi hėgelininkai ir kiti „Absoliuto“ filo- 
sofai, o iš kitos - mokslingi evoliucionistai ir 
agnostikai, vyrai, siūlantys mums tokią filo- 
sofiją, - Džeimsas Martino (James Martineau), 
profesorius Baunas (Bowne), profesorius Ledas 
(Ladd)“ ir kiti- turėtų jaustis patekę į gana 
keblią padėtį. Kad ir kokia bešališka ir atvira 
atrodytų ši filosofija, ji nėra radikalaus po- 
būdžio. Ji eklektiška, kompromisinė, pirmiausia 
stengiasi surasti modus vivendi“. Ji pripažįsta 
darvinizmo faktus, smegenų fiziologijos duo- 
menis, bet tai jos nesuaktyvina, nesukelia en- 
tuziazmo. Jai trūksta pergalingo ir agresyvaus 
tono. Taigi jai trūksta prestižo, o absoliutizmas 
dėl savo radikalesnio stiliaus yra įgijęs tam 
tikrą prestižą. 

Štai iš šių dviejų sistemų vieną jums ir reikės 
pasirinkti, jei jūs linkstate prie jautriųjų mo- 

kyklos. Ir jeigu jums patinka faktai, kaip aš 
ir maniau, jūs aptiksite racionalizmo, intelek- 
tualizmo demono pėdsaką, kuris driekiasi per 
visa tai, kas yra šiapus. Žinoma, jūs išvengiate 
materializmo, kuris eina koja į koją su vieš- 
pataujančiu empirizmu; bet už tai jūs praran- 
date ryšį su konkrečiu gyvenimu. Absoliutizmo 
filosofai sklando tokiose abstrakcijos aukšty- 
bėse, kad niekada net nebando nusileisti. Ab- 
soliutus protas, kurį jie siūlo mums, protas, 
kuris kuria mūsų pasaulį jį mąstydamas, lygiai 
taip pat galėjo — kad ir kiek jie prieštarautų — 
sukurti ir bet kurį iš milijono kitų pasaulių. 
Iš Absoliuto sąvokos jūs negalite gauti jokio 
konkretaus fakto. Absoliutą galima suderinti 
su bet kokia dalykų padėtimi, nusistovėjusia 
čia, žemėje. Ir teistinis Dievas yra beveik toks 
pat bevaisis principas. Reikia leistis į jo sukurtą 
pasaulį, kad rastumėte užuominų apie jo tikrąją 
esmę: tai toks Dievas, kuris kartą visiems 
laikams sukūrė šį pasaulį. Rašytojų teistų Die- 
vas gyvena tokiose pačiose grynos abstrakcijos 
aukštybėse, kaip ir Absoliutas. Absoliutizmas 
pasižymi užmoju ir ryžtu, o įprastinis teizmas 
yra blankesnis, bet jie abu yra vienodai mums 

tolimi ir tušti. O jums reikia filosofijos, kuri 
ne tik lavintų jūsų intelektinio abstrahavimo 
galias, bet ir būtų pozityviai susijusi su šiuo 
tikruoju baigtiniu Žmogaus gyvenimo pasauliu. 

Jums reikia sistemos, kuri suderintų du 
dalykus - mokslui būdingą ištikimybę faktams 
bei polinkį į juos atsižvelgti, žodžiu, prisitai- 
kymo ir susitarimo dvasią, ir kartu senąjį 
tikėjimą Žmogiškomis vertybėmis bei iš to ky- 
lanti religinį arba romantinį spontaniškumą. 
Tada ir susiduriame su dilema: jūs pamatote, 
kad dvi jūsų guaesitum“ dalys yra beviltiškai 
atskirtos viena nuo kitos. Jeigu jūs pasirenkate 
empirizmą, matote, kad jis yra nehumaniškas 
ir nereliginis; jeigu jūs renkatės racionalistinę 
filosofiją, kuri iš tikrųjų gali vadintis religine, 
matote, kad ji visai neturi ryšio su konkrečiais 
faktais, džiaugsmais ir vargais. 

Aš nežinau, kiek jūsų esate pakankamai 
susipažinę su filosofija, kad visiškai supras- 
tumėte pastarąjį mano priekaištą, tad ilgėliau 
stabtelėsiu prie to racionalistinių sistemų ne- 
realumo, kuris taip atstumia tikrąjį faktų ša- 
lininką. 

Kaip gaila, kad aš neišsaugojau traktato, 
kurį prieš metus ar dvejus man įteikė vienas 
studentas, pirmųjų dviejų puslapių. Jie taip 
aiškiai iliustravo mano požiūrį, jog aš apgai- 
lestauju, kad negaliu dabar jums jų perskaityti. 
Tas jaunuolis, kuris buvo baigęs kažkurį Vakarų 
Europos koledžą, pradeda sakydamas, jog jis 
visada laikė savaime suprantamu dalyku, kad, 
peržengę filosofijos auditorijos slenkstį, jūs už- 
mezgate ryšius su pasauliu, kuris iš esmės 
skiriasi nuo ano, palikto gatvėje. Jis rašė, kad 
šie du pasauliai taip mažai siejasi vienas su 
kitu, jog neįmanoma mąstyti apie juos abu 
vienu metu. Konkretaus asmeninio patyrimo 
pasaulis, kuriam priklauso gatvė, yra neįsivaiz- 
duojamai įvairus, painus, purvinas, skaudus 
ir sudėtingas. O filosofijos profesoriaus patei- 
kiamas pasaulis yra paprastas, švarus ir kilnus. 
Realaus gyvenimo prieštaravimų jame nėra. 
Jo struktūra klasikinė. Proto dėsniai nubrėžia 
jo kontūrus, loginis būtinumas sucementuoja 
jo dalis. Grynumas ir orumas yra išskirtiniai 
jo bruožai. Jis yra tarsi spindinti ant kalno 
marmuro šventovė. 

Tiesą sakant, tai yra ne tiek tikrojo pasaulio 
vaizdas, kiek tam tikras jo priedas, klasikinė 

šventykla, kurioje racionalistų vaizduotė gali 
rasti priebėgą nuo nepakenčiamai painaus ir 
gotiško vaizdo, kurį pateikia pliki faktai. Tai 
ne mūsų konkretaus pasaulio paaiškinimas, o 
visai kas kita, - tai jo pakaitalas, vaistas, iš- 
sigelbėjimo kelias. 

Šios filosofijos temperamentas - jei tik čia 
galima pavartoti šį žodį - yra visiškai svetimas 
konkrečios būties temperamentui. Rafinuotumas — 
štai kas būdinga mūsų intelektualistinei filo- 
sofijai. Ji puikiausiai patenkina šį troškimą turėti 
rafinuotą mąstymo objektą, šį tokį galingą proto 
poreikį. Bet aš prašau jus kuo rimčiau pažvelgti 
į šį kolosalų konkrečių faktų pasaulį, į baisią 
tų faktų painiavą, į jų netikėtumą ir žiaurumą, 
į jų laukiniškumą, ir tada man pasakykite, ar 
„rafinuotas“ yra kaip tik tas vienintelis epitetas, 
kurį ištartų jūsų lūpos pasauliui apibūdinti. 

Be abejo, rafinuotumas būdingas daiktams. 
Bet filosofija, dvelkianti tik rafinuotumu, nie- 
kada nepatenkins empirinės pakraipos proto. 
Ji veikiauatrodys kaip dirbtinė konstrukcija. Tad 
jūs matote, kad mokslo Žmonės linkę nusigręžti 
nuo metafizikos kaip nuo kažko visiškai izo- 

liuoto ir šmėkliško, o praktiški Žmonės nutrepsi 
filosofijos dulkes nuo savo kojų ir paklūsta 
protėvių šauksmui. 

Iš tikrųjų tas pasitenkinimas, kurio pripildo 
racionalisto protą gryna, bet nereali sistema, 
yra šiek tiek atgrasus. Leibnicas (Leibnitz)“ 
buvo mąstytojas racionalistas, nepalyginti la- 
biau domėjęsis faktais nei daugelis kitų ra- 
cionalistų. Bet jei norite įkūnyto paviršutiniš- 
kumo, tereikia perskaityti jo Žaviai parašytą 
„Teodicėją“, kurioje jis siekė pateisinti Dievo 
kelius į žmogų ir įrodyti, kad mes gyvename 
geriausiame iš visų įmanomų pasaulių. Leiskite 
pacituoti ištrauką, iliustruojančią mano mintį. 

Greta kitų kliuvinių, iškilusių jo optimistinei 
filosofijai, Leibnicui tenka svarstyti amžinai 
pasmerktųjų skaičiaus problemą. Prielaidą, kad 
jų tarp Žmonių yra nepalyginti daugiau nei 
išganytųjų, jis perima iš teologų ir toliau svarsto 
šitaip. Jis rašo: „Blogis atrodytų beveik niekas 
palyginti su gėriu, jei tik mes suvoktume 
tikrąją Dievo valstybės didybę. Celijus Sekun- 
das Kurionis yra parašęs knygelę „De ampli- 
tudine regni Coelestis“?!, kuri neseniai buvo 
pakartotinai išleista. Bet jam nepavyko aprėpti 

dangaus karalystės masto. Žmonės senovėje 
menkai įsivaizdavo Dievo darbus <...>. Jiems 
atrodė, kad tik mūsų žemė yra apgyvendinta, 
ir net mintis apie mūsų antipodus juos trikdė. 
Kita pasaulio dalis, jų supratimu, sudaryta iš 
keleto šviečiančių dangaus kūnų ir keleto kriš- 
tolinių sferų. Bet šiandien, nesvarbu, kokias 
ribas priskirtume visatai ar apskritai manytume 
jų nesant, turime pripažinti, kad egzistuoja 
nesuskaičiuojama gausybė dangaus kūnų, tokių 
kaip mūsų ar didesnių, kuriuose lygiai taip 
pat gali gyventi protingos būtybės, nors ne- 
būtinai tai turi būti Žmonės. Mūsų Žemė yra 
tik vienas iš šešių pagrindinių mūsų saulės 
palydovų. Kadangi visos nejudamos žvaigždės 
yra saulės, darosi aišku, kokią menką vietą 
tarp regimų kūnų užima mūsų žemė, nes ji 
yra tik vieno iš tų kūnų palydovas. Visose 
tose saulėse gali gyventi vien tik laimingos 
būtybės, ir niekas neverčia mūsų tikėti, kad 
pasmerktųjų yra labai daug; užtenka tik keleto 
atvejų ir pavyzdžių, kad pamatytume, kokią naudą 
gėris gauna iš blogio. Be to, kadangi nėra 
pagrindo manyti, kad žvaigždės yra visur, tai 
galbūt už žvaigždžių sferos plyti didžiulė 

erdvė? Ir šita neaprėpiama erdvė, supanti 
žvaigždžių sferą <...>, galbūt kupina laimės 
ir didybės <...>. Ko tada yra verti sampro- 
tavimai apie Žemę ir jos gyventojus? Argi ji 
nesumažėja iki kažko nepalyginti mažesnio nei 
fizinis taškas, nes mūsų Žemė yra tik taškas, 
palyginti su atstumu iki nejudamų žvaigždžių? 
Taigi ta visatos dalis, kurią mes pažįstame, 
yra beveik niekas, palyginti su jos nepažįstama 
dalimi, kurią mes vis dėlto turime pripažinti 
esant, ir visas mums žinomas blogis glūdi tame 
beveik nieke; vadinasi, visas blogis yra beveik 
niekas, palyginti su visatoje glūdinčiu gėriu.“ 

Kitoje vietoje Leibnicas tęsia: „Yra teisin- 
gumas, kuris nesiekia nei pataisyti nusikaltėlį, 
nei parodyti pavyzdį kitiems, nei atlyginti 
skriaudą. Šis teisingumas grindžiamas grynu 
atitikimu, kuris pasiekiamas išperkant nedorą 
poelgį. Socinai“ ir Hobsas (Hobbes)“ prieš- 
taravo tokiam baudžiamajam teisingumui, ku- 
ris iš tikrųjų yra keršto teisingumas ir kurį 
Dievas daugeliu atvejų pasilaiko sau <...>. 
Jis visada grindžiamas dalykų atitikimu ir 
patenkina ne tik nuskriaustąją šalį, bet ir visus 
išmintingus stebėtojus, panašiai kaip nuostabi 

muzika ar puikus architektūros kūrinys pa- 
tenkina išlavintą protą.<...> Tad pasmerktųjų 
kančios nesibaigia, nors jos jau nebetarnauja 
tam, kad nukreiptų nuo nuodėmės, o palai- 
mintųjų palaima tęsiasi, nors ji jau nė vieno 
nesustiprina neiškrypti iš gėrio kelio. Pasmerk- 
tieji nuolat užsitraukia naujas bausmes tebe- 
darydami nuodėmes, o palaimintieji sulaukia 
naujų džiaugsmų, nes be paliovos tobulėja. 
siekdami gėrio. Ir viena, ir kita pagrįsta ati- 
tikimo principu <..>, nes Dievas, kaip aš jau 
minėjau, visus dalykus sukūrė tobulai darnius.“ 

Tai, kad Leibnicas menkai suvokia tikrovę, 
yra taip akivaizdu, jog mano komentarai ne- 
reikalingi. Aišku, kad joks realistinis pasmerk- 
tosios sielos patyrimo vaizdinys niekada net 
nepriartėjo prie jo proto slenksčio. Niekada jam 
neatėjo į galvą, kad juo mažiau yra „pra- 
rastosios sielos“ pavyzdžių, kuriuos Dievas 
pakiša kaip nuolaidą amžinajam atitikimui, juo 
menkiau pagrįsta palaimintųjų šlovė. Tai, ką 
jis mums pateikia, tėra bejausmis literatūrinis 
pratimas, kurio malonaus turinio nesušildo net 
pragaro ugnis. 

Tik nesakykite man, kad, siekdamas paro- 
dyti racionalistinio filosofavimo seklumą, aš 
turėjau grįžti į lėkštą perukų amžių. Šiuolai- 
kinio racionalizmo optimizmas faktus mėgs- 
tančiam protui atrodo lygiai toks pat pavir- 
šutiniškas. Tikrasis pasaulis yra visiškai atviras, 
bet racionalizmas kuria sistemas, o sistemos 
privalo būti uždaros. Kasdieniame Žmonių gy- 
venime tobulumas yra kažkas tolima ir dar 
siekiama. Racionalizmo požiūriu, tai tik baig- 
tinio ir santykinio pasaulio sukeliama iliuzija: 
absoliutus daiktų pagrindas yra amžinai už- 
baigtas tobulumas. 

Puikų maišto prieš tuščią ir lėkštą papli- 
tusios religinės filosofijos optimizmą pavyzdį 
galime rasti drąsaus rašytojo anarchisto Mo- 
risono I. Svifto (Morrison I. Swift) knygoje. 
Pono Svifto anarchizmas platesnio masto nei 
manasis, bet, prisipažinsiu, aš jam daug kur 
pritariu, ir kai kas iš jūsų, Žinau, nuoširdžiai 
pritaria jo nusivylimui dabar madingu idea- 
listiniu optimizmu. Savo pamfleto „Žmogaus 
nuolankumas“ („Human Submission“) pradžio- 
je jis pateikia keletą miesto reporterių Žinučių 
iš laikraščių (savižudybės, mirtys iš bado ir 

pan.) kaip mūsų civilizuotos santvarkos vaiz- 
dus. Pavyzdžiui: „Išklampojęs per sniegą mies- 
tą nuo vieno galo iki kito, tuščiai vildamasis 
gauti darbo, tarnautojas Džonas Korkoranas, 
kurio žmona bei šeši vaikai liko be maisto ir 
gavo paliepimą išsikelti iš buto viršutiniame 
daugiabučio namo aukšte rytinėje miesto da- 
lyje, nes neišgalėjo sumokėti nuomos mokesčio, 
šiandien nusižudė išgėręs karbolio rūgšties. 
Korkoranas prieš tris savaites dėl ligos prarado 
darbą, ir per priverstinio dykinėjimo laiką jo 
skurdžios santaupos ištirpo. Vakar jis gavo 
darbą sniego valytojų brigadoje, bet po ligos 
jis dar buvo nusilpęs ir, valandą padirbėjęs 
su kastuvu, turėjo mesti darbą. Vadinasi, vėl 
reikėjo atnaujinti varginančias darbo paieškas. 
Visiškai prislėgtas Korkoranas vakar vėlai va- 
kare grįžo namo ir rado alkanus vaikus ir 
žmoną, o ant durų- paliepimą išsikraustyti. 
Kitą rytą jis išgėrė nuodų. 

Daugybę tokių istorijų turiu prieš akis, - tęsia 
ponas Sviftas; - iš jų lengvai susidarytų ištisa 
enciklopedija. Pateikiu tik keletą iš jų kaip 
pasaulio aiškinimo pavyzdžius. „Mes žinome 
Dievą esant šiame pasaulyje“, - sako rašytojas 

viename neseniai išleistame angliškame žur- 
nale. [Būtent blogio buvimas šiame laikinajame 
pasaulyje yra amžinojo pasaulio tobulumo są- 
lyga,- rašo profesorius Roisas knygoje „Pa- 
saulis ir individas“ („The World and the In- 
dividual“, II, 385).] „Absoliutas darosi tik tur- 
tingesnis dėl tų disonansų ir visos įvairovės, 
kurią jis apima“, - teigia F. H. Bredlis (Bradley) 
knygoje „Regimybė ir tikrovė“ („Appearance 
and Reality“, 204)“. Jis turi omenyje, kad tie 
pražuvę Žmonės tik praturtina pasaulį, - ir tai 
vadinama filosofija! Taigi profesoriai Roisas 
ir Bredlis bei visas tuntas naivių įmitusių 
mąstytojų atskleidžia mums Tikrovę ir Abso- 
liutą bei pateisina blogį ir kančią, tuo tarpu 
vienintelės mums žinomos visatos būtybės, gerai 
suvokiančios, kas yra pasaulis, gyvena tokiomis 
sąlygomis. Tai, ką šie Žmonės patiria, ir yra 
Tikrovė. Jų patyrimas pateikia mums absoliučiai 
tikrą pasaulio raidos stadiją. Tai asmeninis 
patyrimas tų, kurie mūsų žinojimo srityje la- 
biausiai tinkami turėti patyrimą, pasakyti mums, 
kas yra. Ko verti samprotavimai apie šių asmenų 
patyrimą, palyginti su tiesioginiu ir asmeniniu 
jo išgyvenimu, kurį jie patyrė? Filosofai vaikosi 

šešėlių, o tie, kurie gyvena ir jaučia, žino tiesą. 
Žmonijos protas - ne filosofų ir savininkų kla- 
sės, bet tyliai mąstančių ir jaučiančių Žmonių 
masės protas, - prieina prie tokios išvados. Šie 
žmonės sprendžia apie pasaulį, kaip ligi šiol 
jie leido vyriausiesiems religijos ir mokslo žy- 
niams spręsti apie juos... 

Šis Klivlendo darbininkas, nužudęs savo 
vaikus ir pats nusižudęs [kitas pateikiamas 
atvejis], yra vienas iš elementarių stulbinančių 
šiuolaikinio pasaulio ir šios visatos faktų. Jo 
negali patraukliai nušviesti ar sumenkinti jokie 
traktatai apie Dievą, Meilę ir Būtį, bejėgiškai 
egzistuojančius savo monumentalioje tuštumo- 
je. Tai vienas iš paprastų nedalijamų šio pa- 
saulio gyvenimo elementų - praėjus milijonams 
pasaulio raidos metų ir dvidešimčiai amžių 
po Kristaus. Minties pasaulyje jis yra pirminis, 
nesunaikinamas kaip atomai ar dalelės fizi- 
niame pasaulyje. Jis simbolizuoja visos filo- 
sofijos, nematančios tokiuose įvykiuose viso 
sąmoningo patyrimo kvintesencijos, apgaulę. 
Tokie faktai nenuginčijamai įrodo religijos men- 
kumą. Žmogus neduos religijai dar dviejų 

tūkstančių ar dvidešimties amžių, kad ji išban- 
dytų save ir švaistytų Žmogaus laiką. Jos laikas 
praėjo, jos išbandymo metas baigėsi, ji pati 
pasirašė sau „nuosprendį. Žmonija neturi erų 
ir amžinybių, kurias galėtų švaistyti diskredi- 
tuotoms sistemoms  išbandyti.“* | 

Tokia yra empirinio proto reakcija į ra- 
cionalisto išvedžiojimus. Tai absoliutus „Ačiū, 
nereikia“. „Religija, - rašo ponas Sviftas, - yra 
tarsi lunatikas, kuriam realūs daiktai yra tuščia 
vieta.“ Toks, tik galbūt mažiau emocingas, 
šiandien yra ir kiekvieno rimto filosofijos mė- 
gėjo, kuris tikisi iš filosofijos profesorių peno 
visiems savo prigimties poreikiams patenkinti, 
nuosprendis. Rašytojai empirikai siūlo jam ma- 
terializmą, racionalistai - tam tikrą religiją, bet 
tai religijai „realūs daiktai yra tuščia vieta“. 
Taigi tas mėgėjas tampa mūsų - filosofų — tei- 
sėju. Ir jautriesiems, ir tvirtiesiems jis turi ką 
prikišti. Nė vienas iš mūsų negali niekinti jo 
nuosprendžio, nes, šiaip ar taip, jis yra tipiškas 


* Morrison I. Swift, lunan Submission, Part Second, 
Philadelphia, Liberty Press, 1905, pp. 4 - 10. 

tobulas protas, protas, turintis daugiausia po- 
reikių, protas, kurio kritika ir nepasitenkinimas 
ilgainiui tampa lemtingi. 

Štai dabar ir atėjo metas mano paties spren- 
dimui. Aš siūlau keistokai pavadintą dalyką - 
pragmatizmą - kaip filosofiją, kuri gali paten- 
kinti abiejų tipų reikalavimus. Jis gali būti 
religinis kaip racionalistinės sistemos, bet kartu 
jis gali būti glaudžiausiai susijęs su faktais kaip 
empirinės sistemos. Aš viliuosi sugebėsiąs dau- 
geliui iš jūsų sudaryti tokią pat palankią nuo- 
monę apie pragmatizmą, kokią turiu aš pats. 
Tačiau kadangi mano laikas baigiasi, dabar aš 
apie jį nekalbėsiu. Kitą paskaitą iš karto pradėsiu 
nuo jo. Dabar norėčiau trumpai sugrįžti prie 
to, apie ką kalbėjau. 

Jei tarp jūsų yra profesionalių filosofų- O 
aš Žinau, kad tokių yra, - tai jiems, be abejonės, 
mano dėstymas atrodė nedovanotinai, tiesiog 
neįtikėtinai grubus. Jautrieji ir tvirtieji - koks 
barbariškas skirstymas! Ir apskritai — visa fi- 
losofija susideda iš rafinuotų intelektualybių, 
subtilybių bei skrupulų, ji apima visus įma- 
nomus derinių ir virsmų tipus, tad pavaizduoti 
jos konfliktus kaip kažkokias dviejų priešiškų 

temperamentų peštynes yra brutalus sukarika- 
tūrinimas ir aukščiausių dalykų sumenkinimas 
suteikiant jiems pačią žemiausią išraišką! Koks 
vaikiškas, paviršutiniškas požiūris! Ir kaip kvai- 
la racionalistinių sistemų abstraktumą traktuoti 
kaip nusikaltimą ir smerkti tas sistemas už tai, 
kad jos laiko save greičiau šventovėmis ir 
priebėgomis, o ne faktų pasaulio tąsa. Argi visos 
mūsų teorijos nėra tik vaistai ir priebėgos? Ir 
jei filosofija turi būti religinė, kaip ji gali būti 
kas nors kita, o ne priebėga nuo tikrovės išorinio 
grubumo? Ar filosofija gali padaryti ką nors 
geresnio negu pakylėti mus virš mūsų gyvuliškų 
jutimų ir parodyti kitą, tauresnę mūsų proto 
buveinę toje didžiulėje visą intelekto numa- 
nomą tikrovę aprėpiančių idealių principų sis- 
temoje? Argi principai ir bendri požiūriai gali 
būti kas nors kita, o ne abstrakčios schemos? 
Ar Kelno katedra buvo statoma be architekto 
brėžinio? Ar subtilumas pats savaime kelia 
pasibjaurėjimą? Ar konkrečios grubumo apraiš- 
kos yra vienintelis tikras dalykas? 
Patikėkite, aš jaučiu visą kaltinimo svorį. 
Mano pateiktas vaizdas iš tikrųjų yra siau- 

bingai supaprastintas ir grubus. Bet, kaip ir 
visos abstrakcijos, jis pasirodys esąs naudingas. 
Jeigu filosofai gali abstrakčiai nagrinėti pasau- 
lio gyvenimą, jie neturėtų skųstis dėl pačios 
filosofijos gyvenimo abstraktaus traktavimo. 
Tiesą sakant, mano pateiktas vaizdas, kad ir 
koks jis grubus ir fragmentiškas, yra pedan- 
tiškai tikslus. Temperamentai su jų simpati- 
jomis ir antipatijomis nulemia — ir visada nu- 
lems - Žmonių filosofiją. Sistemų detales ga- 
lima apmąstyti kiekvieną atskirai, ir tyrinė- 
tojas, kuriantis sistemą, dažnai per medžius 
nemato miško. Bet, kai darbas yra užbaigtas, 
protas visuomet atlieka didžiąją sintezės pro- 
cedūrą, ir sistema iškart iškyla prieš mus tarsi 
gyva būtybė su ta keista paprasta individu- 
alumo žyme, kuri aplanko mūsų atmintį tarsi 
mirusio draugo ar priešo šmėkla. 

Ne tik Voltas Vitmenas (Walt Whitman)” 
galėjo parašyti: „kas paliečia šią knygą, paliečia 
žmogų“. Visų didžiųjų filosofų knygos yra tarsi 
žmonės. Kiekvienos iš tų knygų savito, indi- 
vidualaus aromato, būdingo, bet nenusakomo, 
jutimas yra puikiausias mūsų  užbaigto filo- 

sofinio išsimokslinimo vaisius. Kiekviena sis- 
tema pretenduoja būti Dievo didingo pasaulio 
paveikslu. O iš tikrųjų ji liudija - ir dar kaip, - 
koks nepaprastai savitas yra kurio nors žmo- 
gaus individualus aromatas. Jei filosofinės sis- 
temos telpa į šiuos rėmus (o išlavėję kritiški 
protai visas mūsų filosofijas į juos sutalpina), 
mūsų santykis su tomis sistemomis reiškiasi 
neformalia, instinktyvia žmogiška pasitenkini- 
mo ar nepasitenkinimo reakcija. Mes tampame 
kategoriški atmesdami ar pripažindami, kaip ir 
tuo atveju, kai kandidatas per rinkimus stengiasi 
laimėti mūsų palankumą; mūsų sprendimai iš- 
sakomi paprastais giriamaisiais ar peikiamai- 
siais žodžiais. Savąjį pasaulio suvokimą mes 
lyginame su mums siūlomos filosofijos aroma- 
tu- ir pakanka vieno žodžio sprendimui su- 
formuluoti. 

Mes sakome: „Statt der lebendigen Natur da 
Gott die Menschen schuf hinein“*, - tas miglotas 
prasimanymas, ta medinė, tiesmuka teorija, tas 
painus dirbtinumas, tas suplėkęs mokyklinis 
rašinėlis, tas liguisto žmogaus sapnas! Šalin jį! 
Šalin visa tai! Neįmanoma! Neįmanoma! 

Detaliai nagrinėdami filosofinę sistemą, mes 
susidarome galutinį įspūdį apie filosofą, bet 
reaguojame būtent į galutinį įspūdį. Filosofijos 
išmanymą rodo mūsų apibendrinamųjų reak- 
cijų apibrėžtumas, tiesiogiai intuityviai suras- 
tas epitetas, kuriuo žinovas tiksliai apibūdina 
tokius sudėtingus dalykus. Bet kad surastum 
tokį epitetą, didelio išmanymo nereikia. Tik 
nedaugelis Žmonių turi savą aiškiai suformu- 
luotą filosofiją. Bet beveik kiekvienas turi savitą 
požiūrį į pasaulį ir jaučia, kad nė viena iš 
jam žinomų filosofinių sistemų nepateikia vi- 
siškai adekvataus pasaulio vaizdo. Tos sis- 
temos neaprėpia viso jo pasaulio. Viena - per- 
nelyg įmantri, kita - pernelyg pedantiška, tre- 
čia - pernelyg nevienalytė, ketvirta - pernelyg 
liguista, penkta - pernelyg, dirbtinė ir pan. Šiaip 
ar taip, ir jis, ir mes puikiai žinome, kad tokios 
filosofijos yra nei į tvorą, nei į mietą ir neturi 
teisės kalbėti pasaulio vardu. Platonas, Lokas, 
Spinoza, Milis (Mill), Kerdas, Hėgelis (aš iš 
atsargumo vengiu minėti mums artimesnius 
vardus) —- esu tikras, kad daugeliui iš jūsų, mano 
klausytojai, šie vardai tik primena daugybę 

įdomių, bet sužlugusių individualių bandymų. 
Būtų tiesiog absurdiška, jei tokie pasaulio trak- 
tavimo būdai iš tikrųjų būtų teisingi. 

Mes, filosofai, turime skaitytis su tokiais 
jūsų jausmais. Galų gale, kartoju, jūsų jausmai 
tars paskutinį Žodį apie visas mūsų filosofines 
sistemas. Laimės tas požiūris, kuris padarys 
didžiausią įspūdį visoms normalioms sieloms. 

Dar vienas žodis apie tai, kad filosofinės 
sistemos būtinai yra abstrakčios schemos. Yra 
įvairių schemų, yra schemų kūniškų pastatų, 
kuriuos jų kūrėjas įsivaizduoja trimačius; yra 
schemų pastatų, kurie plokšti nubraižyti ant 
popieriaus lapo su liniuote bei skriestuvu. 
Jie lieka bekūniai ir sunykę net ir išmūryti 
iš akmenų ir kalkių skiedinio, nes jau pati 
schema numato tokį rezultatą. Schema pati 
savaime, žinoma, yra skurdi, bet nebūtinai 
ji numato skurdų daiktą. Kaip tik to, ką numato 
įprastinės racionalistinės filosofinės sistemos, 
esminis skurdumas ir atstumia empirikus. Čia 
kaip pavyzdys gerai tinka Herberto Spenserio 
sistema. Racionalistai mato gausybę jos trū- 
kumų. Jo temperamentas sausas kaip mokyklos 
mokytojo, jis monotoniškas kaip ryla, argu- 

mentuodamas jis griebiasi pigių triukų, jis ne- 
išmano net mechanikos dėsnių, apskritai pa- 
grindinės jo idėjos neapibrėžtos, ir visa jo sis- 
tema kažkokia medinė, tarsi sukalta iš suski- 
lusių maudos lentų, - ir vis dėlto pusė Anglijos 
nori jį palaidoti Vestminsterio abatijoje. 

Kodėl? Kodėl Spenseriui teikiama tokia pa- 
garba, nepaisant  racionalistų įžvelgiamų jo 
trūkumų? Kodėl tiek daug apsišvietusių Žmo- 
nių, suvokiančių tuos trūkumus, tikriausiai ir 
jūs, ir aš, vis dėlto trokšta matyti jį palaidotą 
Vestminsterio abatijoje? 

Paprasčiausiai dėl to, kad mes jaučiame, jog 
filosofijos srityje jis turi gerų ketinimų. Galbūt 
jo principai - vien oda ir kaulai, bet, šiaip ar 
taip, jo knygos sukurtos pagal šio konkretaus 
pasaulio konkretų pavidalą. Faktų gausmas aidi 
per visus jo knygų skyrius, jis be paliovos 
pateikia faktus, jis pabrėžia faktus, visada at- 
sigręžia į juos; ir to pakanka. Empiriniam protui 
kaip tik to ir reikia. 

Pragmatizmo filosofija, apie kurią aš ketinu 
kalbėti kitoje paskaitoje, irgi išsaugoja glaudų 
ryšį su faktais ir, skirtingai negu Spenserio 

filosofija, nei pradžioje, nei pabaigoje neišstu- 
mia už durų pozityvių religinių interpretacijų — 
ji jas taip pat nuoširdžiai traktuoja. 

Aš viliuosi galėsiąs įtikinti jus, kad prag- 
matizmas ir yra tas vidurio kelias, kurio jūs 
ieškote. 


Antra paskaita 


KAS YRA PRAGMATIZMAS 


Prieš keletą metų su viena draugija aš 
iškylavau kalnuose. Kartą, kai grįžau pasivaikš- 
čiojęs, radau visus iki vieno įsitraukusius į 
aistringą metafizinį disputą. Disputo corpus” 
buvo voveraitė; reikėjo įsivaizduoti, kad pa- 
prasta gyva voveraitė tupi vienoje medžio 
kamieno pusėje, o kitoje pusėje už medžio stovi 
žmogus. Žmogus stengiasi pamatyti voveraitę 
ir greitai eina aplink medį, bet, kad ir kaip 
vikriai jis judėtų, voveraitė tokiu pat greičiu 
juda priešinga kryptimi, ir medis visą laiką 
užstoja Žmogui voveraitę, todėl jam taip ir 
nepavyksta jos išvysti. Čia kyla tokia metafizinė 
problema: ar žmogus eina aplink voveraitę, ar 
ne? Aišku, jis eina aplink medį, o voveraitė 
tupi medyje, bet ar jis eina aplink voveraitę? 
Laisvo laiko šioje dykynėje buvo į valias, ir 

diskusija pagaliau išseko. Besiginčijantys pasi- 
dalijo į dvi grupes, ir kiekviena iš jų atkakliai 
laikėsi savo nuomonės; abiejose grupėse žmo- 
nių buvo po lygiai. Kai tik aš pasirodžiau, 
kiekviena pusė ėmė prašyti manęs, kad aš 
prisijungčiau prie jos ir padėčiau jai įgyti 
persvarą. Prisiminęs scholastinę taisyklę „ap- 
tikęs prieštaravimą, nustatyk skirtumą“, aš 
ėmiau ieškoti tokio skirtumo ir bematant jį 
suradau. 

„Kuri pusė teisi, — tariau aš, — priklauso 
nuo to, kaip jūs praktiškai suprantate „ėjimą 
aplink“ voveraitę. Jei tai suprantate kaip ju- 
dėjimą jos atžvilgiu iš šiaurės į rytus, paskui 
į pietus, paskui į vakarus, o paskui vėl į šiaurę, 
tada Žmogus, žinoma, eina aplink ją, nes jis 
nuosekliai užima visas šias padėtis. Bet jei, 
priešingai, jūs manote, kad iš pradžių jis yra 
priešais voveraitę, paskui - jos dešinėje, paskui 
už jos, paskui jos kairėje ir pagaliau vėl priešais 
ją,- tada lygiai taip pat aišku, kad Žmogus 
neina aplink voveraitę, nes dėl savo kompen- 
suojamojo judėjimo voveraitė visą laiką yra 
atsigręžusi į žmogų, o jos nugara nugręžta nuo 
jo. Nustatykite šį skirtumą, ir neliks pagrindo 


70 


jokiam tolesniam disputui. Abi pusės yra teisios 
arba neteisios priklausomai nuo to, kokią prak- 
tinę prasmę jos suteikia pasakymui „eiti aplink“. 

Nors vienas ar du labiau įsikarščiavę mano 
kalbą pavadino gudravimu ir išsisukinėjimu 
sakydami, kad jiems nerūpi žodžių žaismas 
ar scholastinis pedantiškumas, kad jie turėjo 
galvoje tik tai, ką reiškia paprastas, tikras 
angliškas Žodis „round“ (aplink), dauguma, 
atrodo, sutiko, kad tasai nustatytas skirtumas 
pašalino disputo pagrindą. 

Aš papasakojau šį trivialų anekdotą, nes 
jis yra itin paprastas pragmatinio metodo, apie 
kurį aš dabar ketinu kalbėti, pavyzdys. Prag- 
matinis metodas pirmiausia yra metafizinių 
disputų sprendimo metodas — antraip jie galėtų 
tęstis be galo. Ar pasaulis yra vienis, ar daugis, 
determinuotas ar laisvas, materialus ar dvasi- 
nis,- kiekvienas iš šių požiūrių į pasaulį gali 
būti ar nebūti teisingas, ir ginčai dėl jų yra 
begaliniai. Pragmatinis metodas tokiais atvejais 
mėgina paaiškinti kiekvieną požiūrį, nurodyda- 
mas jo atitinkamus praktinius padarinius. Koks 
būtų kam nors praktinis skirtumas, jei tas, o 
ne kitas požiūris pasirodytų esąs teisingas? Jei 

negalima nurodyti jokio praktinio skirtumo, tai 
alternatyvos iš esmės reiškia tą patį, ir visas 
ginčas yra tuščias. Tačiau kai ginčas yra rimtas, 
mes turime surasti tam tikrą praktinį skirtumą, 
atsirandantį dėl to, kad viena ar kita pusė 
laikoma teisia. 

Žvilgsnis į šios idėjos istoriją padės jums 
dar aiškiau suprasti, kas yra pragmatizmas. 
Terminas yra kilęs iš graikų kalbos žodžio 
npåypa, reiškiančio veiksmą; iš jo kilo ir mūsų 
žodžiai „praktika“ bei „praktinis“. Pirmą kartą 
filosofijoje jį pavartojo ponas Čarlsas Pirsas 
1878 m. straipsnyje „Kaip padaryti mūsų idėjas 
aiškias“, kuris pasirodė žurnalo „Popular Scien- 
ce Monthly“ tų metų sausio mėnesio numeryje*; 
nurodęs, kad mūsų įsitikinimai iš tikrųjų yra 
veikimo taisyklės, ponas Pirsas rašo, jog, norint 
atskleisti minties reikšmę, mums tereikia nu- 
statyti, kokį poelgį ji gali sukelti: tas poelgis 
ir yra mums vienintelė jos reikšmė. Kad ir 
kokie subtilūs būtų visi mūsų minčių skirtumai, 
apie juos galima pasakyti vieną esminį konkretų 


* Išverstas žurnalo „Revue Philosophigue“ 1879 m. 
sausio mėnesio numeryje (t. VII). 

dalyką: nė vienas iš jų nėra toks subtilus, kad 
pasireikštų kaip nors kitaip, o ne kaip galimas 
praktinis skirtumas. Todėl, kad mūsų mintys 
apie kokį nors objektą taptų visiškai aiškios, 
mes turime tik nustatyti, kokius įmanomus 
praktinio pobūdžio padarinius tas objektas 
galėtų sukelti - kokių pojūčių galime iš jo tikėtis 
ir kokioms savo pačių reakcijoms turime pa- 
sirengti. Šių padarinių - tiesioginių ar tolimų — 
suvokimas ir yra visas mūsų įgytas to objekto 
suvokimas, jei tik šis suvokimas apskritai turi 
kokią nors pozityvią reikšmę. 

Tai ir yra Pirso principas, pragmatizmo prin- 
cipas. Jo niekas nepastebėjo dvidešimt metų, kol 
aš kalboje, pasakytoje prof. Hauisono (Howison) 
filosofų klube” Kalifornijos universitete, vėl jį 
iškėliau ir specialiai pritaikiau religijai. Tada 
(1898 m.), matyt, jau buvo pribrendęs metas jį 
priimti. Žodis „pragmatizmas“ paplito, ir dabar 
jis mirga filosofijos žurnalų puslapiuose. Visi 
tik ir kalba apie „pragmatizmo sąjūdį“ — kartais 
pagarbiai, kartais niekinamai, bet retai kada 
gerai jį suprasdami. Akivaizdu, kad šis terminas 
tinka daugeliui tendencijų, iki tol neturėjusių 
bendro pavadinimo, ir kad jis „įsitvirtino“. 

Norint suvokti Pirso principo svarbą, reikia 
išmokti taikyti jį konkrečiais atvejais. Prieš keletą 
metų sužinojau, kad Ostvaldas (Ostwald)”, žy- 
mus Leipcigo chemikas, pragmatizmo principą 
sėkmingai naudojo savo mokslo filosofijos pa- 
skaitose, nors jo taip ir nevadino. 

„Visa tikrovės įvairovė veikia mūsų prak- 
tiką, - rašė jis man; — tas poveikis ir yra jos 
reikšmė mums. Per savo paskaitas paprastai 
pateikiu tokį klausimą: „Kas pasikeistų pasau- 
lyje, jei viena ar kita alternatyva pasirodytų 
esanti teisinga?“ Jei niekas nepasikeistų, alter- 
natyva neturi prasmės.“ 

Vadinasi, priešingi požiūriai praktiškai reiš- 
kia tą patį, o kokia nors kitokia reikšmė, 
išskyrus praktinę, mums neegzistuoja. Vienoje 
išspausdintoje paskaitoje Ostvaldas pateikia 
tokį jo mintį iliustruojantį pavyzdį. Chemikai 
ilgai ginčijosi dėl tam tikrų kūnų, vadinamų 
„tautomerais“, vidinės sandaros. Jų savybės, 
kaip atrodė, patvirtino tiek nuomonę, kad jų 
viduje virpa netvarus vandenilio atomas, tiek 
nuomonę, kad jie yra netvarus dviejų kūnų 
junginys. Ginčas įsiliepsnojo, tačiau taip ir liko 
neišspręstas. „Jis niekada nebūtų kilęs, - sako 

Ostvaldas, - jei priešininkai būtų paklausę sa- 
vęs, kaip pasikeistų bandymų rezultatai, jeigu 
vienas ar kitas požiūris būtų laikomas teisingu. 
Tada būtų paaiškėję, kad jokio praktinio 
skirtumo negali būti ir kad šis kivirčas toks 
pat nerealus, kaip, tarkime pirmykščių žmonių 
ginčas, jeigu, samprotaudami apie mielinės 
tešlos kilimą, vieni iš jų tikintų, kad tikroji šio 
reiškinio priežastis yra „aitvaras“, o kiti spirtųsi, 
kad „nykštukas“.“* 

Nuostabu, kiek daug filosofinių disputų ne- 
tenka prasmės, atlikus su jais šį paprastą kon- 
kretaus padarinio nurodymo testą. Negali būti 
tokio skirtumo vienur, dėl kurio neatsirastų skir- 
tumas kitur,- negali būti abstrakčios tiesos 
skirtumo, kuris nepasireikštų konkretaus fakto 


* „Theorie und Praxis“. Zeitsch. des Oesterreichischen 
Ingenieur u. Architecten-Vereines, 1905, Nr. 4, 6. Dar ra- 
dikalesnį pragmatizmą nei Ostvaldo aš matau vienoje 
profesoriaus V. S. Franklino (W. S. Franklin)” kalboje: 
„Mano manymu, ydingiausias požiūris į fiziką, net jei 
mokslininkui atrodo, jog taip yra,- kad ji yra „masių, 
molekulių ir eterio mokslas“. Aš manau, jog sveikiausias 
požiūris į ją, net jeigu mokslininkui jis ne visai suprantamas, - 
kad fizika yra mokslas apie būdus, kaip paimti kūnus 
savo dispozicijon ir išjudinti juos.“ (Science, January 2, 
1903.) 

ir jo nulemto elgesio - kam nors, kaip nors, 
kur nors ir kada nors primesto - skirtumu. 
Filosofijos uždavinys turėtų būti nurodyti, koks 
jums ir man rastųsi konkretus skirtumas tam 
tikrais mūsų gyvenimo momentais, jeigu būtų 
teisinga ta ar kita pasaulio formulė. 
Pragmatinis metodas visai nėra naujas. Sok- 
ratas buvo jo šalininkas. Aristotelis metodiškai 
jį taikė. Lokas, Berklis (Berkeley) ir Hiumas 
(Hume) juo naudodamiesi daug nuveikė tiesos 
labui. Šedvortas Hodžsonas (Shadworth 
Hodgson)*! primygtinai teigia, kad tikrovė yra 
tik tai, kas ji yra „Žinoma kaip“. Bet šie prag- 
matizmo šaukliai taikė šį metodą tik fragmen- 
tiškai - jie buvo tik pradininkai. Ir tik mūsų 
laikais jis įgijo visuotinį pobūdį, suvokė savo 
pasaulinę misiją ir ėmė pretenduoti į užkariau- 
tojo dalią. Aš tikiu šia dalia ir, manau, galų 
gale įkvėpsiu ir jums savo tikėjimą. 
Pragmatizmas atstovauja filosofijoje puikiai 
žinomam požiūriui- empiriniam požiūriui, - 
tačiau jis atstovauja jam, kaip man atrodo, 
radikalesne ir mažiau prieštaravimų sukeliančia 
forma nei kuri nors ankstesnė empirizmo at- 
maina. Pragmatistas ryžtingai, kartą visam lai- 

kui atsuka nugarą daugeliui įsigalėjusių įpročių, 
brangių profesionaliems filosofams. Jis nusigrę- 
žia nuo abstrakcijų ir neprieinamų dalykų, nuo 
žodinių sprendimų, nuo nevykusių apriorinių 
argumentų, nuo griežtų principų, uždarų sis- 
temų, nuo tariamų absoliutų ir pradų. Jis at- 
sigręžia į konkretybę ir adekvatumą, į faktus, 
į veiksmą ir į galią. Tai reiškia, kad įsigali 
empiriko temperamentas, o racionalistinio tem- 
peramento nuoširdžiai atsisakoma. Tai reiškia 
atvirą orą ir gamtos teikiamas galimybes kaip 
priešpriešą dogmai, dirbtinumui ir pretenzijoms 
į galutinę tiesą. 

Tačiau kartu jis negina kokių nors specialių 
rezultatų. Jis yra tik metodas. Bet visuotinis šio 
metodo triumfas reikštų esminį to, ką pasku- 
tinėje savo paskaitoje pavadinau filosofijos „tem- 
peramentu“, pasikeitimą. Ultraracionalistinio ti- 
po mokytojų būtų atsikratyta, panašiai kaip 
respublikose atsikratyta dvariškių, kaip protes- 
tantiškose šalyse atsikratyta ultramontanistinių 
pažiūrų dvasininkų. Mokslas ir metafizika ge- 
rokai suartėtų ir iš tikrųjų dirbtų absoliučiai 
ranka rankon. 

Metafizikos ieškojimai paprastai būdavo la- 
bai primityvūs. Jūs žinote, kaip Žmones visuo- 
met traukdavo draudžiama magija, ir žinote, 
kokį didžiulį vaidmenį magijoje visada vaidino 
žodžiai. Tu gali kontroliuoti dvasią, genijų, de- 
moną ar kokią kitą jėgą, jei tik žinai jos vardą 
ar ją pažabojančią užkeikimo formulę. Saliamo- 
nas” žinojo visų dvasių vardus ir, turėdamas 
jų vardus, laikė jas pajungęs savo valiai. Taigi 
pirmykščiam protui visata visuomet atrodė tarsi 
mįslė, kurios įminimo reikia ieškoti kokio nors 
nušviečiančio ar galią teikiančio žodžio ar vardo 
pavidalu. Tas žodis įvardija visatos principą, ir 
jį Žinoti reiškia tam tikra prasme jį valdyti. 
„Dievas“, „Materija“, „Protas“, „Absoliutas“, 
„Energija“ — štai kiek daug pasaulio paslaptis 
įmenančių vardų. Galite būti ramūs, jei žinote 
juos. Jūs jau esate prie savo metafizinių ieš- 
kojimų pabaigos. 

Bet jeigu jūs vadovaujatės pragmatiniu me- 
todu, nė vieno iš tokių žodžių negalite laikyti 
užbaigiančiu jūsų ieškojimus. Jūs turite at- 
skleisti kiekvieno žodžio grynąją praktinę vertę 
ir priversti jį dirbti jūsų patyrimo srityje. 
Tuomet jis bus panašus ne tiek į sprendimą, 

bet veikiau į tolesnės veiklos programą, į nu- 
rodymą, kokiais būdais gali būti pakeista eg- 
zistuojanti tikrovė. 

Taigi teorijos tampa instrumentais, o ne mįslių 
atsakymais, kuriuos suradę galime nurimti. Mes 
nerymome ant jų, bet einame į priekį, o 
pasitaikius progai remdamiesi jomis pertvar- 
kome gamtą. Pragmatizmas sušvelnina visas 
mūsų teorijas, daro jas lanksčias ir kiekvieną 
paleidžia į darbą. Iš esmės jis nėra kas nors 
nauja ir derinasi su daugeliu senų filosofijos 
tendencijų. Pavyzdžiui, su nominalizmu jį sieja 
nuolatinis dėmesys atskirybėms, su utilitariz- 
mu - praktinių aspektų pabrėžimas, su pozi- 
tyvizmu - žodinių sprendimų, tuščių klausimų 
ir metafizinių abstrakcijų niekinimas. 

Visa tai, kaip matote, yra antiintelektualistinės 
tendencijos. Kovai prieš racionalizmo preten- 
Zijas ir patį metodą pragmatizmas yra gerai 
apsiginklavęs. Bet jis- bent jau iš pradžių — 
negina jokių konkrečių rezultatų. Jis neturi jokių 
dogmų, jokių doktrinų, jis turi tik savo metodą. 
Kaip vykusiai yra pasakęs jaunas italų prag- 
matistas Papinis, jis yra mūsų teorijų viduryje 
tarsi koridorius viešbutyje. Į jį atsiveria daugybė 

kambarių. Viename jūs rasite Žmogų, rašantį 
ateistinį veikalą; kitame - klūpantį ir meldžiantį 
tikėjimo bei jėgų; trečiame - chemiką, tiriantį 
kūnų savybes; ketvirtame apmąstoma kokia nors 
idealistinės metafizikos sistema; penktame įro- 
dinėjamas metafizikos negalimumas. Bet kori- 
dorius priklauso jiems visiems, visi turi per jį 
pereiti, jei nori patogiai įeiti į savo kambarį arba 
išeiti iš jo. 

Taigi pragmatinis metodas nenumato kokių 
nors konkrečių rezultatų - tai tik orientacinė 
nuostata. Nuostata nusigręžti nuo pradmenų, prin- 
cipų, „kategorijų“, tariamų būtinybių ir ieškoti 
galutinių dalykų, vaisių, išvadų, faktų. 

Pakaks apie pragmatinį metodą! Tikriausiai 
sakysite, kad aš veikiau jį liaupsinau, o ne 
aiškinau jums, bet netrukus aš jį gana plačiai 
paaiškinsiu parodydamas, kaip jis veikia spren- 
džiant kai kurias gerai žinomas problemas. Tuo 
tarpu Žodis „pragmatizmas“ pradėtas vartoti 
ir platesne prasme, kaip reiškiantis taip pat 
tam tikrą tiesos teoriją. Kai būsiu paruošęs dirvą, 
ketinu skirti visą paskaitą šiai teorijai išdėstyti, 
tad dabar galiu kalbėti labai glaustai. Kadangi 
sekti glaustą dėstymą nelengva, aš prašau jus 

ketvirtį valandos sukaupti visą dėmesį. Jei daug 
kas liktų neaišku, tikiuosi paaiškinti tai vė- 
lesnėse paskaitose. 

Viena iš mūsų laikais sėkmingiausiai plė- 
tojamų filosofijos sričių yra vadinamoji induk- 
cinė logika, t. y. sąlygų, kurios lėmė mokslų 
raidą, tyrinėjimas. Rašantys šiuo klausimu vie- 
ningai sutaria dėl to, ką reiškia gamtos dėsniai 
ir elementarūs faktai, kai jie suformuluoti ma- 
tematikų, fizikų ir chemikų. Atradus pirmuo- 
sius matematinius, loginius ir gamtinius bendru- 
mus, pirmuosius dėsnius, žmones taip pavergė 
dėl to atsiradęs aiškumas, grožis ir  papras- 
tumas, kad jie patikėjo autentiškai iššifravę 
amžinąsias Visagalio mintis. Jo protas irgi griau- 
dėjo silogizmais. Jis irgi mąstė kūgių pjūviais, 
kvadratais, šaknimis ir proporcijomis ir mėgo 
geometriją kaip Euklidas. Jis sukūrė Keplerio 
(Kepler) dėsnius, kuriems paklūsta planetos; 
jis padarė taip, kad krintančių kūnų greitis 
didėtų proporcingai jų kritimo laikui; jis pa- 
darė taip, kad šviesos spinduliai lūžtų pagal 
sinusų dėsnį; jis sukūrė augalų ir gyvūnų 
klases, poklasius, šeimas ir rūšis ir nustatė jų 

skirtumus. Jis sugalvojo visų daiktų archeti- 
pus ir sumanė jų variantus, o kai dabar iš 
naujo atrandame kurį nors iš šių nuostabių 
jo nustatytų dalykų, mes tiksliai suvokiame 
jo mintį. 

Tačiau vystantis mokslams įsigalėjo nuo- 
monė, kad dauguma mūsų dėsnių - o galbūt 
ir visi — tėra tik apytikriai. Be to, pačių dėsnių 
atsirado tiek daug, kad net neįmanoma jų 
suskaičiuoti; ir visose mokslo srityse siūloma 
tiek daug įvairiausių formuluočių, jog tyrinė- 
tojai susitaikė su nuomone, kad jokia teorija 
nėra tiksli tikrovės kopija, bet kiekviena iš jų 
tam tikru požiūriu gali būti naudinga. Didžiau- 
sia jų teikiama nauda yra ta, kad jos apiben- 
drina senus faktus ir veda prie naujų faktų. 
Jos tėra tik dirbtinė kalba, schematiška ste- 
nografija, kaip jas kai kas vadina, kuria mes 
užrašome savo gamtos stebėjimus; o kalbos, 
kaip Žinoma, toleruoja išraiškos būdų pasirin- 
kimo laisvę ir daugybę dialektų. 

Taigi Žmogaus savivalė išgujo iš mokslo 
logikos dieviškąją būtinybę. Jei paminėsiu 
Zigvarto (Sigwart)“*, Macho (Mach), Ostvaldo, 

Pirsono (Pearson)“, Mijo, Puankarė (Poincarė)““, 
Diuhemo (Duhem)??, Riuiseno (Ruyssen) vardus, 
tarp jūsų esantys specialistai lengvai įspės, apie 
kurią tendenciją aš kalbu, ir pagalvos, kokius 
dar vardus čia būtų galima paminėti. 
Iškilę ant pačios mokslo logikos bangos 
keteros, pasirodo ponai Šileris ir Diujis su 
pragmatistine tiesos visais atvejais samprata. 
Šie mokytojai sako, kad visais atvejais „tiesa“ 
mūsų idėjose ir įsitikinimuose reiškia tą patį, 
ką ji reiškia moksle. Ji reiškia, sako jie, tik tai, 
kad idėjos (kurios. pačios yra mūsų patyrimo dalis) 
tampa teisingos tokiu mastu, kiek jos padeda mums 
užmegzti reikiamą ryšį su kitomis mūsų patyrimo 
dalimis, apibendrinti jas ir pereiti nuo vienos 
prie kitos trumpiausiu spekuliatyviu keliu, užuot 
sekus begalinę paskirų reiškinių eilę. Kiekviena 
idėja, kurią mes, kaip sakoma, galime „pasi- 
kinkyti“, kiekviena idėja, kuri mus sėkmingai 
ves nuo vienos mūsų patyrimo dalies prie bet 
kurios kitos, kuri deramai susieja daiktus, pa- 
tikimai veikia, supaprastina ir palengvina mūsų 
darbą, yra teisinga kaip tik tokiu mastu, yra 
iustrumentaliai teisinga. Tai „instrumentinis“ 

požiūris į tiesą, taip sėkmingai plėtojamas Či- 
kagoje“"; požiūris, kad mūsų idėjų teisingumas 
reiškia jų gebėjimą „dirbti“, talentingai skel- 
biamas Oksforde“. 

Ponai Diujis, Šileris ir jų šalininkai, formu- 
luodami šią bendrą visos tiesos sampratą, tik 
sekė geologų, biologų ir filologų pavyzdžiu. Šių 
mokslų formavimosi sėkmę lėmė jų taikytas 
metodas - visada pasirinkti keletą paprastų pro- 
cesų, kurių vyksmą galima praktiškai stebėti 
(tarkim, uolienų eroziją dėl klimato sąlygų arba 
nukrypimą nuo rūšies požymių, arba dialekto 
pakitimus atsiradus naujiems žodžiams ir tar- 
ties pokyčiams), po to juos apibendrinti, pri- 
taikyti visiems laikams ir, susumavus per am- 
žius atsiradusius jų padarinius, gauti puikius 
rezultatus. 

Toks galimas stebėti procesas, kurį Šileris 
ir Diujis specialiai išskyrė apibendrinimui, yra 
gerai žinomas procesas, kaip individas susidaro 
naujas pažiūras. Šis procesas visuomet yra toks 
pat. Individas jau turi senų pažiūrų atsargą, 
bet štai jis susiduria su nauju patyrimu, kuris 
jas išklibina. Pavyzdžiui, kas nors prieštarauja 
joms; arba mąstydamas jis pats pastebi, kad 

jos prieštarauja viena kitai; arba jis sužino 
faktų, kurių jos neatitinka; arba jam kyla troš- 
kimų, kurių jos nepajėgia patenkinti. Tada 
apima iki tol niekuomet nepatirtas vidinis 
nerimas, kurio jis mėgina atsikratyti keisdamas 
savo ankstesnes pažiūras. Tačiau jis stengiasi 
išsaugoti kuo didesnę pažiūrų dalį, nes savo 
įsitikinimais mes visi esame ypač konserva- 
tyvūs. Taigi iš pradžių jis mėgina pakeisti vieną 
pažiūrą, po to kitą (nes jos labai nevienodai 
priešinasi pokyčiams), kol pagaliau topteli ko- 
kia nors nauja idėja, kurią jis įskiepija į senąjį 
kamieną beveik jo nesužalodamas; ta idėja yra 
senųjų pažiūrų ir naujo patyrimo tarpininkė 
ir tinkamiausiai bei naudingiausiai juos susieja. 

Tuomet ši naujoji idėja pripažįstama tei- 
singa. Ji išsaugo senąsias tiesas, minimaliai jas 
pakeisdama - ji praplečia jas tiek, kad jos 
įsileistų naujovę, bet tai atlieka kiek įmanoma 
įprastesniu būdu. Outrėe“" naujo reiškinio aiš- 
kinimas, apverčiantis aukštyn kojomis visas 
mūsų išankstines nuostatas, niekuomet nebus 
pripažintas teisingu. Mes uoliai suksime ratą 
tol, kol rasime ne tokį ekscentrišką paaiškinimą. 
Net radikaliausi individo įsitikinimų perver- 

smai nepaliečia svarbiausios ankstesnių pažiū- 
rų dalies. Laikas ir erdvė, priežastis ir pada- 
rinys, gamta ir istorija, ir paties asmens bio- 
grafija lieka nepakitusi. Nauja tiesa visuomet 
yra tarpininkė, ji sušvelnina perėjimus. Ji su- 
jungia seną pažiūrą su nauju faktu, siekdama 
minimalaus sukrėtimo ir maksimalaus tolydu- 
mo. Mūsų nuomone, teorijos teisingumas pro- 
porcingas tos „minimumo ir maksimumo pro- 
blemos“ sprendimo sėkmei. Bet šios problemos 
sprendimo sėkmė yra labai apytikris dalykas. 
Mes sakome, kad viena teorija šią problemą 
apskritai sprendžia tinkamiau negu kita, bet 
tai tik reiškia, kad šis sprendimas labiau pa- 
tenkina mus, nes individai skirtingai supras 
tą tinkamumą. Taigi tam tikru mastu viskas 
čia yra plastiška. 

Dabar aš raginčiau ypač atkreipti dėmesį 
į senųjų tiesų vaidmenį. Neteisingą kritiką, 
nukreiptą prieš pragmatizmą, dažniausiai le- 
mia jo nepaisymas. Tos tiesos reiškiasi kaip 
absoliuti kontrolė. Ištikimybė joms — svarbiau- 
sias, o daugeliu atvejų ir vienintelis principas; 
jei pasitaiko tokių naujų reiškinių, kurie verčia 
rimtai peržiūrėti mūsų išankstines nuostatas, 

dažniausiai yra įprasta juos visiškai ignoruoti 
ir įžeidinėti tuos, kurie juos gina. 

Jūs, be abejo, norite pavyzdžių, kaip auga 
ši ties; vienintelis keblumas yra didelė jų 
gausa. Paprasčiausias naujos tiesos atvejis - kai 
mūsų patyrimą tiesiog kiekybiškai papildo nau- 
jos faktų rūšys arba atskiri nauji senų rūšių 
faktai; šis papildymas nepakeičia senųjų įsi- 
tikinimų. Dienos bėga, ir kiekvienos iš jų turinys 
paprasčiausiai pridedamas prie ankstesnio pa- 
tyrimo. Pats savaime naujasis turinys nėra 
teisingas — jis tiesiog atsiranda ir yra. Tiesa yra 
tai, ką mes sakome apie jį, o kai sakome, kad 
jis atsirado, tiesa išreiškiama paprastos sudėties 
formule. 

Bet dažnai naujos dienos turinys verčia daug 
ką pertvarkyti. Jei aš dabar šioje katedroje 
pradėčiau klykauti veriamu balsu ir elgčiausi 
kaip beprotis, daugelį iš jūsų tai priverstų 
pakeisti nuomonę apie mano filosofijos vertę. 
Vieną dieną kaip dienos turinio dalis atsirado 
radis, ir vienu metu atrodė, kad tai prieštarauja 
mūsų turimai visos gamtos tvarkos idėjai - ta 
tvarka buvo tapatinama su tuo, kas vadinama 
energijos tvermės dėsniu. Matant, kaip radis 


87 


tarytum iš savo kišenės neribotai švaisto ši- 
lumą, atrodė, kad pažeidžiamas energijos tver- 
mės dėsnis. Ką reikėjo manyti? Jeigu jo spin- 
duliavimas būtų ne kas kita, kaip iki tol ne- 
žinomos „potencialios“ atomo viduje glūdin- 
čios energijos išskyrimas, tvermės dėsnis liktų 
nepažeistas. Tokiai nuomonei kelią atvėrė he- 
lio, radžio spinduliavimo produkto, atradimas. 
Taigi Ramzio (Ramsay)'' požiūris šiuo metu 
visuotinai pripažįstamas teisingu, nes nors jis 
ir praplečia mūsų senąjį energijos supratimą, 
tačiau minimaliai pakeičia to supratimo turinį. 

Gana pavyzdžių. Nauja nuomonė laikoma 
„teisinga“ tokiu mastu, kokiu ji patenkina in- 
divido troškimą įterpti naują patyrimą į senųjų 
įsitikinimų atsargą. Ji turi remtis senąja tiesa 
ir aprėpti naują faktą; o tai, kaip jai pavyks 
tai padaryti (kaip aš ką tik sakiau), turi įvertinti 
pats individas. Kai senoji tiesa auga prisijungus 
naujai tiesai, šitai lemia subjektyvios priežastys. 
Mes dalyvaujame šiame procese ir paklūstame 
toms priežastims. Teisingiausia yra ta nauja 
idėja, kuri sėkmingiausiai patenkina šiuos abu 
mūsų reikalavimus. Ji tampa teisinga, pripa- 
žįstama teisinga priklausomai nuo to, kaip ji 

veikia; ji tarsi pati įsiskiepija į senąsias tiesas, 
kurios dėl to auga taip, kaip auga medis, 
skatinamas naujo brazdo sluoksnio. 

Diujis ir Šileris eina toliau, apibendrina šį 
stebėjimą ir pritaiko jį seniausiems tiesos sluoks- 
niams. Tos tiesos irgi kitados buvo plastiškos. 
Jos irgi buvo pripažintos teisingomis dėl sub- 
jektyvių priežasčių. Jos irgi užėmė tarpinę 
padėtį tarp dar ankstesnių tiesų ir to, kas 
anuomet buvo nauja. Grynai objektyvios tiesos, 
kurią formuluojant Žmogaus pasitenkinimas 
dėl ankstesnių patyrimo dalių jungimo su nau- 
jesnėmis nevaidintų jokio vaidmens, mes nie- 
kur nerasime. Priežastys, dėl kurių daiktus 
vadiname teisingais, kartu yra ir priežastys, 
dėl kurių jie yra teisingi, nes „būti teisingam“ 
reiškia tiktai atlikti šią jungimo funkciją. 

Todėl žmogaus demonas visur palieka savo 
pėdsaką. Nepriklausoma tiesa; tiesa, kurią mes 
tik randame; tiesa, kurios jau nebegalima pri- 
taikyti Žmogaus poreikiams; tiesa, trumpai ta- 
riant, nepataisoma, - tokių tiesų iš tikrųjų yra 
be galo daug, arba racionalistiškai galvojantys 
mąstytojai mano jas esant; bet tuomet tokia 
tiesa tėra tik gyvo medžio mirusi šerdis, o tai, 

kad ji ten yra, tereiškia, kad tiesa irgi turi 
savo paleontologiją ir savo „senaties terminą“ 
ir per ilgus tarnavimo metus gali sumedėti, 
suakmenėti Žmogaus akivaizdoje vien dėl se- 
numo. Tačiau kokios lanksčios yra net seniau- 
sios tiesos, vis dėlto iš tikrųjų gyvai parodė 
logikos ir matematikos sąvokų perversmas, 
kuris, atrodo, apėmė net ir fiziką. Senosios 
formulės dabar iš naujo interpretuojamos kaip 
atskiri gerokai bendresnių principų atvejai- 
principų, apie kurių šiuolaikines formas ir 
formuluotes mūsų protėviai neturėjo nė men- 
kiausio supratimo. 

Ponas Šileris visą šią tiesos koncepciją va- 
dina „humanizmu“, bet tokiai teorijai, atrodo, 
geriau tiktų pragmatizmo pavadinimas, todėl 
šiose paskaitose aš nagrinėsiu ją vadindamas 
pragmatizmu. 

Taigi pragmatizmas - tai, pirma, metodas ir, 
antra, genetinė tiesos teorija. Šie du dalykai ir 
bus mūsų tolesnių pokalbių tema. 

Esu įsitikinęs, kad mano glaustos pastabos 
apie tiesos teoriją daugeliui iš jūsų pasirodė 
miglotos ir neįtikinamos. Vėliau aš visa tai 
kompensuosiu. Paskaitoje apie „sveiką protą“ 

pamėginsiu paaiškinti, kaip aš suprantu nuo 
senumo suakmenėjusias tiesas. Kitoje paskaitoje 
aš plačiau išdėstysiu idėją, kad mūsų mintys 
tampa teisingos tokiu mastu, kokiu jos sėk- 
mingai atlieka tarpininkių vaidmenį. Trečiojoje 
paskaitoje parodysiu, kaip sunku Tiesos raidoje 
atskirti subjektyvius veiksnius nuo objektyvių. 
Galbūt jūs ne viską suprasite per šias mano 
paskaitas, o jei ir suprasite, galbūt ne su viskuo 
sutiksite. Bet, tikiuosi, jūs bent rimtai ir su 
deramu dėmesiu įvertinsite mano pastangas. 

Jūs tikriausiai nustebsite sužinoję, kad ponų 
Šilerio ir Diujo teorijoms teko atlaikyti tikrą 
paniekos ir pajuokų krušą. Prieš juos sukilo 
visas racionalizmas. Ypač poną Šilerį įtakingi 
sluoksniai laikė akiplėša mokiniu, nusipelniusiu 
pylos. Aš neminėčiau šito, bet tai iš šalies 
puikiai parodo racionalistinį temperamentą, 
kuriam aš priešpriešinau pragmatizmo tem- 
peramentą. Pragmatizmui nejauku be faktų. 
Racionalizmas gerai jaučiasi tik tada, kai jį 
supa abstrakcijos. Šios pragmatistinės kalbos 
apie tiesas daugiskaita, apie jų naudą ir tei- 
kiamą pasitenkinimą, apie jų „darbo“ rezul- 
tatyvumą ir t. t. tipiškam intelektualistiniam 

protui atrodo grubus, nevykęs, antrarūšis tiesos 
pakaitalas. Tokios tiesos nėra tikrosios tiesos. 
Tokie bandymai yra aiškiai subjektyvūs. Ob- 
jektyvi tiesa, priešingai, turi būti neutilitari, 
išdidi, subtili, nutolusi, didinga, pakili. Ji turi 
išreikšti absoliutų mūsų minčių ir lygiai tokios 
pat absoliučios tikrovės atitikimą. Ji turi būti 
tai, ką mes privalome mąstyti besąlygiškai. 
Sąlygiški būdai, kuriais mes iš tikrųjų mąstome, 
čia niekuo dėti - jie tėra psichologijos objektas. 
Taigi šalin psichologiją, tegyvuoja logika! 
Pažvelkite, koks ryškus šių dviejų proto tipų 
kontrastas! Pragmatistas kabinasi į faktus ir 
konkretybę, stebi, kaip tiesa veikia atskirais 
atvejais, ir apibendrina. Tiesa jam tampa rūšine 
sąvoka, apimančia konkrečias visų rūšių dar- 
bines vertybes, funkcionuojančias patyrime. Ra- 
cionalistui tiesa tėra gryna abstrakcija, kurios 
pliką pavadinimą mes turime priimti. Prag- 
matistas stengiasi nuodugniai parodyti, kodėl 
mes turime priimti tokią tiesą, tuo tarpu ra- 
cionalistas nesugeba atpažinti tų konkrečių 
faktų, iš kurių atsirado jo paties abstrakcija. 
Jis kaltina mus tiesos neigimu, tuo tarpų mes 
tik siekiame tiksliai paaiškinti, kodėl Žmonės 

jos ieško ir visuomet privalo ieškoti. Jūsų tipišką 
ultraabstrakcionistą tiesiog krečia drebulys nuo 
konkretybės: iš kelių tos pačios rūšies dalykų 
jis visuomet būtinai renkasi blankų ir šmėk- 
lišką. Iš dviejų siūlomų pasaulių jis visada 
pasirinktų sausą schemą, o ne tirštą tikrovės 
tankmę. Schema yra daug grynesnė, aiškesnė, 
kilnesnė. 

Tikiuosi, kad, toliau klausantis šių paskaitų, 
jose atskleidžiamas pragmatizmo konkretumas 
ir artimumas faktams jums galbūt pasirodys 
esąs patraukliausias jo bruožas. Pragmatizmas 
tik seka giminiškų mokslų pavyzdžiu, nepa- 
žintiems dalykams aiškinti pasitelkdamas pa- 
žintus stebėjimu. Jis darniai susieja sena ir 
nauja. Absoliučiai tuščią mūsų protų ir tikrovės 
statiško santykio - „atitikimo“ (ką tai reiškia, 
mes išsiaiškinsime vėliau) —- sąvoką jis paverčia 
mūsų paskirų minčių ir didžiulio kitų patyrimų 
pasaulio, kuriame jos vaidina savo vaidmenį 
ir yra savaip pritaikomos, įvairiapusės ir ak- 
tyvios sąveikos (kuri kiekvienam prieinama ir 
suprantama) sąvoka. 

Bet gal pakaks apie tai šį kartą. Aš vėliau 
pagrįsiu tai, ką pasakiau. Dabar norėčiau pri- 

durti keletą žodžių dėl per praėjusį mūsų 
susitikimą išsakyto teiginio, kad pragmatizmas 
gali sėkmingai suderinti empirinį mąstymo būdą 
su religiniais Žmonių poreikiais. 


Jūs tikriausiai prisimenate, kad aš sakiau, 
jog Žmonės, kuriems būdingas stiprus faktų 
pamėgimas, kreivai Žiūri į šiuolaikinę idealistinę 
filosofiją, nejaučiančią didelės simpatijos fak- 
tams. Pernelyg jau ta filosofija intelektualistinė. 
Senamadis teizmas su Dievo kaip dangiškojo 
valdovo, susidedančio iš daugybės nesuvokia- 
mų ar absurdiškų „atributų“, sąvoka buvo gana 
ydingas, bet kol jis tvirtai rėmėsi tikslingumo 
argumentu, jis išlaikė tam tikrą ryšį su konkrečia 
tikrove. Tačiau kai darvinizmas visiems laikams 
išgujo tikslingumą iš „mokslinių“ protų, teizmas 
prarado šį pagrindą; jeigu mūsų šiuolaikinei 
vaizduotei gali būti priimtina kokia nors die- 
vybė, tai greičiau yra tam tikra imanentinė ar 
panteistinė dievybė, veikianti daiktuose, o ne virš 
jų. Ieškantys filosofinės religijos dabar paprastai 
mieliau linksta prie idealistinio panteizmo, o 
ne prie senojo dualistinio teizmo, nors šis dar 
turi sumanių gynėjų. 

Bet, kaip aš jau sakiau pirmojoje paskaitoje, 
tiems, kurie mėgsta faktus ar mąsto empiriškai, 
tokią panteizmo atmainą sunku priimti. Tai 
absoliutizmo atmaina, niekinanti dulkes ir iš- 
penėta gryna logika. Ji neturi jokio ryšio su 
konkretybe. Teigdama Absoliutųjį Protą, kuris 
jai yra Dievo pakaitalas, kaip racionalią visų 
tikrovės apraiškų, kad ir kokios jos būtų, prie- 
laidą, ji yra visiškai abejinga tam, kas iš tikrųjų 
mūsų pasaulyje yra paskiri faktai. Kad ir kas 
jie būtų, Absoliutas yra jų šaltinis. Panašiai 
kaip toje Ezopo pasakėčioje apie sergantį liūtą, 
visi pėdsakai veda į jo urvą, bet nulla vestigia 
retrorsum“*. Absoliutas nepadės jums vėl nu- 
sileisti į tikrovės apraiškų pasaulį ar, remiantis 
jūsų turima Absoliuto prigimties samprata, 
padaryti kokias nors būtinas išvadas apie svar- 
bią jūsų gyvenimui detalę. Jis, aišku, jus už- 
tikrina, kad visa Jam ir amžinajam jo mąstymo 
būdui yra gera; bet po to jis palieka jums 
galutinai išsigelbėti savo Žžemiškomis priemo- 
nėmis. 

Aš visai neketinu neigti šios sampratos di- 
dybės ar jos gebėjimo teikti religinę paguodą 
respektabiliems protams. Bet vertinant ją žmo- 

gaus požiūriu, negalima nematyti jos trūku- 
mų- abstraktumo ir nutolimo nuo tikrovės. 
Ji yra tikras to, ką aš išdrįsau pavadinti ra- 
cionalistiniu temperamentu, produktas. Ji nie- 
kina empirizmo reikmes. Tikrovės pasaulio 
įvairovę ji pakeičia blyškia schema. Ji dabitiška 
ir kilni blogąja prasme, ta prasme, kad būti 
kilniam - vadinasi, būti netinkamam kukliai 
tarnybai. Man atrodo, kad šiame realiame 
prakaito ir purvo pasaulyje „kilnų“ požiūrį 
į daiktus reikėtų laikyti pagrindu suabejoti jo 
teisingumu, filosofine diskvalifikacija. Kaip 
mums sakoma, tamsybių kunigaikštis gali būti 
džentelmenas, bet kad ir koks būtų žemės 
ir dangaus Dievas, jo tikrai nepavadinsi džen- 
telmenu. Jo tarnystė Žmonių žemiškuose var- 
guose reikalinga net labiau, nei jo didybė rei- 
kalinga aukštybėse. 

Taigi pragmatizmas, nepaisant jo ištikimy- 
bės faktams, nėra tokios materialistinės pakrai- 
pos kaip įprastinis empirizmas. Be to, jis 
neprieštarauja ir abstrakcijų vartojimui, kol jos 
padeda nepasiklysti tarp atskirų faktų ir iš 
tikrųjų kur nors veda. Jį domina tik tos išvados, 
kurios yra kartu mūsų proto ir mūsų patyrimo 

rezultatas, jis neturi jokių apriorinių išankstinių 
nuostatų prieš teologiją. Jei teologinės idėjos turi 
vertę realiam gyvenimui, pragmatizmas jas laikys 
teisingomis priklausomai nuo jų tinkamumo tam. 
Ar joms galima priskirti didesnį teisingumą, visiškai 
priklausys nuo jų santykių su kitomis tiesomis, 
kurios taip pat turi būti pripažintos. 

Tai, ką aš dabar pasakiau apie transcen- 
dentalinio idealizmo Absoliutą, tikrai jam tinka. 
Pirmiausia aš jį pavadinau didingu ir teikiančiu 
religinę paguodą tam tikriems protams, o po 
to aš apkaltinau jį nutolimu nuo tikrovės ir 
nevaisingumu. Bet tiek, kiek jis teikia tokią 
paguodą, jis tikrai nėra bevaisis; jis turi tokią 
vertę, jis atlieka konkrečią funkciją. Būdamas 
geras pragmatistas, aš turėčiau vadinti Abso- 
liutą teisingu „tokiu mastu“; nedvejodamas 
dabar šitai darau. 

Bet ką šiuo atveju reiškia teisingas tokiu 
mastu? Norint atsakyti, reikia tik pritaikyti prag- 
matinį metodą. Ką turi omenyje tikintys Abso- 
liutu sakydami, kad jų tikėjimas teikia jiems 
paguodą? Jie mano, kad jei Absoliute baigtinis 
blogis yra jau „įveiktas“, tai panorėję mes 
galime traktuoti tai, kas laikina, kaip poten- 

cialiai amžiną dalyką, ramiai pasikliauti jo 
baigtimi ir nė kiek nenusidėdami atsikratyti 
baimės ir baigtinės atsakomybės teikiamų rū- 
pesčių naštos. Trumpai tariant, jie mano, jog 
mes turime teisę nuolat išeiti moralinių atos- 
togų, leisti pasauliui krypuoti savo keliu jaus- 
dami, kad jo likimas yra geresnėse rankose 
nei mūsų ir kad apskritai tai ne mūsų reikalas. 

Visata yra tokia sistema, kurios atskiri nariai 
gali kartais atsipūsti nuo savo rūpesčių, sistema, 
kurioje yra vietos nerūpestingai Žmonių nuo- 
taikai ir moralinėms atostogoms, - jei neklystu, 
tai yra bent dalis to, kas laikoma Absoliutu; 
tai yra didelis mūsų individualaus patyrimo 
skirtumas, atsirandantis dėl to, kad mes jį 
pripažįstame tikrų; tai yra jo grynoji vertė, 
kai jis interpetuojamas pragmatiškai. Paprastas 
filosofijos mėgėjas, palankiai vertinantis abso- 
liutųjį idealizmą, savąja Absoliuto samprata 
nedrįsta žengti toliau. Jis gali remtis Absoliutu 
tokiu mastu, ir tas „tokiu mastu“ yra labai 
brangus. Jam skaudu girdėti, kai jūs nepatikliai 
kalbate apie Absoliutą, tad jis nepaiso jūsų 
kritikos, nes kritikuojami tie Absoliuto sam- 
pratos aspektai, kurių jis nesugeba suvokti. 

Jei Absoliutas reiškia tai ir tik tai, kas gali 
paneigti jį esant tiesa? Neigti jį būtų tolygu 
reikalauti, kad Žmonės niekada nesiilsėtų ir 
niekada neatostogautų. 

Aš puikiai suprantu, kaip kai kuriems iš 
jūsų keista girdėti mane sakant, kad idėja yra 
„teisinga“ tiek, kiek tikėti ja naudinga mūsų 
gyvenimui. Jūs mielai sutiksite, kad ji yra gera 
tiek, kiek naudinga. Jei tai, ką ji mums padeda 
daryti, yra gerai, jūs neprieštarausite, kad pati 
idėja gera tokiu mastu, nes mes jaučiamės 
geriau ją turėdami. Bet, pasakysite jūs, ar dėl 
to vadinti idėjas taip pat ir „teisingomis“ nėra 
neregėtas piktnaudžiavimas žodžiu „tiesa“? 

Dabartinėje mano dėstymo stadijoje neįma- 
noma išsamiai atsakyti į šį sunkų klausimą. 
Jūs čia užkliudėte pačią ponų Šilerio, Diujo 
ir mano paties tiesos doktrinos esmę, kurią 
aš smulkiai nagrinėsiu tik šeštojoje paskaitoje. 
Dabar leiskite man tik pasakyti, kad tiesa yra 
viena iš gėrio atmainų, o ne, kaip paprastai 
manoma, atskira kategorija, to paties lygio 
kaip ir gėris. Teisinga vadinama visa tai, kas 
pasirodo esą gera įsitikinimų srityje ir taip pat 
gera dėl konkrečių, akivaizdžių priežasčių. Ži- 

noma, reikia pripažinti, kad jei iš teisingų idėjų 
gyvenime nebūtų nieko gero arba jei jas Žinoti 
būtų visiškai nenaudinga, o klaidingos idėjos 
būtų vienintelės naudingos, tai paplitęs supra- 
timas, kad tiesa yra dieviška ir vertinga ir 
kad jos siekti yra pareiga, niekada nebūtų 
įsigalėjęs ar tapęs dogma. Tokiame pasaulyje 
mūsų pareiga greičiau būtų vengti tiesos. Bet 
šiame pasaulyje tam tikros idėjos yra ne tik 
malonios mąstyti ar malonios kaip paremian- 
čios kitas mums mielas mintis, bet ir naudingos 
kasdienio gyvenimo grumtynėse, kaip tam tik- 
ras maistas yra ne tik skanus, bet ir sveikas 
mūsų dantims, skrandžiui ir audiniams. Jei 
būtų koks nors kitas, tikrai geresnis, gyvenimas 
ir jei būtų kokia nors idėja, kuri, jei ja tikėtume, 
padėtų mums gyventi šį gyvenimą, tada iš 
tikrųjų mums būtų geriau tikėti ta idėja, nebent, 
žinoma, tikėjimas ja atsitiktinai susikirstų su 
kitais svarbesniais gyvybiniais interesais. „Tai, 
kuo mums būtų geriau tikėti!“ Tai skamba 
bemaž kaip tiesos apibrėžimas. Jis labai artimas 
pasakymui „tai, kuo mes turime tikėti“, o toks 
apibrėžimas jums visai neatrodys keistas. Ar 
mes neturėtume tikėti tuo, kuo mums geriau 

tikėti? Ir ar mes galime visada skirti to, kas 
mums yra geriau, ir to, kas mums yra teisinga, 
sąvokas? 

Pragmatizmas sako, kad ne, ir aš visiškai 
sutinku su juo. Tikriausiai ir jūs sutinkate, kol 
kalbama abstrakčiai, bet įtariate, kad, jei iš 
tikrųjų tikėtume viskuo, kas gera mūsų asme- 
niniam gyvenimui, mes imtume nuolaidžiauti 
įvairiausioms fantazijoms apie pasaulio reika- 
lus, o vėliau ir įvairiausiems sentimentaliems 
prietarams apie pasaulį. Jūsų įtarimas neabe- 
jotinai visiškai pagrįstas, ir akivaizdu, kad 
pereinant nuo abstraktaus teiginio prie kon- 
krečios tikrovės atsitinka kažkas, kas kompli- 
kuoja padėtį. 

Aš ką tik pasakiau, kad tai, kuo mums 
geriau tikėti, yra teisinga, nebent tikėjimas at- 
sitiktinai susikerta su kokiu nors kitu gyvybiniu 
interesu. Tad su kokiais gyvybiniais interesais 
realiame gyvenime labiausiai yra linkęs su- 
sikirsti tam tikras mūsų įsitikinimas? Žinoma, 
kad su gyvybiniais interesais, kuriuos sukelia 
kiti įsitikinimai, kai jie pasirodo esą nesuderi- 
nami su pirmaisiais. Kitaip sakant, didžiausias 
kiekvienos iš mūsų tiesų priešas yra visos kitos 

mūsų tiesos. Tiesos visada turi pašėlusį sa- 
visaugos instinktą ir troškimą sunaikinti visa, 
kas joms prieštarauja. Mano tikėjimas Abso- 
liutu, grindžiamas jo man teikiamu gėriu, turi 
atlaikyti griežtą visų kitų mano įsitikinimų 
kritiką. Sakykim, kad jis gali būti teisingas, 
nes suteikia man moralines atostogas. Vis dėlto, 
kaip aš jį suprantu - leiskite man dabar kalbėti, 
taip sakant, konfidencialiai ir tiesiog kaip pri- 
vačiam asmeniui,- jis susikerta su kitomis 
mano tiesomis, kurių teikiamos naudos neno- 
rėčiau per jį prarasti. Jis, pasirodo, yra susijęs 
su tam tikra logika, kurios priešas aš esu; aš 
matau, kad jis mane įpainioja į nepriimtinus 
metafizinius paradoksus, ir t. t. Bet kadangi 
gyvenime aš jau turiu pakankamai rūpesčių 
ir be tų, kuriuos kelia šie intelektualiniai prieš- 
taravimai, aš asmeniškai atsisakau Absoliuto. 
Aš tiesiog pasiimu moralines atostogas arba, 
būdamas profesionalus filosofas, mėginu pa- 
teisinti jas remdamasis kokiu nors kitu prin- 
cipu. 

Jeigu aš galėčiau savąją Absoliuto sampratą 
apriboti tik tuo, kad jis teikia atostogas, ji 
nesikirstų su kitomis mano tiesomis. Bet mes 

negalime taip lengvai apriboti savo hipotezių. 
Jos turi papildomų bruožų, būtent jie ir kertasi 
su kitomis tiesomis. Mano netikėjimas Abso- 
liutu reiškia, kad aš netikiu šiais papildomais 
bruožais, nes aš visiškai tikiu moralinių atos- 
togų teisėtumu. 

Dabar jūs suprantate, ką aš turėjau omenyje, 
vadindamas pragmatizmą tarpininku ir taik- 
dariu ir sakydamas - Papinio žodžiais,- kad 
jis „sušvelnina“ mūsų teorijas. Iš tikrųjų jis 
neturi jokių išankstinių nusistatymų, sustaba- 
rėjusių dogmų, jokių griežtų kanonų, kas turėtų 
būti laikoma įrodymu. Jis yra visiškai atviras. 
Jis svarsto bet kokią hipotezę, atsižvelgia į 
visokius argumentus. Tai rodo, kad religijos 
srityje jis yra gerokai pranašesnis ir už po- 
zityvistinį empirizmą, kuriam būdinga anti- 
teologinė pakraipa, ir už religinį racionaliz- 
mą, kuris išskirtinai domisi tuo, kas tolima, 
kilnu, paprasta ir abstraktu suvokimo plotmėje. 

Trumpai tariant, jis praplečia Dievo paieškų 
lauką. Racionalizmas laikosi įsitvėręs logikos 
ir aukštybių. Empirizmas laikosi įsitvėręs iš- 
orinių jutimų. Pragmatizmas nusiteikęs priimti 
viską, vadovautis ir logika, ir jutimais, atsi- 


103 


žvelgti į kukliausią ir asmeniškiausią patyrimą. 
Jis atsižvelgs ir į mistinį patyrimą, jei šis turės 
praktinių padarinių. Jis priims Dievą, kuris 
gyvena pačioje kasdienės tikrovės bjaurastyje, 
jei tik atrodys, kad tokioje vietoje galima 
jį rasti. 

Jo vienintelis galimos tiesos kriterijus - kas 
geriausiai mus veda, kas geriausiai tinka kiek- 
vienai gyvenimo daliai ir dera prie patyrimo 
poreikių visumos, neišskiriant nė vieno iš jų. 
Jei teologinės idėjos atitinka šias sąlygas, jei 
Dievo sąvoka įrodo jas atitinkanti, tai kaip 
pragmatizmas galėtų paneigti Dievo buvimą? 
Jam atrodytų beprasmiška pripažinti „netei- 
singa“ sąvoką, kuri pragmatizmo požiūriu tokia 
vykusi. Kokią kitą tiesos rūšį jis galėtų pri- 
pažinti, išskyrus šį visišką konkrečios tikrovės 
atitikimą? 

Savo paskutinėje paskaitoje aš dar sugrįšiu 
prie pragmatizmo santykių su religija. Bet jau 
ir dabar matote, koks jis demokratiškas. Jo 
metodai tokie pat įvairūs ir lankstūs, jo ištekliai 
tokie pat gausūs ir neišsenkami, jo išvados 
tokios pat palankios, kaip ir pačios motinos 
gamtos. 

Trečia paskaita 


KAI KURIOS 
METAFIZIKOS PROBLEMOS 
PRAGMATIZMO POŽIŪRIU 


Dabar artimiau supažindinsiu jus su prag- 
matiniu metodu ir pateiksiu keletą jo taikymo 
atskiroms problemoms pavyzdžių. Pradėsiu 
nuo paties sausiausio dalyko ir pirmiausia 
aptarsiu substancijos problemą. Nuo seno įpras- 
ta skirti substanciją ir atributą, šį skyrimą 
atspindi pati žmonių kalbos struktūra, grama- 
tinis veiksnio ir tarinio skirtumas. Štai mo- 
kyklinės kreidos gabaliukas. Jo modusai, at- 
ributai, savybės, akcidencijos ar ypatybės - va- 
dinkite kaip norite- yra baltumas, trapumas, 
cilindrinė forma, netirpumas vandenyje ir t. t. 
Bet šių atributų turėtojas vis dėlto yra tam tikras 
kiekis kreidos, dėl to vadinamos substancija, 
kuriai jie būdingi. Tad šio stalo atributai būdingi 
substancijai „medis“, o mano švarko - substan- 
cijai „vilna“ ir t. t. Nepaisant kreidos, medžio 

ir vilnos skirtumų, jie turi bendrų savybių, todėl 
ir patys yra laikomi pirminės substancijos, 
materijos, Kurios atributai yra erdvės užpildy- 
mas ir nepralaidumas, modusais. Panašiai ir 
mūsų mintys bei jausmai yra mūsų atskirų 
sielų apraiškos ar savybės, o sielos yra sub- 
stancijos, tačiau irgi ne galutinės, nes jos yra 
dar giliau glūdinčios substancijos — „dvasios“ — 
modusai. 

Taigi jau labai seniai buvo pastebėta, kad 
baltumas, trapumas ir t. t. yra viskas, ką mes 
žinome apie kreidą, o degumas ir pluoštinė 
sandara yra viskas, ką žinome apie medį. Sub- 
stancija mums yra žinoma kaip atributų san- 
kaupa, ir tik dėl jų ji turi apčiuopiamą vertę 
mūsų faktiniam patyrimui. Kiekvienu atveju per 
juos atsiskleidžia substancija, jei mes būtume 
nuo jų atkirsti, net neįtartume ją egzistuojant; 
ir jei Dievas nuolat siųstų mums atributus ta 
pačia tvarka, bet tam tikru momentu stebuk- 
lingai sunaikintų juos įkūnijančią substanciją, 
mes net nepastebėtume to momento, nes mūsų 
patyrimas išliktų nepakitęs. Dėl to nominalistai 
laikosi nuomonės, kad substancija yra išgalvota 


106 


idėja, kilusi dėl nepataisomo žmogaus įpročio 
paversti pavadinimus daiktais. Reiškiniai yra 
grupuojami - kreidos grupė, medžio grupė ir 
t. t,— ir kiekviena grupė gauna savo pava- 
dinimą. Tada tą pavadinimą mes traktuojame 
kaip tam tikrą reiškinių grupės pagrindą. Pa- 
vyzdžiui, žema šiandienos temperatūra laikoma 
nulemta to, kas vadinama „klimatu“. Iš tikrųjų 
klimatas yra tik tam tikros dienų grupės pa- 
vadinimas, bet manoma, kad jis tarsi glūdi už 
dienos, ir apskritai mes pavadinimą tarsi realiai 
egzistuojantį tariame glūdint už faktų, kuriuos 
jis įvardija. Tačiau, pasak nominalistų, daiktų 
jutimais suvokiamų savybių tikrai nėra pava- 
dinimuose, o jei jų nėra pavadinimuose, tai iš 
viso niekur nėra. Jos šliejasi viena prie kitos ar, 
tiksliau, jungiasi viena su kita, tad mums ne- 
suvokiamos substancijos - kuri, mūsų manymu, 
paaiškina tokią sąsają ją įkūnydama, kaip ce- 
mentas sujungia mozaikos daleles, - sąvoką 
reikia atmesti. Substancijos sąvoka ženklina tik 
patį sąsajos faktą. UŽ to fakto nieko nėra. 
Scholastika perėmė substancijos sąvoką iš 
sveiko proto ir pavertė ją labai specialiu ir 

sudėtingu dalyku. Nedaug kas turi mums mažes- 
nę pragmatinę reikšmę nei substancijos, nes 
mes su jomis neturime jokio ryšio. Vis dėlto 
vienu atveju scholastika, pragmatiškai traktuo- 
dama substancijos sąvoką, įrodė jos svarbą. Aš 
turiu galvoje kai kuriuos disputus apie Eucha- 
ristijos paslaptį. Čia substancija, atrodo, turi 
didelę pragmatinę verte. | Kadangi ostijos ak- 
cidencijos nepakinta komunijos metu ir vis dėlto 
ji tampa Kristaus kūnu, vadinasi, pakinta jos 
substancija. Duonos substancija pašalinama ir 
stebuklingai pakeičiama dieviškąja substancija, 
nepakeičiant jos betarpiškai jutimais suvokiamų 
savybių. Bet nors pastarosios nepasikeičia, at- 
siranda milžiniškas skirtumas - mes, priimantys 
šį sakramentą, dabar maitinamės pačia dievybės 
substancija. Substancijos sąvoka įgyja milžinišką 
reikšmę gyvenime, jei mes darome prielaidą, 
kad substancijos gali atsiskirti nuo akcidencijų 
ir jas pakeisti. ! 

Tai vienintelis man žinomas substancijos 
sąvokos pragmatinis pritaikymas; akivaizdų, 
kad rimtai į ją Žiūri tik tie, kurie jau tiki „realiu 
buvimu“ dėl kitų priežasčių. 

Berklio pateiktos materialios substancijos kri- 
tikos poveikis buvo toks didelis, kad jo vardas 
nuskambėjo per visą vėlesnę filosofiją. Berklio 
materijos sąvokos samprata yra taip gerai Ži- 
noma, kad ją pakanka tik paminėti. Jis visai 
neketino neigti išorinio pasaulio, kurį mes pa- 
žįstame, jis jį patvirtino. Mums neprieinamos 
materialios substancijos, esančios už išorinio 
pasaulio, gilesnės bei tikresnės už jį patį ir 
reikalingos jam kaip atramos, scholastinę sam- 
pratą Berklis laikė pačia veiksmingiausia prie- 
mone išorinį pasaulį paversti nesančiu. Panai- 
kinkite tą substanciją, sakė jis, tikėkite, kad 
Dievas, kurį jūs suprantate ir į kurį kreipiatės, 
jums tiesiogiai sunčia jutimais suvokiamą pa- 
saulį, ir jūs jį patvirtinsite ir paremsite die- 
viškuoju autoritetu. Tad Berklio „materijos“ 
kritika buvo absoliučiai pragmatinė. Materiją 
mes pažįstame kaip spalvų, formos, kietumo 
ir panašių dalykų pojūčius. Jie sudaro šios 
sąvokos realią vertę. Skirtumas toks, kad, kai 
materija yra, mes patiriame šiuos pojūčius, o 
kai jos nėra - nepatiriame. Tad šie pojūčiai yra 
jos vienintelė prasmė. Taigi Berklis neneigia 
materijos, jis tiesiog mums pasako, iš ko ji 

susideda. Ji yra patiriamų pojūčių pavadinimas, 
ir tik tiek ji yra teisinga. | 
Lokas, o vėliau ir Hiumas panašią prag- 
matinę kritiką nukreipė į dvasinės substancijos 
sąvoką. Aš tik paminėsiu Loko „asmens ta- 
patumo“ sampratą. Remdamasis patyrimu, jis 
iškart sutapatina šią sąvoką su jos pragmatine 
reikšme. Pasak jo, ji iš esmės reiškia „sąmo- 
ningumą“, būtent tai, kad vieną gyvenimo mo- 
mentą mes prisimename kitus momentus ir 
jaučiame juos esant to paties asmens istorijos 
dalis. Racionalizmas šį mūsų gyvenimo praktinį 
tęstinumą aiškino sielos substancijos vienove. 
Bet Lokas sako: tarkim, kad Dievas atėmė mums 
sąmonę; ar bus mums geriau, jei dar liks sielos 
pradas? Tarkim, kad Dievas priskyrė tą pačią 
sąmonę skirtingoms sieloms; ar mums, kaip mes 
suprantame save, bus dėl to nors kiek blogiau? 
Loko laikais siela iš esmės buvo laikoma tik 
atpildo ir bausmės objektu. Paklausykite, kaip 
Lokas, laikydamasis savo požiūrio, pragmatiš- 
kai nagrinėja problemą. „Tarkim, - sako jis, - 
kas nors mano turįs tą pačią sielą, kuri anksčiau 
buvo Nestoro ar Tersito“. Ar jų veiksmus jis 
gali laikyti labiau savais nei kurio nors kito 

anksčiau gyvenusio Žmogaus? Bet jei vienąsyk 
jis pasijus išgyvenąs sąmonėje kokį nors Nestoro 
veiksmą, tada jis jausis esąs tas pats asmuo 
kaip ir Nestoras. <...> Visas atpildo ir bausmės 
teisingumas ir teisė yra grindžiami šiuo asmens 
tapatumu. Pagrįstai galima manyti, kad niekas 
neprivalo atsakyti už tai, ko nežino, kad kiek- 
vienas turi būti teisiamas pagal tai, kokį vaid- 
menį čia atliko jo sąmonė. Tarkim, žmogus yra 
nubaustas už tai, ką jis padarė kitame gyvenime, 
nors apie tuos darbus jis neturi jokio supra- 
timo, - ar tai nereiškia, kad jis jau nuo pat 
gimimo pasmerktas būti nelaimingas?“ 
Taigi, Loko nuomone, mūsų asmens tapa- 
tumas susideda tik iš pragmatiškai apibūdi- 
namų ypatybių. Svarstymas, ar, be šitų pa- 
tikrinamų faktų, jį taip pat lemia dvasinis 
pradas, yra grynai spekuliatyvus. Lokas, kaip 
pripažįstantis kompromisus Žmogus, pasyviai 
toleravo tikėjimą substancialia siela, esančia už 
mūsų sąmonės. Bet jo įpėdinis Hiumas ir 
dauguma psichologų empirikų po jo paneigė 
sielą ir paliko tik jos sąvoką apibūdinti toms 
mūsų vidinio gyvenimo sąsajoms, kurias įma- 

noma patikrinti. Jie pasineria su ja į patyrimo 
tėkmę ir iškeičia ją į menkavertes „idėjų“ ir 
jų būdingų tarpusavio ryšių monetas. Kaip aš 
pasakiau apie Berklio materiją, siela yra gera 
ar „teisinga“ tik tiek, bet ne daugiau. 
Natūralu, kad materialios substancijos pa- 
minėjimas primena „materializmo“ doktriną, 
bet filosofinis materializmas nebūtinai yra su- 
sijęs su tikėjimu „materija“ kaip metafiziniu 
principu. Galima neigti materiją taip griežtai, 
kaip Berklis, galima būti fenomenalistu kaip 
Hakslis (Huxley)** ir vis tiek likti materialistu 
platesniąja prasme — aiškinti aukštesnius reiš- 
kinius remiantis Žemesniaisiais ir palikti pa- 
saulio likimą aklų jėgų ir gaivalų valdžioje. 
Būtent šia platesniąja prasme materializmas yra 
spiritualizmo ar teizmo priešprieša. Materializ- 
mas teigia, kad pasaulį valdo fizinės gamtos 
dėsniai. Tas, kas žino faktus, puikiausius žmo- 
gaus genijaus kūrinius galėtų paaiškinti jų fi- 
ziologinėmis ypatybėmis, nesvarbu, ar gamta 
egzistuoja tik mūsų protams, kaip teigia ide- 
alistai, ar ne. Ir vienu, ir kitu atveju mūsų protai 
turėtų užfiksuoti, kokia ta gamta yra, ir nu- 
rodyti, kad ji veikia pagal aklus fizikos dėsnius. 


112 


Tokio pobūdžio yra dabartinis materializmas, 
kurį tiksliau būtų vadinti natūralizmu. Prieš 
ji stoja „teizmas“ arba, platesne prasme, „spi- 
ritualizmas“. Spiritualizmas teigia, kad dvasia 
ne tik mato ir užfiksuoja daiktus, bet ir juos 
valdo bei tvarko: taigi pasauliui vadovauja 
aukštesnieji, o ne žemesnieji jo elementai. 

Ši problema dažnai nagrinėjama taip, kad 
ji virsta beveik tik estetinių skonių konfliktu. 
Materija yra grubi, šiurkšti, rupi, purvina; dva- 
sia - gryna, tauri, kilni; kadangi orus pasaulis 
paprastai teikia pirmenybę tiems dalykams, 
kurie atrodo aukštesni, tai dvasia turėtų būti 
paskelbta vadovaujančiuoju principu. Didelė 
racionalistų klaida yra ta, kad abstrakčius prin- 
cipus jie traktuoja kaip galutinius, kurių aki- 
vaizdojeę mūsų susižavėjęs protas nugrimzta 
į kontempliaciją. Dažnai manoma, kad spiri- 
tualizmas - tai tiesiog žavėjimasis viena abst- 
rakcijos rūšimi ir bjaurėjimasis kita. Prisimenu 
vieną garbų profesorių spiritualistą, kuris ma- 
terializmą visada vadino „purvo filosofija“ ir 
manė taip jį paneigiąs. 

Tokiam spiritualizmui nesunku duoti atkirtį, 
ir tai sėkmingai padarė ponas Spenseris. 

Keliuose gerai parašytuose puslapiuose pirmojo 
„Psichologijos“ tomo pabaigoje jis parodo, kad 
be galo subtili „materija“ su jai būdingais ne- 
suvokiamai greitais ir tiksliais judėjimais, ku- 
riuos jai priskiria ją aiškindamas šiuolaikinis 
mokslas, nebeturi jokių grubumo žymių. Jis 
teigia, jog dvasios sąvoka, kaip mes, mirtingieji, 
iki šiol ją vartojome, pati yra pernelyg grubi, 
kad atspindėtų subtilų gamtos faktų tobulumą. 
Jo nuomone, abu terminai yra tik simboliai, 
liudijantys nepažinią realybę, kurioje jų prieš- 
prieša išnyksta. 

Abstrakčiam prieštaravimui pakanka abst- 
raktaus atkirčio; kadangi prieštaravimą mate- 
rializmui sukelia panieka materijai kaip tam, 
kas „grubu“, ponas Spenseris išmuša pagrindą 
jam iš po kojų. Iš tikrųjų materija yra be galo 
ir neįtikėtinai subtili. Kas kada nors Žiūrėjo į 
mirusio vaiko ar tėvo veidą, jau vien dėl to, 
kad materija sugebėjo kurį laiką įgyti tokį 
brangų pavidalą, visada laikys materiją šventa. 
Nesvarbu, koks yra gyvenimo principas - ma- 
terialus ar nematerialus, - materija visada pa- 
deda jį įgyvendinti, tarnauja visiems gyvenimo 

tikslams. Tas mylimas pavidalas buvo viena 
iš materijos įsikūnijimo galimybių. 

Tačiau dabar, užuot gromuliavę principus 
sekdami sustabarėjusiu intelektualizmu, pritai- 
kykime pragmatinį metodą problemai spręsti. 
Ką mes vadiname materija? Koks praktinis skir- 
tumas dabar gali rastis dėl to, kad pasaulį valdo 
materija arba kad jį valdo dvasia? Aš manau, 
kad taip iškėlus klausimą problema įgyja visai 
kitokį pobūdį. 

Pirmiausia norėčiau atkreipti jūsų dėmesį 
į vieną įdomų faktą. Kalbant apie pasaulio 
praeitį, nėra jokio skirtumo, ar mes manome 
ji esant materijos sukurtą, ar jo kūrėja laikome 
dieviškąją dvasią. 

Tarkim, kad visas pasaulio turinys yra ne- 
kintamas, duotas amžiams. Įsivaizduokime, kad 
šiuo momentu viskas užsibaigia, nėra jokios 
ateities; ir tada tegul teistas ir materialistas 
varžosi aiškindami pasaulio istoriją. Teistas 
pasakos, kaip Dievas sukūrė pasaulį, mate- 
rialistas įrodinės - ko gero, lygiai taip pat sėk- 
mingai, - kad pasaulis radosi kaip aklų fizinių 
jėgų veiklos rezultatas. Paskui paprašykime prag- 
matistą pasirinkti vieną iš šių teorijų. Kaip jis 

gali pritaikyti savo matą, jei pasaulis jau už- 
baigtas? Sąvokos, jo supratimu, padeda grįžti 
į patyrimą, jos priverčia mus ieškoti skirtybių. 
Bet, remiantis mūsų prielaida, daugiau nebegali 
būti jokio patyrimo ir nebegalima ieškoti kokių 
nors galimų skirtybių. Abi teorijos pateikė visas 
savo išvadas, kurios pagal mūsų prielaidą yra 
tapačios. Taigi pragmatistas turėtų teigti, kad 
šios dvi teorijos, nors ir skirtingai vadinamos, 
kalba apie tą patį, ir jų ginčas yra tik žodinis. 
(Žinoma, aš darau prielaidą, kad abi teorijos 
vienodai sėkmingai aiškino dalyko esmę.) 
Atsidėję išnagrinėkime šį atvejį ir pasaky- 
kime, ko būtų vertas Dievas, jei jis būtų čia, 
o jo darbas jau būtų užbaigtas ir jo pasaulis 
pasibaigęs. Jis būtų vertas tiek, kiek buvo vertas 
tas pasaulis. Jo kuriamoji galia gali pasiekti 
tokį rezultatą su visais jo pranašumais ir 
trūkumais, bet ne daugiau. Kadangi nebėra 
ateities, kadangi visa pasaulio reikšmė ir vertė 
jau buvo sumokėta ir realizuota jausmuose, 
kurie nugrimzdo į praeiti drauge su juo ir 
dabar drauge su juo baigiasi; kadangi šis 
pasaulis negali įgyti jokios papildomos reikš- 
mės (kaip įgyja mūsų realus pasaulis) atlikda- 

mas savo paskirtį parengti ką nors būsima, tai, 
taip sakant, mes jį matuojame tuo pačiu matu 
kaip ir Dievą. Jis yra Esybė, kuri galėjo tai 
sukurti visiems laikams; mes esame jam dėkingi 
už tai, bet daugiau už nieką. Tačiau, kaip teigia 
priešinga hipotezė, materijos dalelės pagal tam 
tikrus dėsnius galėjo sukurti šį pasaulį ir tai 
padarė, taigi ar neturėtume ir joms būti tokie 
pat dėkingi? Ką mes prarastume, jei atsisaky- 
tume Dievo hipotezės ir visą atsakomybę už- 
krautume materijai? Kodėl turėtų įsivyrauti 
inertiškumas ar grubumas? Ir kaip, jei patyrimas 
visą laiką būtų toks pat, pasaulį labiau pra- 
turtintų ar pagyvintų Dievo buvimas? 
Atvirai kalbant, neįmanoma atsakyti į šį 
klausimą. Abi hipotezės realiai suvokiamą pa- 
saulį laiko tokiu pačiu- „toks pat, ar girsi, 
ar peiksi“, kaip sako Brauningas (Browning)““. 
Jis yra nepažeidžiamas, tarsi dovana, kurios 
negalima atsiimti. Pasaulio priežastimi laikant 
materiją, neatimama nė viena iš jį sudarančių 
dalių; laikant Dievą jo priežastimi, jų nė kiek 
nepadaugėja. Tai šio, o ne kokio nors kito 
pasaulio Dievas ar atomai. Jei tai Dievas, jis 

padarė tą patį, ką galėtų padaryti ir atomai -— 
pasirodydamas, taip sakant, atomų pavidalu, - 
ir pelnė tokį patį dėkingumą kaip ir atomai, 
nė kiek ne didesnį. Jeigu jo buvimas nepakeičia 
reginio ar nepakreipia jo kita linkme, tai, be 
abejo, neprideda jam didingumo. Bet jeigu jo 
nebūtų ir atomai būtų vieninteliai aktoriai sce- 
noje, reginio didingumas dėl to nenukentėtų. 
Kai spektaklis baigtas ir uždanga nuleista, pjesė 
jau nepagerės, jei paskelbsime, kad jos auto- 
rius - garsus talentas, ir nepablogės, jei apšauk- 
sime jį samdomu rašeiva. | 

Taigi, jei remiantis mūsų hipoteze negalima 
daryti jokių išvadų apie tolesnes patyrimo ir 
elgsenos detales, materializmo ir teizmo ginčas 
netenka prasmės ir reikšmės. Vadinasi, Dievas 
ir materija reiškia visiškai tą patį - nei daugiau, 
nei mažiau, o tik galią, galėjusią sukurti šį 
užbaigtą pasaulį, ir išmintingas Žmogus nu- 
sigręš nuo tokio tuščio disputo. Taip daugelis 
žmonių instinktyviai, o pozityvistai ir moks- 
lininkai sąmoningai nusigręžia nuo filosofinių 
disputų, iš kurių, kaip jiems atrodo, negali kilti 
jokių konkrečių išvadų apie ateitį. | Filosofijai 


118 


dažnai priekaištaujama dėl išimtinai žodinių ir 
tuščių jos problemų - šis priekaištas yra gerai 
žinomas. Jei pragmatizmas teisus, tai toks prie- 
kaištas yra visiškai pagrįstas, jeigu negalima 
įrodyti, kad besivaržančių teorijų praktiniai pa- 
dariniai yra skirtingi, kad ir kokie menki ir 
tolimi jie būtų. Paprasti žmonės ir mokslininkai 
teigia, kad jie neaptinka tokių padarinių, bet 
jeigu jų negali įžvelgti ir filosofai, tai pirmųjų 
priekaištai jiems yra pagrįsti. Vadinasi, filosofija 
yra tik pompastiškas laiko gaišimas, o profesūrai 
aukoti laiką tokiam dalykui tiesiog kvaila. | 

Žodžiu, kiekvienas rimtas filosofinis ginčas 
turi turėti kokį nors praktinį padarinį, nors jis 
būtų tik numanomas ir tolimas. Kad tai su- 
prastume, grįžkime prie mūsų klausimo ir šį 
kartą pasinerkime į tą pasaulį, kuriame mes 
gyvename, pasaulį, turintį ateitį, dar neužbaigtą 
tuo metu, kai mes kalbame. Šiame nebaigtame 
pasaulyje dilema „materializmas ar teizmas“ 
turi milžinišką praktinę reikšmę, taigi verta ir 
mums prie jos sustoti keletą minučių, kad tuo 


įsitikintume. 

Koks mums skirtumas, ar tarsime, kad vįsi 
mūsų dabartinio patyrimo faktai yra betikslės 
aklų atomų, judančių pagal amžinus dėsnius, 
sangrūdos, ar kad, kita vertus, juos lemia Dievo 
apvaizda? Jei kalbama apie praeities faktus, tai, 
žinoma, jokio skirtumo nėra. Tie faktai uždaryti, 
užrišti, užkalti; visa, kas gero juose slypėjo, 
jau išnaudota — nesvarbu, ar Dievas, ar atomai 
buvo jų priežastis. Todėl šiais laikais daugelis 
materialistų, užmiršę ateitį ir praktinį klausimo 
aspektą, stengiasi išsklaidyti tą pasibjaurėjimą, 
kurį kelia žodis „materializmas“, ir net išstumti 
patį šį žodį sakydami, kad materija, sugebanti 
sukurti šitą gėrį, funkciniu požiūriu yra tokia 
pat dieviška esybė kaip ir Dievas, ji iš tikrųjų 
susilieja su Dievu ir yra tai, kas vadinama 
Dievu. Užteks, pataria šie žmonės, vartoti abu 
šiuos terminus ir juos atgrasiai priešpriešinti. 
Vartokime žodį, kuris nekelia teologinių aso- 
ciacijų, o kita vertus, nereiškia užuominų apie 
grubumą, šiurkštumą, žemumą. Užuot kalbėję 
apie Dievąarba materiją, kalbėkime apie pirminę 
paslaptį, nepažinią energiją, apie vieną ir vie- 
nintelę galią. Tokia vaga mus norėjo nukreipti 
ponas Spenseris; ir jeigu filosofija būtų tik 

retrospektyvi, tai Spenseris pasirodytų esąs 
puikus pragmatistas. 

Bet filosofija Žvelgia ir į priekį, ir nustačiusi, 
kas buvo pasaulis ir ką jis nuveikė, ji toliau 
klausia: „Ką žada pasaulis?“ Parodykite mums 
materiją, kuri žada sėkmę, kurios dėsniai verčia 
ją siekti vis didesnio mūsų pasaulio tobulumo, — 
ir kiekvienas blaiviai mąstantis Žmogus ims 
garbinti šitą materiją taip, kaip Spenseris garbina 
savąją vadinamąją nepažinią galią. Šita materija 
pasiteisino ne tik praeityje, ji pasiteisins amžinai, 
o mums to ir tereikia. Darydama iš tikrųjų tą 
patį, ką gali padaryti Dievas, ji prilygsta Dievui, 
jos funkcija - Dievo funkcija; pasaulyje, kur 
Dievas nereikalingas, niekada jo ir nepasigesi. 
„Kosminė emocija“ — toks būtų tikrasis tokios 
religijos pavadinimas. 

Bet ar materija, vykdanti pono Spenserio 
pasaulio evoliucijos procesą, atstovauja tokiam 
begalinio tobulėjimo principui? Žinoma, ne, nes 
mokslas teigia, kad kiekvieno natūraliai be- 
siplėtojančio daikto ar daiktų sistemos galas 
yra tragiška mirtis. Ir ponas Spenseris, ap- 
siribodamas grynai estetiniu ginčo aspektu ir 
ignoruodamas praktinį, iš esmės niekuo neprisi- 

dėjo prie jo sprendimo. Bet pabandykime pri- 
taikyti minėtąjį praktinių rezultatų principą, ir 
mes pamatysime, koks esminis tampa mate- 
rializmo ir teizmo ginčas. 

Teizmas ir materializmas, retrospektyviai 
tokie panašūs vienas į kitą, veda, žiūrint į 
perspektyvą, į visiškai skirtingus patyrimo ho- 
rizontus. Pagal mechaninės evoliucijos teoriją, 
materijos ir judėjimo persiskirstymo dėsniams, 
kuriems mes turime būti dėkingi už visas 
laimės valandas, suteiktas mums mūsų orga- 
nizmų, ir už visus mūsų dvasios formuojamus 
idealus, lemta sunaikinti savo darbą ir viską, 
ką kadaise sukūrė, suskaidyti į sudedamąsias 
dalis. Visi jūs gerai žinote visatos paskutinės 
stadijos paveikslą, kurį mums pateikia evo- 
liucijos mokslas. Geriau už poną Balfurą (Bal- 
four) aš negaliu jo pavaizduoti: „Visa mūsų 
sistemos energija išseks, saulės spindesys ap- 
tems, ir žemė, nejudri, be potvynių ir atoslūgių, 
nebenešios daugiau giminės, kuri akimirką su- 
drumstė jos vienatvę. Žmonija gulės po velėna, 
ir visos jos mintys žus. Neramioji sąmonė, 
šiame tamsiame kamputyje neilgai trikdžiusi 

patenkintą visatos tylą, nurims. Materija ne- 
atpažins pati savęs. „Nemarių paminklų“ ir 
„amžinų žygdarbių“, pačios mirties ir meilės, 
stipresnės už mirtį, nebus, lyg niekada ir nebūtų 
buvę. Ir visa, ką Žmonija per nesuskaičiuojamus 
amžius stengėsi sukurti atkakliu darbu, gabu- 
mais, atsidavimu ir begalinėmis Žmogaus kan- 
čiomis, nei į bloga, nei į gera nieko nepakeis.“* 

Štai kas skaudu - nors beribėse pasaulio 
klajonėse neretai pasirodo kerintis krantas ir 
padange praplaukia stebuklinga debesų virtinė, 
ilgai ilgai slinkdama, kol išsisklaido, ir taip, 
mūsų džiaugsmui, tęsiasi pasaulio vyksmas, 
bet, visiems šiems laikiniems dalykams praėjus, 
iš jų nelieka nieko, visiškai nieko, kas primintų 
jų būdingas savybes ir vertybes. Visa mirė, 
visa galutinai dingo iš būties buveinės. Nei 
aido, nei prisiminimo, nei įtakos tam, kas gali 
atsirasti vėliau, kad nukreiptų tai prie tų pačių 
idealų. Tas galutinis visuotinis žlugimas ir 
tragedija — tai mokslinio materializmo, kaip da- 
bar jis suprantamas, šerdis. Vieninteliame evo- 
liucijos cikle, kurį mes galime stebėti, amžinai 


* The Foundations of Belief, p. 30. 

išlieka — arba bent ilgiausiai išlieka - žemesnės 
jėgos, o ne aukštesnės. Ponas Spenseris tuo 
įsitikinęs kaip ir bet kas kitas; tai kodėl jis turėtų 
su mumis ginčytis, jeigu mes nepateikiame jokių 
kvailų estetinių prieštaravimų dėl „materijos ir 
judėjimo grubumo“, jo filosofijos principo; iš 
esmės mus gąsdina tai, kad jos galutiniai prak- 
tiniai rezultatai yra nepaguodžiantys. 

Ne, tikrasis nepritarimas materializmui yra 
ne pozityvus, o negatyvus. Būtų juokinga mūsų 
laikais skųstis materializmu dėl to, kas jis yra, 
dėl jo „grubumo“. Grubumas yra tai, ką gru- 
bumas daro, - dabar mes tai žinome. Mes, prie- 
šingai, skundžiamės materializmu dėl to, kas 
jis nėra, - būtent dėl to, kad jis nėra nuolatinis 
mūsų idealesniųjų interėsų laidas, kad jis ne- 
išpildo mūsų slapčiausių lūkesčių. 

Kita vertus, Dievo sąvoka, nors aiškumu ji 
ir nusileidžia matematikos sąvokoms, taip pa- 
plitusioms mechanistinėje filosofijoje, bent jau 
tuo praktiškai už jas pranašesnė, kad garantuoja 
idealią ir amžiną pasaulio tvarką. Pasaulis, 
kuriame paskutinį Žodį taria Dievas, gali sudegti 
ar sustingti iš šalčio, bet tada mes manytume, 
kad Dievas atsimena senus idealus ir kad jis 

juos įgyvendins kitur; tad ten, kur Dievas 
tikriausiai yra, tragedija yra tik laikina ir dalinė, 
o žlugimas ir žūtis nėra absoliuti pasaulio 
pabaiga. Šitas amžinos moralinės tvarkos po- 
reikis yra vienas iš giliausių mūsų širdies 
troškimų. Poetų, kurie, kaip Dantė (Dante) ir 
Vordsvortas (Wordsworth)“', tvirtai įsitikinę 
tokia tvarka, kūryba kaip tik dėl šio įsitikinimo 
nepaprastai stiprina dvasią ir teikia paguodą. 
Vadinasi, tikrąją materializmo ir spiritualizmo 
prasmę sudaro ne pedantiški abstraktūs išve- 
džiojimai apie vidinę materijos esmę ar me- 
tafizinius Dievo atributus, - ją sudaro skirtin- 
gos jų sukeliamos emocijos ir praktiniai veiks- 
mai, konkrečios mūsų vilties ir lūkesčių ap- 
raiškos ir visi subtilūs padariniai, kurie randasi 
dėl šių skirtumų. Materializmas paprasčiausiai 
yra moralinės tvarkos amžinumo neigimas ir 
ryžtingas paskutinės vilties atsižadėjimas; spi- 
ritualizmas yra amžinos moralinės tvarkos pri- 
pažinimas ir visiška laisvė mūsų viltims. 
Kaip matome, žmogui, kuris tai suvokia, tai 
tikrai svarbi problema, ir kol Žmonės bus 
žmonės, tol ji bus rimto filosofinio ginčo ob- 
jektas. 

Bet galbūt kai ko iš jūsų vis dar nepatenkina 
šie aiškinimai. Nors jūs linkę pripažinti, kad 
materializmas ir spiritualizmas skirtingai pra- 
našauja pasaulio ateitį, bet tiesiog numojate 
ranka į šį skirtumą kaip į be galo tolimą ir 
sveikai dvasiai nereikšmingą dalyką. Jūs pa- 
prieštarausite, kad sveikai dvasiai nebūdinga 
žvelgti taip toli, jos nejaudina tokios chimeros 
kaip pasaulio pabaiga. Į tai galiu atsakyti, kad, 
jei taip manote, klaidingai įsivaizduojate Žmo- 
gaus prigimtį. Religinio ilgesio neužgniauši vien 
išvadinęs jį beprotybe. Absoliutūs dalykai, ga- 
lutiniai dalykai, iš dalies sutampantys dalykai — 
tai tikrai filosofijos dalykai; visi didžiausieji 
protai laiko juos svarbiais, o trumparegiškumas 
būdingas tik paviršutiniško žmogaus protui. 

Be abejo, tie reiškiniai, dėl kurių laužomos 
ietys ginčuose, kol kas mums gana neaiškūs. 
Tačiau visos spiritualistinio tikėjimo atmainos 
operuoja pažadėtuoju pasauliu, o materializmo 
saulė leidžiasi į nusivylimo jūrą. Prisiminkite, 
ką aš sakiau apie Absoliutą: jis suteikia mums 
moralines atostogas. Bet kokios pakraipos re- 
ligija — taip pat. Ji ne tik skatina mus veiklos 
įkarštyje, bet ir gaudo mūsų džiaugsmo, ne- 

rūpestingumo ir pasitikėjimo akimirkas ir jas 
pateisina. Žinoma, pateisinimo fonas gana mig- 
lotas. Išsamų šitos išganingos ateities, kurią 
mums piešia tikėjimas Dievu, paveikslą savo 
neišsenkamomis priemonėmis galės pavaizduoti 
mokslas: mes galime pažinti savo Dievą tik 
pažinę jo Kūrinį. Bet net kol bus atliktas visas 
šis darbas, mes galime mėgautis savo Dievu, 
jeigu tik jį turim. Aš pats manau, kad Dievo 
įrodymai visų pirma glūdi mūsų vidiniame 
asmeniniame patyrime. Jeigu tas patyrimas liu- 
dija mums mūsų Dievą, tai jo vardas reiškia 
bent jau atostogų teikiamą malonumą. Jūs pa- 
menate mano vakarykštę paskaitą apie tai, kaip 
tiesos susiduria ir stengiasi „nurungti“ viena 
kitą. Tiesa apie „Dievą“ turi atlaikyti kitų tiesų 
kritiką. Jos teisia ją, o ji teisia jas. Mūsų galutinė 
nuomonė apie Dievą susiklostys tik tada, kai 
visos tiesos pasieks darnų sambūvį. Tikėkimės, 
kad jos suras savąjį modus vivendi! 

Dabar pereikime prie labai glaudžiai susi- 
jusios filosofinės problemos - prie tikslingumo 
gamtoje klausimo. Nuo neatmenamų laikų ma- 
noma, kad Dievo buvimą liudija tam tikri 
gamtos faktai. Dauguma jų, regis, tarsi specialiai 


127 


skirti vienas kitam. Štai genio snapas, liežuvis, 
kojos, uodega ir t. t. puikiai pritaikyti gyventi 
medžių, kurių žievėje slepiasi lervos — jo mais- 
tas, pasaulyje. Mūsų akies dalys tobulai pri- 
taikytos šviesos dėsniams, todėl spinduliai su- 
siklosto į ryškų vaizdą mūsų tinklainėje. Buvo 
manoma, kad toks skirtingos kilmės daiktų 
prisitaikymas vienas prie kito įrodo esant tiks- 
lingumą, o jo kūrėjas visada buvo laikomas 
žmones mylinčia dievybe. 

Pirmasis tokios argumentacijos žingsnis buvo 
įrodyti tikslingumo egzistavimą. Visa gamta buvo 
perkratyta ieškant faktų, kurie įrodytų abipusį 
skirtingų daiktų prisitaikymą tam tikriems tiks- 
lams pasiekti. Pavyzdžiui, mūsų akys randasi 
įsčių tamsoje, o šviesa randasi iš saulės, bet 
kaip jos prisitaikiusios vienos prie kitos. Aki- 
vaizdu, kad jos sukurtos vienos del kitos. Sie- 
kiamas tikslas yra regėjimas, o šviesa ir akys 
yra dvi atskiros priemonės jam pasiekti. 

Mūsų protėviai nepaprastai vieningai jautė 
šio argumento galią, ir keista matyti, kaip mažai 
jis mums tereiškia nuo to laiko, kai įsigalėjo 
Darvino (Darwin) teorija. Darvinas atskleidė 
mums atsitiktinumų galią duoti „tinkamus“ 

rezultatus, jei tik jiems pakanka laiko susidėti 
drauge. Jis mums parodė, kokia baisi švaistūnė 
yra gamta, kuri sukuria daugelį dalykų, žūs- 
tančių dėl neprisitaikymo. Taip pat jis atkreipė 
dėmesį į daugybę prisitaikymų, kurie, jeigu jie 
tikslingi, veikiau liudija blogus, o ne gerus 
kūrėjo tikslus. Šiuo atveju viskas priklauso nuo 
požiūrio. Lervai, tūnančiai po Žieve, nepaprastas 
genio sugebėjimas ją ištraukti tikriausiai liudytų 
piktaširdį kūrėją. 

Mūsų laikais teologai taip išplėtė savo po- 
žiūrį, kad jau pripažįsta Darvino nurodytus 
faktus, bet vis dėlto traktuoja juos kaip Dievo 
apvaizdos įrodymą. Anksčiau tai buvo teolo- 
ginio ir mechanistinio gamtos aiškinimo prieš- 
prieša: arba viena, arba kita. Tai lygiai tas pat, 
kaip pasakyti: „Mano batai akivaizdžiai pri- 
taikyti mano kojoms, taigi jų negalėjo pasiūti 
mašinos“. Tačiau mes Žinome, kad gali būti 
ir viena, ir kita kartu: batus pasiuvo mašinos, 
pačios pritaikytos gaminti tinkamus kojoms 
batus. Teologams tereikėjo tik panašiai išplėsti 
Dievo sumanymus. Kaip futbolo komandos tiks- 
las yra ne tik įspirti kamuolį į vartus (jei to 
tereikėtų, tai būtų galima paprasčiausiai atsikelti 

tamsią naktį ir padėti jį ten), bet įvaryti jį į 
vartus esant tam tikram sąlygų mechanizmui — 
žaidimo taisyklėms ir varžovams, taip ir Dievo 
tikslas yra ne tik sukurti Žmones ir juos išgelbėti, 
bet ir padaryti tai pasitelkus vien tik įspūdingą 
gamtos mechanizmą. Be stulbinančių gamtos 
dėsnių ir jiems priešingų jėgų Žmogaus sukū- 
rimas ir tobulinimas būtų Dievui pernelyg ne- 
įdomus pasiekimas, kurį jis vargu ar būtų 
pasirinkęs kaip tikslą. 

Tai išgelbsti tikslingumo argumento formą, 
bet aukojamas jo senasis įprastas Žmogiškas 
turinys. Kūrėjas jau nebėra ankstesnė dievybė 
senelio pavidalu. Jo planai pasidarė tokie dideli, 
kad mes, Žmonės, jų nebesuprantam. Jų turinys 
(the what) taip smarkiai pranoksta mūsų su- 
pratimą, kad paprasčiausiai nustatyti jų kūrėjo 
buvimą (the that) tampa palyginti nereikšmingu 
dalyku. Mes sunkiai galime suvokti kosminio 
proto pobūdį, o to proto tikslus visiškai atsklei- 
džia tas keistas gėrio ir blogio mišinys, kurį 
aptinkame konkrečiuose realaus pasaulio fak- 
tuose. Tiksliau sakant, mes visiškai negalime 
jo suvokti. Žodis „tikslingumas“ pats savaime 
nieko nereiškia ir nieko nepaaiškina. Tai visai 

bevertis principas. Senas klausimas, ar pasau- 
liui būdingas tikslingumas, yra tuščias klau- 
simas. Tikrasis klausimas - kas yra pasaulis, 
nesvarbu, ar jis turi Kūrėją, ar ne, ir jį galima 
išspręsti tik tiriant visą gamtos įvairovę. 
Įsidėmėkite - kad ir ką būtų sukūrusi ar 
kurtų gamta, priemonės būtinai turi būti pri- 
taikytos, turi tikti šiam kūriniui. Todėl argu- 
mentai, vedantys nuo prisitaikymo prie tiks- 
lingumo, taikomi visur, kad ir koks būtų kū- 
rinys. Pavyzdžiui, kad neseniai įvykęs Mon 
Pelė ugnikalnio išsiveržimas sukeltų būtent tokį 
sugriautų namų, žmonių ir gyvūnų lavonų, 
nuskendusių laivų, vulkaninių pelenų ir t. t. 
derinį, ir būtent baisiomis aplinkybėmis, buvo 
reikalinga visa priešistorė. Prancūzija turėjo 
būti valstybė ir kolonizuoti Martiniką. Mūsų 
šalis turėjo egzistuoti ir pasiųsti ten mūsų 
laivus. Jei Dievas siekė tokio rezultato, tai 
priemonės, kuriomis ištisus šimtmečius buvo 
artėjama prie jo, liudija be galo rafinuotą protą. 
Tą patį galima pasakyti apie kiekvieną įvykusį 
gamtos reiškinį ar istorijos faktą, nes daliniai 
procesai visada turi tam tikrą apibrėžtą at- 
stojamąją, nesvarbu, ar ji chaotiška, ar har- 

moninga. Žvelgiant į tai, kas jau įvyko, mums 
visuomet atrodo, kad sąlygos buvo idealiai 
parinktos šiam rezultatui užtikrinti. Taigi apie 
kiekvieną suvokiamą pasaulį, pasižymintį su- 
vokiamomis savybėmis, mes visada galime 
pasakyti, jog tikriausiai visas kosminis mecha- 
nizmas buvo sukonstruotas tam, kad sukurtų 
būtent šį pasaulį. 

Taigi, pragmatizmo požiūriu, abstraktus žo- 
dis „tikslingumas“ yra tuščias garsas. Jis nieko 
nelemia, jis neduoda jokių rezultatų. Koks tiks- 
las? Koks kūrėjas? Štai iš tikrųjų svarbūs klau- 
simai, ir tik tiriant faktus galima rasti bent 
apytikslius atsakymus. Tačiau faktai neskuba 
duoti atsakymo į šiuos klausimus, ir tam, kas 
dar jo nesulaukęs atkakliai teigia, kad yra 
kūrėjas ir kad jis, be abejo, yra dieviškos kilmės, 
„tikslingumo“ sąvoka teikia tam tikrą prag- 
matinę naudą- iš esmės tokią pačią, kokią 
mums teikia Dievo, Dvasios ar Absoliuto są- 
vokos. „Tikslingumas“ kaip racionalistinis prin- 
cipas, esantis virš daiktų ar už jų bei keliantis 
mums nuostabą, neturi jokios vertės, bet, kai 
mūsų tikėjimas jį sukonkretina suteikdamas jam 
teistinę prasmę, šis Žodis tampa pažado sino- 

nimu. Grįžę su juo į patyrimo pasaulį, mes 
su didesniu pasitikėjimu žvelgiame į ateitį. Jei 
pasaulį valdo ne akla, o reginti jėga, mes 
pagrįstai galime tikėtis geresnės baigties. Šis 
miglotas tikėjimas ateitimi yra vienintelė prag- 
matinė tikslingumo ir kūrėjo sąvokų prasmė, 
kurią šiuo metu galima įžvelgti. Bet jei pa- 
sitikėjimas pasaulio lemtimi yra teisingas, o ne 
klaidingas, geras, o ne blogas dalykas, tai ši 
prasmė yra pati svarbiausia. Tad tiek „tiesos“ 
galima įžvelgti šiose sąvokose. 


Imkime kitą gerokai nuvalkiotą ginčą - valios 
laisvės problemą. Dauguma žmonių, kurie tiki 
vadinamąja savo valios laisve, tiki racionaliai. 
Valios laisvė- tai principas, tam tikras pozi- 
tyvus sugebėjimas ar dorybė, duoti Žmogui ir 
paslaptingai suteikiantys jam daugiau orumo. 
Todėl jis privalo ja tikėti. Deterministai menkina 
žmogų, neigdami valios laisvę ir teigdami, kad 
individai nieko nekuria, o tik perduoda ateičiai 
visą kosmoso praeities spaudimą ir patys yra 
menkas to kosmoso atspindys. Netekęs ku- 
riamojo prado, žmogus nebekelia tokios nuo- 
stabos. Aš manau, kad didžioji dauguma mūsų 

instinktyviai tiki valios laisve ir kad žavėjimasis 
ja kaip Žmogaus orumo principu labai svarbus 
mūsų tikėjimui. 

Bet valios laisvės problema buvo svarstoma 
ir pragmatizmo požiūriu, ir - keistas dalykas - 
abi besiginčijančios pusės ją vienodai interpre- 
tavo. Jūs žinote, kokį milžinišką vaidmenį at- 
sakomybės klausimas vaidino etiniuose ginčuose. 
Jei paklausytume kai kurių Žmonių, tai galėtume 
pamanyti, kad visas etikos uždavinys yra su- 
daryti nuopelnų ir nusižengimų kodeksą. Mes 
dar neatsikratėme senojo teisinio ir teologinio 
raugo, susidomėjimo nusikaltimu, nuodėme ir 
bausme. „Kas kaltas? Ką reikia nubausti? Ką 
nubaus Dievas?“ — tarsi slogus sapnas šie klau- 
simai sklando virš Žmonijos religinės istorijos. 

Ir valios laisvės doktrina, ir determinizmo 
doktrina buvo drabstomos purvais ir vadina- 
mos absurdiškomis, nes abi jos, priešininkų 
akimis žiūrint, neleidžia „priskirti“ gerus ar 
blogus darbus tiems, kas juos padarė. Keista 
antinomija! Valios laisvės teigimas reiškia kažką 
nauja, reiškia, kad praeičiai mes priskiriame 
kažką, ko joje nebuvo. Jei, sako valios laisvės 

šalininkai, mūsų poelgiai iš anksto nulemti, jei 
mes tik perduodame visos praeities spaudimą, 
tai už ką mus galima girti ar kaltinti? Mes 
būtume tik „vykdytojai“, o ne „pagrindiniai 
veikėjai“, ir iš kur tada rastųsi mūsų brangi 
atsakomybė ir pakaltinamumas? 

O iš kur tai rastųsi, jei mes turėtume valios 
laisvę? - prieštarauja deterministai. Jei „laisvas“ 
poelgis yra kažkas visiškai nauja, kas kyla ne 
iš manęs, ankstesnio manęs, bet ex nihilo“* ir 
tik prisišlieja prie manęs, tai kaip galiu būti 
atsakingas aš, ankstesnis aš? Ar tokiu atveju 
mano charakteris gali būti pakankamai pastovus, 
kad pelnyčiau pagyrimą ar papeikimą? Mano 
dienų vėrinys subyra į atskirus karoliukus, vos 
tik absurdiška indeterminizmo doktrina sutrau- 
ko vidinės būtinybės siūlą. Neseniai Falertonas 
(Fullerton)? ir Maktagartas (McTaggart)“" šau- 
niai smogė šiuo argumentu. 

Tačiau šis argumentas tinka tik ad hominem"", 
kitais atvejais jis apgailėtinas, nes, jau nekalbant 
apie kitas priežastis, aš klausiu jūsų, kuris 
vyras, moteris ar vaikas, turintys realybės 
jausmą, nepasijus nesmagiai, naudodamiesi to- 
kiais principais kaip orumas ar pakaltinamu- 

mas? Socialinius bausmės ir pagyrimo reikalus 
ramiai galima patikėti įgimtai nuojautai ir nau- 
dos suvokimui. Jei kas nors pasielgs gerai, mes 
ji pagirsim, jei blogai- mes jį nubausim visai 
nepriklausomai nuo to, kaip teorijos aiškina jo 
poelgius - ar kaip nulemtus jo praeities, ar kaip 
kažką visiškai nauja. Absurdiška ir nerealu 
versti žmogaus etiką nuolat grįžti prie „nuo- 
pelno“ klausimo - tik Dievas tegali Žinoti mūsų 
nuopelnus, jei jų turim. Tikrasis valios laisvės 
pripažinimo pamatas yra grynai pragmatinis 
ir neturi nieko bendra su niekinga teise bausti, 
sukėlusia tiek daug triukšmo ankstesniuose 
debatuose šiuo klausimu. | 
Pragmatizmo požiūriu, valios laisvė reiškia 
naujoves pasaulyje, t. y. teisę tikėtis, kad ateitis — 
tiek giliausiai glūdintys jos elementai, tiek 
paviršiniai reiškiniai — nesikartos ir nemėgdžios 
praeities. Bet kas galėtų paneigti, kad mėg- 
džiojimo en masse? neišvengiama? Juk kiek- 
vienas atskiras gamtos dėsnis leidžia numatyti 
bendrą „gamtos vienodumą“. Bet galbūt gamta 
yra tik maždaug vienoda, ir tie žmonės, kuriuos 
pasaulio praeities pažinimas nuteikė pesimistiš- 

kai (ar bent sukėlė abejonių dėl pasaulio ge- 
rumo, virstančių įsitikinimu, jei daroma prie- 
laida, kad toks pasaulis yra amžinas), Žinoma, 
sveikins valios laisvės doktriną kaip melioristinę 
doktriną. Ji bent neatmeta pagerėjimo galimy- 
bės, tuo tarpu determinizmas teigia, kad mūsų 
galimybės samprata yra Žmogaus neišmanymo 
vaisius ir kad pasaulio likimą lemia būtinybė 
ir negalimybė. 

Vadinasi, valios laisvės doktrina - tai bendra 
kosmologinė pažado teorija, panašiai kaip ir 
Absoliuto, Dievo, Dvasios ar Tikslingumo dok- 
trinos. Imamos abstrakčiai, nė viena iš šių 
sąvokų neturi kokio nors vidinio turinio, nė 
viena iš jų nepateikia kokio nors vaizdo; pa- 
saulyje, kuris nuo pat pradžių būtų buvęs 
tobulas, nė viena iš jų neturėtų jokios prag- 
matinės vertės. Man atrodo, kad jei pasaulis 
būtų rojaus kampelis, tai būties ekstazė, gryna 
kosminė emocija ir džiaugsmas nuslopintų bet 
kokį domėjimąsi panašiais samprotavimais. Iš 
tikrųjų mūsų susidomėjimas religine metafizika 
kyla dėl to, kad nesijaučiame tikri dėl ateities 
ir trokštame aukštesnės garantijos. Jei praeitis 

ir dabartis būtų tikrai geros, kas nenorėtų, kad 
ir ateitis būtų panaši į jas? Kas trokštų valios 
laisvės? Kas nepasakytų kartu su Haksliu: „Tegu 
kiekvieną dieną mane prisuka kaip laikrodį, 
kad eičiau mirtinai tiksliai; man nereikia ge- 
resnės laisvės“? „Laisvė“ jau tobulame pasaulyje 
būtų tik laisvė blogėti, ir kas būtų toks pamišėlis, 
kad šito norėtų? Optimizmo pasaulyje, prie- 
šingai, tobulybės idealas būtų toks: viskas bū- 
tinai yra tai, kas yra, ir negali būti kas nors 
kita. Vienintelė galimybė, kurios gali reikalauti 
blaiviai mąstantis Žmogus, - tai galimybė, kad 
viskas klostytųsi geriau. Vargu ar reikia pridurti, 
kad tikrovė mums teikia pakankamai priežasčių 
geisti tokios galimybės. 

Tad valios laisvė turi prasmę tik kaip at- 
pirkimo teorija, vadinasi, ji atsiduria tarp kitų 
religinių doktrinų. Šios atstatinėja, kas buvo 
sugriauta, ir taiso, kas buvo nuniokota. Mūsų 
dvasia, uždaryta ankštame juslinio patyrimo 
kieme, visą laiką klausia bokšte esantį protą: 
„Sargybini, pasakyk, kokia naktis: ar mums ji 
žada ką nors?“ Ir tada protas ištaria jai šiuos 
pažado žodžius. 

Žodžiai „Dievas“, „laisva valia“, „tikslingu- 
mas“ ir t. t. turi tik praktinę reikšmę. Patys 
savaime, arba intelektualistine prasme, jie yra 
tamsūs, bet kai mes juos įsitraukiame į gyvenimo 
tankmę, mus supanti tamsa čia skaisčiai nu- 
švinta. Jei jūs apsiribosite šių žodžių apibrėžimu 
ir manysite, kad to pakanka, kas tada? Jūs kvailai 
spoksote į šią pretenzingą apgaulę! „Deus est 
Ens, a se, extra et supra omne genus, neces- 
sarium, unum, infinite perfectum, simplex, im- 
mutabile, immensum, aeternum, intelligens““* 
ir t. t,— ar toks apibrėžimas pamokomas? 
Apsigaubęs iškilmingais būdvardžių rūbais, jis 
reiškia mažiau nei nieko. Tik pragmatizmas gali 
suteikti jam realų turinį, ir kad šitai padarytų, 
jis ryžtingai atsisako intelektualistinio požiūrio. 
„Jei Dievas yra danguje, pasaulyje tvarka“, - 
tokia jo teologijos šerdis, ir todėl jam nereikalingi 
jokie racionalistiniai apibrėžimai. 

Kodėl mums visiems — ir racionalistams, ir 
pragmatistams - šito nepripažinus? Pragmatiz- 
mas kaltinamas tuo, kad jis esą nenuleidžiąs 


akių nuo tiesioginių praktinių duomenų; nieko 

panašaus, jis lygiai taip pat domisi ir tolimiau- 
siomis pasaulio perspektyvomis. 

Štai kaip dabar pakrypsta visos šios svar- 
biausios problemos; užuot žvelgęs atgal, į prin- 
cipus, į erkenntnisstheoretische Ich“*, į Dievą, į 
Kausalitūtsprinzip“", į tikslingumą, į valios laisvę 
pačius savaime kaip į kažką didinga ir pakylėta 
aukščiau už faktus, pragmatizmas perkelia ak- 
centą ir Žiūri priekin, į pačius faktus. Mums 
visiems tikrai gyvybiškai svarbus yra toks klau- 
simas: kur link žengia pasaulis? Kas galų gale 
ištiks gyvenimą? Todėl filosofijos sunkio centras 
turi persikelti kitur. Mūsų žemiški rūpesčiai, 
taip ilgai skendėję aukštybių spindesio šešėlyje, 
turi atgauti savo teises. Šis akcento perkėlimas 
reiškia, kad dabar filosofines problemas svarstys 
ne taip į abstrakcijas linkę protai kaip iki šiol, 
o labiau moksliniai ir individualistiniai, bet 
kartu neatmetantys religijos. Tai bus „autoriteto 
buveinės“ pakeitimas, primenantis Reformacijos 
sukeltą pakeitimą. Popiežiaus šalininkams pro- 
testantizmas dažnai atrodė tikras anarchijos ir 
sumaišties kratinys - toks, be abejonės, atrodys 
pragmatizmas ultraracionalistinio mąstymo fi- 
losofams. Filosofiniu požiūriu jis jiems atrodys 

tušti paistalai. Bet protestantų šalyse gyvenimas 
plaukia savo vaga ir realizuoja savo tikslus. 
Aš drįstu manyti, kad ir filosofiniam protes- 
tantizmui seksis ne blogiau. 


- 


Ketvirta paskaita 


VIENIS IR DAUGIS 


Praėjusioje paskaitoje mes matėme, kad prag- 
matinis metodas, susidūręs su tam tikromis 
sąvokomis, užuot pasitenkinęs susižavėjimo 
kupina kontempliacija, panyra kartu su jomis 
į patyrimo upę ir jų padedamas atveria naujas 
perspektyvas. Vienintelė tokių sąvokų, kaip 
tikslas, valios laisvė, absoliutus protas, dvasia 
kaip priešprieša materijai, prasmė yra jų skel- 
biamas pasaulio geresnio likimo pažadas. Jos 
gali būti teisingos ir klaidingos, bet jų prasmė 
yra šis meliorizmas. Aš ne kartą galvojau apie 
reiškinį, optikoje vadinamą „visišku atspin- 
džiu“; man atrodo, jis yra puikus abstrakčių 
sąvokų ir konkrečios tikrovės santykio, kaip 
jį supranta pragmatizmas, simbolis. Laikykite 
vandens stiklinę truputį aukščiau savo akių 
ir Žiūrėkite pro vandenį į jo paviršių arba, 

dar geriau, žiūrėkite pro plokščią akvariumo 
sienelę. Jūs išvysite nepaprastai ryškiai atsi- 
spindintį žvakės liepsnos ar kokio kito ryškaus 
objekto, esančio priešingoje indo pusėje, vaizdą. 
Tokiomis sąlygomis joks spindulys neprasi- 
skverbia pro vandens paviršių: kiekvienas spin- 
dulys visiškai atsispindi atgal į gilumą. Dabar 
tarkime, kad vanduo - tai jutimais suvokiamų 
faktų pasaulis, o oras virš jo — abstrakčių idėjų 
pasaulis. Abu šie pasauliai, žinoma, yra realūs 
ir sąveikauja tarpusavyje; bet jie sąveikauja 
tik ties sąlyčio riba, ir viso to, kas gyvena ir 
kas mums atsitinka, kiek aprėpia mūsų pa- 
tyrimas, locus* yra vanduo. Mes tartum žuvys, 
plaukiojančios pojūčių jūroje, virš kurios plyti 
aukštesnioji stichija, bet nesugebančios prasi- 
skverbti į ją ar kvėpuoti ją gryną. Iš jos mes 
gauname deguonies, mes nuolat susiduriame 
su ja tai čia, tai ten, ir po kiekvieno tokio 
prisilytėjimo mes grįžtame į vandenį su naujais 
nurodymais ir nauja energija. Abstrakčios idė- 
jos, sudarančios orą, yra būtinos gyvybei, bet, 
kaip sakoma, mes negalime kvėpuoti jomis 
pačiomis; jos tik atlieka nurodomąją funkciją. 
Visi palyginimai šlubuoja, bet šis man patinka. 

Jis parodo, kaip tai, ko paties savaime nepa- 
kanka gyvybei palaikyti, vis dėlto gali veiks- 
mingai lemti gyvenimą. 

Šiandieninėje paskaitoje aš norėčiau pailiust- 
ruoti pragmatinį metodą, pateikdamas dar vieną 
jo pritaikymo pavyzdį. Juo remdamasis aš ke- 
tinu nušviesti seną „vienio ir daugio“ problemą. 
Manau, kad mažai ką kankino nemiga dėl šios 
problemos, ir nelabai nustebčiau, jei kas nors 
iš jūsų man prisipažintų, jog dėl to niekada 
nėra sukęs galvos. Aš pats po ilgų apmąstymų 
šiuo klausimu priėjau išvadą, kad tai pagrindinė 
filosofinė problema - pagrindinė, nes vaisinga. 
Tuo aš noriu pasakyti, kad jei jūs Žinote, jog 
kas nors yra užkietėjęs monistas ar užkietėjęs 
pliuralistas, tai tikriausiai daugiau Žinote apie 
kitas jo pažiūras negu tuo atveju, jei apibū- 
dintumėte jį kitokiu vardu su galūne -istas. 
Skirstymas į tikinčiuosius vienį ar daugį turi 
labai daug padarinių. Tad pakentėkite valandą, 
kol aš stengsiuosi ir jus užkrėsti savo susido- 
mėjimu šia problema. 

Filosofija dažnai apibūdinama kaip pasaulio 
vienovės ieškojimas ar jos vizija. Tik vienas 
kitas ginčija šį apibrėžimą, kuris yra tam tikru 

mastu teisingas, nes filosofija iš tikrųjų rodė 
išskirtinį dėmesį vienovės problemai. O kaip 
dėl daiktuose slypinčios įvairovės? Argi tai toks 
nereikšmingas dalykas? Jeigu, užuot vartoję 
filosofijos terminą, mes kalbėsime apskritai apie 
mūsų protą ir jo poreikius, tai iš karto pa- 
stebėsime, kad vienovė yra tik vienas iš poreikių. 
Tikrovės detalių pažinimas ir sugebėjimas jas 
sisteminti visuomet buvo laikomas neatsiejamu 
proto didybės požymiu. Išlavintas enciklope- 
dinio, filologinio tipo protas, mokslo Žmogus 
visuomet buvo vertinamas kaip ir filosofas. 
Mūsų protas iš tikrųjų siekia ne įvairovės ar 
vienovės skyrium, bet visumos*. Šiam tikslui 
pasiekti vienodai svarbu ir tikrovės skirtumų 
pažinimas, ir jų ryšių suvokimas. Smalsūmas 
žengia pari passuř su sisteminimo aistra. 
Nepaisant šio akivaizdaus fakto, daiktų 
vienovė visada buvo laikoma, taip sakant, 


įstabesne nei jų įvairovė. Kai jaunuolis pirmą 


* Plg. A. Bellanger, Les concepts de Cause, et l'activité 
intenhonelle de l'Esprit. Paris, Alcan, 1905, p. 79 ff. 

sykį suvokia, kad visas pasaulis su visomis jo 
susijusiomis ir lygia greta judančiomis dalimis 
yra, taip sakant, vienas didžiulis faktas, jis 
pasijunta tarsi patyręs nepaprastą įžvalgą ir 
išdidžiai žvelgia į tuos, kurie dar nepasiekė 
šio pakilaus suvokimo. Monistinė įžvalga, ima- 
ma abstrakčiai, kokia ji atrodo iš pirmo žvilgs- 
nio, yra tokia miglota, kad vargu ar verta 
intelektualinės gynybos. Bet tikriausiai kiekvie- 
nas iš čia esančių vienaip ar kitaip ją puoselėja. 
Tam tikras abstraktus monizmas, tam tikras 
emocinis reagavimas į vienumo savybę - tarsi 
vienumas būtų ne toks pat pasaulio bruožas 
kaip ir daugumas, o daug tauresnis ir gražesnis — 
yra taip paplitęs išsilavinusių žmonių sluoks- 
niuose, kad mes beveik galime jį vadinti sveiko 
proto filosofijos dalimi. Žinoma, sakome mes, 
pasaulis yra Vienis. Kaip kitaip jis apskritai 
galėtų būti pasaulis? Empirikai, kaip ir racio- 
nalistai, paprastai yra atkaklūs abstraktaus tipo 
monistai. 

Skirtumas tik tas, kad empirikai nevisiškai 
apakę. Vienovė jiems neužtemdo kitų dalykų, 
nenuslopina jų smalsaus domėjimosi tikrovės 

faktais, tuo tarpu yra tokių racionalistų, kurie 
linkę abstrakčią vienovę interpretuoti mistiškai 
ir pamiršta visa kita; jie vienovę traktuoja kaip 
principą, žavisi ja ir ją garbina, ir todėl prieina 
visišką proto sąstingį. 

„Pasaulis yra Vienis!“ — ši formulė gali tapti 
kažkuo panašaus į skaičių garbinimą. „Trys“ 
ir „septyni“, kaip Žinome, buvo laikomi šven- 
tais skaičiais; bet, svarstant abstrakčiai, kodėl 
„vienas“ yra geriau nei „keturiasdešimt trys“ 
ar „du milijonai dešimt“? Šis pirmasis neapib- 
rėžtas pasaulio vienovės teigimas yra toks ne- 
konkretus, kad sunku suprasti, ką mes turime 
galvoje. 

Vienintelis būdas rasti išeitį - tai traktuoti 
šią sąvoką pragmatiškai. Tarkim, kad pasaulio 
vienumas egzistuoja; kokių dėl to atsiranda 
faktinių skirtumų? Kokia bus pažinta ši vie- 
novė? Taip, pasaulis yra Vienis — bet kaip vienis? 
Kokia yra praktinė vienumo vertė mums? 

Keldami tokius klausimus, mes einame nuo 
neaiškaus prie apibrėžto, nuo abstraktaus prie 
konkretaus. Yra daug įvairių aspektų, kuriais 
vienumas, kaip pasaulio požymis, lemia tam 

tikrus skirtumus. Aš iš eilės aptarsiu akivaiz- 
desnius iš šių aspektų. 

1. Pirmiausia, pasaulis bent jau yra vienas 
samprotavimo objektas. Jeigu jo daugumas būtų 
toks nepataisomas, kad būtų neįmanoma jokia 
jo dalių jungtis, tai ir mūsų mintys negalėtų 
aprėpti jo visumos iš karto; tai būtų tas pat, 
kaip Žiūrėti vienu metu į priešingas puses. Bet 
iš tikrųjų mes manome, kad jo visumą ap- 
rėpiame abstrakčiais terminais „pasaulis“ ar 
„Visata“, kurie aiškiai rodo, kad nė viena dalis 
negali būti praleista. Akivaizdu, kad tokia 
samprotavimo vienovė neperša jokių tolesnių 
monistinių išvadų. Vadinamasis „chaosas“ reiš- 
kia tokią pat samprotavimo vienovę kaip ir 
kosmosas. Keista, kad daugelis monistų mano 
pasiekę didelę savo požiūrio pergalę, kai pliu- 
ralistai sako: „Visata yra daugis“. „Visata! - 
triumfuoja jie.- Jų kalba juos išduoda. Savo 
lūpomis jie pripažino monizmą.“ Na, gerai, 
tegu daiktai šiuo atžvilgiu yra vienis. Jūs galite 
visai daiktų sankaupai primesti tokį žodį kaip 
visata, bet kas iš to? Juk lieka neaišku, ar tie 
daiktai yra vienis kokia nors kita ar vertingesne 
prasme. 

2. Pavyzdžiui, ar jie yra tolydūs? Ar jūs 
galite pereiti nuo vieno prie kito, visą laiką 
likdami savo viename pasaulyje ir nerizikuo- 
dami iš jo iškristi? Kitaip tariant, ar mūsų 
pasaulio dalys susijusios, ar pabiros kaip smil- 
tys? 

Netgi smiltis sieja į krūvą erdvė, kurioje jos 
yra, ir jeigu jūs galite kokiu nors būdu judėti 
šioje erdvėje, tai jūs galite tolydžiai pereiti nuo 
smiltelės nr. 1 prie smiltelės nr. 2. Taigi erdvė 
ir laikas yra pasaulio tolydumo laidas, susie- 
jantis jo dalis. Šių sąsajos formų praktinė reikšmė 
mums yra didžiulė. Jomis grindžiamas visas 
mūsų gyvenimo vyksmas. 

3. Tačiau yra daugybė kitų būdų, kuriais 
pasiekiamas praktinis daiktų pasaulio tolydu- 
mas. Galima atsekti įvairias daiktus jungiančias 
poveikio gijas. Sekdami tokią giją, jūs einate 
nuo vieno daikto prie kito, kol aprėpiate gana 
didelę pasaulio dalį. Kadangi kalbama apie 
fizinį pasaulį, trauka ir šiluminis laidumas yra 
tokie visa jungiantys poveikiai. Elektriniai, op- 
tiniai ir cheminiai poveikiai perduodami pa- 
našiomis poveikio gijomis. Tik nepermatomi 
ir inertiški kūnai nutraukia tolydumą, todėl 

juos reikia apeiti arba pakeisti judėjimo kryptį, 
jeigu jūs dabar norite judėti toliau. Iš tikrųjų 
pasaulio vienovė tuomet prarandama, nes ją 
suformavo šios pirmosios poveikio gijos. 

Yra daugybė tipų ryšių, siejančių vienos 
rūšies daiktus su kitos rūšies daiktais; kurio 
nors vieno tipo ryšių visuma sudaro tam tikrą 
sistemą, sujungiančią daiktus. Taip ir Žmonės 
yra sujungti į platų pažinčių tinklą. Braunas 
pažįsta Džonsą, Džonsas pažįsta Robinsoną ir 
t. t., ir teisingai pasirinkę kitus tarpininkus galėsite 
perduoti žinią nuo Džonso Kinijos imperato- 
rienei arba Afrikos pigmėjų genties vadui, arba 
dar kam nors iš žemės gyventojų. Bet jeigu 
jūs šio bandymo metu nors vieną Žmogų 
pasirenkate neteisingai, judėjimas nutrūksta, 
panašiai kaip elektros srovė nelaidininke. Prie 
pažinčių sistemos yra prijungtos vadinamosios 
meilės sistemos. A myli (ar nekenčia) B; B 
myli (ar nekenčia) C ir t. t. Bet šitos sistemos 
yra mažesnės už didžiąją pažinčių sistemą, 
pirmųjų prielaidą. 

Žmonijos pastangomis pasaulis kasdien vis 
didesniu mastu suvienijamas pasitelkus tam 
tikrus sisteminimo būdus. Mes kuriame ko- 

lonijines, pašto, konsulinės, komercines siste- 
mas, kurių visos dalys paklūsta sistemos vidaus 
poveikiams, bet ne faktams už jos ribų. Dėl 
to atsiranda daugybė smulkių pasaulio dalis 
siejančių ryšių didesnių ryšių viduje, maži pa- 
sauliai - ne tik samprotavimo, bet ir veiksmo - 
platesnės visatos viduje. Kiekviena sistema at- 
stovauja Kokiam nors vienam jungties tipui 
ar klasei, o jos dalys sujungtos savitu ryšių; 
viena dalis gali priklausyti daugeliui skirtingų 
sistemų, lygiai kaip vienas Žmogus gali eiti 
kelias pareigas ir priklausyti keletui klubų. Šiuo 
„Sisteminiu“ požiūriu pragmatinė pasaulio vie- 
novės vertė yra ta, kad visi tie tam tikri ryšių 
tinklai faktiškai ir praktiškai egzistuoja. Vieni 
yra labiau paplitę ir gilesni, kiti - mažiau; jie 
yra išsidėstę vienas ant kito, ir jie visi neleidžia 
išsprūsti nė vienai atskirai visatos dalelei. Kad 
ir kaip menkai yra susieti daiktai (nes tie 
sisteminiai poveikiai ir gijos veikia griežtai nu- 
statytomis kryptimis), kiekvienas egzistuojantis 
daiktas kokiu nors būdu yra veikiamas dar kokio 
nors kito daikto, jeigu tik jūs sugebėsite teisingai 
nustatyti šį būdą. Apskritai galima sakyti, kad 
visi daiktai kažkaip sujungti ir susieti vienas 

su kitu ir kad pasaulis faktiškai egzistuoja 
tinklų ar sankibų pavidalu, kuris daro jį tolydų 
arba „vientisą“. Bet kuri poveikio rūšis padeda 
padaryti pasaulį vieniu, nes jūs galite poveikio 
gijomis sekti jį nuo vieno punkto iki kito. Tu- 
rėdami omenyje šias poveikio gijas ir jų ap- 
rėpiamas valdas, jūs galite sakyti, kad pasaulis 
yra Vienis. Bet lygiai taip pat jis nėra Vienis, 
jeigu tie poveikiai jo neveikia; ir nėra tokios 
ryšio rūšies, kuri nesuirtų, jeigu vietoj ryšio 
laidininkų jūs pasirenkate nelaidininkus. Tuo- 
met jūs sustabdomas nuo pat pirmo žingsnio, 
ir, remdamasis šiuo požiūriu, jūs priverstas 
pasaulį apibūdinti kaip grynąjį daugį. Jei mūsų 
protą skiriamieji santykiai domintų taip, kaip 
jungiamieji, filosofija lygiai taip pat sėkmingai 
garbintų pasaulio susiskaidymą. 

Ypač svarbu pažymėti, kad čia vienumas ir 
daugumas yra absoliučiai lygiateisiai. Nė vienas 
iš jų nėra pirmesnis ar svarbesnis, ar geresnis 
nei kitas. Tą patį galima pasakyti ir apie erdvę, 
kuri ir atskiria daiktus vieną nuo kito, ir jungia 
juos, bet mums kartais svarbesnė viena iš tų 
funkcija, o kartais — kita, tad kai mes susidu- 
riame su poveikių pasauliu, mums reikalingi 

tai laidininkai, tai nelaidininkai, o visa išmintis 
yra žinoti, kurį pasirinkti tam tikru momentu. 

4. Visos šios poveikių ar nepoveikių sistemos 
įeina į bendrą pasaulio priežastinės vienovės pro- 
blemą. Jei mažiau reikšmingi priežastiniai daik- 
tų poveikiai susilieja į vieną bendrą jų priežastį 
praeityje, į vieną didžiąją visos esaties pirmąją 
priežastį, tada galima kalbėti apie absoliučią 
priežastinę pasaulio vienovę. Tradicinėje filo- 
sofijoje fiaP*, Dievo ištartas kūrimo dieną, buvo 
laikomas tokia absoliučia priežastimi ir pradu. 
Transcendentalinis idealizmas, „kūrimą“ ver- 
čiantis „mąstymu“ (arba „noru mąstyti“), die- 
viškąjį aktą labiau linkęs vadinti „amžinu“ negu 
„pirminiu“; bet ir čia daugio jungtis yra ab- 
soliuti: jei nebūtų Vienio, nebūtų ir daugio. Visų 
daiktų prado vienovės sampratai visuomet prie- 
šinosi pliuralistinė amžino, atomų ar net tam 
tikrų dvasinių vienetų pavidalu savarankiškai 
egzistuojančio daugio teorija. Ši alternatyva, be 
abejonės, turi pragmatinę reikšmę, bet šiose 
paskaitose galbūt mes geriau nespręskime prado 
vienovės klausimo. 

5. Svarbiausias daiktų ryšių tipas, pragma- 
tizmo požiūriu, yra jų rūšinė vienovė. Daiktai 

egzistuoja rūšimis, kiekvienos rūšies yra daug 
egzempliorių, ir tai, ką „rūšis“ sako apie vieną 
egzempliorių, tinka taip pat visiems kitiems tos 
rūšies egzemplioriams. Mes lengvai galime įsi- 
vaizduoti, kad pasaulyje kiekvienas faktas gali 
būti vieninis, t. y. nepanašus į kitus ir vienintelis 
tos rūšies. Tokių vieninių faktų pasaulyje mūsų 
logika būtų bevertė, nes logikos funkcija - taikyti 
vienam pavyzdžiui tai, kas yra teisinga visai 
jo rūšiai. Pasaulyje, kuriame nėra dviejų panašių 
dalykų, mes negalėtume iš mūsų praeities pa- 
tyrimo daryti išvados apie mūsų būsimą pa- 
tyrimą. Taigi daiktų rūšinės vienovės pripa- 
žinimas yra galbūt svarbiausia pragmatinė pa- 
sakymo „pasaulis yra Vienis“ reikšmės inter- 
pretacija. Absoliuti rūšinė vienovė būtų galima 
tuo atveju, jei būtų viena summum genus”, kuri 
apimtų visus daiktus be išimties. Į šią vietą 
pretenduotų tokios sąvokos, kaip „esatys“, „ga- 
limybės“, „patyrimai“. Ar alternatyvos, kurias 
reiškia šie žodžiai, turi kokią nors pragmatinę 
reikšmę — tai kitas klausimas, kurio aš neno- 
rėčiau dabar spręsti. 

6. Kita frazės „pasaulis yra Vienis“ reikšmė 
galėtų būti tikslo vienovė. Daugybė pasaulio 

dalykų tarnauja bendram tikslui. Visos žmonių 
sukurtos sistemos — administracinės, pramoni- 
nės, karinės ir kitos- tarnauja kiekviena savo 
nustatytam tikslui. Visos gyvos būtybės siekia 
savų specifinių tikslų. Jos priklausomai nuo 
savo išsivystymo lygio dalyvauja kolektyviniuo- 
se, gimininiuose tiksluose; taip didesni tikslai 
apima mažesnius tikslus, kol pagaliau pasie- 
kiamas absoliučiai vienas galutinis ir aukščiau- 
sias tikslas, kuriam tarnauja visi be išimties 
dalykai. Nėra ko nė aiškinti, kad tikrovės 
reiškiniai prieštarauja tokiam požiūriui. Bet 
koks padarinys, kaip aš sakiau savo trečioje 
paskaitoje, gali būti iš anksto numatytas, bet 
faktiškai nė vienas iš mums šiame pasaulyje 
žinomų rezultatų nebuvo iš anksto numatytas 
su visomis savo detalėmis. Žmonės ir tautos 
pradeda nuo neaiškaus ketinimo tapti turtingos, 
didžios ar geros. Kiekvienas jų žengtas Žingsnis 
sukelia nenumatytas aplinkybes, sužlugdo anks- 
tesnius planus ir priverčia kasdien keisti ben- 
drojo tikslo detales. Pagaliau pasiektas rezul- 
tatas gali būti geresnis ar blogesnis negu buvo 
numatyta, bet jis visada yra sudėtingesnis ir 
visai kitoks. 

Be to, mūsų skirtingi tikslai kariauja vienas 
su kitu. Kai vienas negali sunaikinti kito, jie 
susitaiko; ir rezultatas vėl skiriasi nuo to, kas 
buvo aiškiai numatyta iš anksto. Žinoma, kal- 
bant apskritai ir neapibrėžtai, daug kas iš to, 
kas buvo numatyta, gali būti pasiekiama, bet 
kiekvienas faktas aiškiai liudija, kad teleologiniu 
atžvilgiu mūsų pasaulis nėra visiškai suvienytas 
ir dar tik mėginama siekti geriau sutvarkyto 
jo suvienijimo. 

Kiekvienas, kas gina absoliučią teleologinę 
vienovę sakydamas, jog visi pasaulio reiškiniai 
tarnauja tik vienam tikslui, dogmatizuoja savo 
rizika. Teologai, kurie taip dogmatizuoja, vis 
sunkiau begali įsivaizduoti, koks turėtų būti 
tas vienas aukščiausiasis tikslas, nes mūsų pa- 
žintis su nesutaikomais pasaulio dalių inte- 
resais darosi konkretesnė. Mes iš tikrųjų ma- 
tome, kad tam tikras blogis padeda siekti gėrio, 
kad kartumas daro kokteilį geresnį ir kad ne- 
didelis pavojus ar išmėginimas paskatina mus 
paimti save į rankas. Tuo remdamiesi mes 
galime apytikriai apibendrinti, kad visas pa- 
saulio blogis yra tik priemonė didesniam jo 
tobulumui pasiekti. 

Bet mūsų akiratyje esančio blogio mastai 
pranoksta žmogaus kantrybę; ir Bredlio ar Roiso 
raštų transcendentalinis idealizmas nepasako 
mums nieko daugiau nei Jobo knyga: Dievo 
keliai nėra mūsų keliai, todėl delnais užsiden- 
kime burnas“. Dievas, besimėgaujantis tokia 
gausybe kančių, nėra tas Dievas, į kurį galėtų 
kreiptis Žmogus. Jis pernelyg aukštai. Kitais 
žodžiais tariant, Absoliutas, turintis vieną tikslą, 
nėra Žmogaus pavidalo Dievas, kaip kad įsi- 
vaizduoja paprasti žmonės. 

7. Taip pat mes matome daiktų estetinę 
vienovę, labai panašią į teleologinę vienovę. 
Daiktai pasakoja tam tikrą istoriją. Jų dalys 
susijusios taip, kad būtų pasiekta kulminacija. 
Jie veiksmingai pasitarnauja vienas kitam. Ret- 
rospektyviai žvelgdami, mes nematome jokio 
apibrėžto tikslo, kuris tvarkytų įvykių seką, 
bet įvykiai išsidėsto kaip dramoje: yra užuo- 
mazga, veiksmo plėtojimas ir atomazga. Tiesą 
sakant, visos istorijos turi pabaigą, todėl ir 
šiuo atveju tinkamesnis daugio požiūris. Pa- 
saulyje pilna paskirų, greta besiplėtojančių is- 
torijų, Kurios prasideda ir baigiasi skirtingu 
laiku. Kai kur jos susikerta ir susipina, bet mūsų 

protas nepajėgia sujungti jų į vieną visumą. 
Jei imčiau sekti jūsų gyvenimo istoriją, turėčiau 
laikinai atitraukti dėmesį nuo savosios. Net 
rašantis dvynių biografijas turėtų jas pateikti 
skaitytojui vieną po kitos. 

Vadinasi, tas, kuris sako, kad visas pasaulis 
pasakoja mums vieną istoriją, teigia kitą iš tų 
monistinių dogmų, kuriomis Žmogus tiki savo 
rizika. Lengva pasaulio istoriją traktuoti pliu- 
ralistiškai ir įsivaizduoti ją kaip virvę, kurios 
kiekvienas siūlelis pasakoja savo atskirą istoriją; 
kur kas sunkiau kiekvieną šios virvės skersinį 
pjūvį suvokti kaip absoliučiai atskirą faktą ir 
visas išilgines jos gijas įsivaizduoti kaip vieną 
būtybę, gyvenančią nedalijamą gyvenimą. Im- 
kimeanalogiją iš embriologijos srities, kuri mums 
padės tai suvokti. Tyrinėtojas per mikroskopą 
padaro šimtus tam tikro embriono plokštuminių 
skersinių pjūvių, o paskui mintimis juos su- 
jungia į vieną vientisą kūną. Bet didžiojo 
pasaulio sudedamosios dalys, jį sudarančios 
būtybės, kaip ir virvės siūleliai, atrodo atskirtos 
viena nuo kitos skersine kryptimi ir susijusios 
tik išilgine kryptimi. Šia kryptimi jos yra daugis. 
Net embriologas, stebėdamas tyrinėjamo objekto 

vystymąsi, turi iš eilės nagrinėti kiekvieno atskiro 
organo raidą. Taigi absoliuti estetinė vienovė 
irgi yra grynai abstraktus idealas. Pasaulis at- 
rodo labiau panašus į epą negu į dramą. 

Taigi mes matome, kaip įvairios sistemos, 
rūšys, tikslai ir dramos suvienija pasaulį. Kad 
visais šiais atvejais jungties yra daugiau negu 
atrodo, be abejo, yra tiesa. Kad čia gali būti 
vienas aukščiausias tikslas, sistema, rūšis ir 
istorija, yra pagrįsta hipotezė. Aš tik sakau, 
kad būtų per drąsu teigti tai dogmatiškai ne- 
turint geresnių įrodymų. 

8. Visą praėjusį šimtmetį didžioji monistinė 
Denkmittel“' buvo vieno Pažįstančiojo samprata. 
Daugis egzistuoja tik kaip jo minties objektai, 
kitaip tariant, egzistuoja jo vizijose; kadangi jis 
pažįsta juos, jie jam turi vieną tikslą, sudaro 
vieną sistemą, pasakoja vieną istoriją. Ši daik- 
tams būdingos visa apimančios noetinės vienovės 
samprata yra didžiausias intelektualistinės fi- 
losofijos laimėjimas. Tie, kurie tiki Absoliutą — 
taip vadinamas Visa Pažįstantysis, - paprastai 
sako, kad juos tai daryti verčia loginiai argu- 
mentai, kurių negali apeiti nė vienas blaiviai 
mąstantis žmogus. Absoliutas turi svarbių prak- 

tinių padarinių, ir į kai kuriuos iš jų aš at- 
kreipiau jūsų dėmesį antroje paskaitoje. Jeigu 
jis tikrai yra, dėl to rastųsi daugybė mums 
svarbių skirtumų. Aš čia negaliu gilintis į visus 
loginius šios Esybės buvimo įrodymus, tik pa- 
sakysiu, kad nė vienas iš jų man neatrodo 
pagrįstas. Todėl Visa Pažįstančiojo sampratą aš 
traktuosiu kaip paprastą hipotezę, logiškai vi- 
siškai tokią pat kaip ir pliuralistinė samprata, 
kad nėra tokio požiūrio, nėra tokio informacijos 
židinio, kuriuo būtų galima iškart aprėpti 
visą pasaulio turinį. „Dievo sąmonė, - sako 
profesorius Roisas,- kaip visuma yra vienas 
aiškiai perregimas sąmoningas momentas,“* — 
tokia yra racionalistų peršama noetinė vienovė. 
Tuo tarpu empirizmas tenkinasi ta noetinės 
vienovės rūšimi, kuri prieinama Žmogaus pa- 
tyrimui. Kiekvieną daiktą pažįsta koks nors pa- 
žįstantysis kartu su kokiu nors kitu daiktu; bet 
pažįstančiųjų gali būti be galo daug, ir netgi 
didžiausias Žinovas iš jų visų gali nežinoti visko 
apie viską, gali nežinoti net to, ką jis Žino 
kuriuo nors vienu momentu, - jis gali būti 


* The Conception of God, New York, 1897, p. 292. 

užmaršus. Nesvarbu, kurią vienovės rūšį pri- 
pažinsime, noetiškai pasaulis bus universu- 
mas. Jo dalis vienys pažinimas, bet vienu 
atveju pažinimas bus absoliučiai vieningas, o 
kitu jis bus sudurstytas ir jo dalys užeis viena 
ant kitos. 

Vieno momentinio ar amžino - abu būd- 
vardžiai čia reiškia tą patį - Pažįstančiojo sam- 
prata yra, kaip sakiau, didelis mūsų laikų 
intelektualistinės filosofijos laimėjimas. Prak- 
tiškai ji išstūmė „substancijos“ sąvoką, kurią 
taip vertino ankstesnieji filosofai ir kuri buvo 
tokia paranki būties suvienijimo priemonė, - 
ši universali substancija, vienintelė esanti pati 
savaime ir iš pačios savęs, teikianti pagrindą 
visiems patyrimo faktams, kurie yra tik jos 
formos, neatlaikė anglų mokyklos pragmatinės 
kritikos. Dabar ji vartojama tik kaip kitas 
pavadinimas to fakto, kad patiriami reiškiniai 
yra sugrupuoti ir duoti mums susieti, tomis 
formomis, kuriomis mes — baigtiniai pažinimo 
subjektai - juos kartu patiriame ar mąstome. 
Šitos ryšio formos yra tokios pat patyrimo 
audinio dalys kaip ir tie elementai, kuriuos jos 
jungia; tai, kad šiuolaikinis idealizmas ėmė 

aiškinti pasaulio susietumą tiesiogiai, užuot 
siejęs jo vienovę su jo dalių priklausymu - 
nesvarbu, ką tai reikštų - kažkokiam neįsivaiz- 
duojamam pradui anapus patyrimo srities, yra 
didelis pragmatinis jo laimėjimas. 

Taigi „pasaulis yra Vienis“ tokiu mastu, 
kokiu mes patiriame jo susietumą, Vienis tiek, 
kiek aptinkame skirtingų sujungimo tipų. Bet 
jis taip pat nėra Vienis tiek, kiek aptinkame 
skirtingų suskaidymo tipų. Vadinasi, mes galime 
atskirai įvardyti tuos atvejus, kuriais reiškiasi 
pasaulio vienumas ir daugumas. Pasaulis nėra 
nei grynas ir paprastas universumas, nei grynas 
ir paprastas multiversumas. Kad būtų tiksliai 
nustatytos įvairios jo vienumo formos, reikia 
tiek pat įvairių mokslinio tyrimo programų. 
Taigi pragmatinis klausimas „Kaip supranta- 
mas pasaulio vienumas, kokių dėl to rasis 
praktinių skirtumų?“ gelbsti mus nuo karšt- 
ligiško Žavėjimosi tuo vienumu kaip didingumo 
principu ir su blaivia galva panardina į pa- 
tyrimo srautą. Galbūt tas srautas padės atskleisti 
daugiau ryšio ir jungties, negu mes dabar 
manome esant, bet pragmatizmo principai neduo- 

da mums teisės iš anksto skelbti absoliutų 
vienumą kokiu nors aspektu. 

Aiškiai įsivaizduoti, ką gali reikšti absoliutus 
vienumas, taip sunku, kad tikriausiai dauguma 
jūsų bus patenkinti mūsų išdėstytu blaiviu 
požiūriu. Vis dėlto galbūt tarp jūsų esama keleto 
radikaliai nusiteikusių monistų, kurie nesutiks 
pripažinti lygių teisių vieniui ir daugiui. Įvairių 
lygių jungtis, įvairių tipų jungtis, jungtis, nu- 
trūkstanti susidūrus su nelaidininkais, jungtis, 
paprasčiausiai einanti nuo vieno prie kito ir 
daugeliu atvejų reiškianti tik išorinį gretimumą, 
o ne glaudų vidinį ryšį, žodžiu, sankibos tipo 
jungtis — visa tai jums atrodo kaip minties 
kompromisas. Jūs manote, kad daiktų vienumas 
yra pranašesnis už jų daugumą, ir todėl jis 
turėtų būti didesnė tiesa, realesnis pasaulio 
aspektas. Jūs įsitikinę, kad pragmatinis požiūris 
pateikia mums nepakankamai racionalaus pa- 
saulio vaizdą. Tikrasis pasaulis turi būti be- 
sąlygiška būties vienovė, suvienytas, tvirtai tar- 
pusavyje susipynusiomis dalimis. Tik tuo atveju 
mes galėtume laikyti mūsų pasaulį visiškai 
racionaliu. 

Be abejonės, daugeliui protų šis ultramo- 
nistinis mąstymo būdas yra tikrai svarbus. 

„Vienas Gyvenimas, Viena Tiesa, Viena Meilė, 
Vienas Pradas, Vienas Gėris, Vienas Dievas“, - 
aš cituoju vieną krikščionišką proklamaciją, kuri 
pakliuvo į mano rankas su šiandienos paštu, - 
be jokios abejonės, toks tikėjimo išpažinimas 
turi pragmatinę emocinę reikšmę, ir, be jokios 
abejonės, žodis „vienas“ sustiprina šią reikšmę, 
kaip ir visi kiti žodžiai. Bet kai pabandome 
suprasti protu, ką gi reiškia toks vienumo per- 
teklius, mes vėl sugrįžtame prie mūsų prag- 
matistinių apibūdinimų. Jis reiškia arba tik žodį 
Vienas, loginį pasaulį, arba jis reiškia tam tikrų 
atskirų junginių ir sankibų visumą, arba ga- 
liausiai - kokią nors vieną laikomą visa apiman- 
čia jungimo priemonę, pavyzdžiui, vieną pradą, 
vieną tikslą ar vieną pažįstantijį. Iš tikrųjų 
visiems, kurie jį šiandien traktuoja intelektu- 
alistiškai, jis visada reiškia vieną pažįstantįjį. Jie 
mano, kad vienas pažįstantysis apima kitas 
jungimo formas. Visos jo pasaulio dalys supintos 
į vieną vieningą loginį-estetinį-teleologinį pa- 
veikslą, kuris yra amžina jo svajonė. 

Bet neįmanoma aiškiai įsivaizduoti absoliu- 
taus pažįstančiojo piešiamo pasaulio vaizdo, 

todėl drąsiai galime manyti, kad tas poveikis, 
kurį absoliutus monizmas neabejotinai daro ir 
tikriausiai visada darys kai kuriems asmenims, 
remiasi ne tiek loginiu, kiek mistiniu pagrindu. 
Norint tinkamai paaiškinti absoliutų monizmą, 
reikia būti mistiku. Istorija rodo, kad paprastai — 
nors ir ne visada - visų lygių mistinės dvasios 
būsenos veda prie monizmo. Čia nėra tinkama 
proga imtis bendrų misticizmo problemų ty- 
rinėjimo, bet kad paaiškinčiau, ką aš turiu 
omenyje, pacituosiu vieną mistinį tekstą. To- 
-bulas visų monistinių sistemų pavyzdys yra 
Indostano vedantos filosofija, o tobulas vedan- 
tizmo skelbėjo pavyzdys buvo velionis Svamis 
Vivekananda““, kuris prieš keletą metų lankėsi 
mūsų šalyje. Vedantizmo metodas yra mistinis 
metodas. Čia ne samprotauji, bet po tam tikros 
treniruotės pamatai, o pamatęs gali skelbti tiesą. 
Vivekananda taip skelbia tiesą vienoje iš savo 
paskaitų: 

„Ar yra dar kokia nors kančia tam, kas regi 
tą Vienumą pasaulyje, tą gyvenimo Vienumą, 
visa ko Vienumą? <...> Tikroji kiekvieno ken- 
tėjimo priežastis yra atskirtis- Žmogaus nuo 

žmogaus, vyro nuo moters, vyro nuo vaiko, 
tautos nuo tautos, žemės nuo mėnulio, mėnulio 
nuo saulės, atomo nuo atomo, ir vedanta sako, 
kad tokios atskirties nėra, kad ji nereali. Ji tik 
tariama, išorinė. Daiktai savo esme yra vienovė. 
Jei pažvelgsite į daiktų vidų, jūs rasite žmogaus 
ir Žmogaus, moterų ir vaikų, rasių ir rasių, 
aukšto ir Žemo, turtingo ir vargšo, dievų ir 
žmonių vienovę: viskas yra Vienis, ir gyvūnai 
taip pat, jei jūs įsiskverbsite pakankamai giliai, 
ir tas, kas pasiekė tokį pažinimą, neturi daugiau 
jokių iliuzijų. <...> Kur dar jis čia gali susidurti 
su apgaule? Kas gali jį apgauti? Jis pažįsta visa 
ko realybę, visa ko paslaptis. Kokią dar kančią 
jis gali patirti? Ko jis trokšta? Jis atvėrė visa 
ko realybę iki pat Viešpaties, šito centro, šitos 
visa ko Vienovės, ir tai yra Amžinoji Palaima, 
Amžinasis Pažinimas, Amžinoji Būtis. Čia nėra 
nei mirties, nei ligos, nei sielvarto, nei kančios, 
nei nepasitenkinimo.<...> Šiame realybės Centre 
nėra dėl ko gedėti, nėra dėl ko sielvartauti. 
Jis persmelkė viską, Grynasis Vienis, Beformis, 
Bekūnis, Tyrasis, Jis - Pažįstantysis, Jis - didysis 
Poetas, Savaime Esantis, Jis, kuris suteikia kiek- 
vienam tai, ko šis yra nusipelnęs.“ 

Matote, koks tai radikalus monizmas. Vienis 
ne tik įveikė atskirtį — jis paneigė ją esant. Daugio 
čia nėra. Mes nesame Vienio dalys; Jis neturi 
dalių; ir kadangi tam tikra prasme mes ne- 
paneigiamai esame, tai būtinai kiekvienas iš 
mūsų yra Vienis, nedalijamas ir vientisas. Ab- 
soliutus Vienis ir Aš, tas Vienis - tai, be abejonės, 
religija, kuri emociniu požiūriu turi didelę prag- 
matinę vertę: ji suteikia visiško saugumo jausmą. 
Kitoje vietoje Svamis sako: 

„Kai Žmogus išvys save kaip Vienį su be- 
galine visatos Būtimi, kai išnyks bet koks at- 
skirumas, kai visi vyrai, visos moterys, visi 
angelai, visi dievai, visi gyvūnai, visi augalai, 
visa visata susilies į tą vienumą, tada išnyks 
bet kokia baimė. Ko man bijoti? Ar aš galiu 
save sužaloti? Ar aš galiu save užmušti? Ar 
aš galiu save nuskriausti? Argi jūs bijote pačių 
savęs? Tada išnyks visas sielvartas. Kas gali 
mane nuliūdinti? Juk aš esu Vienintelė pasaulio 
Būtybė. Tada išnyks pavydas; kam gi man 
pavydėti? Sau pačiam? Tada išnyks visi blogi 
jausmai. Kam aš turėčiau jausti blogus jausmus? 
Sau pačiam? Juk, be manęs, pasaulyje nieko 
kito nėra <...>. Išnaikink tą atskirtį, išnaikink 

šitą prietarą, kad yra daugis. „To, kas šiame 
daugio pasaulyje regi Vienį; to, kas šitoje ne- 
jautrumo masėje regi Vienintelę Jaučiančią Bū- 
tybę; to, kas šiame šešėlių pasaulyje aptinka 
šią Realybę, — tik to laukia amžina ramybė, ir 
nieko kito, nieko kito“.“ 

Šita monistinė muzika pakeri ne vieno ausis: 
ji įkvepia ir įtikina. Pagaliau kiekvienas iš mūsų 
turi misticizmo pradmenį. Ir kai mūsų idealistai 
pateikia savo argumentus Absoliuto naudai ir 
sako, kad kur nors tariama menkiausia jungtis 
logiškai liudija absoliutų Vienumą, o kur nors 
tariama menkiausia atskirtis logiškai liudija 
visišką ir nepataisomą atskirumą, aš negaliu 
neįtarti, jog aiškiai silpnas jų loginių sampro- 
tavimų vietas nuo jų pačių kritikos saugo mis- 
tinis jausmas, kad absoliutus Vienumas - ar jis 
logiškas, ar ne - bet kokia kaina turi būti tikras. 
Šiaip ar taip, Vienumas įveikia moralinį atski- 
rumą. Meilės aistra yra to, kas galėtų būti 
absoliuti visos juntančios gyvybės jungtis, mis- 
tinis pradmuo. Išgirdęs monistinius postringa- 
vimus, šis mistinis pradmuo mumyse nubunda 
ir pripažįsta jų galią, o loginius samprotavimus 


laiko antraeiliais. 

Šioje paskaitoje aš ilgiau nesustosiu prie 
religinių ir moralinių šio klausimo aspektų. 
Paskutinėje paskaitoje galėsiu pasakyti kai ką 
daugiau. 

Todėl kol kas palikime nuošalyje sampro- 
tavimus apie galimą mistinės įžvalgos galią; 
panagrinėkime Vienio ir Daugio problemą gry- 
nai teoriškai, ir mes pakankamai aiškiai pa- 
matysime, kokios pozicijos šiuo klausimu lai- 
kosi pragmatizmas. Matome, kad, remdamasis 
savuoju teorijų nulemiamų praktinių skirtumų 
kriterijumi, jis turi atmesti ir absoliutų mo- 
nizmą, ir absoliutų pliuralizmą. Pasaulis yra 
Vienis tiek, kiek jo dalis jungia tam tikri 
apibrėžti ryšiai. Jis yra daugis tiek, kiek ne- 
pavyksta sudaryti kokių nors apibrėžtų ryšių. 
Ir pagaliau jį vis labiau suvienija tos ryšių 
sistemos, kurias laikui bėgant sukuria Žmogaus 
pastangos. 

Be mums žinomos visatos, mes galime įsi- 
vaizduoti ir kitus pasaulius, kurie įkūnytų įvai- 
riausius jungties lygius ir tipus. Taigi Žemiau- 
sias visatos lygis būtų gryno buvimo kartu (with- 
ness) pasaulis, kurio dalis tarpusavyje jungtų 

tik jungtukas „ir“. Toks pasaulis yra ir dabar - 
tai mūsų kelių vidinių gyvenimų junginys. Jūsų 
vaizduotės erdvės ir laikai, jūsų svajonių ob- 
jektai ir įvykiai yra ne tik daugiau ar mažiau 
susiję inter se“?, bet ir neturi nieko bendra su 
kito Žmogaus panašiomis mintimis. Mums čia 
sėdint įvairios mūsų svajonės srovena viena šalia 
kitos, nedarydamos viena kitai jokio poveikio 
ir netrukdydamos. Jos egzistuoja viena šalia 
kitos, bet jų nesieja nei bendra tvarka, nei bendra 
talpykla; jos taip priartėja prie absoliutaus „dau- 
gio“, kaip tik mes galime suvokti. Mes net 
negalime įsivaizduoti jokios priežasties, kodėl 
jos turėtų būti Žinomos visos kartu, o jeigu jos 
būtų žinomos kartu, tai dar sunkiau įsivaizduoti, 
kaip jos galėtų būti Žinomos kaip viena sisteminė 
visuma. 

Bet pridėkite prie to mūsų pojūčius ir kūno 
judesius, ir jungtis iškart pakils į daug aukštesnį 
lygį. Mūsų audita et visat ir mūsų veiksmai 
glūdi šiose laiko ir erdvės talpyklose, kuriose 
kiekvienas įvykis turi savo laiką ir vietą. Tie 
pojūčiai sudaro „daiktus“, jie grupuojami į 
„rūšis“ ir gali būti suklasifikuoti. Tačiau galima 
įsivaizduoti tokį daiktų ir rūšių pasaulį, kuriame 

neegzistuoja mums gerai pažįstami priežas- 
tiniai tarpusavio ryšiai. Tame pasaulyje kiek- 
vienas daiktas būtų pasyvus kiekvieno kito 
daikto atžvilgiu ir neskleistų savo įtakos. Arba 
būtų perduodami tik stiprūs mechaniniai po- 
veikiai, bet ne cheminiai. Tokie pasauliai būtų 
kur kas mažiau suvienyti nei mūsų pasaulis. 
Arba galima įsivaizduoti pasaulius, kuriuose 
vyktų visokios fizinės ir cheminės sąveikos, 
bet nebūtų protų; arba būtų protai, bet atskiri, 
ir nebūtų socialinio gyvenimo; arba socialinis 
gyvenimas apsiribotų pažintimis, jame nebūtų 
meilės; arba būtų meilė, bet nebūtų jokių pa- 
pročių ar institucijų, kurios ją susistemintų. 
Nė vienas iš šių pasaulių nebūtų visiškai ira- 
cionalus ar suskaidytas, nors aukštesnių lygių 
atžvilgiu ir atrodytų žemesnis. Pavyzdžiui, jei 
mūsų protai būtų „telepatiškai“ susieti ir 
kiekvienas iškart žinotų arba tam tikromis 
sąlygomis galėtų iškart Žinoti, ką mąsto kitas, 
mūsų dabartinis pasaulis to telepatiškojo pa- 
saulio mąstytojams atrodytų esąs Žemesnio 
lygio. 

Visa praeities amžinybė yra atvira mūsų 
spėlionėms, todėl, žvelgdami į įvairius jungčių 

tipus mūsų dabartiniame pasaulyje, mes turime 
teisę klausti, ar jie nesusidarė nuosekliai vienas 
po kito taip pat, kaip dėl žmonių poreikių dabar 
susidaro Žmogiškosios sistemos. Jei tokia hi- 
potezė būtų pagrįsta, absoliutus vienumas grei- 
čiau atsirastų daiktų pabaigoje, o ne jų pradžioje. 
Kitaip tariant, „Absoliuto“ sąvoką reikėtų pa- 
keisti „Galutinio principo“ sąvoka. Abi sąvokos 
turėtų tą patį turinį - būtent maksimaliai su- 
vienytą faktų turinį,- bet jų chronologiniai 
santykiai būtų aiškiai priešingi“. 

Taip pragmatizmo požiūriu išanalizavus pa- 
saulio vienovę, jūs turėtumėte suprasti, kodėl 
aš antroje paskaitoje pasakiau- pasiskolinęs 
frazę iš savo draugo Dž. Papinio, - kad prag- 
matizmas sušvelnina visas mūsų teorijas. Pa- 
prastai pasaulio vienumas buvo teigiamas tik 
abstrakčiai ir taip, tarsi kiekvienas juo suabejojęs 
būtų idiotas. Monistai visados pasižymėjo karš- 
tu temperamentu, kartais net konvulsyviu; taip 
ginant savo pažiūras, sunku pasitelkti loginę 
analizę ir nustatyti skirtumus. Ypač Absoliuto 


* Apie Galutinį principą plg. pono Šilerio esė „Veik- 
lumas ir substancija“ („Activity and Substance“) jo knygoje 
„Humanizmas“ („Humanism“, p. 204). 

teorija buvo laikoma tikėjimo dogma ir teigiama 
su dogmatiniu išskirtinumu. Argi Visa apiman- 
tis Vienis, pirmasis būties ir mąstymo atžvilgiu, 
pats logiškai būtinas ir susiejantis visus ma- 
žesnius daiktus savitarpio priklausomybės ry- 
šiais, gali leisti, kad nors kiek susilpnėtų jo 
vidinė tvirtybė? Mažiausia pliuralizmo užuo- 
mina, menkiausias kokios nors jo dalies krus- 
telėjimas bandant išsilaisvinti nuo visumos kon- 
trolės sugriautų jo vienovę. Absoliuti vienovė 
nepakenčia laipsniavimo, - juk negalima laikyti 
visiškai grynu stiklo vandens, jeigu jame yra 
nors vienas choleros mikrobas. Net menkiausia 
kad ir mažiausios dalies nepriklausomybė būtų 
Absoliutui tokia pat pražūtinga, kaip ir choleros 
mikrobas. 

Antra vertus, pliuralizmui visai nereikia 
tokio dogmatizmo ir rigorizmo. Jeigu jūs pri- 
pažįstate kokią nors daiktų atskirtį, nors tru- 
pinėlį nepriklausomybės, nors truputėlį erdvės 
atskiroms dalims, nors menkiausią realaus nau- 
jumo ar atsitiktinumo kruopelę - ir pliuralizmas 
jau patenkintas ir pasirengęs pripažinti kiek 
tik nori, kad ir daug, realios jungties. Kiek tos 
jungties gali būti- šį klausimą, pliuralizmo 

požiūriu, galima išspręsti tik empiriškai. Jos 
gali būti nepaprastai, neapsakomai daug, bet 
absoliutus monizmas sugriaunamas, jei greta 
šios jungties pripažįstamas nors trupinėlis „ne- 
įveiktos“ atskirties, nors menkiausias jos pradas 
arba vos įžvelgiamas pėdsakas. 

Pragmatizmas, nepateikiantis galutinio em- 
pirinio atsakymo į klausimą, koks gali būti 
daiktų jungties ir atskirties balansas, aišku, turi 
laikytis pliuralistinio požiūrio. Jis pripažįsta, jog 
gali būti, kad kada nors priimtiniausia iš visų 
pasirodys esanti hipotezė, teigianti absoliučią 
jungtį, vieną pažįstantijį, vieną pradą ir visais 
įmanomais būdais suvienytą pasaulį. Bet kol 
kas reikia nuoširdžiai priimti priešingą hipo- 
tezę — kad pasaulis vis dar netobulai suvienytas 
ir galbūt pasmerktas toks išlikti visada. Tai ir 
yra pliuralizmo doktrina. Kadangi absoliutus 
monizmas draudžia net rimtai ją nagrinėti ir 
iš pat pradžių paženklina iracionalumo žyme, 
aišku, kad pragmatizmas turi nusigręžti nuo 
monizmo ir žengti empiriškesniu pliuralizmo 
keliu. 

Tai mus veda į sveiko proto pasaulį, kuriame 
daiktai iš dalies sujungti ir iš dalies atskirti. 

Bet ką reiškia Žodžiai „daiktai“ ir jų „ryšiai“ 
pragmatizmo požiūriu? Kitoje paskaitoje aš pri- 
taikysiu pragmatinį metodą filosofavimo sta- 
dijai, vadinamai Sveiku Protu. 


Penkta paskaita 


PRAGMATIZMAS 
IR SVEIKAS PROTAS 


Paskutinėje paskaitoje mes atsisakėme pa- 
saulio vienumo kaip įprastinio jo nagrinėjimo 
principo, laikydami jį kilniu, bet neturiningu, 
ir ėmėmės tirti pasaulyje egzistuojančias spe- 
cialias jungties rūšis. Mes pamatėme, kad dau- 
gybė jų egzistuoja greta tokių pat realių atskirties 
rūšių. „Kiek aš esu tikra?“ - tokį klausimą mums 
užduoda kiekviena jungties ir atskirties rūšis; 
todėl, būdami geri pragmatistai, mes turime 
pasitelkti patyrimą, imtis „faktų“. 

Absoliutus vienumas lieka, bet vien kaip 
hipotezė, ir šiais laikais tai yra hipotezė apie 
visažinį pažįstantįjį, kuris visus daiktus be 
išimties regi kaip vieną sistemą, vieną faktą. 
Bet šį pažįstantijį galima suvokti kaip Absoliutą 
arba kaip Galutinį principą; ir vienu, ir kitu 
atveju šiai hipotezei pagrįstai galima prieš- 

priešinti kitą hipotezę, kuri teigia, kad ir pla- 
čiausioje kada nors buvusioje ar būsiančioje 
žinijos srityje esama nežinojimo. Kai ką visada 
galima pražiūrėti. 

Tai ir yra noetinio pliuralizmo hipotezė, kurią 
monistai laiko tokia absurdiška. Kol faktai nu- 
lems įvykių eigą, mes turime traktuoti šią 
hipotezę lygiai taip pat pagarbiai, kaip ir noetinį 
monizmą; taigi matome, kad mūsų pragma- 
tizmas, iš pradžių buvęs tik metodas, priverčia 
mus būti palankius pliuralistiniam požiūriui. 
Gali būti, jog kai kurios pasaulio dalys yra taip 
menkai susijusios su kitomis, kad jas jungia 
tik jungtukas ir. Jos gali net rastis ir išnykti 
nesukeldamos jokių kitų dalių vidinių pokyčių. 
Pragmatizmas negali palikti nuodugniai neap- 
taręs šio pliuralistinio požiūrio į pasaulį kaip 
į paprastos sudėties rezultatą. Tačiau šis požiūris 
veda prie tolesnės hipotezės, kad tikrasis pa- 
saulis nėra „užbaigtas“ amžinai, kaip teigia 
monistai, bet yra amžinai neužbaigtas ir visada 
linkęs didėti ar mažėti. 

Šiaip ar taip, vienu atžvilgiu jis tikrai 
neužbaigtas, ir tai rėžia akį. Pats faktas, kad 
mes svarstome šį klausimą, rodo, jog mūsų 

žinojimas dabar yra neišsamus ir gali pasipil- 
dyti. Pasaulis jame slypinčių žinių atžvilgiu 
iš tikrųjų keičiasi ir plečiasi. Keletas bendrų 
pastabų apie tai, kaip pasipildo mūsų žino- 
jimas - jei tik tikrai pasipildo, - leis nuosekliai 
pereiti prie mūsų paskaitos temos - prie Sveiko 
Proto temos. 

Mūsų žinios plečiasi lopiniais. Lopinių gali 
būti didesnių ar mažesnių, bet Žinojimas nie- 
kada nesiplečia ištisai: kai kurios senos žinios 
visada lieka kokios buvusios. Tarkim, kad 
dabar jūsų pragmatizmo žinojimas plečiasi. 
Toliau jam plečiantis gali smarkiai pasikeisti 
požiūriai, kuriuos jūs anksčiau laikėte teisin- 
gais. Bet tokios permainos vyksta palengva. 
Imkim artimiausią pavyzdį- šias mano pa- 
skaitas. Pirmiausia jos, matyt, pateikia jums 
šiek tiek naujos informacijos, keletą naujų 
apibrėžimų ar disjunkcijų, ar požiūrių. Bet 
prisidedant šioms specialioms sąvokoms kitos 
jūsų Žinios nekinta, tik ilgainiui jūs imsite 
derinti savo ankstesnius požiūrius prie nau- 
jovių, kurias aš stengiuosi įdiegti, ir šiek tiek 
juos pakeisite. 

Manau, jūs klausotės manęs pripažindami 
mano kompetenciją, ir ta nuostata daro įtaką 
mano žodžių suvokimui, bet jei aš staiga nu- 
traukčiau paskaitą ir sodriu baritonu uždainuo- 
čiau „Mes neisim namo iki ryto“, šis naujas 
faktas ne tik papildytų jūsų Žinių bagažą - jis, 
ko gero, priverstų visai kitaip mane apibūdinti, 
o tai galbūt pakeistų jūsų nuomonę apie prag- 
matizmo filosofiją ir apskritai paskatintų per- 
žiūrėti daugelį savo sąvokų. Vykstant tokiems 
procesams, mūsų protą kamuoja įtampa - kar- 
tais labai skausminga — tarp senųjų įsitikinimų 
ir naujų patyrimo teikiamų faktų. 

Vadinasi, mūsų protas plečiasi lopiniais, 
kurie, kaip ir riebalų dėmės, linkę pasklisti. 
Bet mes stengiamės neleisti jiems sklisti: pa- 
liekame kiek įmanoma daugiau nepakitusio 
senojo žinojimo, senųjų prietarų ir įsitikinimų. 
Mes mieliau lopome ir taisome nei atnaujiname. 
Nauja prasisunkia; atsiranda dėmių ant senųjų 
įsitikinimų, o nauja savo ruožtu įgyja jų at- 
spalvį. Mūsų praeitis suvokia ir bendradar- 
biauja; po kiekvieno žingsnio pirmyn pažinimo 
keliu randasi nauja pusiausvyra, ir retai at- 
sitinka taip, kad naujas faktas būtų pridėtas 

neapdorotas. Dažniausiai jis patiekiamas, kaip 
sakoma, išvirtas arba ištroškintas sename pa- 
daže. 

Taigi naujos tiesos yra tarpusavyje sąvei- 
kaujančių naujo patyrimo ir senų tiesų atsto- 
jamosios. Kadangi būtent taip keičiasi pažiūros 
šiandien, mes neturime pagrindo manyti, kad 
anksčiau tai vyko kitaip. Vadinasi, nors žmonių 
pažiūros keitėsi, senieji mąstymo būdai galėjo 
išlikti. Galimas daiktas, pirmykščiai mąstymo 
būdai dar nėra visiškai išnykę. Panašiai kaip 
mūsų penki pirštai, rudimentinis uodegikaulis 
ar kitos mūsų rudimentinės ypatybės, jie galėjo 
išlikti kaip neišdildomos žmonių giminės is- 
torijos žymės. Mūsų protėviai tam tikrais mo- 
mentais galėjo atsitiktinai aptikti tokių mąstymo 
metodų, kurių jie galbūt nebūtų logiškai iš- 
mąstę. Bet vienąkart tai atsitiko ir po to nuolat 
paveldima. Jei muzikinį kūrinį pradedame tam 
tikra tonacija, turime šios tonacijos laikytis iki 
pabaigos. Galima keisti savo namą ad libitum“, 
bet pagrindinis pirmojo architekto planas lieka; 
galima padaryti didelių pakeitimų, bet nega- 
lima gotikinės bažnyčios paversti dorėnine šven- 
tykla. Kad ir kaip ilgai skalautume butelį, 

negalime visiškai panaikinti jame buvusių vaistų 
ar viskio kvapo. 

Taigi aš teigiu, kad mūsų pagrindiniai mąs- 
tymo apie daiktus metodai yra be galo tolimų 
protėvių atradimai, sugebėję išlikti per visą vé- 
lesnių laikų patyrimą. Jie sudaro vieną didelę 
žmogaus proto raidos pusiausvyros stadiją, 
sveiko proto stadiją. Visos kitos stadijos išsi- 
rutuliojo šios pagrindu, bet niekada neįstengė 
jos visiškai pašalinti. Tad pirmiausia panag- 
rinėkime šią sveiko proto stadiją, tarsi ji būtų 
pati paskutinė. 

Kasdieniame gyvenime kalbėdami apie 
žmogaus sveiką protą turime galvoje, kad jis 
sugeba blaiviai spręsti, kad jam nebūdingas 
ekscentriškumas, kad, liaudiškai šnekant, jo 
smegeninė dirba. Filosofijoje ši sąvoka reiškia 
visai ką kita: operavimą tam tikromis loginėmis 
formomis ar mąstymo kategorijomis. Jei mes 
būtume omarai ar bitės, tai galbūt mūsų san- 
dara būtų lėmusi kitus patyrimo suvokimo 
mechanizmus. Gali būti (mes negalime dog- 
matiškai šito neigti), kad tokios kategorijos, 
kurių mes šiandien net įsivaizduoti negalime, 

pasirodytų tokios pat tinkamos logiškai operuoti 
mūsų patyrimo duomenimis, kaip ir tos, ku- 
riomis mes dabar naudojamės. 

Jeigu jums tai atrodo paradoksalu, prisi- 
minkime analizinę geometriją. Tas pačias fi- 
gūras, kurias Euklidas apibūdino remdamasis 
vidiniais santykiais, Dekartas (Descartes) api- 
būdino jų taškų padėtimi pridėtinės koordinačių 
sistemos atžvilgiu. Taip radosi visai kitoks ir 
nepalyginti daugiau galimybių teikiantis kreivių 
analizės metodas. Visos mūsų sąvokos yra tai, 
ką vokiečiai vadina Denkmittel, priemonės, ku- 
riomis mes logiškai nagrinėjame faktus. Paty- 
rimas nėra iš anksto surūšiuotas ir paženklintas 
etikete, mes pirmiausia turime atskleisti, kas 
jis yra. Kantas sako, kad jis pirmiausia yra ein 
Gewiihl der Erscheinungen, eine Rhapsodie der 
Wahrnehmungen“, margas kratinys, kurį turi 
suvienyti mūsų protas. Pirmiausia mes paprastai 
sudarome tam tikrą logiškai suklasifikuotą, su- 
skirstytą ir darnią sąvokų sistemą, kuria vėliau 
naudojamės kaip lentele vesti patiriamų įspū- 
džių apskaitai. Kai įspūdžiui surandama tam 
tikra vieta šioje sąvokų sistemoje, jis yra „su- 
voktas“. Ši lygiagrečių „įvairovių“, kurių ele- 

mentai tarpusavyje susiję vienareikšmiais san- 
tykiais, samprata dabar tapo tokia paranki ma- 
tematikai ir logikai, kad ji vis labiau išstumia 
ankstesnes klasifikacijos koncepcijas. Yra daug 
panašių sąvokų sistemų, ir pojūčių įvairovė yra 
tokia sistema. Suraskite vienareikšmį jūsų jus- 
linių įspūdžių santykį su kuriomis nors sąvo- 
komis, ir jeigu jums pasiseks tai padaryti, jūs 
racionalizuosite savo įspūdžius. Bet akivaizdu, 
kad jūs galite racionalizuoti juos vartodami 
įvairias sąvokų sistemas. 

Nuo seno jiems racionalizuoti sveikas protas 
vartoja daugelį sąvokų, iš kurių svarbiausios 
yra šios: 

daiktas; 

tapatybė ir skirtybė; 
rūšys; 

dvasios; 

kūnai; 

vienas laikas; 

viena erdvė; 
subjektai ir atributai; 
priežastiniai veiksniai; 
fantazijos pasaulis; 
tikrovė. 

Mes taip pripratome prie tvarkos, kurią šios 
sąvokos suteikė amžinai permainingiems mūsų 
suvokimų orams, kad mums sunku įsivaizduoti, 

kokie netvarkingi yra suvokimai patys savaime. 
Žodis „orai“ (weather) čia labai tinka. Pavyz- 
džiui, Bostone orai keičiasi beveik be jokios 
tvarkos; vienintelis dėsnis toks: jei dvi dienas 
iš eilės buvo vienokie orai, galimas daiktas - 
bet nebūtinai, - trečią dieną bus kitokie. Taigi 
su Bostono orais susijęs patyrimas yra padrikas, 
chaotiškas. Temperatūra, vėjas, lietus ar saulė 
gali keistis tris kartus per dieną. Bet Vašingtono 
meteorologijos biuras sutvarko šią netvarką, 
laikydamas kiekvieną Bostono orų fazę visumos 
dalimi. Jis nurodo jos vietą ir laiką Žemyninio 
ciklono slinktyje — ciklono raidoje visos vietinės 
permainos sudaro vientisą grandinę tarsi ant 
siūlo suverti karoliukai. 

Mes galime beveik neabejoti, kad maži 
vaikai ir Žemesnieji gyvūnai lygiai taip pat 
suvokia savo potyrius, kaip neišprusęs bos- 
tonietis suvokia orus. Jų supratimas apie laiką 
ar erdvę kaip apie pasaulio talpyklas arba apie 
nekintamus subjektus ir besikeičiančius pre- 
dikatus, arba apie priežastis, rūšis, mintis, 
daiktus yra toks pat, kaip paprastų Žmonių - 
apie žemyninius ciklonus. Kūdikiui iš rankų 

iškrenta barškutis, bet jis jo neieško. Jis jam 
„dingsta“, kaip užgęsta žvakės liepsna, ir vėl 
atsiranda, kai kas nors paduoda, kaip uždegus 
žvakę vėl įsidega liepsna. Jam neateina į galvą 
mintis, kad tai yra „daiktas“, kurio paties 
savaime nuolatinį egzistavimą galima „įterpti“ 
tarp jo pasikartojančių pasirodymų. Tas pat 
pasakytina ir apie šunis. Jiems iš akių- ir iš 
atminties. Akivaizdu, kad jie neturi jokio bendro 
polinkio įterpti „daiktus“. Leiskite man paci- 
tuoti ištrauką iš mano kolegos Dž. Santajanos“? 
knygos: 

„Kai šuo, su pasitenkinimu uostinėdamas 
viską aplinkui, pamato grįžtantį ilgai nebuvusį 
savo šeimininką, <...> tai vargšas gyvulėlis 
neklausia, kodėl šeimininkas išėjo, kodėl su- 
grįžo, kodėl jį reikia mylėti arba kodėl jis 
užmiršta jį, gulintį prie kojų, ir ima murmėti 
ir svajoti apie medžioklę, - visa tai yra di- 
džiausia paslaptis, apie tai šuo negalvoja. To- 
kiam patyrimui būdinga įvairovė, tam tikra 
aplinka ir tam tikras gyvenimo ritmas; jį galima 
perteikti ditirambais. Jo vyksmą lemia įkvėpi- 
mas; kiekvienas įvykis - likimo lemtas, kiekvie- 

nas poelgis nenumatytas. Susiduria absoliuti 
laisvė ir absoliutus bejėgiškumas: jūs visiškai 
priklausote nuo Dievo malonės, bet šis nesu- 
vokiamas veiksnys neatskiriamas nuo jūsų gy- 
venimo. <...> [Bet] netgi chaotiškos dramos 
veikiantiejį asmenys turi savo įėjimus ir iš- 
ėjimus, ir jų replikas vieną po kitos gali atspėti 
būtybė, sugebanti sutelkti dėmesį ir išlaikyti 
atmintyje įvykių eigą. <...> Augant tokiam 
supratimui, patyrimo momentai išplaukia vie- 
nas iš kito ir pranašauja kitus, tolesnius mo- 
mentus. Ramūs gyvenimo momentai yra kupini 
galios, o jos proveržiai- išradingumo. Jokia 
emocija negali visiškai apimti dvasios, nes nė 
vienos pagrindas ar rezultatas nėra visiškai 
paslėpti; joks įvykis negali sutrikdyti dvasios 
pusiausvyros, nes ji regi toliau. Įmanoma rasti 
išeitį iš pačios kebliausios padėties; anksčiau 
kiekvienas momentas buvo kupinas tik atsi- 
tiktinumų ir nuostabos, o dabar leidžia pa- 
simokyti iš praeities ir nuspėti, koks galėtų 
būti visumos planas.“* 


* The Life of Reason: Reason in Common Sense, 1905, p. 59. 

Dar ir dabar mokslas ir filosofija įtemptai 
dirba, stengdamiesi atskirti mūsų patyrime iš- 
monę nuo tikrovės; pirmykščiais laikais šios 
dvi sritys buvo atskirtos tik apytikriai. Žmonės 
tikėjo viskuo, kąjie gyvai įsivaizdavo, ojų vizijos 
buvo glaudžiai susipynusios su tikrove. Čia 
būtinos „minties“ ir „daikto“ kategorijos- kai 
kuriuos savo potyrius mes dabar vadiname ne 
realybe, o tik mintimis. Tarp anksčiau išvardytų 
kategorijų nėra nė vienos, kurios mes nega- 
lėtume įsivaizduoti taip pradėtos vartoti istorijos 
eigoje ir tik ilgainiui išplitusios. 

Tas vienas Laikas, kurį mes visi tikime ir 
kuriame kiekvienas įvykis turi savo konkrečią 
datą, ta viena Erdvė, kurioje kiekvienas daiktas 
turi savo vietą, - šios abstrakčios sąvokos ne- 
prilygstamai suvienija pasaulį, bet savo už- 
baigtu pavidalu - kaip sąvokos- jos be galo 
skiriasi nuo pirmykščių Žmonių padrikų, ne- 
tvarkingų erdvės ir laiko potyrių. Visa, kas 
vyksta, turi savo trukmę ir tįsumą, kuriuos 
iš kraštų supa neapibrėžtas „daugiau“, per- 
einantis į gretimo, pasirodančio daikto trukmę 
ir tįsumą. Tačiau mes greitai pametame iš akių 
visas aiškias ribas; ir ne tik mūsų vaikai neskiria 

vakarykštės dienos nuo užvakarykštės, nes pra- 
eitis jiems susiplaka į viena, bet ir mums, 
suaugusiems, taip atsitinka, jei laiko tarpsnis 
yra ilgas. Tas pat pasakytina ir apie erdvę. 
Žemėlapyje aš galiu aiškiai suvokti Londono, 
Konstantinopolio ir Pekino santykį su mano 
buvimo vieta; tikrovėje aš visiškai nesugebu 
jausti tų faktų, kuriuos simbolizuoja Žemėlapis. 
Visos kryptys ir atstumai yra neaiškūs, migloti 
ir susipynę. Kosminė erdvė ir kosminis laikas 
visai nėra aprioriniai stebiniai, kaip teigia Kan- 
tas, jie yra tokios pat dirbtinės konstrukcijos, 
kaip ir kiekvieno mokslo terminai. Dauguma 
žmonių niekada nevartoja šių sąvokų, 0 gyvena 
daugelyje vienas į kitą įsiskverbiančių ir durch- 
einander“* laikų ir erdvių. 

Pastovus „daiktas“; „tas pats“ daiktas ir 
jo įvairios „apraiškos“ ir „pokyčiai“; skirtingos 
daiktų „rūšys“; galiausiai „rūšis“, vartojama 
kaip „predikatas“, kurio „subjektas“ yra daik- 
tas, - šių terminų sąrašas leidžia tikėtis, kad 
pagaliau rasis tvarka painioje pojūčių įvairovėje 
ir betarpiškoje patyrimo tėkmėje. Vis dėlto šio- 
mis loginėmis priemonėmis Žmogus sutvarko 
vos pačią mažiausią patyrimo srauto dalį. Iš 

visų šių sąvokų mūsų tolimi protėviai, ko gero, 
vartojo — ir tai miglotai, netiksliai - sąvoką „vėl 
tas pats“. Bet jeigu juos kas būtų paklausęs, 
ar „tas pats“ yra „daiktas“, kuris egzistavo ir 
tuo laiko tarpu, kai nebuvo matomas, jie tik- 
riausiai būtų sutrikę ir pasakę, kad niekada 
nekėlė ir nesvarstė tokio klausimo. 

Rūšys ir rūšies tapatybė — kokia tai nepa- 
prastai naudinga Denkmittel, padedanti mums 
rasti kelią tarp daugio! Juk daugumą galima 
suvokti kaip absoliutų. Visi atvejai galėtų būti 
vienatiniai ir nė vienas nepasikartoti. Tokiame 
pasaulyje logikai neatsirastų vietos, nes vienin- 
teliai logikos instrumentai yra rūšys ir tapatybė. 
Žinodami, kad visa, kas priklauso tam tikrai 
rūšiai, priklauso ir tos rūšies rūšiai, galime 
keliauti per pasaulį su septynmyliais batais. 
Gyvūnai, žinoma, niekada nevartoja šių abst- 
rakcijų, o civilizuotiems Žmonėms jų prireikia — 
vieniems daugiau, kitiems mažiau. 

Arba priežastinis veiksnys! Galima sakyti, 
kad tai prieštvaninė sąvoka, nes matome, jog 
pirmykščiai Žmonės tikėjo, kad beveik viskas 
yra svarbu ir daro tam tikrą poveikį. Ieškoti 
konkretesnių veiksnių pradėta, berods, nuo 

klausimo „kas kaltas?“ dėl ligos, nelaimės ar 
nemalonumo. Iš šio centro plito priežastinių 
veiksnių paieškos. Hiumas ir tikslieji mokslai 
pabandė eliminuoti priežastinio veiksnio są- 
voką ir pakeisti ją visiškai kitokia dėsnio Denk- 
mittel. Bet dėsnis yra palyginti nauja sąvoka; 
senojoje sveiko proto karalystėje viešpatauja 
priežastinis ryšys. 

„Galimybė“, kaip kažkas mažiau nei tikrovė 
ir daugiau nei visiška nerealybė, yra dar viena 
iš sveiko proto kertinių sąvokų. Kad ir kiek 
jas kritikuotum, jos atsilaiko; ir vos tik kritikos 
spaudimas atslūgsta, mes nedelsdami grįžtame 
prie jų. „Aš pats“, „kūnas“ substancine ar 
metafizine prasme - niekas negali išvengti tokių 
minties formų. Praktiškai sveiko proto Denkmittel 
laimi visur. Kiekvienas, net labiausiai išsilavinęs 
žmogus „daiktą“ tebemąsto sveiko proto požiū- 
riu, kaip nekintamą ir vientisą objektą, išlaikantį 
savo atributus. Niekas nuolat ar rimtai nevartoja 
kritiškesnės sąvokos - dėsnio vienijamos juti- 
mais suvokiamų ypatybių grupės sąvokos. Pa- 
sitelkę šias kategorijas, mes kuriame planus ir 
projektus ir visas labiau nutolusias mūsų pa- 
tyrimo dalis susiejame su tomis, kurios yra 

mums prieš akis. Labai daug vėlesnių kritinių 
filosofijos sąvokų yra paprasčiausi žaislai ir 
išmonės, palyginti su šia natūralia gimtąja 
mąstymo kalba. 

Vadinasi, sveikas protas yra aiškiai apibrėžta 
daiktų suvokimo stadija, puikiai atitinkanti mū- 
sų mąstymo tikslus. „Daiktai“ egzistuoja net 
kai jų nematome. Jų „rūšys“ taip pat egzistuoja. 
Jų „ypatybės“ yra tai, kuo jie veikia, ir tai, 
ką mes veikiame; jos taip pat egzistuoja. Šios 
lempos savo ypatybę — šviesą — skleidžia kiek- 
vienam daiktui šiame kambaryje. Pastatę ne- 
skaidrų ekraną, mes sulaikome jos sklidimą. 
Į jūsų ausis patenka tas pats garsas, kurį ištaria 
mano lūpos. Mūsų juntama liepsnos kaitra 
pereina į vandenį, kuriame mes verdame kiau- 
šinį; įmetę ledo gabalą, galime paversti šilumą 
šalčiu. Išskyrus europiečius, visa Žmonija be 
išimties pasiliko šiame filosofijos etape. Jis pa- 
tenkina visas praktines gyvenimo reikmes; o 
ir iš mūsų, europiečių, tik kai kurie labai 
rafinuoti protai, ištvirkinti mokslo, kaip juos 
pavadino Berklis, išdrįsta teigti, kad sveikas 
protas nėra absoliučiai teisingas. 

Bet žvelgdami į praeitį ir mąstydami apie 
tai, kaip sveiko proto kategorijos įgijo tokį 
nuostabų pranašumą, nematome jokio pagrindo 
neigti, kad tai buvo procesas, panašus į tą, kaip 
ne tokiais senais laikais triumfavo Demokrito, 
Berklio ar Darvino idėjos. Kitaip tariant, šias 
kategorijas atskleidė priešistoriniai genijai, kurių 
vardus užklojo senovės sutemos; jas tikriausiai 
patvirtino tiesioginiai patyrimo faktai, kuriems 
jos pirmiausia tiko; tada jos tikriausiai plito nuo 
vieno fakto prie kito, nuo vieno Žmogaus prie 
kito, kol tapo visos kalbos pagrindu, ir dabar 
mes nesugebame natūraliai mąstyti kitomis są- 
vokomis. Toks požiūris tik remiasi taisykle, kuri 
daugeliu atvejų buvo tokia vaisinga, - kad dideli 
ir tolimi dalykai formuojasi pagal tuos pačius 
dėsnius, kurie, kaip matome, galioja mažiems 
ir artimiems. 

Šių kategorijų visiškai pakanka visiems uti- 
litariniams, praktiniams tikslams; bet kad jos 
buvo atrastos ir taikomos tik atskirais atvejais 
ir tik ilgainiui imtos sieti su vis kitais dalykais, 
rodo labai neapibrėžtos jų dabartinės varto- 
senos ribos. Tam tikrais sumetimais mes da- 
rome prielaidą, kad egzistuoja vienas „objekty- 

vus“ Laikas, kuris aequabiliter fluit, bet mes 
negalime gyvai tikėti ar suvokti tokį tolygiai 
slenkantį laiką. „Erdvė“ yra ne tokia miglota 
sąvoka; bet kas gi yra „daiktai“? Ar žvaigždynas 
iš tikrųjų yra daiktas? O armija? O ens rationis”, 
tokia kaip erdvė ir teisingumas, ar yra daiktas? 
Ar apie peilį, kurio kriaunos ir geležtė pakeistos, 
galima sakyti, kad jis „tas pats“? Ar išsigimėlis, 
apie kurį taip rimtai samprotauja Lokas, pri- 
klauso Žmonių „giminei“? Ar „telepatija“ yra 
„išmonė“, ar „tikrovė“? Vos tik nuo praktinio 
šių kategorijų taikymo (taikymo, kurį paprastai 
lemia atskiro atvejo aplinkybės) pereiname prie 
grynai teorinio, spekuliatyvaus mąstymo būdo, 
įsitikiname, kad neįmanoma nurodyti tikslių jų 
faktiško taikymo ribų. 

Peripatetikų filosofija, veikiama racionalis- 
tinių tendencijų, mąstydama specialiomis ir 
tiksliomis sąvokomis, mėgino įamžinti sveiko 
proto kategorijas. Pavyzdžiui, „daiktas“ yra 
būtis, ens. Ens yra subjektas, kuriam būdingos 
ypatybės. Subjektas yra substancija. Substan- 
cijos yra įvairių rūšių, o rūšys yra apibrėžtos 
kiekybės atžvilgiu ir atskiros. Šie skirtumai yra 

kertiniai ir amžini. Kaip abstrakčios kalbos są- 
vokos, kreipiančios ją prie mums naudingų 
išvadų, jos yra nepaprastai naudingos, bet ką 
jos dar reiškia - neaišku. Jeigu jūs paklausite 
filosofą scholastą, kas substancija gali būti pati 
savaime - nekalbant apie ją kaip apie atributų 
turėtoją, - jis jums paprasčiausiai atsakys, kad 
mūsų protas puikiai supranta, ką reiškia šitas 
žodis. 

Bet mūsų protas aiškiai Žino tik patį Žodį 
ir jo nukreipiamąją funkciją. Todėl ir susiklostė 
taip, kad protai sibi permissi"', smalsūs ir ne- 
užimti protai paliko sveiko proto lygmenį dėl 
to, ką apskritai galima pavadinti „kritiniu“ 
mąstymo lygmeniu. Ne tik tokie protai kaip 
hiumai, berkliai, hėgeliai, bet ir praktikai, faktų 
stebėtojai - galilėjai, daltonai, faradėjai - supra- 
to, kad neįmanoma naivias sveiko proto juslines 
kategorijas traktuoti kaip visišką realybę. Kaip 
sveikas protas įterpia savo pastovius „daiktus“ 
tarp mūsų atsirandančių ir vėl išnykstančių 
pojūčių, taip mokslas išplečia savo „pirminių“ 
savybių, savo atomų, savo eterio, savo magne- 
tinių laukų ir panašių dalykų taikymą už sveiko 
proto pasaulio ribų. Taigi dabar „daiktai“ yra 

nematomi, neapčiuopiami dalykai; ankstesni 
matomi sveiko proto daiktai laikomi šių ne- 
matomų elementų mišiniu. Arba apskritai naivus 
daikto vaizdinys tampa nereikalingas, ir daikto 
vardas yra suprantamas tik kaip Žymintis dėsnį, 
ar Regel der Verbindung“*, nusakantį įprastinę 
mūsų pojūčių seką ar sambūvį. 

Taigi mokslas ir kritinė filosofija ardo sveiko 
proto rėmus. Mokslas išsklaidė naivų realizmą: 
„antrinės“ savybės pasidarė nerealios, liko tik 
pirminės. Kritinė filosofija sunaikino viską. Vi- 
sos sveiko proto kategorijos nustojo atspindėti 
tikrovę; jos tėra tik įmantrios žmogaus minties 
gudrybės, tik būdai nesusipainioti nesulaiko- 
mame pojūčių sraute. 

Bet mokslinė kritinės minties pakraipa, nors 
iš pradžių ji vadovavosi grynai spekuliatyviais 
motyvais, mūsų nustebusiam žvilgsniui atvėrė 
visiškai netikėtą praktinių padarinių sritį. Ga- 
lilėjus (Galilei) sukūrė tikslius laikrodžius ir 
mokslinius artilerijos pagrindus; chemikai ap- 
rūpino mus naujais vaistais ir dažomosiomis 
medžiagomis; Amperas (Ampėre) ir Faradėjus 
(Faraday)“ mums padovanojo Niujorko metro 

ir Markonio (Marconi)'* telegrafą. Hipotetinės 
sąvokos, kurias šie žmonės sugalvojo ir api- 
būdino, pasirodo esančios neįtikėtinai vaisingos 
jutimais patikrinamų rezultatų prasme. Rem- 
damasi jomis, mūsų logika gali išmąstyti re- 
zultatą, kuris turi atsirasti esant tam tikroms 
sąlygoms; mes galime sudaryti tas sąlygas - ir 
štai rezultatas. Mokslinių mąstymo metodų 
mums teikiamos galimybės praktiškai valdyti 
gamtą gerokai pranoksta tas, kurios rėmėsi 
sveiku protu. Ir jos plečiasi taip sparčiai, kad 
nematyti jokių ribų; net baugu, kad žmogų gali 
sutriuškinti jo paties galia, kad ribotos jo or- 
ganizmo jėgos neišlaikys tos įtampos, kurią kelia 
nuolat augančios milžiniškos funkcijos - beveik 
dieviškos kuriamosios funkcijos, kurias jo protas 
jį vis labiau įgalina valdyti. Jis gali nuskęsti 
savo turtuose, kaip vaikas, kuris atsuko čiaupą 
ir nebegali jo užsukti,- vonioje. 

Filosofinė kriticizmo stadija, kur kas nuo- 
sekliau neigianti nei mokslinė stadija, vis dėlto 
nesustiprina mūsų praktinės galios. Lokas, Hiu- 
mas, Berklis, Kantas, Hėgelis nepasakė nieko 
naujo, kas įgalintų detaliau paaiškinti gamtą, 
ir aš nežinau nė vieno išradimo ar atradimo, 

kurį būtų galima tiesiogiai susieti su jiems 
būdingu mąstymu, - nei Berklio degutinis van- 
duo, nei Kanto nebulinė hipotezė neturi nieko 
bendra su jų filosofinėmis teorijomis. Pasiten- 
kinimas, kurį jie teikia savo mokiniams, yra 
intelektualinis, o ne praktinis; ir net čia mes 
turime pripažinti esant nemažai minusų. 
Vadinasi, yra bent trys aiškiai skiriamos 
mūsų mąstymo apie pasaulį, kuriame gyvena- 
me, fazės, stadijos ar tipai. Vienos stadijos 
sąvokos turi vienokių pranašumų, kitos- ki- 
tokių, ir negalima teigti, kad kuri nors iš jų 
yra absoliučiai teisingesnė už kitą. Sveikas protas 
yra patvaresnė stadija, nes jis gyvuoja ilgiausiai, 
ir kalba yra jo sąjungininkė. Ar sveiko proto, 
ar mokslo stadija yra prakilnesnė, kiekvienas 
tesprendžia pats. Bet nei patvarumas, nei pra- 
kilnumas nėra lemiami tiesos požymiai. Jei 
sveikas protas teisus, tai kodėl mokslas antrines 
savybes, suteikiančias pasauliui gyvumą ir svar- 
bą, vadina apgaulingomis ir vietoj jų sugalvoja 
nematomą taškų, kreivių ir matematinių lygčių 
pasaulį? Kodėl jam reikėtų paversti priežastis 
ir veiksmus „funkcinių pokyčių“ dėsniais? Vel- 
tui scholastika, mokykloje išlavinta jaunesnioji 

sveiko proto sesuo, siekė stereotipizuoti formas, 
kurias Žmonija visada vartojo kalbėdama, kad 
jas tiksliai apibrėžtų ir įtvirtintų amžinai. Sub- 
stancinės formos (kitaip tariant, antrinės savy- 
bės) vargiai bepergyveno 1600-uosius metus po 
Kristaus gimimo. Visi nuo jų pavargo; Galilėjus 
ir Dekartas savo „naująja filosofija“ netrukus 
joms sudavė coup de grâce”. 

Bet jei naujos mokslinių „daiktų“ rūšys- 
dalelių ir eterio pasauliai - yra iš esmės „tei- 
singesnės“, kodėl jos sulaukė tokios smarkios 
pačių mokslininkų kritikos? Mokslo logikos 
specialistai vienu balsu teigia, kad šių esmių 
(ir jų apibūdinimų, kad ir kokie jie būtų tikslūs) 
nereikia laikyti realiomis tiesiogine žodžio pras- 
me. Jos tarsi egzistuoja; bet tikrovėje jos yra 
lyg koordinatės ar logaritmai, tik dirbtinės san- 
trumpos, padedančios pereiti nuo vienos pa- 
tyrimo srauto dalies prie kitos. Jos mums labai 
naudingos kaip sutartiniai ženklai, jos puikiai 
mums tarnauja, bet mes turime saugotis jų 
apgaulės. 

Lygindami šiuos tris mąstymo tipus, kad 
nustatytume, kuris pats teisingiausias, mes ne- 
įstengiame prieiti prie kokios nors griežtos 

išvados. Vieno naudai byloja jo natūralumas, 
kito- mąstymo ekonomija, trečio - praktinis 
vaisingumas, todėl mes susipainiojame. Sveikas 
protas geriau tinka vienai gyvenimo sričiai, 
mokslas - kitai, filosofinis kriticizmas - trečiai, 
bet vienas Dievas težino, kuris iš jų absoliučiai 
teisingesnis. Dabar, jei aš teisingai suprantu, 
mes esame liudininkai įdomaus grįžimo prie 
sveiko proto požiūrio į gamtą, kurį mokslo 
filosofijoje puoselėja Machas, Ostvaldas ir Diu- 
hemas. Pasak šių mokytojų, nė viena hipotezė 
nėra teisingesnė už kitą ta prasme, kad ji yra 
tikslesnė tikrovės kopija. Jos yra tik skirtingos 
apibūdinimo priemonės, ir jas galima lyginti 
tik naudingumo požiūriu. Vienintelis tikras da- 
lykas yra tikrovė; o vienintelė mums žinoma 
tikrovė, pasak šių filosofų, yra jutimais suvo- 
kiama tikrovė, mūsų pojūčių ir jausmų srautas. 
Visus šiuos pojūčius, kokius mes juos suvo- 
kiame (judėjimas, šiluma, magnetinė trauka, 
šviesa ir t. t.), pasak Ostvaldo, galima tam 
tikru būdu išmatavus bendrai pavadinti „ener- 
gija“. Juos matuodami, jų rodomus koreliaty- 
vius pokyčius galime aprašyti formulėmis, 

kurios neprilygstamos savo paprastumu ir prak- 
tiniu naudingumu. Jos yra didžiausias mąstymo 
ekonomijos triumfas. 

Negalima nesižavėti energetizmo filosofija. 
Bet nors ji ir patraukli, dauguma fizikų ir 
chemikų neatsisako antjuslinių esmių - dalelių 
ir svyravimų. Energetizmo filosofija, ko gero, 
yra pernelyg ekonomiška, kad patenkintų visus. 
Juolab, kad pagrindinis tikrovės bruožas galbūt 
yra išlaidumas, o ne taupumas. 

Aš čia leidžiuosi į pernelyg specialius da- 
lykus, kurie vargu ar tinka populiariai paskaitai 
ir kuriems man stinga kompetencijos. Bet tuo 
geriau mano išvadai, kuri yra tokia: paaiškėja, 
kad sunku aiškiai suprasti visą tiesos sąvoką, 
kurią mes natūraliai ir nesvarstydami manome 
reiškiant mąstymo pateiktą gatavos ir duotos 
tikrovės kopiją. Skirtingi mąstymo tipai pre- 
tenduoja į tiesą, bet mes neturime jokio paprasto 
mato, kuris mums padėtų pasirinkti vieną iš 
jų. Ir sveikas protas, ir gamtos mokslas ar 
korpuskulinė filosofija, ir ultrakritinis mokslas 
ar energetizmas, ir kritinė ar idealistinė filosofija 
turi tam tikrų trūkumų ir mus nevisiškai pa- 
tenkina. Akivaizdu, kad šių labai skirtingų 

sistemų priešprieša įpareigoja mus kruopščiai 
patikrinti pačią tiesos sąvoką, nes dabar mes 
neturime aiškaus supratimo, ką reiškia šitas 
žodis. Šio uždavinio imsiuosi kitoje paskaitoje, 
o baigdamas šią pridursiu dar keletą žodžių. 

Norėčiau, kad iš šiandieninės paskaitos jūs 
įsidėmėtumėte tik du dalykus. Pirmasis susijęs 
su sveiko proto kategorijomis. Nors tos ka- 
tegorijos tokios gerbtinos, visuotinai vartojamos 
ir net sudaro kalbos pagrindą, mes pagrįstai 
galime suabejoti jomis, įtarti, kad jos tėra tik 
rinkinys labai vykusių hipotezių, kurias isto- 
riškai atrado ar sukūrė atskiri asmenys, bet 
pamažu jos paplito ir dabar yra visų varto- 
jamos; pasitelkę jas, mūsų protėviai nuo ne- 
atmenamų laikų sugebėjo suvienyti ir sutvar- 
kyti padriką savo betarpiško patyrimo srautą 
ir susikurti pusiausvyrą su supančiu pasauliu, 
kuri taip tiko kasdieniams praktiniams tikslams, 
kad tikriausiai būtų trukusi amžinai, jei ne 
Demokrito, Archimedo, Galilėjaus, Berklio ir 
kitų ekscentriškų genijų, kuriuos įkvėpė šių 
žmonių pavyzdys, beribė intelekto energija. Tad 
aš prašau - įsidėmėkite šias abejones dėl sveiko 
proto. 

Antrasis dalykas būtų toks. Ar tai, kad 
egzistuoja keletas skirtingų mąstymo tipų, ku- 
riuos mes apžvelgėme, ir kiekvienas iš jų nuo- 
stabiai tinka tam tikriems tikslams, bet visi 
jie prieštarauja vienas kitam ir nė vienas iš 
jų negali pagrįsti pretenzijų į absoliutų tei- 
singumą, neskatina daryti pragmatizmo po- 
žiūrį atitinkančias prielaidas, kad visos mūsų 
teorijos yra instrumentinės, kad jos yra proto 
teikiami būdai prisitaikyti prie tikrovės, o ne 
kokie nors apreiškimai ar kažkokios dieviškos 
pasaulio mįslės loginiai sprendimai? Šį požiūrį 
aš kaip galėdamas aiškiau išdėsčiau antroje 
paskaitoje. Nerami dabartinė filosofinio mąs- 
tymo situacija, kiekvieno mąstymo lygmens 
tinkamumas tam tikriems tikslams ir nesuge- 
bėjimas galutinai išstumti kitus - visa tai, Ži- 
noma, perša pragmatizmo požiūrį. Aš tikiuosi, 
kad kitoje paskaitoje jus įtikinsiu jo teisingumu. 
Ar galų gale nepaaiškės, kad pati tiesa gali 
būti dviprasmė? 


Šešta paskaita 


PRAGMATIZMO 
TIESOS SAMPRATA 


Pasakojama, kad Klarką Maksvelį (Maxwell)*“ 
vaikystėje buvo apėmusi manija reikalauti viską 
jam paaiškinti, o jeigu kas bandydavo atsipirkti 
miglotomis frazėmis apie kokį nors reiškinį, jis 
nekantriai nutraukdavo sakydamas: „Taip, bet 
aš noriu žinoti tiksliai!“ Jei jis būtų klausęs apie 
tiesą, tik pragmatistas būtų sugebėjęs tiksliai 
pasakyti, kas ji yra. Aš manau, kad mūsų 
šiuolaikiniai pragmatistai - ypač ponai Šileris 
ir Diujis — vieninteliai tinkamai paaiškino šią 
problemą. Tai labai opi problema; į visus plyšius 
ji leidžia skvarbias šaknelės, todėl ją sunku 
schematiškai nagrinėti, kaip derėtų populiarioje 
paskaitoje. Bet Šilerio-Diujo tiesos sampratą taip 
žiauriai puolė racionalistai ir taip nepakenčia- 
mai iškraipė, kad aš privalau ją čia aiškiai ir 
paprastai išdėstyti. 

Esu tvirtai įsitikinęs, kad pragmatistinis tie- 
sos supratimas pereis visas klasikines teorijos 
raidos stadijas. Pirmiausia, kaip Žinote, nauja 
teorija puolama kaip absurdiška, paskui ji pri- 
pažįstama teisinga, bet lėkšta ir nereikšminga; 
galop ji įgyja tokią reikšmę, kad buvę jos 
priešininkai ima teigti patys ją atradę. Mūsų 
tiesos doktrina dabar yra pirmojoje iš šių trijų 
stadijų, nors kai kurjau ryškėja antrosios stadijos 
požymiai. Aš norėčiau, kad ši paskaita padėtų 
jai galutinai pereiti į antrąją stadiją daugelio 
jūsų akyse. 

Tiesa, kaip ją apibūdina visi žodynai, yra 
kai kurių mūsų idėjų ypatybė. Ji reiškia, kad 
tos idėjos „atitinka tikrovę“, o klaidingumas 
reiškia, kad jos neatitinka jos. Pragmatistai ir 
intelektualistai laiko šį apibrėžimą savaime su- 
prantamu. Jie pradeda ginčytis tik tada, kai 
iškyla klausimas, ką tiksliai reiškia žodis „ati- 
tinka“ ir ką reiškia žodis „tikrovė“, jei tikrovė 
suprantama kaip tai, ką turi atitikti mūsų idėjos. 

Ieškodami atsakymo į šitą klausimą, prag- 
matistai kruopščiai analizuoja, o intelektualistai 
improvizuoja ir daug nesvarsto. Paplitęs po- 
žiūris, kad teisinga idėja turi kopijuoti tikrovę. 

Kaip ir kiti populiarūs teiginiai, jis remiasi 
kasdienio patyrimo analogija. Teisingos jutimais 
suvokiamų dalykų idėjos iš tikrųjų juos ko- 
pijuoja. Užsimerkite ir pabandykite įsivaizduoti 
štai tą sieninį laikrodį, ir gausite tikrą jo ci- 
ferblato vaizdą, arba kopiją. Jūsų turima laik- 
rodžio mechanizmo idėja (jeigu jūs ne laikro- 
dininkas) jau kur kas mažiau panaši į kopiją, 
tačiau ir ji tinkama, nes neprieštarauja tikrovei. 
Net jeigu ji taip susitrauktų, kad teliktų tik 
žodžiai „laikrodžio mechanizmas“, šie žodžiai 
jums vis dar ištikimai tarnautų; bet kai kalbama 
apie laikrodžio „laiko matavimo funkciją“ arba 
apie jo spyruoklės „stangrumą“, tai sunku tiks- 
liai nurodyti, ką gali kopijuoti šios idėjos. 

Kaip matote, čia iškyla problema. Jeigu mūsų 
idėjos negali tiksliai nukopijuoti objekto, ką 
tuomet reiškia šio objekto atitikimas? Kai kurie 
idealistai teigia, kad idėjos teisingos tada, kai 
atitinka Dievo sumanymą, kaip mes turėtume 
mąstyti šį objektą. Kiti nuosekliai laikosi ko- 
pijavimo požiūrio ir teigia, kad mūsų idėjos 
teisingos tiek, kiek jos yra Absoliuto amžinojo 
mąstymo būdo kopijos. 

Šiuos požiūrius, kaip matote, reikia aptarti 
remiantis pragmatizmo teorija. Pagrindinė in- 
telektualistų prielaida yra ta, kad tiesa iš esmės 
yra inertiškas, statiškas santykis. Kai mes įgy- 
jame teisingą kokio nors dalyko idėją, tuo viskas 
ir baigiasi. Mes turime; mes Žinome; mes atlikome 
savo mąstymo paskirtį. Mintimis mes ten, kur 
ir turime būti; mes paklusome kategoriniam 
imperatyvui; mes pasiekėme savo loginės pa- 
skirties viršūnę, po kurios daugiau nieko nebėra. 
Teorinio pažinimo prasme mes esame stabilios 
pusiausvyros būsenoje. 

Kita vertus, pragmatizmas pateikia savo įpras- 
tą klausimą. „Tarkim, - sako jis, - kad kokia 
nors idėja ar įsitikinimas yra teisingi; kokią 
konkrečią reikšmę šis teisingumas turės mūsų 
gyvenime? Kaip įgyvendinama tiesa? Kuo skir- 
sis patyrimas, jei įsitikinimas yra klaidingas? 
Trumpai tariant, kokia yra tiesos grynoji vertė, 
išreikšta patyrimo sąvokomis?“ 

Vos pateikęs šį klausimą, pragmatizmas iš- 
kart žino atsakymą: teisingos idėjos yra tos, kurias 
mes galime pasisavinti, pagrįsti, patvirtinti ir pa- 
tikrinti. Klaidingos idėjos yra tos, su kuriomis mes 
negalime šito padaryti. Tai ir yra praktinis skir- 

tumas tarp teisingų ir klaidingų idėjų. Tai ir 
yra tiesos prasmė, nes tai yra viskas, ką mes 
laikome tiesa. 

Toks tad yra teiginys, kurį ketinu ginti. 
Kokios nors idėjos tiesa nėra kažkokia susta- 
barėjusi vidinė ypatybė. Tiesa ištinka idėją. Ji 
tampa teisinga, ją padaro teisingą įvykiai. Jos 
tikrumas iš tikrųjų yra įvykis, procesas: jos savęs 
patikrinimo procesas, jos veri-fikacija"". Jos pa- 
grįstumas yra jos patvirtinimo procesas. 

Bet ką pragmatistams reiškia Žodžiai „ve- 
rifikacija“ ir „patvirtinimas“? Jie Žymi tik tam 
tikrus patikrintos ir patvirtintos idėjos prak- 
tinius padarinius. Sunku rasti žodžius, kurie 
šiuos padarinius apibūdintų geriau nei paprasta 
atitikimo formulė - tai, ką mes turime omenyje, 
kai sakome, kad mūsų idėjos atitinka tikrovę, 
kaip tik ir yra tokie padariniai. Būtent jie per 
veiksmus ir įvairias jų inspiruojamas idėjas 
veda mus į kitas patyrimo dalis (arba prie 
kitų patyrimo dalių), kurias, kaip mes visą 
laiką jaučiame - toks jausmas mums būdingas, — 
atitinka mūsų pradinės idėjos. Šie ryšiai ir 
perėjimai nuo vieno taško prie kito mums 
atrodo vedantys pirmyn, darnūs, patenkinami. 


207 


Štai šis atitikimu grindžiamo vedimo procesas 
ir laikomas idėjos verifikacija. Toks paaiški- 
nimas yra miglotas ir iš pradžių atrodo nieko 
neduodantis, bet iš tiesų jis nėra bevaisis, ir 
jo rezultatų aiškinimui bus skirta likusi pa- 
skaitos dalis. 


"Pirmiausia leiskite priminti jums, kad jei 
turime teisingų idėjų, vadinasi, turime taip pat 
neįkainojamų veiklos priemonių; mūsų pareiga 
siekti tiesos visai nėra koks nors iš piršto 
išlaužtas įsakymas ar mūsų proto duotas „įža- 
das“ — priešingai, ją pagrindžia svarios prak- 
tinės priežastys. 

Visiems žinoma, kad žmogui labai svarbu 
turėti teisingą nuomonę apie tikrovę. Mes gy- 
vename realijų, kurios gali būti ir be galo 
naudingos, ir be galo žalingos, pasaulyje. Idėjos, 
atskleidžiančios mums, ko iš jų galima tikėtis, 
šiame pirmajame verifikacijos etape laikomos 
teisingomis, ir tokių idėjų paieška yra svar- 
biausia Žmogaus priedermė. Turėti tiesą nėra 
tikslas pats savaime, tai yra kitų gyvybinių 
reikmių patenkinimo prielaida. Jei pasiklydęs 
miške ir išalkęs užtikčiau kažką panašaus į 

takelį, nepaprastai svarbu, kad aš manyčiau, 
jog tas takelis veda į žmonių gyvenamą būstą, — 
jei aš taip manysiu ir eisiu juo, tai išsigelbėsiu. 
Teisinga mintis čia yra naudinga, nes jos ob- 
jektas - namas — yra naudingas. Taigi teisingų 
idėjų praktinė vertė randasi iš jų objektų prak- 
tinės svarbos. Žinoma, tie objektai ne visada 
svarbūs. Kitu atveju namas gal man bus visai 
nereikalingas, ir tada mano mintis apie jį - nors 
ją ir galima verifikuoti - bus praktiškai netin- 
kama, todėl geriau ji neiškiltų. Bet kadangi 
bemaž kiekvienas objektas kada nors gali tapti 
laikinai svarbus, tai aišku, kaip svarbu turėti 
specialių tiesų atsargą — idėjų, kurios būtų tei- 
singos susiklosčius tam tikroms aplinkybėms. 
Mes kaupiame tokias tiesas atmintyje, o jų 
perviršiumi užpildome žinynus. Kai tam tikru 
atveju tokios specialios tiesos prireikia, mes 
ištraukiame ją iš saugyklos ir paleidžiame apy- 
varton, ir mūsų tikėjimas ja tampa aktyvus. 
Galima sakyti apie ją, kad „ji naudinga, nes 
teisinga“ arba kad „ji teisinga, nes naudinga“. 
Abu šie pasakymai reiškia tą patį- kad tai 
yra idėja, kuri gali būti įgyvendinta ir patikrinta. 
Teisinga vadinama ta idėja, kuri pradeda savo 

verifikacijos procesą, o naudinga - ta, kuri atliko 
savo paskirtį patyrime. Teisingos idėjos niekada 
nebūtų buvusios išskirtos, niekada nebūtų įgi- 
jusios rūšies pavadinimo - ypač pavadinimo, 
nurodančio vertę, - jei tokiu būdu jos nuo pat 
pradžių nebūtų buvusios naudingos. 

Iš tokių paprastų užuominų pragmatizmas 
formuoja bendrą tiesos sampratą- tiesos, iš 
esmės susijusios su tuo keliu, kuris mus veda 
nuo vienų mūsų patyrimo dalių prie kitų, 
būtent prie tų, prie kurių buvo naudinga pereiti. 
Sveiko proto stadijoje tam tikros dvasinės bū- 
senos tiesa pirmiausia reiškia būtent naudingą 
vedimą. Kai koks nors mūsų patyrimo elemen- 
tas- nesvarbu koks- įteigia mums teisingą 
mintį, tai reiškia, kad jos padedami anksčiau 
ar vėliau mes galėsime prasiskverbti į patyrimo 
detales ir užmegzti naudingus ryšius su jomis. 
Tai nelabai aiškus teiginys, bet prašyčiau jį 
įsidėmėti, nes jis yra esminis. 


Visam mūsų patyrimui būdingi dėsningumai. 
Viena jo dalis gali įspėti mus pasirengti kitai 
daliai, gali „numatyti“ ar „nurodyti“ šį toli- 
mesnį objektą. To objekto pasirodymas patvir- 

tina šią „nuorodą“. Tokiais atvejais tiesa reiškia 
tik galimą verifikaciją ir akivaizdžiai nesude- 
rinama su mūsų įnoriais. Vargas tam, kurio 
įsitikinimai nepaiso tos tvarkos, kuri būdinga 
realijoms jo patyrime; arba jie niekur jo nenuves, 
arba paskatins padaryti klaidingas išvadas. 

Kalbėdami apie „realijas“ ar „objektus“, mes 
turime omenyje arba jutimais suvokiamus svei- 
ko proto dalykus, arba tokius santykius, kaip 
datos, vietos, atstumai, rūšys, veikla. Vedami 
takeliu namo vaizdinio, mes iš tikrųjų priei- 
name namą; taigi vaizdinys visiškai patvirti- 
namas. Tokie visiškai ir paprastai patikrinami 
vedimo procesai neabejotinai yra tiesos proceso 
originalai ir prototipai. Iš tikrųjų patyrimas at- 
skleidžia kitas tiesos proceso formas, bet jas 
visas galima suvokti kaip sustabdytas, padau- 
gintas ar pakeistas viena kita pirmines veri- 
fikacijas. 

Imkime, pavyzdžiui, štai aną daiktą ant 
sienos. Ir jūs, ir aš manome, kad tai laikrodis, 
nors nė vienas iš mūsų nematėme to paslėpto 
mechanizmo, kuris jį padaro laikrodžiu. Mes 
laikome šią sąvoką teisinga, nesistengdami jos 
patikrinti. Jei tiesos iš esmės yra verifikacijos 

procesai, ar tokių nepatikrintų tiesų neturėtume 
vadinti nebrandžiomis? Ne, nes jos sudaro 
daugumą tų tiesų, kuriomis mes gyvename. 
Ne tik tiesioginės, bet ir netiesioginės veri- 
fikacijos pripažįstamos tinkamomis. Kai pakan- 
ka aiškių detalių, mes išsiverčiame ir nepamatę 
visko savo akimis. Kaip mes darome prielaidą, 
kad Japonija egzistuoja, niekada ten nebuvę, 
nes funkcionalu taip manyti, nes viskas, ką mes 
žinome, atitinka šį įsitikinimą ir niekas jam 
neprieštarauja, lygiai taip pat mes tariame, kad 
šis daiktas yra laikrodis. Mes naudojamės juo 
kaip laikrodžiu ir pagal jį nustatome paskaitos 
trukmę. Prielaidos verifikacija čia reiškia, kad 
ji nesukelia jokio prieštaravimo ar suklydimo. 
Galėjimas patikrinti ratelius, svarsčius bei švy- 
tuoklę prilygsta verifikacijai. Vienam užbaigtam 
tiesos procesui mūsų gyvenime tenka milijonas 
tokių, kurių verifikacija vos prasidėjusi. Jie 
nukreipia mus į tiesioginę verifikaciją; jie veda 
mus į dalykų, kuriuos svarsto, aplinką; ir tada, 
jei viskas vyksta sklandžiai, mes esame tokie 
tikri, kad verifikacija galima, jog praleidžiame 
ją. Paprastai įvykių eiga pateisina mūsų pa- 
sitikėjimą. 

Iš tikrųjų tiesa daugiausia remiasi pasiti- 
kėjimo sistema. Mūsų mintys ir įsitikinimai 
„būna apyvartoje“ tol, kol niekas jiems ne- 
prieštarauja, kaip banknotai būna apyvartoje 
tol, kol niekas neatsisako juos priimti. Bet visi 
mūsų įsitikinimai kur nors patiria tiesioginę 
betarpišką verifikaciją, be kurios visas tiesos 
statinys sugriūtų kaip finansų sistema be gry- 
nųjų pinigų apyvartos. Jūs priimate manąją 
vieno dalyko verifikaciją, o aš - jūsų kokio nors 
kito. Mes naudojamės vienas kito tiesomis. Bet 
konkrečiai kieno nors patikrinti įsitikinimai yra 
viso antstato ramsčiai. 

Kita svarbi priežastis - be laiko taupymo, - 
dėl kurios mes kasdieniame gyvenime atsisa- 
kome išsamios verifikacijos, yra ta, kad visi 
daiktai egzistuoja ne atskirai, o kaip rūšys. 
Visiems laikams įsitikinta, kad mūsų pasaulis 
pasižymi šia ypatybe. Todėl, tiesiogiai patikrinę 
mūsų susidarytus vieno kokios nors rūšies 
pavyzdžio vaizdinius, mes tariamės galį juos 
taikyti ir visiems kitiems šios rūšies daiktams 
be verifikacijos. Protas, kuris paprastai pažįs- 
ta prieš jį esančio daikto rūšį ir nedelsda- 
mas, netikrindamas veikia pagal rūšies dėsnį, 

devyniasdešimt devyniais atvejais iš šimto bus 
„teisingas“ protas - tai liudija jo veikimo būdas, 
kuris tinka visais atvejais ir niekur nesusiduria 
su prieštaravimu. 

Vadinasi, netiesiogiai ar tik potencialiai veri- 
fikuojantys procesai gali būti tokie pat teisingi, kaip 
ir visiškos verifikacijos procesai. Jie pasitarnauja 
kaip ir tikrieji procesai, teikia mums tokią pačią 
naudą ir reikalauja mūsų pripažinimo dėl tų 
pačių priežasčių. Kalbėdami apie tai, mes turime 
galvoje tik sveiko proto lygmens faktus. 


Bet mes neapsiribosime vien tikrovės faktais. 
Grynai proto sąvokų santykiai sudaro kitą sritį, 
kurioje egzistuoja teisingi ir klaidingi įsitiki- 
nimai, ir čia įsitikinimai yra absoliutūs, arba 
besąlygiški. Jeigu jie teisingi, vadinami apibrė- 
žimais arba dėsniais. Kad 1 plius 1 yra 2, 2 
plius 1 yra 3 ir t. t, kad balta spalva mažiau 
skiriasi nuo pilkos nei nuo juodos, kad priežastis 
sukelia padarinį, visa tai yra dėsniai ar api- 
brėžimai. Tokie teiginiai galioja visiems „vie- 
netams“, visiems „baltiems“ ir „pilkiems“, vi- 
soms „priežastims“. Čia objektai yra proto ob- 
jektai. Jų santykiai aiškūs iš pirmo žvilgsnio, 

ir nebūtina juos patikrinti jutimais. Be to, apie 
juos galima pasakyti, kad tai, kas teisinga 
vienąkart, teisinga visada. Čia tiesa yra „am- 
žina”. Jeigu kur nors aptinkame konkretų da- 
lyką, kuris yra „vienas“ arba „baltas“, arba 
„pilkas“, arba „padarinys“, tai jam amžinai 
tiks mūsų dėsniai. Tai tik rūšies atpažinimo 
ir rūšies dėsnio taikymo atskiram objektui at- 
vejis. Jūs esate tikras, kad prieisite tiesą, jei 
tik teisingai nurodysite rūšį, nes jūsų proto 
nustatyti santykiai tinka visiems be išimties tos 
rūšies objektams. Jeigu vis dėlto konkrečiu 
atveju neprieitumėte tiesos, tai galėtumėte pa- 
siteisinti, kad klaidingai surūšiavote jums duo- 
tus objektus. 

Šioje proto santykių srityje tiesa vėl atlieka 
vedlės funkciją. Vieną abstrakčią sąvoką mes 
susiejame su kita, galiausiai sukuriame didžiu- 
les loginių ir matematinių tiesų sistemas, pagal 
kurias klasifikuojami jutimais suvokiami pa- 
tyrimo faktai, ir tada mūsų amžinosios tiesos 
gali būti taikomos ir tikrovei. Šita fakto ir 
teorijos santuoka yra be galo produktyvi. Jei 
mes teisingai suskirstėme objektus, tai viskas, ką 

sakome, yra teisinga ir be specialaus patikri- 
nimo. Iš pačios mūsų mąstymo struktūros ran- 
dasi užbaigta ideali forma, tinkanti visoms 
galimų objektų rūšims. Mes negalime neatsi- 
žvelgti į šiuos abstrakčius santykius, kaip ne- 
galime ignoruoti ir pojūčių duomenų. Jie mus 
susaisto; mes turime būti nuoseklūs jų atžvilgiu, 
nesvarbu, ar rezultatai mums patinka, ar ne. 
Sudėties taisyklės taikomos tiek mūsų skoloms, 
tiek mūsų pajamoms. Šimtosios T (apskritimo 
ilgio ir skersmens santykio) dalys yra iš anksto 
idealiai nulemtos, nors niekas nebūtų jų ap- 
skaičiavęs. Jeigu šis skaičius mums bus reika- 
lingas kokiam nors realiam apskritimui, mums 
reikės jo tikslaus, apskaičiuoto pagal įprastas 
taisykles, nes jis priklauso tiesų, apskaičiuojamų 
pagal šias taisykles, rūšiai. 

Taigi mūsų protas yra tvirtai įspraustas į 
rėmus, kuriuos jam nustato jutimais suvokia- 
mas pasaulis ir idealus pasaulis. Mūsų idėjos - 
nors joms nuolat gresia nenuoseklumas ir 
žlugimas - turi atitikti tikrovę, nesvarbu, ar ji 
būtų reali, ar abstrakti, susidedanti iš faktų ar 
iš dėsnių. 

Intelektualistai negali nieko tam priešprie- 
šinti. Jie tik gali pasakyti, kad mes užkliudėme 
vien problemos paviršių. 


Taigi realijos yra arba konkretūs faktai, arba 
abstraktūs daiktai ar intuityviai pažįstami jų 
tarpusavio santykiai. Trečia, jos yra kitų mūsų 
turimų tiesų visuma, į kurią turi atsižvelgti 
mūsų naujos idėjos. Bet ką reiškia - vėl pa- 
vartosime paplitusį terminą - tokios trilypės 
tikrovės atitikimas? 

Štai čia ir išsiskiria pragmatizmo ir inte- 
lektualizmo keliai. Pirmiausia, atitikti reiškia 
kopijuoti, bet mes matėme, kad paprastas žodis 
„laikrodis“ gali pakeisti laikrodžio mechanizmo 
vaizdinį ir kad mūsų idėjos daugelio realijų 
atžvilgiu gali būti tik simboliai, o ne kopijos. 
„Praeitis“, „galia“, „spontaniškumas“ — ar gali 
mūsų dvasia kopijuoti tokias realijas? 

„Atitikti“ tikrovę plačiausia prasme gali 
reikšti tik būti vedamiems arba tiesiai prie jos, 
arba į jos aplinką, arba būti įjungtiems į tokią 
aktyvią sąveiką su ja, kad galėtume paveikti ją 
ar ką nors susijusį su ja geriau nei tuo atveju, 
jei nebūtų atitikimo. Geriau arba teorine, arba 

praktine prasme. Ir dažnai atitikimas reiškia 
tik neigimą: iš šitos tikrovės srities nekyla nieko, 
kas prieštarautų, kas trukdytų eiti tuo keliu, 
kuriuo mus veda mūsų idėjos. Kopijuoti tikrovę 
iš tikrųjų yra vienas iš svarbiausių būdų atitikti 
ją, bet jis toli gražu ne esminis. Esminis dalykas 
yra vedimo procesas. Kiekviena idėja, kuri 
mums padeda kontaktuoti - praktiškai ar teoriš- 
kai - su tikrove ar jos priklausiniais, kuri ne- 
trukdo mūsų pažangos, kuri faktiškai priderina 
ir pritaiko mūsų gyvenimą prie tikrovės, visiškai 
atitinka jai keliamus reikalavimus. Ji teisingai 
liudys apie tą tikrovę. 

Taigi pavadinimai yra tokie pat teisingi ar 
klaidingi, kaip ir aiškūs vaizdiniai. Jie pradeda 
analogiškus verifikacijos procesus ir veda prie 
visiškai tapačių praktinių rezultatų. 

Visas žmonių mąstymas tampa diskursyvus; 
mes keičiamės mintimis; bendraudami kaip 
sociumo nariai, mes skoliname ir skolinamės 
verifikacijas, perimame jas vieni iš kitų. Taip 
visos tiesos įgyja Žodinį pavidalą, jos kaupia- 
mos ir tampa prieinamos kiekvienam. Todėl 
mes turime ne tik nuosekliai mąstyti, bet ir 

nuosekliai kalbėti: ir kalbėdami, ir mąstydami 
mes operuojame rūšimis. Pavadinimai yra su- 
tartiniai, bet, sykį juos nustačius, reikia jų lai- 
kytis. Mes negalime vadinti Abelio Kainu ar 
Kaino - Abeliu. Taip elgdamiesi mes nutoltume 
nuo visos Pradžios knygos ir nuo visų jos dabartį 
siekiančių ryšių su kalbos ir faktų pasauliu. 
Mes atitrūktume nuo visų tiesų, kurios gali 
glūdėti visoje šioje žodžių ir faktų sistemoje. 

Daugumos mūsų teisingų idėjų - tokių pra- 
eities faktų, kaip, pavyzdžiui, Kaino ir Abelio 
istorija — negalima tiesiogiai ar akivaizdžiai pa- 
tikrinti. Vėl pakilti laiko srove galima tik žo- 
džiais, praeitį galima patikrinti tik netiesiogiai, 
pagal dabar aptinkamus jos padarinius ir tę- 
sinius. Bet jeigu mūsų su praeitimi susijusios 
idėjos atitinka šiuos žodžius ir padarinius, mes 
galime laikyti jas teisingomis. Kiek yra teisinga, 
kad egzistavo pati praeitis, tiek yra teisinga, kad 
buvo Julijus Cezaris, prieštvaninės pabaisos — 
viskas atitinkamu laiku ir atitinkamoje vietoje. 
Kad buvo pati praeitis, įrodo jos ryšys su visais 
dabarties faktais. Kiek teisinga, kad yra dabartis, 
tiek teisinga, kad buvo praeitis. 

Taigi atitikimas iš esmės atlieka vedlio funk- 
ciją, kuri yra naudinga, nes padeda patekti į 
tas sritis, kur yra mums svarbūs dalykai. Tei- 
singos idėjos veda mus ne tik prie naudingų 
jutimais suvokiamų dalykų, bet ir į naudingas 
žodžių ir sąvokų sritis. Jos veda mus prie 
nuoseklumo, stabilumo ir sklandaus bendravi- 
mo su žmonėmis. Jos veda mus šalin nuo 
ekscentriškumo ir vienatvės, nuo betikslio ir 
bevaisio mąstymo. Jei šis vedimo procesas vyks- 
ta be kliūčių, be prieštaravimų ir konfliktų, šitai 
laikoma jo netiesiogine verifikacija; bet visi keliai 
veda į Romą, ir galų gale visi teisingi procesai 
turi nuvesti kur nors prie tiesiogiai patikrinamų 
jutimais suvokiamų patyrimo faktų, kuriuos 
nukopijavo kažkieno idėjos. 

Štai kaip plačiai ir laisvai pragmatistas aiš- 
kina žodį „atitikimas“. Jis traktuoja jį visiškai 
praktiškai - Žymi juo bet kokį procesą, vedantį 
nuo esamos idėjos prie tam tikro ateities įvykio, 
jei tik šis procesas vyksta sėkmingai. Tik tokia 
prasme galima sakyti, kad „mokslinės“ idėjos, 
peržengiančios sveiko proto ribas, atitinka savo 
realijas. Kaip aš jau anksčiau sakiau, atrodo, 
tarsi tikrovę sudarytų eteris, atomai arba elek- 

tronai, bet nederėtų šito suprasti taip parai- 
džiui. Energijos sąvoka visai nepretenduoja 
atspindėti ką nors objektyvaus. Ji tėra tik būdas 
reiškinių išorinėms apraiškoms matuoti, kad jų 
pokyčius būtų galima išreikšti viena paprasta 
formule. 

Tačiau, rinkdamiesi Žmogaus sukurtas for- 
mules, mes negalime paisyti vien savo įnorių, 
kaip ir samprotaudami praktiniame sveiko proto 
lygmenyje. Mes turime rasti teoriją, kuri būtų 
darbinga, o tai be galo sunku, nes mūsų teorija 
turi būti tarpininkė tarp visų ankstesnių tiesų 
ir tam tikrų naujų patyrimo faktų. Ji turi kuo 
mažiau pažeisti sveiko proto sampratą ir anks- 
tesnius įsitikinimus ir kartu turi vesti prie tam 
tikrų faktinių rezultatų, kuriuos būtų galima 
tiksliai patikrinti. Sakydami, kad teorija „yra 
darbinga“, mes turime galvoje abu šiuos da- 
lykus; tai taip apriboja mūsų paieškas, kad 
hipotezėms lieka maža vietos. Mūsų teorijos 
apribotos ir kontroliuojamos kaip niekas kitas. 
Bet kartais alternatyvios teorinės formulės gerai 
dera su visomis mums žinomomis tiesomis, ir 
tada mes pasirenkame vieną iš jų subjektyviais 
sumetimais. Mes pasirenkame tokio pobūdžio 

teoriją, prie kurios linkstame; mes vadovaujamės 
grakštumo ir taupumo sumetimais. Klarkas 
Maksvelis yra pasakęs, kad Žmogus, iš dviejų 
vienodai pagrįstų teorijų pasirinkęs sudėtinges- 
nę, parodo „blogą mokslinį skonį“,- jūs visi 
su tuo sutiksite. Mokslo tiesa yra tai, kas mums 
teikia daugiausia malonumų (įskaitant skonį), 
bet pats svarbiausias reikalavimas — suderina- 
mumas su ankstesnėmis tiesomis ir naujais 
faktais. 


Ligi šiol aš vedžiojau jus po smėlio dykumą. 
Bet dabar, jei man bus leista taip vulgariai 
pasakyti, mes pradedam smaguriauti kokoso 
pienu. Čia mus užklumpa racionalistų kritikos 
artilerijos ugnis; atsakydami jiems galėsime nuo 
šios sausos temos pereiti prie labai svarbios 
filosofinės alternatyvos apžvalgos. 

Mūsų tiesos teorija yra tiesų, vedimo procesų, 
įgyvendintų in rebus“ ir turinčių tik vieną 
bendrą savybę - kad jie apsimoka, - teorija. Jie 
apsimoka, nes veda mus į tam tikrą sistemos 
dalį, kuri turi daugybę sąlyčio su jusliniais 
suvokiniais taškų; mes galime šiuos suvokinius 
kopijuoti mintimis, galime jų nekopijuoti, tačiau, 

šiaip ar taip, mūsų dabartinis santykis su jais 
yra toks, kuris neapibrėžtai vadinamas verifi- 
kacija. Tiesa mums yra tiesiog bendras verifi- 
kacijos procesų pavadinimas, kaip sveikata, tur- 
tas, jėga ir t. t. yra pavadinimai kitų su gyvenimu 
susijusių procesų, kurių irgi siekiama todėl, kad 
apsimoka jų siekti. Tiesa yra kuriama patyrimo 
eigoje, kaip įgyjama sveikata, turtas ir jėga. 

Štai čia prieš mus kaipmat pakyla raciona- 
lizmas. Aš įsivaizduoju, kad racionalistas sako: 
„Tiesa nekuriama, ji egzistuoja absoliučiai ir yra 
ypatingas santykis, kuris nelaukia jokio veri- 
fikacijos proceso, bet aplenkia patyrimą ir visada 
sutampa su jį atitinkančia tikrove. Mūsų įsi- 
tikinimas, kad anas daiktas ant sienos yra 
laikrodis, yra teisingas, nors niekas per visą 
pasaulio egzistavimo laiką jo nepatikrintų. Vien 
tai, kad minčiai būdingas šis transcendentinis 
santykis, padaro ją teisingą, nesvarbu, ar ji 
bus patikrinta, ar ne. Teigdami, kad tiesos esmė 
yra verifikacijos procesai, jūs, pragmatistai, 
įkinkote arklį paskui vežimą. Šie procesai yra 
tik jos buvimo požymiai, tik nevykę būdai jau 
post factum įsitikinti, kuri iš mūsų idėjų jau 
turėjo šią nuostabią savybę. Šita savybė pati 

savaime yra amžina, kaip ir visos esmės bei 
kokybės. Ji betarpiškai būdinga mūsų mintims, 
panašiai kaip joms būdingas klaidingumas ar 
padrikumas. Tiesos negalima analitiškai suskai- 
dyti į jos pragmatinius padarinius.“ 

Visą šios racionalistinės tirados įtaigumą 
lemia faktas, kuriam mes jau skyrėme nemažai 
dėmesio. Mūsų pasaulyje, kuriame gausu pa- 
našių rūšių ir panašiai susijusių daiktų, viena 
verifikacija atstoja visas tos rūšies verifikacijas, 
ir didžiulė daiktų pažinimo teikiama nauda 
yra ne tiek ta, kad jis veda mus prie jų, kiek 
ta, kad jis veda prie to, kas su jais susiję, ir 
ypač prie to, ką apie juos kalba žmonės. Todėl 
jei kalbama apie tiesą ante rem”, pragmatizmo 
požiūriu tai reiškia, kad tokiame pasaulyje gau- 
sybė idėjų yra veiksmingesnės patikrintos ne- 
tiesiogiai ar potencialiai nei tiesiogiai ir fak- 
tiškai. Tad tiesa ante rem reiškia tik patikrina- 
mumą; tai yra įprastinio racionalistų metodo 
konkretaus reiškinio pavadinimą laikyti nepri- 
klausoma pirmine esme, kuri yra už šio reiš- 
kinio ir jį paaiškina, pavyzdys. Profėsorius 
Machas kažkur cituoja Lesingo (Lessing) epig- 
ramą: 

Sagt Hanschen Schlau zu Vetter Fritz, 
„Wie kommt es, Vetter Fritzen, 
Dass grad’ die Reichsten in der Welt, 


Das meiste Geld besitzen?“** 


Gudruolis Hansas turtą kaip principą skiria 
nuo fakto, apibūdinamo žodžiais „būti turtin- 
gam“. Ši sąvoka yra pirmesnė; faktai tik at- 
sitiktinai atitinka turtingo Žmogaus prigimtį. 

Turto atveju mes lengvai pastebime klaidą. 
Mes žinome, kad turtas yra tik konkrečių pro- 
cesų, vykstančių tam tikrų žmonių gyvenime, 
pavadinimas, o ne kokia nors įgimta savybė, 
kurią turi ponai Rokfeleris (Rockefeller) ir Kar- 
negis (Carnegie)“, o kiti- ne. 

Sveikata, kaip ir turtas, irgi glūdi in rebus. 
Tai: yra sėkmingai vykstančių procesų, tokių 
kaip virškinimas, kraujotaka, miegas ir t. t., 
pavadinimas, nors šiuo atveju mes labiau linkę 
manyti, kad tai yra jų pagrindas, ir sakyti, kad 
žmogus gerai virškina ir miega todel, kad yra 
sveikas. 

Manau, kad jėgos atžvilgiu mes esame dar 
didesni racionalistai. Mes ryžtingai linkę trak- 
tuoti ją kaip tam tikrą iš anksto Žmogui 

būdingą savybę, paaiškinančią jo raumenų he- 
rakliškus veiksmus. 

Tiesos atžvilgiu dauguma žmonių visiškai 
peržengia ribą ir racionalistinį požiūrį laiko 
savaime suprantamu. Iš tikrųjų visi šie žodžiai 
su galūne -th?? labai panašūs. Tiesa tiek pat 
egzistuoja ar neegzistuoja ante rem, kaip ir kiti 
dalykai. 

Scholastai, sekdami Aristoteliu, griežtai sky- 
rè kokybę ir veiksmą. Sveikata in actu“, be 
kitų dalykų, reiškia gerą miegą ir virškinimą. 
Bet sveikam žmogui nereikia visą laiką miegoti 
ar virškinti, lygiai kaip turtingam Žmogui ne- 
reikia visą laiką leisti pinigus, o stipruoliui — 
kilnoti svarsčius. Šios savybės tuo metu, kai 
aktyviai nesireiškia, pereina į kokybės būseną; 
lygiai taip pat ir tiesa tampa tam tikrų mūsų 
idėjų ir įsitikinimų kokybe tuo metu, kai ne- 
vyksta verifikacijos procesai. Bet šie procesai 
yra viso ko pagrindas, jie lemia ir kokybės 
buvimą ramybės periodais. 

„Tiesa“, trumpai tariant, yra tik patogus mūsų 
mąstymo būdas, kaip „teisingumas“ yra tik patogus 
mūsų elgesio būdas. Patogus beveik visais at- 
žvilgiais, bet patogus, Žinoma, apskritai, nes 

kas tinka visam esamam patyrimui, nebūtinai 
lygiai taip pat tiks ir visam tolesniam patyrimui. 
Patyrimas, kaip Žinote, kartais išsilieja per kraštus 
ir verčia mus tikslinti savo formuluotes. 

„Absoliuti“ tiesa, t. y. tai, ko joks tolesnis 
patyrimas niekada nepakeis, yra tas idealus 
sąlyčio taškas, kuriame, mūsų manymu, kada 
nors susieis visos mūsų laikinos tiesos. Ją tiksliai 
atitinka tobulai išmintingas Žmogus ir visiškai 
užbaigtas patyrimas; jeigu šitie idealai bus kada 
nors įgyvendinti, tai jie bus įgyvendinti visi 
kartu. Tuo tarpu mes turime gyventi su ta tiesa, 
kurią galime pasiekti šiandien, ir būti pasirengę 
rytoj pavadinti ją melu. Ptolemajo astronomija, 
euklidinė erdvė“, aristotelinė logika, scholastinė 
metafizika buvo tinkamos ištisus šimtmečius, 
bet Žmogaus patyrimas peržengė jų ribas, ir 
dabar mes vadiname šiuos dalykus tik san- 
tykinai teisingais, teisingais tik tam tikrose pa- 
tyrimo ribose. Absoliučia prasme jie yra klai- 
dingi, nes mes žinome, kad šios ribos buvo 
atsitiktinės ir kad praeities teoretikai taip pat 
galėjo jas peržengti, kaip peržengė dabartiniai 
mąstytojai. 

Kai naujas patyrimas veda prie retrospek- 
tyvių sprendimų, išsakomų būtuoju laiku, tai, 
ką teigia šie sprendimai, buvo teisinga, net jei 
nė vienas praeities filosofas prie to nepriėjo. 
Kaip pasakė vienas danų mąstytojas, mes gy- 
vename ateitimi, bet mūsų supratimas yra at- 
galinis. Dabartis meta atšvaitus ant buvusių 
pasaulio procesų. Jų dalyviams tai galėjo būti 
tiesos procesai. Tačiau jie nėra tokie Žinančiam 
tolesnį istorijos vyksmą. | 

Šita reguliatyvi potencialios geresnės tiesos, 
kuri turi būti nustatyta vėliau, kuri galbūt kada 
nors bus nustatyta absoliučiai ir galios atgaline 
tvarka, sąvoka, kaip ir kitos pragmatizmo są- 
vokos, nukreipta į konkrečią tikrovę ir į ateitį. 
Kaip ir mūsų dalinės tiesos, absoliuti tiesa turi 
būti sukurta, sukurta kaip santykis, būdingas 
didėjančiai verifikacijos procesų masei, kurią 
nuolat gausina pusiau teisingos idėjos. 

Aš jau pabrėžiau, kad tiesa daugiausia 
kuriama iš ankstesnių tiesų. Žmonių įsitikinimai 
visada yra patyrimo kapitalas. Bet patys įsi- 
tikinimai yra dalis viso pasaulio patyrimo ir 
todėl tampa tolesnio kapitalo kaupimo me- 
džiaga. Jei tikrovė yra patyrimui prieinama 

tikrovė, tiek ji, tiek Žmonių įgytos tiesos apie 
ją nuolat kinta. Galbūt šis kitimas vyksta kon- 
kretaus tikslo linkme, bet vis tiek tai yra 
kitimas. 

Matematikai moka spręsti uždavinius su 
dviem kintamaisiais. Pavyzdžiui, pagal Niutono 
(Newton) teoriją, pagreitis kinta kintant atstu- 
mui; bet ir atstumas savo ruožtu kinta kintant 
pagreičiui. Tiesos procesų srityje faktai pasirodo 
nepriklausomai nuo mūsų ir laikinai nulemia 
mūsų įsitikinimus. Bet šie įsitikinimai verčia 
mus veikti, ir tada jie parodo arba sukelia naujus 
faktus, kurie atitinkamai pakeičia mūsų įsiti- 
kinimus. Taigi tai, kaip vyniojasi tiesos kamuo- 
lys, yra dvigubos įtakos rezultatas. Tiesos kyla 
iš faktų, bet jos vėl nugrimzta į faktus ir 
prisijungia prie jų, o tie faktai vėl sukuria ir 
atskleidžia (nesvarbu, kokį Žodį pavartosime) 
naują tiesą, ir taip toliau be galo. Patys „faktai“ 
nėra teisingi. Jie tiesiog yra. Tiesa yra mūsų 
įsitikinimų, kurie atsiranda ir baigiasi tarp faktų, 
funkcija. 

Šis procesas yra panašus į ridenamo sniego 
kamuolio didėjimą, kuris priklauso nuo sniego 
pasiskirstymo ir, antra vertus, nuo vienas po 

kito einančių vaikų postūmių; be to, abu šie 
veiksniai nuolat lemia vienas kitą. 


Dabar gerai išryškėjo svarbiausias skirtumas 
tarp racionalisto ir pragmatisto. Racionalizmas 
sutinka, kad mūsų patyrimas ir mūsų psicho- 
loginės tiesos pažinimas be perstojo kinta, bet 
jis niekada nesutiks, kad gali kisti pati tikrovė 
ar pati tiesa. Tikrovė yra amžinai užbaigta, 
primygtinai teigia racionalizmas, ir tai, kad 
mūsų idėjos atitinka tikrovę, yra jų unikali 
nepaaiškinama savybė, apie kurią jis jau kalbėjo. 
Kaip tokia vidinė ypatybė, racionalizmo tiesa 
neturi nieko bendra su mūsų patyrimu. Ji nieko 
neprideda prie patyrimo turinio. Pačiai tikrovei 
dėl jos nėra jokio skirtumo, ji yra nenumatyta, 
inertiška, statiška, paprasčiausias atspindys. Ji 
neegzistuoja, ji galioja arba yra pripažįstama, ji 
priklauso kitai sferai nei ta, kuriai priklauso 
faktai ar jų santykiai; žodžiu, ji priklauso epis- 
temologijos sričiai- šiuo skambiu žodžiu ra- 
cionalizmas užbaigia visus svarstymus. 

Taigi, kai pragmatizmas žvelgia į ateitį, 
racionalizmas žvelgia atgal į praėjusią amži- 
nybę. Likdamas ištikimas savo įsisenėjusiam 

įpročiui, jis grįžta prie „principų“ ir mano, kad 
jei jau jis pavadino kokią nors abstrakciją, tai 
kartu rado pranašišką sprendimą. 

Tolesnėse paskaitose paaiškės, kokią milži- 
nišką reikšmę praktiniam gyvenimui turi šis 
esminis požiūrių skirtumas. O šią paskaitą aš 
norėčiau užbaigti parodydamas, kad raciona- 
lizmo didingumas neapsaugo jo nuo tuštumo. 


Jei paprašytumėte racionalistų, kad jie, užuot 
kaltinę pragmatizmą tiesos sąvokos išniekini- 
mu, tiksliai apibrėžtų, kaip jie ją supranta, tai 
vieninteliai pozityvūs bandymai, man regis, 
būtų tokie: 

1. „Tiesa - tai sistema teiginių, kurie turi 
besąlygišką teisę pretenduoti į tai, kad būtų 
pripažinti galiojančiais.“* 

2. Tiesa - tai pavadinimas visų tų spren- 
dimų, kuriuos įsakmios pareigos esame ver- 
čiami priimti.** | 


* A. E. Taylor, Philosophical Review, vol. XIV, p. 288. 
** H. Rickert, Der Gegenstand der Erkenntniss, Abt. „Die 
Urteilsnotwendigkeit“. 

Pirmiausia šie apibrėžimai stebina savo ne- 
apsakomu trivialumu. Jie, žinoma, yra absoliu- 
čiai teisingi, bet visiškai bereikšmiai, kol ne- 
traktuojami pragmatizmo požiūriu. Ką čia reiš- 
kia žodžiai „teisė“, „pareiga“? Jei norima duoti 
glaustus pavadinimus tų konkrečių priežasčių, 
dėl kurių teisingas mąstymas be galo patogus 
ir naudingas visiems mirtingiesiems, tai galima 
kalbėti apie tikrovės teisę į jos atitikimą ir apie 
mūsų priedermę siekti šio atitikimo. Mes jau- 
čiame ir šitą teisę, ir šitą priedermę, ir jaučiame 
jas būtent dėl šių priežasčių. 

Bet racionalistai, kalbantys apie teisę ir pa- 
reigą, specialiai pabrėžia, kad jos neturi nieko bendra 
su mūsų praktiniais interesais ar asmeniniais mo- 
tyvais. Pasak jų, mūsų motyvai siekti atitikimo 
yra grynai psichologijos dalykai, jie kiekvieno 
mąstančio žmogaus skirtingi ir priklauso nuo 
jo gyvenimo aplinkybių. Jie yra reikšmingi tik 
jam pačiam ir nėra sudedamoji pačios tiesos 
dalis. Tiesa įgyjama grynai logikos ar episte- 
mologijos, bet toli gražu ne psichologijos srityje, 
ir jos teisės yra pirmesnės už visus asmeninius 
motyvus ir juos pranoksta. Net jei nei joks 
žmogus, nei pats Dievas nepažintų tiesos, vis 

dėlto tą tiesą reikėtų apibrėžti kaip tai, kas 
turėtų būti atpažinta ir pripažinta. 

Sunku nurodyti geresnį pavyzdį, kaip atsieta 
nuo konkretaus patyrimo idėja vėliau priešprie- 
šinama šiam konkrečiam patyrimui ir net pa- 
sitelkiama jam paneigti. 

Filosofijoje ir kasdieniame gyvenime gausu 
tokių pavyzdžių. Sentimentalizmo klaida ta, 
kad mėgstama lieti ašaras dėl abstraktaus 
teisingumo, kilnumo, grožio ir t. t. ir niekada 
šios savybės neatpažįstamos gatvėje, nes ap- 
linka jas suvulgarina. Štai ką aš kartą per- 
skaičiau privačiai išspausdintoje Žymaus ra- 
cionalisto biografijoje: „Buvo keista, kad, taip 
žavėdamasis abstrakčiu grožiu, mano brolis 
nerodė jokio entuziazmo matydamas puikią 
architektūrą, gražius paveikslus ar gėles“. Ir 
bene paskutiniame filosofiniame veikale, kurį 
skaičiau, aptikau tokias pastraipas: „Teisingu- 
mas yra idealus, tiktai idealus. Protas suvokia, 
kad jis turi egzistuoti, bet patyrimas rodo, kad 
taip negali būti. <...> Tiesos, kuri turėtų būti, 
negali būti. <...> Patyrimas iškreipia protą. Vos 
tik protas įžengia į patyrimo sritį, ši tampa 
jam priešiška.“ 

Racionalizmas čia daro lygiai tokią pačią 
klaidą, kaip ir sentimentalizmas. Abu ištraukia 
iš patyrimo purvo kokią nors ypatybę, ir tada 
ji jiems atrodo tokia gryna, kad jie priešpriešina 
ją visoms purvinoms jos apraiškoms kaip vi- 
siškai priešingą ir aukštesnę esmę. O juk tai 
yra tų apraiškų esmė. Tiesų esmė yra ta, kad 
jas galima patvirtinti, patikrinti. Patvirtinti mūsų 
idėjas visada apsimoka. Pareiga ieškoti tiesos 
yra dalis mūsų bendros pareigos daryti tai, kas 
apsimoka. Tik dėl to, kad teisingos idėjos ap- 
simoka, mes turime jomis remtis. Tas pat pa- 
sakytina ir apie turtą bei sveikatą. 

Tiesa reikalauja tokių pačių teisių ir uždeda 
tokias pačias pareigas, kaip ir sveikata bei turtas. 
Visos šios teisės yra sąlygiškos; kai mes kalbame 
apie pareigą siekti šių dalykų, tai turime ome- 
nyje ne ką kita, o jų teikiamą naudą. Jei kal- 
bėsime apie tiesą, tai klaidingi įsitikinimai il- 
gainiui tampa tokie pat žalingi, kokie teisingi 
įsitikinimai yra naudingi. Abstrakčiai kalbant, 
„teisingumą“ galima apibūdinti kaip absoliučiai 
naudingą, o „neteisingumą“ — kaip absoliučiai 
žalingą: pirmąją ypatybę galima pavadinti be- 
sąlygiškai gera, o antrąją - bloga. Mes turime 

mąstyti teisingai, mes turime vengti netiesos: 
tai skamba kaip imperatyvas. 

Bet jei šias abstrakčias sąvokas mes supras- 
tume paraidžiui ir bandytume priešpriešinti jas 
patyrimui, iš kurio jos kilo, tai pažiūrėkite, į 
kokią keblią padėtį patektume. 

Realiai mąstydami mes negalėtume pajudėti 
nė per žingsnį. Kada aš turiu pripažinti šitą 
tiesą, o kada - aną? Ar pripažinti reikia garsiai, 
ar tyliai? Jei kartais garsiai, o kartais tyliai, 
tai kaip dabar? Kada tiesą galima atiduoti į 
enciklopedijos saugyklą ir kada ją parengti 
mūšiui? Ar privalau nuolat kartoti tiesą „dukart 
du - keturi“, nes ji turi amžiną teisę į pripa- 
žinimą? O gal ji kartais neturi reikšmės? Ar 
privalau dieną naktį galvoti apie savo nuodėmes 
ir trūkumus, nes aš jų tikrai turiu? O gal aš 
galiu nekreipti į juos dėmesio, kad būčiau 
padorus visuomenės narys, o ne liguistas me- 
lancholikas ir atsiprašinėtojas? 

Akivaizdu, kad mūsų pareiga pripažinti 
tiesą nėra besąlygiška - ji griežtai sąlygota. 
Žinoma, Tiesa, rašoma didžiąja raide ir vie- 
naskaita, abstrakčiai reikalauja būti pripa- 
žinta, bet konkrečios tiesos daugiskaita yra 

pripažįstamos tik tada, kai pripažinti jas nau- 
dinga. Tiesai visada reikia teikti pirmenybę prieš 
melą, kai abu susiję su tam tikra situacija; bet 
jei taip nėra, tiesa tokia pat mažai privaloma 
kaip ir melas. Jei manęs paklausite, kiek dabar 
valandų, o aš jums atsakysiu, kad gyvenu 
Irvingo gatvės 95-ame name, tai nors mano 
atsakymas galbūt ir teisingas, jums visai neaišku, 
kodėl aš privalėjau taip atsakyti. Šiuo atveju 
lygiai taip pat tiktų ir klaidingas adresas. 

Bet jei mes darome prielaidą, kad yra 
sąlygos, apribojančios abstraktaus imperatyvo 
taikymą, tai pragmatizmo tiesos samprata visiškai 
atsiskleidžia. Mūsų pareiga atitikti tikrovę, kaip 
matome, grindžiama tikra konkrečių naudų 
raizgalyne. 

Kai Berklis paaiškino, kaip Žmonės su- 
pranta materiją, žmonės pamanė, kad jis neigia 
materijos egzistavimą. Kai dabar ponai Šileris 
ir Diujis aiškina, kaip Žmonės supranta tiesą, 
juos kaltina tiesos egzistavimo neigimu. Šitie 
pragmatistai sunaikina visus objektyvius tiesos 
kriterijus, sako kritikai, ir į vieną gretą stato 
kvailybę ir išmintį. Formuluotė, kuria mėgs- 
tama apibūdinti Šilerio ir mano teorijas, teigia, 

kad mes manome, jog Žmogus, išsakantis tai, 
ką jam malonu išsakyti, ir vadinantis tai tiesa, 
atitinka visus pragmatizmo reikalavimus. 
Aš palieku jums patiems spręsti, ar tai ne 
begėdiškas šmeižtas. Pragmatistas aiškiau nei 
kas kitas mato, kad jis yra atsidūręs tarp visų 
praeities sukauptų tiesų priekalo ir jį supančio 
jutimais suvokiamo pasaulio faktų kūjo; ar kas 
geriau už jį jaučia milžinišką objektyvios proto 
veiksmų kontrolės spaudimą? Jei kas nors 
mano, kad šis įstatymas nėra griežtas, tegu 
nors vieną dieną pabando vykdyti jo reika- 
lavimus, pasakė Emersonas (Emerson)“. Pas- 
taruoju metu mes girdėjome daug kalbant apie 
vaizduotės naudą mokslui. Dabar būtų pats 
laikas pasitelkti šiek tiek vaizduotės filosofijoje. 
Kai kurių mūsų kritikų nenoras įžvelgti mūsų 
teiginiuose ką nors kita, išskyrus visiškas ne- 
sąmones, nedaro garbės jų vaizduotei. Sunku 
rasti dar ką nors tokio gėdingo naujausioje 
filosofijos istorijoje. Šileris sako, kad teisinga 
yra tai, kas „dirba“. Dėl to jis kaltinamas, kad 
apriboja verifikaciją niekinga materialia nauda. 
Diujis teigia, kad tiesa yra tai, kas teikia „pa- 
sitenkinimą“. Jam priekaištaujama, kad jis laiko 

teisingais tuos dalykus, kurie, būdami teisingi, 
būtų malonūs. 

Iš tikrųjų mūsų kritikams šiek tiek vaizduotės 
būtų ne pro šalį. Aš nuoširdžiai stengiausi 
išjudinti savo vaizduotę, kad kuo palankiau 
suvokčiau racionalizmo poziciją, bet turiu pri- 
sipažinti, kad ligi šiol viskas buvo veltui. Tik- 
rovės, kuri reikalauja ją „atitikti“, ir tik dėl 
to, kad jos teisė esanti „besąlygiška“ ar „trans- 
cendentinė“, sąvokos aš niekaip negaliu supras- 
ti. Aš bandau įsivaizduoti save esant vienintelę 
realybę pasaulyje, o paskui spėlioju, į ką aš 
dar „pareikščiau teisę“, jei man tai būtų leista. 
Jei jūs siūlote man pareikšti norą, kad iš tuščios 
nebūties pasirodytų kokia nors dvasia ir pradėtų 
mane kopijuoti, aš, žinoma, galiu įsivaizduoti, 
ką reiškia „kopijuoti“, bet negaliu rasti tam jokių 
motyvų. Niekaip negaliu suvoti, kokia man 
nauda iš to, kad mane kopijuoja, ar kokia nauda 
tai dvasiai mane kopijuoti, jei, kaip teigia ra- 
cionalistų teorijos, tolesni padariniai aiškiai ir 
iš principo negali būti tokios pretenzijos mo- 
tyvai. Kai vieno airio gerbėjai atgabeno jį į pokylį 
palankinu be dugno, jis pasakė: „Po šimts, jei 

ne garbė, mieliau būčiau atėjęs pėsčias“. Taip 
ir čia: jei ne garbė, aš mieliau norėčiau likti 
nenukopijuotas. Iš tiesų kopijavimas yra vienas 
iš tikrų pažinimo būdų (kurio dėl kažkokių 
keistų priežasčių atsižada mūsų dabartiniai trans- 
cendentalistai, priskirdami jį vieni kitiems); bet 
kai mes paliekame kopijavimą ir imamės kaž- 
kokių bevardžių atitikimo formų, kurios nei 
kopijuoja, nei veda, nei pritaiko ir nėra jokie 
kiti pragmatizmo požiūriu apibūdinami pro- 
cesai - šitai aiškiai pabrėžiama, - tada reika- 
laujamo „atitikimo“ esmė tampa tokia pat ne- 
suprantama, kaip ir jo priežastis. Negalima 
įsivaizduoti nei jo turinio, nei motyvo. Tai 
absoliučiai beprasmė abstrakcija.* 


* Aš neužmiršau, kad profesorius Rikertas (Rickert)““ 
jau seniai atsisakė teorijos, kuri reikalauja, kad tiesos 
samprata būtų grindžiama tikrovės atitikimu. Pasak jo, 
realybė yra tai, kas atitinka tiesą, o tiesa yra grindžiama 
vien mūsų pirmaprade pareiga. Šis fantazijos polėkis, kaip 
ir pono Joachimo (Joachim)? nuoširdus nesėkmės pripa- 
žinimas knygoje „Tiesos prigimtis“ („The Nature of Truth“), 
man regis, parodo racionalizmo bankrotą šiuo klausimu. 
Iš dalies Rikertas paliečia pragmatizmo požiūrį skyriuje, 
pavadintame „Reliatyvizmas“ („Relativismus“). Aš negaliu 
čia nagrinėti jo teksto. Pakaks pasakyti, kad jo sampro- 
tavimai šiame skyriuje yra tokie silpni, kokių buvo sunku 
tikėtis iš tokio apskritai talentingo rašytojo. 

Be abejonės, tiesos klausimu būtent prag- 
matistai, o ne racionalistai yra tikrieji pasaulio 
racionalumo gynėjai. | 


Septinta paskaita 


„PRAGMATIZMAS 
IR HUMANIZMAS 


Praėjusioje paskaitoje mano išdėstytą požiūrį 
į tiesą kliudo suprasti tipiškas giminės stabas“? — 
Tiesos kaip vieno konkretaus ir išsamaus at- 
sakymo į vieną nekintamą mįslę, kurią esą 
pateikia pasaulis, samprata. Įprastiniam mąs- 
tymui, būtų nepalyginti geriau, jei atsakymas 
primintų orakulo pranašystę ir pats keltų nuo- 
stabą kaip dar viena mįslė, veikiau paslėpdamas, 
o ne atskleisdamas tai, kas tariamai slypi jo 
gelmėse. Visi didieji iš vieno Žodžio suside- 
dantys pasaulio mįslės įminimai - Dievas, Vie- 
nis, Protas, Dėsnis, Dvasia, Materija, Gamta, 
Poliariškumas, Dialektinis procesas, Idėja, Aš, 
Pasaulio siela - Žavi Žmones kaip tik šiuo ora- 
kulišku mįslingumu. Ir diletantai, ir filosofai 
profesionalai pasaulį įsivaizduoja kaip suakme- 
nėjusį sfinksą, kuris monotoniškai ragina žmo- 

nes įspėti jo mįslę. Tiesa — koks tobulas racio- 
nalistinio mąstymo stabas! Viename sename 
talentingo draugo laiške (jis mirė labai jaunas) 
yra tokie žodžiai: „Visur - moksle, mene, do- 
rovėje ir religijoje - turi būti tik viena teisinga 
sistema, o visos kitos- klaidingos“. Kaip tai 
būdinga jaunystės entuziazmui! Būdami dvi- 
dešimt vienerių metų, mes iškeliame sau tokį 
reikalavimą ir viliamės rasti sistemą. Daugumai 
iš mūsų net ir vėliau neateina į galvą, kad 
klausimas „Kas yra tiesa?“ nėra realus klausimas 
(nepriklausomas nuo jokių sąlygų) ir kad visa 
tiesos samprata yra abstrakcija, grindžiama dau- 
gelio tiesų buvimu, kad ji- tik naudingas api- 
bendrinimas, panašiai kaip Lotynų kalba arba 
Įstatymas. 

Teisėjai kartais taip kalba apie įstatymą, o 
mokytojai - apie lotynų kalbą, kad įteigtų savo 
klausytojams, jog jie turi omenyje esmes, eg- 
zistuojančias pirma teismo nuosprendžių ar 
žodžių bei sintaksės, nedviprasmiškai juos nu- 
lemiančias ir reikalaujančias paklusti. Bet jei 
nors kiek susimąstysime apie tai, suprasime, 
kad ir įstatymas, ir lotynų kalba yra rezultatai, 
o ne tokio pobūdžio principai. Beje, skirtumai 

tarp teisėto ir neteisėto elgesio ar tarp taisyk- 
lingos ir netaisyklingos kalbos atsitiktinai at- 
sirado Žmonių konkretaus tarpusavio bendra- 
vimo procese; taip randasi ir skirtumai tarp 
teisingo ir neteisingo įsitikinimo. Tiesa įsiskie- 
pija į ankstesnę tiesą keisdama ją šiame procese, 
kaip kalba įsiskiepija į ankstesnę kalbą, o įsta- 
tymas - į ankstesnį įstatymą. Turėdamas anks- 
tesnį įstatymą ir naują atvejį, teisėjas suregs 
iš jų naują įstatymą. Iš ankstesnės kalbos ir 
naujo žargono ar metaforos, ar publikai pa- 
tikusios keistenybės kaip mat sukuriama nauja 
kalba. Remdamasis ankstesne tiesa ir naujais 
faktais, mūsų protas randa naują tiesą. 

O mes atkakliai teigiame, kad prieš mus 
išsiskleidžia amžinybė, kad vienas pirmykštis 
teisingumas, gramatika ar tiesa tiesiog nušvito, 
o ne buvo sukurta. Bet įsivaizduokite jaunuolį, 
kuris teismo salėje bando taikyti konkretiems 
atvejams savo abstrakčią „įstatymo“ sampratą, 
arba kalbos cenzorių su savo „gimtosios kalbos“ 
idėja, turintį visišką laisvę teatruose, arba pro- 
fesorių, kuris ruošiasi skaityti paskaitą apie 
visatą, remdamasis savo racionalistine „Tie- 
sos“, rašomos didžiąja raide, samprata, - kokia 

bus iš to nauda? Tiesa, įstatymas, kalba jiems 
išsprūsta nuo menkiausio sąlyčio su kokiu nors 
nauju faktu. Visi šie dalykai susidaro mūsų raidos 
procese. Mūsų teisės ir jų pažeidimai, drau- 
dimai, bausmės, Žodžiai, gramatinės formos, 
kalbos, įsitikinimai yra nauji kūriniai, atsiran- 
dantys istorijos eigoje. Įstatymas, kalba, tiesa 
anaiptol nėra pirminiai principai, įkvepiantys 
gyvybę raidos procesui, tai tik abstraktūs tos 
raidos rezultatų pavadinimai. 

Šiaip ar taip, įstatymai ir kalbos yra laikomi 
žmonių sukurtais dalykais. Ponas Šileris tą patį 
taiko ir įsitikinimams ir teoriją, teigiančią, kad 
mūsų tiesos tam tikru mastu, kurio neįmanoma 
tiksliai nustatyti, yra Žmogaus kūrybos vaisiai, 
siūlo vadinti „humanizmu“. Visus mūsų klau- 
simus lemia Žmogiški motyvai, visuose atsa- 
kymuose slypi Žmogiškas pasitenkinimas, per 
visas mūsų formuluotes driekiasi žmogaus in- 
teresų gija. Šis elementas yra taip įsipynęs į 
mūsų kūrinius, kad ponas Šileris kartais, atrodo, 
palieka atvirą klausimą, ar juose dar yra kas 
nors kita. „Pasaulis, — sako jis, —- iš esmės yra 
LAn'“, jis yra tai, kuo mes jį darome. Būtų 

beprasmiška jį apibūdinti remiantis tuo, koks 
jis buvo iš pradžių, ar tuo, koks jis yra skyrium 
nuo mūsų; jis yra tai, ką iš jo daro. Vadinasi, 
<...> pasaulis yra plastiškas“*. Toliau jis priduria, 
kad ištirti šio plastiškumo ribas mes galime 
tik praktiškai; turime remtis prielaida, kad pa- 
saulis yra visiškai plastiškas, ir metodiškai ją 
taikyti, kol ji pasirodys visiškai netinkama. 

Tokia, trumpai drūtai, yra Šilerio humanis- 
tinės teorijos esmė, dėl kurios jį smarkiai puolė 
priešininkai. Kadangi šioje paskaitoje ketinu 
ginti humanistinį požiūrį, pridursiu keletą pa- 
stabų šiuo klausimu. 

Šileris taip pat aiškiai, kaip ir kiti, pripažįsta, 
kad yra veiksnių, kurie priešinasi kiekvienam 
konkrečiam tiesos kūrimo procesui; sukurta 
nauja speciali tiesa turi atsižvelgti į juos, ji 
būtinai turi juos „atitikti“. Visos mūsų tiesos 
yra įsitikinimai apie „Tikrovę“; kiekviename 
įsitikinime tikrovė reiškiasi kaip kažkas nepri- 
klausoma, kaip tai, kas surasta, o ne sukurta. 


* Personal Idealism, p. 60. 

Leiskite man kai ką priminti iš paskutinės 
paskaitos. 

Apskritai „tikrovė“ yra tai, į ką tiesos turi 
atsižvelęti*, ir šiuo požiūriu pirmoji tikrovės dalis 
yra mūsų pojūčių srautas. Pojūčiai mums pri- 
metami prievarta, jie kyla nežinia iš kur. Mes 
visai nekontroliuojame nei jų prigimties, nei 
tvarkos ar kiekio. Jie nėra nei teisingi, nei 
klaidingi, - jie tiesiog yra. Teisinga ar klaidinga 
gali būti tik tai, ką mes sakome apie juos, tik 
pavadinimai, kuriuos jiems duodame, mūsų 
teorijos apie jų šaltinį, prigimtį ir netiesioginius 
ryšius. 

Antroji tikrovės dalis, į kurią mūsų įsitiki- 
nimai turi klusniai atsižvelgti, yra mūsų po- 
jūčių ar mūsų prote esančių jų kopijų tarpu- 
savio santykiai. Šią dalį sudaro du porūšiai: 1) 
kintami ir atsitiktiniai santykiai, pavyzdžiui, 
laiko ir vietos santykiai; 2) nekintami ir esminiai 
santykiai, kurie remiasi vidine jų objektų pri- 
gimtimi. Abiejų tipų santykiai yra tiesioginio 


* Šį puikų pragmatistinį apibrėžimą pateikia ponas 
Teiloras savo „Metafizikos pagrinduose“ („Elements of 
Metaphysics”). 

suvokimo dalykas. Jie yra „faktai“. Bet mūsų 
pažinimo teorijoms antrojo tipo santykiai yra 
svarbiausias tikrovės porūšis. Reikalas tas, kad 
šie vidiniai santykiai yra „amžini“, mes juos 
suvokiame visada, kada tik lyginame jų jutimais 
suvokiamus objektus; mūsų mintis - vadinamoji 
matematinė ir loginė mintis - amžinai privalo 
į juos atsižvelgti. 

Trečioji tikrovės dalis, papildanti šiuos su- 
vokimus (nors iš esmės ji remiasi jais), yra 
ankstesnės tiesos, į kurias turi atsižvelgti kiek- 
vienas naujas tyrimas. Ši trečioji dalis yra ne 
taip atkakliai besipriešinantis veiksnys: galiau- 
siai ji dažnai nusileidžia. Kalbėdamas apie šias 
tris tikrovės dalis, visada kontroliuojančias mū- 
sų įsitikinimų formavimąsi, aš tik primenu jums, 
ką girdėjote praėjusioje paskaitoje. 

Kad ir kokie griežtai apibrėžti būtų šie 
tikrovės elementai, vis dėlto jų atžvilgiu mes 
turime šiek tiek laisvės. Štai, pavyzdžiui, mūsų 
pojūčiai. Kad jie yra, šito mes, be abejo, ne- 
kontroliuojame, bet nuo mūsų asmeninių in- 
teresų priklauso, į kuriuos pojūčius mes krei- 
piame dėmesį, kuriuos pastebime ir pabrėžiame 
mūsų išvadose; priklausomai nuo to, ką pa- 

brėžiame, mes gauname visiškai skirtingas tiesos 
formuluotes. Mes skirtingai interpretuojame tuos 
pačius faktus. „Vaterlo“ su tomis pačiomis 
nekintamomis detalėmis anglui reiškia „perga- 
lę“, o prancūzui reiškia „pralaimėjimą“. Taigi 
filosofui optimistui pasaulis reiškia pergalę, 
pesimistui - pralaimėjimą. | 

Vadinasi, tai, ką sakome apie tikrovę, pri- 
klauso nuo perspektyvos, kurią jai priskiriame. 
Tikrovės buvimas (the that) priklauso jai pačiai; 
bet jos turinys (the what) priklauso nuo pa- 
sirinkimo (the which), o pasirinkimas priklauso 
nuo mūsų. Ir tikrovės pojūčiai, ir tų pojūčių 
santykiai yra nebylūs; jie nieko nesako apie 
save. Mes kalbame už juos. Tas pojūčių ne- 
bylumas paskatino tokius intelektualistus kaip 
T. H. Grinas ir Edvardas Kerdas beveik pašalinti 
juos iš filosofinio pažinimo srities, bet prag- 
matistai atsisako eiti taip toli. Pojūtis greičiau 
panašus į klientą, perdavusį savo bylą advokatui 
ir paskui teismo salėje priverstą pasyviai klau- 
sytis, kaip advokatas savo nuožiūra ją pateikia, 
patinka tai jam ar ne. 

Taigi net pojūčių srityje mūsų protas sa- 
vavaliauja. Pasirinkdami, ką įtraukti ir ko 

neįtraukti, mes brėžiame šios srities ribas; pa- 
brėždami mes skiriame priekinį planą ir foną; 
nustatydami tvarką, mes ją vienaip ar kitaip 
interpretuojame. Žodžiu, mes gauname mar- 
muro luitą, bet statulą iškalame patys. 

Tai pasakytina ir apie „amžinąsias“ tikrovės 
dalis: mes sumaišome vidinių santykių suvo- 
kimus ir rūšiuojame juos savo nuožiūra. Mes 
išdėstome juos vienokia ar kitokia tvarka, vie- 
naip ar kitaip klasifikuojame, vieną ar kitą 
laikome svarbiausiu, kol pagaliau mūsų nuo- 
monės apie juos susiklosto į tas tiesos sistemas, 
kurias mes vadiname logika, geometrija ar arit- 
metika. Kiekvienos iš tų sistemų visumos forma 
ir tvarka yra grynai žmogaus kūrinys. 

Tad jau nekalbant apie naujus faktus, kuriais 
žmonės papildo tikrovę savo pačių gyvenimo 
veikla, jie jau įspaudė savo mąstymo formas 
į visą trečiąją tikrovės dalį, kurią aš pavadinau 
„ankstesnėmis tiesomis“. Kas valandą randasi 
naujų suvokimų, naujų pojūčių ir santykių 
apraiškų, kurias reikia teisingai įvertinti; bet 
visos mūsų ankstesnės operacijos su tokiais fak- 
tais jau konsoliduotos į ankstesnes tiesas. Todėl 
tik pati mažiausia ir naujausia pirmųjų dviejų 

tikrovės dalių dalelė mus pasiekia nepaliesta 
žmogaus. Bet ir ši dalelė tuoj pat humanizuo- 
jama ta prasme, kad ji apdorojama, asimiliuo- 
jama ar kaip nors pritaikoma prie jau huma- 
nizuotos pojūčių masės. Faktiškai mes vargu 
ar galime suvokti kokį nors įspūdį, jei iš anksto 
nežinome, kokių įspūdžių galime laukti. 
Taigi rasti nuo Žmogaus mąstymo „nepri- 
klausomą“ tikrovę, atrodo, yra labai sunku. 
Tai sąvoka to, kas ką tik pateko į patyrimo 
sritį ir dar neįvardyta, arba vaizdinys to, kas 
pirmapradiškai egzistuoja patyrime anksčiau, 
nei susidarė kokia nors nuomonė apie tą eg- 
zistavimą, anksčiau, nei Žmogus jam pritaikė 
kokią nors sąvoką. Tai kažkas absoliučiai ne- 
bylus ir greit nykstantis, grynai ideali mūsų 
mąstymo riba. Mes galime žvilgtelėti į ją, bet 
niekaip negalime jos pagauti; tai, ką mes pa- 
gauname, tėra jos pakaitalas, kurį ankstesnis 
žmogaus mąstymas jau apdorojo ir paruošė 
mums vartoti. Grubiai tariant, galėtume pasa- 
kyti, kad kur tik ją aptinkame, ji jau būna 
suklastota. Tai ir turi omenyje ponas Šileris, 
nepriklausomą tikrovę vadindamas tiesiog 

nesipriešinančia Van, kuri tik turi būti mūsų 
apdorota. 

Tokia yra pono Šilerio nuomonė apie ju- 
timais suvokiamą tikrovės šerdį. Mes „susi- 
duriame“ su ja (tariant pono Bredlio žodžiais), 
bet jos nevaldome. Iš pirmo žvilgsnio tai pa- 
našu į Kanto teoriją, bet tarp kategorijų, eg- 
zistavusių prieš gamtos pradžią, ir kategori- 
jų, ilgainiui susidariusių gamtai esant, žiojėja 
bedugnė, skirianti racionalizmą nuo empiriz- 
mo. Tikram kantininkui Šileris visada skirsis 
nuo Kanto taip, kaip satyras skiriasi nuo Hi- 
periono““, 

Kiti pragmatistai gali susidaryti pozityvesnę 
nuomonę apie jutimais suvokiamą tikrovės šer- 
dį. Jie gali manyti, kad, nuplėšdami vieną po 
kito Žmogaus sukurtus apvalkalus, pasieks jos 
nepriklausomą esmę. Jie gali kurti teorijas, aiš- 
kinančias mums, iš kur ji kyla, ir viską apie 
ją; ir jei šios teorijos bus pakankamai darbingos, 
jos bus teisingos. Idealistai transcendentalistai 
sako, kad jokios šerdies nėra, kad visiškai 
užbaigtas apvalkalas kartu yra ir tikrovė, ir 
tiesa. Scholastika vis dar teigia, kad tikrovės 
šerdis - „materija“. Profesorius Bergsonas, 

Heimansas (Heymans), Strongas (Strong)'' ir 
kiti tiki ta šerdimi ir narsiai bando ją apibrėžti. 
Ponai Diujis ir Šileris traktuoja ją kaip „ribą“. 
Kuri iš šių skirtingų sampratų - arba iš kitų 
analogiškų - yra teisingesnė? Žinoma, ta, kuri 
galų gale pasirodo labiausiai patenkinanti. Vie- 
noje pusėje liks tikrovė, o kitoje pusėje — jos 
aiškinimas, kurio neįmanoma pagerinti ar pa- 
keisti. Jei tai visada bus neįmanoma, aiškinimo 
tiesa bus absoliuti. Kitokios žodžio „tiesa“ pra- 
smės aš negaliu įsivaizduoti. Jei antipragma- 
tistai žino kitokią reikšmę, tegu, dėl Dievo 
meilės, jie ją atskleidžia, tegu padeda mums 
ją pasiekti! 

Tiesa yra ne tikrovė, o tik mūsų nuomonė 
apie tikrovę, todėl ji apima žmogiškus elemen- 
tus, bet pastarieji žinos apie ne-žmogiškus 
elementus ta vienintele prasme, kuria apskri- 
tai galima ką nors Žinoti. Ar upė formuoja 
krantus, ar, atvirkščiai, krantai —- upę? Ar žmo- 
gus daugiau vaikščioja dešine koja, ar kaire? 
Lygiai taip pat, plečiantis mūsų pažinimui, 
tikrovės veiksnį neįmanoma atskirti nuo žmo- 
gaus veiksnio. 


252 


Tegu šitai būna pirmas trumpas humanis- 
tinio požiūrio išdėstymas. Argi jis skamba pa- 
radoksaliai? Jei taip, kad jis taptų įtikinamesnis, 
aš pasistengsiu pateikti keletą pavyzdžių, kurie 
padės geriau pažinti dalyką. 

Kiekvienas nesunkiai atpažins Žmogiškąjį 
pradą daugeliu mums žinomų atvejų. Mes 
suvokiame tikrovę vienaip ar kitaip priklau- 
somai nuo mūsų tikslo, o tikrovė pasyviai 
paklūsta tam suvokimui. Skaičių 27 galima 
laikyti skaičiaus 3 kubu arba skaičių 3 ir 9 
sandauga, arba 26 ir 1 suma, arba 100 ir 73 
skirtumu ir t. t. be galo- visi šie požiūriai 
yra vienodai teisingi. Mes galime laikyti šach- 
matų lentą juodais kvadratais baltame fone arba 
baltais kvadratais juodame fone, ir nė vienas 
iš šių vaizdinių nėra klaidingas. 


Čia nubraižytą figūrą mes galime laikyti 
žvaigžde arba dviem dideliais vienas kitą ker- 

tančiais trikampiais, arba šešiakampiu su pra- 
tęstomis kraštinėmis, arba šešiais lygiais tri- 
kampiais, kurių pagrindai jungiasi, ir t. t. Visi 
šie aiškinimai yra teisingi - jutimais suvokiamas 
buvimas ant popieriaus nesipriešina nė vienam 
iš jų. Apie tiesę galima sakyti, kad ji eina iš 
vakarų į rytus ar iš rytų į vakarus, tiesei per 
se tinka abu šie apibūdinimai, jie neprieštarauja 
vienas kitam. 

Mes išskiriame žvaigždžių grupes danguje 
ir vadiname jas Žvaigždynais, ir Žvaigždės 
kantriai kenčia, nors jei jos Žinotų, ką mes 
darome, kai kurios iš jų galbūt labai nustebtų 
patyrusios, kokius partnerius mes joms skiria- 
me. Tą patį žvaigždyną mes vadiname skir- 
tingais vardais — tai Didžiąja Meška, tai Grįžulo 
Ratais, tai Samčiu. Nė vienas iš šių vardų nėra 
klaidingas, visi vienodai teisingi, nes visi vie- 
nodai taikytini. 

Visais šiais atvejais mes subjektyviai pri- 
dedame kažką prie jutimais suvokiamos tik- 
rovės, O ji toleruoja šitą priedą. Visi priedai 
„atitinka“ tikrovę; jie jai tinka ir kartu ją 
pertvarko. Nė vienas iš jų nėra klaidingas. Kurį 
iš jų reikia laikyti teisingesniu, visiškai priklauso 

nuo to, kam Žmogus jį taiko. Jei 27 yra dolerių 
suma, kurią radau savo stalčiuje, nors palikau 
28, tai 27 yra 28 minus 1. Jeigu tai lentos plotis 
coliais, o iš tos lentos aš noriu padaryti 26 
colių pločio lentyną spintelei, tai 27 yra 26 plius 
1. Jei aš noriu suteikti dangui taurumo duo- 
damas vardus žvaigždynams, kuriuos jame ma- 
tau, tai „Grįžulo Ratai“ bus teisingesnis pa- 
vadinimas nei „Samtis“. Mano draugas Frede- 
rikas Majersas (Frederick Myers)? ne kartą 
juokais piktinosi, kad šis didingas Žvaigždžių 
spiečius mums, amerikiečiams, primena tik vir- 
tuvės reikmenį. 

Ką gi mes vadinsime daiktu? Atrodo, kad 
elgiamės visiškai savo nuožiūra, nes išskiriame 
viską priklausomai nuo mūsų tikslų, panašiai 
kaip išskiriame žvaigždynus. Man visa ši „au- 
ditorija“ yra vientisas dalykas, kuris čia ne- 
ramiai, čia įdėmiai klauso. Šiuo metu man 
nereikia jos atskirų individų, todėl aš jų ne- 
išskiriu. Tas pat pasakytina ir apie „armiją“, 
apie „naciją“. Bet jūsų akimis Žiūrint, ponios 
ir ponai, vadinti jus „auditorija“ yra atsitiktinis 
dalykas. Jums nekintami ir realūs dalykai yra 
jūsų individualios asmenybės. Tačiau anatomui 

šios asmenybės tėra tik organizmai, o realiais 
dalykais jis laiko organus. Ne organai, bet juos 
sudarančios ląstelės yra realūs dalykai, — teigia 
histologas; ne ląstelės, bet jų molekulės, - savo 
ruožtu sako chemikas. 

Taigi savo valia mes suskaidome jutimais 
suvokiamą tikrovę į daiktus. Mes sukuriame 
ir savo teisingų, ir klaidingų teiginių subjektus. 

Tačiau mes taip pat sukuriame ir predikatus. 
Daugelis daiktų predikatų išreiškia tik daiktų 
santykius su mumis ir mūsų jausmais. Tokie 
predikatai, žinoma, yra Žmogaus sukurti prie- 
dai. Cezaris perėjo Rubikoną ir ėmė grasinti 
Romos laisvei“. Tačiau jis yra ir Amerikos 
moksleivių rykštė — tokį jį padarė mūsų moks- 
leivių požiūris į jo kūrinius. Šis pridėtinis pre- 
dikatas yra toks pat teisingas, kaip ir anks- 
tesnieji. 

Matote, kaip natūraliai priartėjome prie hu- 
manistinio principo: neįmanoma pašalinti žmo- 
gaus indėlio. Visi mūsų daiktavardžiai ir būd- 
vardžiai - tai humanizuotas paveldas, o teorijų, 
kurias mes iš jų kuriame, vidinę tvarką ir dalių 
išdėstymą (taip pat ir loginį nuoseklumą) lemia 
žmogiški motyvai. Net pačioje matematikoje ir 

logikoje knibždėte knibžda subjektyvios kon- 
strukcijos. Fizika, astronomija ir biologija re- 
miasi mūsų polinkiais ir skoniais. Mes neriame 
į šviežio patyrimo srautą, įsitvėrę protėvių ir 
mūsų pačių sukurtų įsitikinimų; nuo jų pri- 
klauso, ką mes pastebime; nuo to, ką pastebime, 
priklauso, ką mes darome; o nuo to, ką darome, 
priklauso, ką mes patiriame, ir taip toliau nuo 
vieno dalyko prie kito, tik lieka vienintelis 
nekintamas faktas, kad yra juslinio patyrimo 
srautas. Tai, ką mes laikome tiesa apie jį, matyt, 
nuo pradžios iki pabaigos yra mūsų pačių 
kūryba. 

Mes neišvengiamai tvarkome patyrimo srau- 
tą. Pagrindinis klausimas yra toks: ar dėl mūsų 
priedų jo vertė auga, ar krinta? Ar mūsų priedai 
yra vertingi, ar beverčiai? Įsivaizduokime, kad 
pasaulį sudaro tik septynios žvaigždės, trys 
stebėtojai ir jų kritikas. Vienas stebėtojas žvaigž- 
des vadina „Didžiąja Meška“, kitas - „Grįžulo 
Ratais“, trečias - „Samčiu“. Kuris iš šių Žmonių 
priedų sukūrė geriausią žvaigždžių pasaulį? 
Jei kritikas būtų Frederikas Majersas, tai jis be 
jokių dvejonių atmestų stebėtojo amerikiečio 
variantą. 

Locės (Lotze)'** darbuose ne kartą pasitaiko 
gilių minčių. Mes naiviai tariame tikrovės ir 
mūsų proto santykį, kuris galbūt visiškai prie- 
šingas tikrajam, sako jis. Tikrovė, manome mes, 
yra visiškai suformuota ir užbaigta; mūsų pro- 
tams tenka vienintelė paprasta užduotis — api- 
būdinti ją tokią, kokia ji jau yra. Bet, klausia 
Locė, ar patys mūsų apibūdinimai nėra svarbūs 
tikrovės priedai? Ir argi negali būti taip, jog 
pati ankstesnė tikrovė egzistuoja ne tam, kad 
nepakitusi vėl išnirtų mūsų pažinime, bet vei- 
kiau tam, kad paskatintų mūsų protus kurti 
tokius priedus, kurie padidintų bendrąją visatos 
vertę? „Die Erhöhung des vorgefundenen Da- 
seins”, - šią frazę kažkur pavartojo profesorius 
Oikenas (Eucken); ji primena mums didžiojo 
Locės pastabą. 

Lygiai toks pat yra pragmatizmo požiūris. 
Ir pažintinėje, ir praktinėje veikloje mes esame 
kūrėjai. Mes pridedame ir prie subjektinės, ir 
prie predikatinės tikrovės dalies. Pasaulis yra 
lengvai formuojama medžiaga, laukianti pas- 
kutinio mūsų rankų prisilytėjimo. Kaip ir dan- 
gaus karalystė, jis mielai pakenčia Žmogaus 

prievartą. Juo naudodamasis, žmogus kuria 
tiesas. 

Vargu ar kas ims neigti, kad toks vaidmuo 
padidina ir mūsų kaip mąstytojų orumą bei 
atsakomybę. Kai kuriuos iš mūsų ši mintis 
tiesiog; įkvepia. Sinjoras Papinis, italų pragma- 
tistų vadas, tiesiog pragysta ditirambais, kal- 
bėdamas apie dievišką kuriamąją galią, kurią 
pragmatizmas priskiria Žmogui. 

Dabar mums visiškai atsivėrė milžiniškas 
pragmatizmo ir racionalizmo skirtumas. Reikalo 
esmė ta, kad racionalizmo požiūriu tikrovė yra 
nuo amžių suformuota ir užbaigta, o pragmatizmo 
požiūriu ji vis dar formuojasi tr tikisi, kad iš dalies 
ją užbaigs ateitis. Vienoje pusėje mes matome 
absoliučiai patikimą visatą, kitoje - vis dar 
ieškančią nuotykių. 

Ši humanistinė teorija mus išplukdė į gilius 
vandenis, ir nenuostabu, kad dėl jos kilo 
nesusipratimų. Ji kaltinama esanti užgaidos 
doktrina. Pavyzdžiui, ponas Bredlis teigia, kad 
teisingai suprantantis savo paties teoriją hu- 
manistas turi „pripažinti protingų bet kokį 
tikslą, nors ir visiškai netikusį, jei jis man 
asmeniškai svarbus, ir teisinga bet kokią idėją, 

kad ir kokia beprotiška ji būtų, jei tik kas nors 
ryžtingai už ją pasisako“. Žinoma, naujokams 
sunku perprasti humanizmo požiūrį, kad tik- 
rovė yra tai, kas priešinasi, tačiau leidžiasi 
formuojama, kad ji kontroliuoja mūsų mąstymą 
ir yra veiksnys, į kurį reikia visą laiką atsižvelgti 
(nors tai nereiškia, kad jį reikia tiesiog kopijuoti). 
Tokia situacija man primena vieną man nutikusį 
įvykį. Kartą aš parašiau esė apie mūsų teisę 
tikėti, kurią, nelaimei, pavadinau „Valia tikėti“. 
Visi kritikai, nekreipdami dėmesio į esė, puolė 
jos pavadinimą. Psichologiškai tai buvo nejma- 
noma, morališkai tai buvo neteisinga. Sąmo- 
ningai buvo siūlomi „geresni“ pavadinimai: 
„Valia apgauti“, „valia apsimesti“. 

Pragmatizmo ir racionalizmo dilema tuo pavi- 
dalu, kokį mes dabar regime, jau yra ne pažinimo 
teorijos klausimas, — ji susijusi su pačios visatos 
sandaros problema. 

Pragmatizmo požiūriu, yra tik vienas pa- 
saulio leidimas, nebaigtas, augantis įvairiau- 
siose vietose ir ypač ten, kur dirba mąstančios 
būtybės. 

Racionalizmo požiūriu, yra daug pasaulio 
leidimų; vienas iš jų - tikrasis, begalinis foliantas 

ar édition de luxe“, nuo amžių užbaigtas; o paskui 
yra įvairiausių užbaigtų leidimų, kurie pilni 
korektūros klaidų, kiekvienas savaip iškreipti 
ir sugadinti. 

Tad mes vėl susiduriame su besivaržančio- 
mis tarpusavyje metafizinėmis pliuralizmo ir 
monizmo hipotezėmis. Likusią paskaitos dalį 
aš skirsiu jų skirtumams atskleisti. 

Pirmiausia leiskite man pasakyti, kad ne- 
įmanoma nepastebėti, jog požiūrio pasirinkimą 
lemia temperamentų skirtumas. Radikalus ra- 
cionalistas yra doktrinierius ir autoritaristas: jis 
nuolat kartoja frazę „turi būti“. Jo visatos pa- 
varža turi būti stipriai suveržta. Kita vertus, 
radikalus pragmatistas yra nerūpestingas anar- 
chistas. Jeigu jam tektų gyventi statinėje kaip 
Diogenui, jis nesijaudintų, kad jos lankai at- 
sileido ir šulai praleidžia saulės spindulius. 

Tačiau tokios palaidos visatos idėja tipiškam 
racionalistui daro tokį patį įspūdį, kaip mintis 
apie spaudos laisvę - rusų cenzūros veteranui 
ar Mintis apie supaprastintą rašybą — senyvai 
mokytojai. Ji veikia jį taip, kaip protestantų sektų 
gausa veikia kataliką. Ji atrodo jam bestuburė 

ir be principų — toks atrodo esąs politinis opor- 
tunizmas senamadiškam prancūzų legitimistui 
ar fanatiškam dieviškosios tautų teisės šali- 
ninkui. 

Pliuralistinio pragmatizmo požiūriu, tiesa 
formuojasi visų baigtinių patyrimų viduje. Jie 
šliejasi vienas prie kito, bet jų visuma - jei ji 
yra- nesišlieja į nieką. Visi „namai“ glūdi 
baigtiniame patyrime; bet pats baigtinis paty- 
rimas yra benamis. Už tikrovės srauto nėra 
nieko, kas užtikrintų jos laimingą baigtį. Tik 
savo paties vidinėmis galiomis ir pažadais rem- 
damasis pasaulis gali tikėtis išgelbėjimo. 

Šitoks aprašymas racionalistui sukelia kaž- 
kokio apleisto ir klaidžiojančio, plūduriuojančio 
erdvėje pasaulio vaizdinį - pasaulio, kurio ne- 
laiko parėmęs nei dramblys, nei vėžlys. Tai tarsi 
žvaigždžių spiečius, įsviestas į dangų be jokio 
jį vienijančio gravitacijos centro. Tiesa, kitose 
gyvenimo srityse mes pripratome prie tam tikro 
nesaugumo. „Valstybės“ ir absoliutaus „doro- 
vinio įstatymo“ autoritetas apsiriboja nauda, o 
šventoji bažnyčia virto „maldos namais“. Bet 
filosofijos srityje to dar nėra. Sunku įsivaizduoti 
visatą, kuriai mes padėtume kurti jos tiesą; sunku 

įsivaizduoti pasaulį, paliktą mūsų oportunizmui 
ir mūsų asmeniniams sprendimams. Palyginti 
su tuo, Airijos homrulis* — tiesiog aukso amžius. 
Mes ne ką labiau pasirengę šiam vaidmeniui, 
nei Filipinų gyventojai - savivaldai. Toks pa- 
saulis nebūtų respektabilus filosofiniu požiūriu. 
Daugelio filosofijos profesorių akimis Žiūrint, 
jis būtų tarsi lagaminas be rankenos ar šuo 
be antkaklio. 

Kas gi tada, profesorių manymu, susieja šią 
palaidą visatą? 

Tai, kas gali palaikyti baigtinį daugį, kas 
gali jį sujungti, suvienyti ir pritvirtinti. Tai, 
kas nepavaldu atsitiktinumui, tai, kas amžina 
ir nekintama. Tai, kas kinta patyrime, turi 
remtis nekintamu dalyku. Už mūsų pasaulio 
de facto, už realaus pasaulio turi būti jo ant- 
rininkas de jure, nekintamas ir pirmesnis, ku- 
riame in posse” glūdi viskas, kas gali įvykti 
realiame pasaulyje, kuriame yra nulemtas ir 
paženklintas kiekvienas kraujo lašas, kiekviena 
mažiausia smulkmena - be jokios permainos 
galimybės. Tie neigiami veiksniai, kurie per- 
sekioja čia, Žemėje, mūsų idealus, patys turi 
būti paneigti absoliučioje Tikrovėje. Tik tai 

suteikia visatai tvirtumą. Tai yra rami gelmė. 
Mes gyvename audringame paviršiuje; bet su 
šia absoliučia Tikrove mūsų inkaras laikosi 
tvirtai, nes užsikabina už uolėto dugno. Tai 
Vordsvorto „amžina ramybė, slypinti begalinio 
jaudulio šerdy“. Tai Vivekanandos mistinis 
Vienis, apie kurį aš jau anksčiau kalbėjau. Tai 
Tikrovė, rašoma didžiąja raide, tikrovė, kuri 
pretenduoja į amžinumą, tikrovė, kuriai ne- 
gresia sunaikinimas. Būtent tai mano turį po- 
stuluoti principų Žmonės ir apskritai visi žmo- 
nės, kuriuos aš pirmoje paskaitoje pavadinau 
jautriaisiais. 

Bet tai, kaip tik tai, tie, kuriuos aš toje pačioje 
paskaitoje pavadinau tvirtaisiais, jaučia poreikį 
vadinti tam tikru iškreiptu abstrakcijų garbi- 
nimu. Tvirtųjų alfa ir omega yra faktai. Kaip 
sakė mano senas tvirtasis draugas Čonsis Raitas 
(Chauncey Wright)“, didysis mano jaunystės 
dienų Harvardo universiteto empirikas, už plikų 
reiškiniuose slypinčių faktų nėra nieko. Kai 
racionalistas atkakliai teigia, kad anapus faktų 
glūdi jų pagrindas, jų galimybė, tvirtasis em- 
pirikas kaltina jį, kad jis ima vien fakto pa- 
vadinimą ir esmę ir sukurpia už fakto kažkokį 

dublikatą, tampanti fakto galimybės sąlyga. Visi 
gerai žino, kaip dažnai pasitelkiami panašūs 
tariami argumentai. Kartą chirurginės operacijos 
metu girdėjau, kaip vienas iš stebėjusiųjų pa- 
klausė gydytojo, kodėl ligonis taip giliai kvė- 
puoja. „Todėl, kad eteris stimuliuoja kvėpavi- 
mą“, - atsakė gydytojas. „Aa“,- nutęsė klau- 
sėjas, tarsi būtų išgirdęs aiškų atsakymą. Tačiau 
tai tas pat, kaip pasakyti, jog kalio cianidas 
nužudo todėl, kad yra „nuodas“, arba jog 
šiąnakt šalta todėl, kad „Žiema“, arba jog mes 
turime penkis pirštus todėl, kad priklausome 
„penkiapirščiams“. Tai tik faktų pavadinimai, 
kuriuos mes paėmėme iš faktų, o paskui ėmėme 
laikyti pirminiais ir juos paaiškinančiais. Tvirtųjų 
nuomone, jautriųjų absoliučios tikrovės sam- 
prata yra sudaryta pagal tą patį modelį. Ji yra 
ne kas kita, kaip apibendrinantis visos plačiai 
pasklidusios ir susietos reiškinių masės pava- 
dinimas, laikomas visiškai atskira esatimi, vie- 
ninga ir pirmine. 

Jūs matote, kaip Žmonės skirtingai suvokia 
dalykus. Pasaulis, kuriame gyvename, egzis- 
tuoja išsklaidytas ir padalytas, kaip begalinė 
daugybė atskirų daiktų (eaches), įvairiais būdais 

ir įvairiu mastu susietų tarpusavyje; tvirtieji 
mielai pasirengę priimti daiktus tokius, kokie 
jie yra. Jie gali atlaikyti tokį pasaulį; jų tem- 
peramentas yra gerai prisitaikęs prie jo nesau- 
gumo. Bet tik ne jautrieji. Šiam pasauliui, ku- 
riame mes gimėme, jie turi sukurti atramą — 
„kitą, geresnį“ pasaulį, kuriame atskiri daiktai 
sudaro Visumą, o Visuma - Vienį, logiškai nu- 
matantį, apimantį ir garantuojantį kiekvieną be 
išimties atskirą daiktą. 

Ar mes, pragmatistai, esame radikalūs tvir- 
tieji? Ar mes galime laikyti teisėta hipotezę apie 
absoliutų pasaulio leidimą? Be abejo, ji teisėta, 
nes įmanoma ir savo abstrakčia, ir konkrečia 
forma. | 

Kalbėdamas apie jos abstrakčią formą, aš 
turiu omenyje, kad absoliutų pasaulį mes įkur- 
diname už mūsų baigtinio gyvenimo, kaip su 
žodžiu „Žiema“ susiejame šaltą šios nakties orą. 
„Žiema“ - tai tik tam tikro skaičiaus dienų, 
kurioms būdingi šalti orai, pavadinimas, bet 
šitas Žodis mums nieko nelaiduoja, nes rytoj 
temperatūra gali pakilti iki 70 laipsnių'““. Vis 
dėlto šis žodis yra naudingas, nes jis padeda 
susigaudyti mūsų patyrimo sraute. Jis atmeta 

kai kurias tikimybes ir iškelia kitas. Šiandien 
mes galime pasidėti šiaudinės skrybėles ir iš- 
sitraukti Žieminius drabužius. Jis yra tikėtinų 
dalykų santrauka. Jis yra kai kurių gamtos 
„dėsningumų“ pavadinimas ir verčia mus būti 
pasirengusius jiems ir ateityje. Jis yra tam tikras 
mąstymo instrumentas, abstrahuotas iš paty- 
rimo, tam tikra sąvokinė tikrovė, į kurią reikia 
atsižvelgti ir kuri mus sugrąžina prie jutimais 
suvokiamų realijų. Vargu ar pragmatistas ims 
neigti tokių abstrakcijų realumą. Jos yra praeityje 
sukauptas patyrimas. 

Bet kai absoliutus pasaulio leidimas imamas 
konkrečia prasme, gaunama visai kitokia hi- 
potezė. Racionalistai jį ima konkrečiai ir prieš- 
priešina baigtiniams pasaulio leidimams. Jie pri- 
skiria jam ypatingą prigimtį. Jis yra tobulas, 
užbaigtas. Kiekvienas dalykas, kuris jame Ži- 
nomas, Žinomas kartu su visais kitais dalykais; 
o čia, kur viešpatauja nežinojimas, yra visai 
kitaip. Jei ten yra koks nors poreikis, tai duotas 
ir jo patenkinimas. Čia viskas yra vyksmas, 
o tame pasaulyje laiko nėra. Mūsų pasaulyje 
egzistuoja galimybės; absoliučiame pasaulyje 
viskas, ko nėra, yra amžinai neįmanoma, o 

viskas, kas yra, yra būtina - galimybės kate- 
gorija nepritaikoma. Šiame pasaulyje mes siel- 
vartaujame dėl nusikaltimų ir piktadarybių. 
Tame absoliučiame pasaulyje nėra sielvarto, 
nes „blogio egzistavimas laikiname pasau- 
lyje yra svarbiausia amžinojo pasaulio to- 
bulumo sąlyga“. 

Kartoju dar sykį: pragmatisto akimis žiūrint, 
abi hipotezės yra teisėtos, nes abi turi savų 
pranašumų. Suprantama abstrakčiai, kaip kad 
mes suprantame žodį „Žiema“, kaip įgyto pa- 
tyrimo atmintinė, kuri kreipia mus į ateitį, 
absoliutaus pasaulio sąvoka būtinai reikalinga. 
Suprantama konkrečiai, ji irgi reikalinga, bent 
tam tikriems Žmonėms, nes ji lemia jų religinį 
gyvenimą; ji dažnai padeda Žmonėms pakeisti 
savo gyvenimą, o keisdami savo gyvenimą, jie 
keičia ir nuo jų priklausantį išorinį pasaulį. 

Todėl mes negalime visiškai pritarti tvir- 
tiesiems, kai jie apskritai atmeta už mūsų baig- 
tinio patyrimo ribų esančio pasaulio sąvoką. 
Būtų nesusipratimas tapatinti pragmatizmą su 
pozityvistiniu griežtumu, manyti, kad jis su 
panieka atmeta kiekvieną racionalistinę sąvoką 
kaip plepalus ir pozą, kad jis mėgsta intelek- 

tualinę anarchiją pačią savaime ir teikia pir- 
menybę absoliučiai laukiniam, žvėriškam, ne- 
pažabotam pasauliui be šeimininko ir antkaklio, 
o ne tam, kurį pateikia mokyklinė filosofija. 
Savo paskaitose aš tiek daug kalbėjau prieš 
perdėm jautrias racionalizmo formas, kad esu 
pasirengęs tam tikriems mano minčių iškrai- 
pymams. Bet, prisipažįstu, esu tiesiog priblokš- 
tas, kad ši auditorija taip neteisingai mane 
suprato, — juk aš kartu ir gyniau racionalistines 
hipotezes, nes jos mus naudingai sugrąžina prie 
patyrimo. 

Štai šį rytą aš gavau atviruką su tokiu 
klausimu: „Ar pragmatistas būtinai yra ma- 
terialistas ir agnostikas?“ Vienas iš mano se- 
niausių draugų, kuris mane turėtų geriau pa- 
žinti, parašė laišką, kuriame apkaltino mano 
rekomenduojamą pragmatizmą tuo, kad jis 
pašalina visus „platesnius metafizinius po- 
žiūrius ir pasmerkia mus pačius terre-d-terre!“ 
natūralizmui. 

„Man regis, - rašo mano draugas, - jog kaip 
pragmatinį prieštaravimą pragmatizmui galima 
nurodyti tai, kad jis gali sustiprinti ribotų protų 
ribotumą. 

Jūsų raginimas atmesti sentimentus ir sa- 
paliones, žinoma, įkvepia. Bet, nors naudinga 
ir pravartu išgirsti, kad kiekvienas yra atsa- 
kingas už tiesioginius savo žodžių bei minčių 
rezultatus ir padarinius, aš atsisakau netekti 
malonumo ir naudos galvoti ir apie tolesnius 
rezultatus bei padarinius. O pragmatizmas linkęs 
atimti iš manęs šitą teisę. 

Žodžiu, man atrodo, kad pragmatinio po- 
žiūrio trūkumai ar veikiau pavojai yra panašūs 
į tuos, kurių negali išvengti uolūs „gamtos 
mokslų“ šalininkai. Chemija ir fizika yra perdėm 
pragmatiški mokslai; dauguma jų gerbėjų, ne- 
paprastai patenkinti rezultatais, gautais sve- 
riant ir matuojant, su begaliniu gailesčiu ir 
panieka žiūri į tą, kuris nagrinėja filosofijos 
ir metafizikos problemas. Iš tikrųjų viską galima 
išreikšti - bent jau „teoriškai“ - chemijos ir 
fizikos sąvokomis, viską, išskyrus gyvybinį vi- 
sumos principą. Nėra jokios pragmatinės naudos 
stengtis suformuluoti šį principą, sako jie; jiems 
jis neturi reikšmės. O aš savo ruožtu atsisakau 
tikėti, kad mes negalime pažvelgti toliau, nei 
įstengia gamtininko ir pragmatisto lėkštas pliu- 

ralizmas, ir pasiekti loginę vienovę, kuri jų 
nedomina.“ 

Kaip po mano pirmųjų dviejų paskaitų ga- 
lima manyti, kad aš ginu tokią pragmatizmo 
sampratą? Priešingai, visą laiką aš primygtinai 
pabrėždavau, kad pragmatizmas yra tvirtųjų 
ir jautriųjų tarpininkas. Jei pasaulio ante rem 
samprata, imama abstrakčiai kaip žodis „Žiema“ 
ar konkrečiai kaip Absoliuto hipotezė, turi kokių 
nors padarinių mūsų gyvenime, tai ji turi ir 
prasmę. Jei ta prasmė veikia, tai pragmatizmas 
joje įžvelgia tam tikrą tiesą, kuri turi būti iš- 
saugota, kad ir kaip keistųsi formuluotės. 

Absoliučios tikrovės hipotezė, pasak kurios 
tobulybė yra amžina, pirminė ir pati realiausia, 
turi visai konkrečią prasmę, ji veikia kaip re- 
liginė. Kaip tai atsitinka, mes nagrinėsime kitoje, 
paskutinėje, mano paskaitoje. 


Aštunta paskaita 


PRAGMATIZMAS IR RELIGIJA 


Praėjusį kartą baigdamas paskaitą aš pri- 
miniau jums pirmąją paskaitą, kurioje tvirtąjį 
mąstymo tipą priešpriešinau jautriajam ir pri- 
stačiau pragmatizmą kaip jų tarpininką. Tvirtieji 
ryžtingai atmeta jautriųjų hipotezę apie amžiną 
ir tobulą pasaulį, egzistuojantį greta mūsų baig- 
tinio patyrimo pasaulio. 

Vadovaudamiesi pragmatizmo principais, 
mes negalime atmesti nė vienos hipotezės, 
kurios padariniai naudingi gyvenime. Bendro- 
sios sąvokos, į kurias reikia atsižvelgti, prag- 
matizmui gali būti tokios pat realios, kaip ir 
konkretūs pojūčiai. Žinoma, jeigu jos nenau- 
dingos, tada jos neturi jokios prasmės ir jokio 
realumo. Bet jeigu jos naudingos, tai ir pra- 
smingos. O ta prasmė bus teisinga, jeigu jų 
teikiama nauda darniai siesis su kitais gyve- 
nimo poreikiais. 

Na, o Absoliuto naudą įrodo visa Žmonijos 
religijos istorija. Tai yra amžinasis prieglobstis. 
Prisiminkite, kaip Vivekananda vartoja Atma- 
ną - be abejonės, nemoksliškai, nes iš to mes 
negalime padaryti jokių išvadų. Bet jo teorija 
veikia mūsų jausmus ir dvasią. 

Dalykus visada geriausia nagrinėti pasitel- 
kus konkrečius pavyzdžius. Leiskite man per- 
skaityti keletą Volto Vitmeno eilėraščio „Tau“ 
posmų. „Tu“ -— tai, be abejo, eilėraščio skai- 
tytojas ar klausytojas, nesvarbu, kas jis ar ji 
būtų. 

Kas tu bebūtumei, dabar aš dedu ant tavęs savo ranką, 
kad būtumei mano daina, 
š šnabždu tau visai prie ausies, 


A 
Aš mylejau daugelį vyrų ir moterų, bet nemylėjau nieko 
labiau už tave. 


aš buvau nepaslankus, nebylus, 

seniai turėjau rasti tavin tiesų kelią, 

turėjau kalbėti tiktai apie tave, turėjau dainuot 
tik apie tave. 

Aš viską paliksiu ir atėjęs tau himnus dainuosiu, 

Niekas tavęs nesuprato, bet aš suprantu, 

Niekas tau teisingas nebuvo - tu ir pats nebuvai sau 
teisingas, 

Niekas tinkamu tavęs nepalaikė, tik aš vienas trūkumų 
tavyje nerandu. 

O, aš galėčiau dainuoti tokią didybę ir garbę apie tave! 

Tu pats nežinojai, kas tu esi, visą savo gyvenimą tu buvai 
apsnūdęs pats savyje, 

Tavo akių vokus tarsi laikas buvo užmerkęs, 

Tai, ką padaręs buvai, tau virsta pasityčiojimais. 

Pasityčiojimai yra juk ne tu pats, 

Po jais ir juose aš matau tave pasislėpusį, 

Aš regiu tave ir tenai, kur niekas tavęs neregėjo; 

Tyla, rašomasis stalas, įžūli mina, naktis, įprasta 
rutina — jei visa tai slepia tave nuo kitų, 
tai nepaslepia nuo manęs, 

Nuskustas veidas, klajojančios akys, nešvari veido 
spalva - gal sulaiko kitus, bet tai nesulaiko manęs, 

Ekstravagantiški drabužiai, iškrypusi išvaizda, 
girtuoklystė, godumas, pirmalaikė mirtis - visa tai 
nuošaliai aš palieku. 


Joks vyras ir moteris neturi tokių gabumų, kurie 
neslypi ir tavyje, 

Joks vyras ir moteris neturi tokios dorybės, 
kurios nebūtų ir tavyje, 

Nė drąsos, nė ištvermės neturi, kurios nebūtų ir 
tavyje, 

Nė malonumo, kuris lauktų kitų, o nelauktų tavęs. 

Kas tu bebūtumei! Visokiu atveju reikalauk, 
kas tau priklauso! 

Tie Rytų ir Vakarų prašmatnumai yra nuobodūs 
palyginus su tavimi, 

Tos neaprėpiamos pievos, tos begalinės upės,- tu esi 
neaprėpiamas, begalinis kaip jos, 

Tie siautimai, audros, stichijos, gamtos siūbavimai, 
tos tariamos pražūties skausmai- tu, 
jis arba ji esate viso to valdovas ar valdovė. 

Valdovas ar valdovė pagal įgimtą teisę tvarkyti Gamtą, 
stichijas, skausmą, aistrą ir išsiskaidymą. 

Krinta pančiai nuo tavo kulkšnių, tu įgauni neprarandamą 
pajėgumą, 

Senas ar jaunas, vyras ar moteris, grubus, niekingas, 
atstumntas kitų, kas tu bebūtumei, prasiskini kelią 

Per gimimą, gyvenimą, mirtį, palaidojimą - ir menkieji yra 
aprūpinti, niekas nėra apribotas, 

Per pyktį, nepasisekimus, išdidumą, nuobodį ir nemokšumą 
skinasi tai, kas tu esi, savo kelią.!'? 

Tai iš tikrųjų grakštus ir jaudinantis eilėraštis; 
jį galima traktuoti dvejopai, ir abu požiūriai 
yra pravartūs. 

Vienas iš jų- monistinis požiūris, grynos 
kosminės emocijos mistinis kelias. Šlovė ir 
didybė yra absoliučiai tavo, net jei tave per- 
sekioja nelaimės. Kad ir kas tau nutiktų, kad 
ir koks tu atrodytum, vidujai tu esi saugus. 
Žvelk atgal, link atgal, remkis į savo tikrąjį 
būties principą! Tai visiems gerai Žinomas 
kvietizmo, indiferentizmo kelias. Jo priešai pri- 
lygina jį dvasiniam opiumui. Tačiau pragma- 
tizmas turi gerbti šį požiūrį, nes gausybė is- 
torinių faktų jį pateisina. 

Bet pragmatizmas mato ir kitą vertą pagarbos 
požiūrį į eilėraštį - pliuralistinį požiūrį. Tas 
išgarbintas „tu“, kuriam giedama giesmė, gali 
reikšti tavyje glūdinčias geresnes galimybes 
fenomenalia prasme arba ypatingą atperkamąjį 

net tavo klaidos poveikį tau pačiam ar kitiems. 
Tai gali reikšti tavo palankumą galimybėms kitų, 
kuriais tu taip žaviesi ir kuriuos taip myli, jog 
esi pasiryžęs susitaikyti su savo apgailėtinu 
gyvenimu, kad tik būtum tos šlovės dalininkas. 
Galų gale tu gali įvertinti visą šį šaunų pasaulį, 
ploti jam, būti jo auditorija. Užmiršk, kas tavyje 
yra niekinga, galvok tik apie tai, kas kilnu. 
Susiek su tuo savo gyvenimą, ir tada - per 
pyktį, nepasisekimus, nuobodį ir nemokšumą — 
skinasi kelią tai, kokį tu save šitaip darai, tai, 
kas yra tavo giliausia esmė. 

Nesvarbu, kaip traktuosime eilėraštį, abu 
požiūriai skatina ištikimybę patiems sau. Abu 
požiūriai patenkina, abu pašventina Žmogaus 
gyvenimą. Abu piešia tavo portretą auksiniame 
fone. Bet pirmuoju atveju šį foną sudaro statiškas 
Vienis, o antruoju atveju - galimybių daugis, 
tikrosios galimybės, ir šiam fonui būdingas visas 
tos sampratos dinamiškumas. 

Abi šios eilėraščio interpretacijos yra pakan- 
kamai puikios, bet, savaime suprantama, pliu- 
ralistinis požiūris labiau tinka pragmatisto tem- 
peramentui, nes pateikia mūsų protui nepa- 
lyginti daugiau būsimo patyrimo detalių. Jis 

pažadina tam tikras mūsų veiklumo formas. 
Nors antrasis požiūris atrodo kasdieniškas ir 
žemiškas, palyginti su pirmuoju, tačiau niekas 
negali jo apkaltinti tvirtumu grubia šio žodžio 
prasme. Vis dėlto jei kaip pragmatistai mes 
ryžtingai priešpriešinsime antrąjį požiūrį pirma- 
jam, mūsų, ko gero, nesupras. Mus apkaltins 
tuo, kad neigiame kilnesnes sampratas ir kad 
esame tvirtųjų sąjungininkai blogiausia to žo- 
džio prasme. 

Jūs pamenate, kad praėjusioje paskaitoje aš 
jums perskaičiau keletą ištraukų iš mano klau- 
sytojo laiško. Leiskite perskaityti dar vieną 
ištrauką. Ji parodys, kaip miglotai įsivaizduo- 
jama mus dominanti alternatyva, ir aš manau, 
kad ji neaiški daugeliui. 

„Aš tikiu, - rašo mano draugas ir kores- 
pondentas, - pliuralizmu. Aš tikiu, kad ieško- 
dami tiesos mes šokinėjame nuo vienos ledo 
lyties ant kitos beribėje jūroje ir kad kiekvienu 
savo veiksmu mes padarome galimas naujas 
tiesas, o senąsias - negalimas. Aš tikiu, jog 
kiekvienas Žmogus yra atsakingas už tai, kad 
tobulintų pasaulį, ir jeigu jis to nedaro, tai 
pasaulis taip ir liks netobulas. 

Tačiau kartu aš pasiryžęs ištverti savo vaikų 
nepagydomą ligą ir kančią (iš tikrųjų jie ne- 
serga), ir savo paties sukvailėjimą, kai man dar 
pakaktų proto matyti savo kvailumą, tik su 
viena sąlyga, būtent: kad aš, pasitelkęs vaiz- 
duotę ir intelektą, mokėčiau sukurti racionalią 
visų daiktų vienovę ir galėčiau suvokti, kad mano 
veiksmus, mano mintis ir mano nelaimes papildo 
visi kiti pasaulio reiškiniai ir kad, šitaip papildyti, 
jie sudaro tam tikrą schemą, kurią aš priimu ir 
pripažįstu sava. Savo ruožtu aš atsisakau patikėti, 
kad mes negalime pažvelgti toliau, nei įstengia 
gamtininko ir pragmatisto lėkštas pliuralizmas, 
ir pasiekti loginę vienovę, kuri jiems nerūpi 
ir kuria jie netiki.“ 

Tokia puiki asmeninio tikėjimo išraiška su- 
šildo klausančiojo širdį. Bet ar ji praskaidrina 
jo filosofinį mąstymą? Ar autorius laiko teisingu 
nuosekliai monistinį, ar nuosekliai pliuralistinį 
pasaulio poemos aiškinimą? Pasak jo, jo ken- 
tėjimai atperkami, jeigu juos papildo visi tie 
teigiami dalykai, kuriuos gali teikti kiti reiškiniai. 
Akivaizdu, kad laiško autorius žvelgia į priekį, 
turi galvoje konkretų patyrimo vaizdą, kurį 

jis interpretuoja pliuralistiniu melioristiniu po- 
žiūriu. 

Bet pats jis tariasi žvelgiąs atgal. Jis kalba 
apie tai, ką vadina racionalia daiktų vienove, 
o iš tikrųjų jis turi omenyje jų galimą empirinį 
suvienijimą. Kartu jis mano, kad pragmatistas, 
kritikuojantis abstraktųjį racionalizmo Vienį, ne- 
gali patirti paguodos, kurią teikia tikėjimas 
konkretaus daugio atperkamąja galia. Žodžiu, 
jis nemoka atskirti požiūrio, kad pasaulio to- 
bulumas yra būtinas principas, nuo požiūrio, 
kad tai tėra galimas terminus ad quem”. 

Aš laikau laiško autorių tikru pragmatistu, 
bet pragmatistu sans le savoir'™. Jis man atrodo 
esąs vienas iš tų gausių filosofijos mėgėjų, kurie, 
kaip sakiau pirmoje paskaitoje, nori turėti visus 
gerus dalykus, nesukdami galvos, ar jie tinka 
vienas kitam, ar ne. „Racionali visų daiktų 
vienovė“ — tai tokia įkvepianti formuluotė, jog 
laiško autorius daug negalvodamas nusitveria 
jos ir abstrakčiai kaltina pliuralizmą, kad šis 
jai prieštaraująs (tuo tarpu prieštarauja tik 
pavadinimai), nors konkrečiai jis turi omenyje 
pragmatistiškai suvienytą ir patobulintą pasau- 
li. Daugelis iš mūsų taip miglotai tesuvokia 

šiuos dalykus, ir tai nieko blogo; bet proto 
aiškumo dėlei būtų pravartu, jei kai kurie iš 
mūsų eitų toliau. Tad aš pasistengsiu sutelkti 
dėmesį išskirtinai į šį religinį klausimą. 

Ar šitą „tu“, šį absoliučiai realų pasaulį, šią 
vienovę, kuri mus moraliai įkvepia ir turi re- 
liginę vertę, mes turime traktuoti monistiškai, 
ar pliuralistiškai? Ar vienovė egzistuoja ante 
rem, ar in rebus? Ar ji yra principas, ar tikslas; 
ar ji absoliuti, ar galutinė; ar ji pirma, ar 
paskutinė? Ar ji verčia mus žvelgti į priekį, 
ar linkti atgal? Be abejo, svarbu nesuplakti šių 
dviejų dalykų, nes skiriami vienas nuo kito jie 
turi visiškai skirtingą reikšmę gyvenime. 

Prašom atkreipti dėmesį į tai, kad, prag- 
matizmo požiūriu, visa dilema susijusi su pa- 
saulio galimybių samprata. Intelektualiniu at- 
žvilgiu racionalizmas iškelia absoliutų vieno- 
vės principą kaip daugelio faktų galimybės 
pagrindą. Emociniu atžvilgiu jis laiko šį prin- 
cipą apimančiu ir apribojančiu šias galimybes 
ir garantuojančiu gerą galutinį rezultatą. Taip 
traktuojamas Absoliutas visus gerus dalykus 
padaro tikrus, o visus blogus dalykus - nejma- 
nomus (žinoma, amžinybės požiūriu). Galima 

sakyti, kad Absoliutas galimybės kategoriją pa- 
verčia patikimesne kategorija. Dabar matome, 
kad didysis religinis nesutarimas yra toks: vieni 
teigia, kad pasaulis turi būti ir bus išgelbėtas, 
o kiti pasitenkina tikėjimu, kad pasaulis gali 
būti išgelbėtas. Taigi visas racionalistinės ir 
empiristinės religijos ginčas yra ginčas dėl ga- 
limybės kategorijos pagrįstumo. Todėl pirmiau- 
sia būtina sutelkti dėmesį į šį žodį. Ką tiksliai 
reiškia žodis „galimas“? Daug nesvarstantiems 
jis reiškia kažkokį trečią būties būvį, mažiau 
realų už egzistavimą, bet realesnį už nebūtį, 
kažkokią sutemų karalystę, kažkokį hibridą, 
tarsi kokį pragaro prieangį, per kurį turi nuolat 
įeiti ir išeiti realijos. 

Tokia samprata, žinoma, pernelyg miglota 
ir neapibrėžta, kad mus patenkintų. Čia, kaip 
ir kitur, tik pragmatinis metodas padeda rasti 
tikrąją šio termino prasmę. Kokią tai turi reikš- 
mę, jei mes sakome, kad koks nors dalykas 
yra galimas? Bent jau tokią, kad jei kas nors 
vadina šį dalyką neįmanomu, mes galime jam 
prieštarauti; jei kas nors vadina jį realiu, mes 
galime jam prieštarauti, ir jei kas nors vadina 
jį būtinu, mes irgi galime jam prieštarauti. 


281 


Bet ši teisė prieštarauti nėra itin svarbi. Kai 
mes sakome, kad dalykas yra galimas, ar tai 
nereiškia kokio nors kito tolesnio skirtumo, 
pasireiškiančio konkrečiais faktais? 

Tai turi bent jau tokią neigiamą reikšmę, 
kad jei mūsų teiginys yra teisingas, vadinasi, 
nėra nieko, kas galėtų sutrukdyti galimam dalykui 
įvykti. Vadinasi, galima pasakyti, kad realių 
kliūčių nebuvimas padaro dalykus ne nejma- 
nomus, t. y. galimus grynąja arba abstrakčia šio 
žodžio prasme. 

Tačiau dauguma galimybių nėra grynos, jos 
turi konkretų pagrindą ar, kaip mes sakome, 
yra gerai pagrįstos. Ką tai reiškia pragmatizmo 
požiūriu? Tai reiškia ne tik tai, kad nėra 
kliudančių aplinkybių, bet ir tai, kad yra kai 
kurios sąlygos, padedančios galimam dalykui 
realizuotis. Pavyzdžiui, konkrečiai galimas viš- 
čiukas reiškia: 1) kad viščiuko sąvoka yra 
vidujai neprieštaringa; 2) kad šalia nėra vaikų, 
šeškų ar kitų priešų; 3) kad egzistuoja bent 
jau realus kiaušinis. Galimas viščiukas- tai 
realus kiaušinis plius višta perekšlė ar inku- 
batorius ir t. t. Randantis vis daugiau realių 
sąlygų, viščiukas tampa vis labiau pagrįsta 

galimybe. Kai yra visiškai visos sąlygos, jis 
liaujasi būti galimybe ir virsta realiu faktu. 

Pritaikykime šią sąvoką pasaulio išgelbėji- 
mui. Ką pragmatizmo požiūriu reiškia teiginys, 
kad išgelbėjimas yra galimas? Tai reiškia, kad 
akivaizdžiai egzistuoja kai kurios pasaulio iš- 
gelbėjimo sąlygos. Juo daugiau jų bus, juo 
mažiau rasime kliudančių aplinkybių, juo pa- 
grįstesnė bus išgelbėjimo galimybė ir juo labiau 
tikėtinas bus pats išgelbėjimo faktas. 

Tai tiek preliminariai apie galimybę. 

Tačiau sakyti, kad mums neturėtų rūpėti 
tokios problemos kaip pasaulio išgelbėjimas, 
prieštarautų pačiai gyvenimo dvasiai. Žmogus, 
kuris dedasi esąs tam abejingas, paprasčiausiai 
įrodo esąs kvailys ir melagis. Visi mes siekiame, 
kad visata būtų kuo saugesnė. Visi mes ken- 
čiame — ir negalime nekentėti, - kai matome, 
kad ji neapsaugota nuo priešų ir gyvenimą 
griaunančio gaivalo. Vis dėlto atsiranda nelai- 
mėlių, kurie mano, kad pasaulio išgelbėti ne- 
įmanoma. Jų teorija Žinoma pesimizmo pava- 
dinimu. 

Optimizmas, priešingai, yra teorija, teigianti, 
kad pasaulis būtinai bus išgelbėtas. 

Tarp jų yra doktrina, kurią galima pavadinti 
meliorizmu, nors ligi šiol ji reiškėsi greičiau 
kaip požiūris į Žmogaus problemas, o ne kaip 
doktrina. Optimizmas visada buvo vyraujanti 
doktrina Europos filosofijoje. Pesimizmą tik ne- 
seniai išdėstė Šopenhaueris (Schopenhauer), ir 
kol kas jis turi tik keletą nuoseklių šalininkų. 
Meliorizmas pasaulio išgelbėjimo nelaiko nei 
būtinu, nei negalimu. Jis laiko jį galimybe, kuri, 
randantis vis daugiau realių išgelbėjimo sąlygų, 
tampa vis labiau tikėtina. 

Aišku, kad pragmatizmas linksta prie me- 
liorizmo. Kai kurios pasaulio išgelbėjimo są- 
lygos yra jau dabar, ir pragmatizmas jokiu 
būdu negali nepaisyti šio fakto; atsiradus pa- 
pildomoms sąlygoms, išgelbėjimas taps išsipil- 
džiusia tikrove. Savaime suprantama, mano 
vartojami terminai yra išimtinai bendro pobū- 
džio. Jūs žodį „išgelbėjimas“ galite aiškinti kaip 
tik norite, galite įsivaizduoti jį kaip visur pa- 
sklidusį ir pasiskirsčiusį reiškinį arba kaip le- 
miamą ir visa apimantį. 

Štai, pavyzdžiui, kiekvienas iš mūsų puo- 
selėja kokius nors idealus, dėl kurių trokšta 
gyventi ir dirbti. Kiekvienas toks įgyvendintas 

idealas akimirka priartina pasaulio išgelbėjimą. 
Bet šie asmeniniai idealai nėra tik grynos ga- 
limybės. Jie yra pagrįsti, jie yra gyvos galimybės, 
nes mes esame jų gyvi šalininkai ir įkaitai, ir 
jei rasis papildomos sąlygos, mūsų idealai taps 
realiais dalykais. Bet kas gi tos papildomos 
sąlygos? Pirmiausia, jos yra tokia dalykų sam- 
plaika, kuri atėjus laikų pilnatvei suteiks mums 
progą; tai spraga, į kurią mes galime įšokti, 
ir pagaliau mūsų veiksmas. 

Ar tai reiškia, kad mūsų veiksmas kuria 
pasaulio išgelbėjimą, nes jis pasidaro sau erd- 
vės, nes jis šoka į spragą? Ar tai reiškia, kad 
jis kuria- ne, Žinoma, ne viso pasaulio iš- 
gelbėjimą, bet tos jo dalies, kuri pakliūna jo 
įtakon? 

Štai čia aš griebiu jautį už ragų ir nepai- 
sydamas visokio plauko racionalistų ir monistų 
klausiu: o kodėl gi ne? Mūsų veiksmai, mūsų 
veiklos laukas, kur, kaip mums atrodo, mes 
kuriame patys save ir augame, yra tos pasaulio 
dalys, kurios mums artimiausios, tos dalys, 
kurias mes geriausiai ir arčiausiai pažįstame. 
Kodėl mums nepripažinus jų tikrosios vertės? 
Kodėl jos negalėtų būti realūs pasaulio veiklos 

laukai ir augimo vietos, kokios jos mums atrodo, 
kodėl jos negalėtų būti būties dirbtuvės, kur 
mes užklumpame faktus tampant, kodėl ne- 
galėtume manyti, kad pasaulis niekur neauga 
kitaip, o tik šitaip? 

Niekai, sako mums. Kaip nauja būtis gali 
atsirasti kažkokiomis dėmėmis ir lopiniais, kurie 
nepriklausomai nuo viso kito pasaulio čia at- 
sitiktinai susijungia, čia lieka paskiri? Mūsų 
veiksmai turi turėti pagrindą, ir kas dar galėtų 
būti tas pagrindas, jei ne viso pasaulio ma- 
terialus spaudimas ar loginė prievarta? Gali būti 
tik vienas realus augimo - ar tariamo augimo — 
veiksnys, ir šis veiksnys — tai pats pasaulis kaip 
visuma. Jis gali augti visas iškart, jei apskritai 
auga, tačiau absurdiška manyti, kad atskiros 
dalys auga per se. 

Bet jei jau kalbama apie racionalumą ir apie 
daiktų priežastis ir primygtinai teigiama, kad 
daiktai negali rastis lopiniais, tai kokią galų gale 
būtų galima nurodyti priežastį, kodėl apskritai 
kas nors turėtų atsirasti? Galima kiek nori 
kalbėti apie logiką, būtinybę, kategorijas, ab- 
soliutą, apie viską, kas sukaupta filosofijos po- 
dėliuose, bet vienintelė reali priežastis, kodėl 

apskritai kas nors atsiranda, manau, yra ta, 
kad kažkas nori, jog tai atsirastų. To reikia - reikia 
galbūt tik tam, kad būtų išganyta menkutė 
pasaulio dalelė. Tai yra gyvas pagrindas ir, 
palyginti su juo, materialios priežastys ir loginės 
būtinybės yra tik šmėklos. 

Žodžių, vienintelis tikrai racionalus pasaulis 
būtų stebuklingų kepuraičių pasaulis, telepa- 
tijos pasaulis, kur kiekvienas troškimas išsi- 
pildytų bematant, kur nereikėtų atsižvelgti į 
aplinkines ar tarpines galias ar įsiteikinėti 
joms. Tai yra nuosavas Absoliuto pasaulis. Jis 
paliepia reiškinių pasauliui būti, ir štai jis yra 
lygiai toks, kokio nori Absoliutas. Jokių pa- 
pildomų sąlygų nereikia. Mūsų pasaulyje in- 
divido norai tėra tik viena iš sąlygų. Juk yra 
ir kiti individai su savo norais, tad pirmiausia 
reikia pelnyti jų palankumą. Taigi daugio pa- 
saulyje Būtis auga įveikdama įvairius pasiprie- 
šinimus, ir tik leisdamasi į kompromisus ji 
pamažu įgyja vadinamąjį organizuotą antrinį 
racionalų pavidalą. Tik nedaugelyje gyvenimo 
sričių mes pasiekiame stebuklingų kepurai- 
čių tipo santvarką. Norime vandens - atsuka- 
me čiaupą. Norime momentinės nuotraukos — 

nuspaudžiame mygtuką. Norime informacijos — 
paskambiname telefonu. Norime keliauti - nu- 
siperkame bilietą. Šiais ir kitais panašiais atvejais 
mums tereikia tik panorėti: pasaulis pakankamai 
racionaliai sutvarkytas, kad visa kita būtų pa- 
daryta be mūsų. 

Bet visa ši kalba apie racionalumą yra tik 
intarpas ir nukrypimas. Mes aptarinėjome kon- 
cepciją, kad pasaulis auga ne visas kartu, bet 
gabalais, atskiromis dalimis. Pažvelkime į šią 
hipotezę rimtai, kaip į gyvybingą hipotezę. 
Tarkim, kad pasaulio kūrėjas prieš imdamasis 
darbo išdėstė mums visą reikalą sakydamas: 
„Aš ketinu sukurti pasaulį, kuris nebūtinai 
turėtų būti išgelbėtas, pasaulį, kurio tobulumas 
bus sąlygiškas, o sąlyga bus ta, kad kiekviena 
veikianti jėga padarytų viską, kas nuo jos pri- 
klauso. Aš jums siūlau progą dalyvauti tokiame 
pasaulyje. Jo saugumas, kaip matote, negaran- 
tuojamas. Tai realus nuotykis, kai gresia realus 
pavojus, bet galima ir pergalė. Tai tam tikra 
kolektyvinio darbo, kurį reikia sąžiningai atlikti, 
socialinė schema. Ar jūs prisidėsite? Ar jums 
užteks pasitikėjimo savo jėgomis, ar pasitikėsite 
kitais tiek, kad ryžtumėtės rizikuoti?“ 

Argi jūs rimtai ryžtumėtės atsisakyti daly- 
vauti tokiame pasaulyje, jeigu jums tai būtų 
pasiūlyta, tik dėl nepakankamo jo saugumo? 
Argi atsakytumėte, kad verčiau sutinkate vėl 
nugrimzti į nebūties snaudulį, iš kurio jus 
akimirkai pažadino gundytojo balsas, nei būti 
tokio iracionalaus ir perdėm pliuralistinio pa- 
saulio dalele? 

Žinoma, jeigu jūs esate normalus žmogus, 
taip nepasielgsite. Daugelis iš mūsų turi sveiko 
guvumo ir puikiai jaustųsi tokiame pasaulyje. 
Tad mes priimtume pasiūlymą - „Topp! und 
Schlag auf Schlag! Juk toks pasaulis iš tikrųjų 
būtų panašus į tą, kuriame gyvename, ir at- 
sidavimas mūsų senai auklei Gamtai mums 
neleistų pasakyti „ne“. Siūlomas pasaulis mums 
pasirodytų gana racionalus gyventi. 

Daugelis iš mūsų, manau, mielai priimtų 
pasiūlymą ir savuoju fiat pritartų kūrėjo fiat. 
Galimas daiktas, kai kas nesutiktų; kiekviename 
žmonių kolektyve atsiranda liguistų protų, ir 
jiems pasaulis, kuriame tektų grumtis dėl sau- 
gumo, nebūtų priimtinas. Mums visiems pa- 
sitaiko nusivylimo akimirkų, kai esam atsibodę 
patys sau ir pavargę nuo tuščių siekimų. Mūsų 


gyvenimas staiga sugriūna, mes tampame sū- 
numis palaidūnais. Mes nepasitikime atsitik- 
tinumu. Mums reikalinga visata, kur galėtume 
atsiduoti, pulti į savo tėvo glėbį ir įsilieti į 
Absoliutą, kaip vandens lašas įsilieja į upę ar 
jūrą. 

Taika ir ramybė, saugumas, geidžiamas to- 
kiomis akimirkomis, - tai saugumas nuo mus 
blaškančių baigtinio patyrimo pasaulio atsitik- 
tinumų. Nirvana - tai ištrūkimas iš nesibaigian- 
čio įvykių verpeto, kuris sudaro jutimais su- 
vokiamą pasaulį. Induistas ir budistas, kuriems 
iš esmės būdingas toks nusiteikimas, papras- 
čiausiai bijo- bijo tolesnio patyrimo, bijo gy- 
venimo. 

Į tokios dvasinės sandaros Žmones religinis 
monizmas kreipiasi paguodos žodžiais: „Viskas 
yra reikalinga ir svarbu- netgi tu su savo 
sergančia siela ir širdimi. Viskas yra viena su 
Dievu, o su Dievu viskas yra gerai. Tai yra 
amžinasis prieglobstis, nesvarbu, ar tau sekasi, 
ar nesiseka baigtiniame pasaulyje.“ Nėra abe- 
jonės, kad, kai Žmonių liguista būsena pasiekia 
kraštutinę ribą, tikėjimas Absoliutu yra vie- 
nintelis išsigelbėjimas. Šio tipo žmonės nuo 

pliuralizmo moralės kalena dantimis, jiems stings- 
ta širdis krūtinėje. 

Taigi mes matome du aiškiai skirtingus 
religijų tipus. Vartodami ankstesnius lygina- 
muosius terminus, galime pasakyti, kad Ab- 
soliuto teorija skirta jautriesiems, o pliuralistinė 
teorija - tvirtiesiems. Daug kas apskritai atsi- 
sakys pliuralistinę teoriją vadinti religine. Jie 
vadins ją moralistine teorija, o žodį „religinė“ 
taikys tik monistinei teorijai. Religija, suvokia- 
ma kaip savęs atsižadėjimas, ir moralė, supran- 
tama kaip pakankamumas sau, dažnai buvo 
priešpriešinamos viena kitai Žmonijos minties 
istorijoje. | 

Dabar mes susiduriame su paskutiniu fi- 
losofijos klausimu. Ketvirtoje paskaitoje aš sa- 
kiau, kad manau, jog monizmo-pliuralizmo 
dilema yra pati giliausia ir turiningiausia pro- 
blema, kurią gali iškelti mūsų protas. Ar šią 
antitezę galima laikyti galutine? Ar tik vienas 
jos teiginys teisingas? Ar pliuralizmas ir mo- 
nizmas iš tikrųjų nesuderinami? Ar, jei pasaulis 
iš tikrųjų yra pliuralistinis, jei jis iš tikrųjų yra 
išskaidytas daugis ir sudarytas iš daugybės 
atskirų dalykų, jis gali būti išgelbėtas tik dalimis 

ir de facto priklausomai nuo tų dalių elgesio, 
ir jo epinės istorijos negali nutraukti tam tikras 
esminis vienumas, kuriame jau anksčiau „pa- 
šalintas“ ir amžinai „įveiktas“ skirtingumas? Jei 
taip, tai mes turime pasirinkti vieną iš šių dviejų 
filosofijų. Abiem alternatyvoms mes negalime 
pasakyti „taip, taip“. Mūsų požiūryje į tai, kas 
galima, turi būti ir tam tikras „ne“. Deja, turime 
pripažinti esminį prieštaravimą: mūsų dvasia 
viename nedalijamame sąmonės akte negali būti 
kartu ir sveika, ir liguista. 

Žinoma, kaip žmonės mes galime vieną 
dieną būti sveikos dvasios, o kitą dieną - li- 
guistos; kaip filosofijos mėgėjai mes galbūt 
galime save vadinti monistiniais pliuralistais 
arba valios laisvės šalininkais deterministais, 
arba dar kokiu nors priešybes sutaikančiu var- 
du. Bet kaip filosofai, siekiantys aiškumo ir 
nuoseklumo, jaučiantys pragmatistinį poreikį 
suderinti vieną tiesą su kita, mes esame ver- 
čiami aiškiai pasirinkti jautrųjį arba tvirtąjį 
mąstymo tipą. Mane ypač domina štai kas: ar 
jautriųjų pretenzijos nesiekia per daug toli? 
Ar pasaulio, kuris jau yra kažkaip in toto“? 
išgelbėtas, samprata nėra pernelyg saldi, kad 

galėtų atsilaikyti? Ar religinis optimizmas nėra 
pernelyg idiliškas? Ar viskas turi būti išgelbėta? 
Argi nieko nereikia mokėti už išgelbėjimą? Ar 
tikrai saldus paskutinis Žodis? Ar viskas pa- 
saulyje yra „taip, taip“? Ar pačioje gyvenimo 
šerdyje neslypi „ne“? Ar pats rimtumas, kurį 
mes priskiriame gyvenimui, nereiškia, kad pra- 
radimai ir neišvengiami „ne“ yra neatskiriama 
gyvenimo dalis, kad kai kur jis reikalauja tikrų 
aukų ir kad taurės dugne visada lieka kažkas 
stipru ir kartu? 

Aš negaliu čia kalbėti oficialiai pragmatistų 
vardu; aš tik galiu pasakyti, kad mano paties 
pragmatizmas man visiškai netrukdo palaikyti 
šį moralesnį požiūrį ir atsisakyti visiško atpir- 
kimo reikalavimo. Tokią galimybę teikia prag- 
matizmo nuostata laikyti pliuralizmą rimta hi- 
poteze. Pagaliau mūsų tikėjimas, o ne mūsų 
logika sprendžia šiuos klausimus, ir aš atmetu 
bet kokios logikos veto teisę mano tikėjimo 
atžvilgiu. Aš pats mielai priimsiu pasaulį su 
visais jo pavojais ir rizika, niekuomet nešauksiu 
„aš daugiau nebežaisiu“ ir nepaspruksiu. Nors 
mums dažnai tenka atsidurti sūnaus palaidūno 
padėtyje, manau, kad vis dėlto tai nėra tikrasis 

ir galutinis požiūris į visą mūsų gyvenimą. Aš 
mielai sutinku, kad gyvenime būtų tikrų pra- 
radimų ir tikrų praradėjų ir kad ne viskas, kas 
yra, būtų išsaugota. Aš galiu tikėti idealu kaip 
kažkuo galutiniu, o ne pradiniu, kaip ištrauka, 
bet ne visuma. Kai taurė ištuštėja, dugne visada 
lieka nuosėdų, bet gėrimas taurėje toks saldus, 
kad nesvarbu ir tos nuosėdos. 

Faktiškai mes matome, kad nesuskaičiuoja- 
ma galybė Žmonių pasitenkina tokio etinio ir 
epinio pasaulio vaizdiniu, ir jo pasklidusios bei 
susijusios gerosios ypatybės patenkina jų ra- 
cionalumo poreikį. Štai puikiai išversta epig- 
rama iš graikų antologijos, nuostabiai išreiš- 
kianti tą dvasios būseną, tą susitaikymą su 
neatlyginama netektimi, net jei netenkama gy- 
vybės: 

Nuskendęs jūreivis, palaidotas krante, 
Jums liepia pakelti bures. 

Nors mes paskendome, bet kiti laivai 
Atlaikė jūroje audras. 

Tie puritonai, kurie į klausimą, ar jie sutinka 
Dievo garbei būti amžinai pasmerkti, atsakė 
„taip“, buvo apimti šios objektyvios ir didingos 
dvasios būsenos. Pagal šį požiūrį, neįmanoma 

išsivaduoti nuo blogio pripažinus jį aufgehoben, 
arba laikant jį esminiu sistemos elementu, tik 
„įveiktų“. Blogį reikia išsviesti, išmesti už borto, 
ji teikia peržengti ir padėti kurti tokį pasaulį, kuris 
užmirš patį blogio vardą ir vietą. 

Taigi visiškai galima nuoširdžiai priimti tik- 
rai drastišką pasaulį, iš kurio nėra išguitas 
„Timtumo“ elementas. Kas taip pasielgia, tas, 
man regis, yra tikras pragmatistas. Jis ryžtasi 
priimti gyvenimą kaip nepatikrintų galimybių, 
kuriomis pasitiki, aibę; jis pasirengęs sumokėti 
gyvybe, jeigu reikės, už savo idealų įgyven- 
dinimą. 

Bet kokios yra tos kitos jėgos, kurių pagalbos 
jis tikisi tokiame pasaulyje? Tame raidos etape, 
kurį pasiekė mūsų dabartinis pasaulis, tai 
pirmiausia yra jį supantys Žmonės. Bet argi 
nėra antžmogiškų jėgų, kuriomis visada tikėjo 
pliuralistinių pažiūrų religingi žmonės? Kai jie 
sakė, kad „nėra Dievo, išskyrus Dievą“, galbūt 
jų žodžiai ir skambėjo monistiškai, bet pradinis 
žmonijos politeizmas nevisiškai ir negalutinai 
virto monizmu, be to, ir pats monoteizmas, 
jeigu jį traktuosime kaip religiją, o ne kaip 
mokyklinę metafizinę koncepciją, visada laikė 

Dievą tik vienu iš padėjėjų, primus inter pares'™, 
tarp kitų jėgų, lemiančių pasaulio likimą. 
Aš bijau, kad mano ankstesnės paskaitos, 
kuriose buvo apsiribota Žmogiškaisiais ir hu- 
manistiniais aspektais, daugeliui sudarė įspūdį, 
jog pragmatizmas metodiškai atmeta antžmo- 
giškus elementus. Iš tikrųjų Absoliutui aš ne- 
parodžiau didelės pagarbos, o ligi šiol apie 
jokią kitą antžmogiškų jėgų hipotezę aš ne- 
kalbėjau. Bet manau, kad jums visiškai aišku, 
jog Absoliutą su Dievu sieja tik antžmogiš- 
kumas. Remiantis pragmatizmo principais, jei 
Dievo hipotezė tinkamai dirba plačiausia to 
žodžio prasme, tai ji yra teisinga. Nesvarbu, 
kokių dar trūkumų turi ši hipotezė, patyrimas 
rodo, jog ji iš tikrųjų dirba, ir tereikia ją tik 
pertvarkyti ir suformuluoti taip, kad ji tinkamai 
derintųsi su kitomis darbinėmis tiesomis. Baig- 
damas šią paskutinę paskaitą, negaliu išdėstyti 
visos teologijos, bet jeigu pasakysiu jums, kad 
esu parašęs knygą apie Žmonių religinį paty- 
rimą, kuri iš esmės buvo pripažinta ginančia 
Dievo realumą, tai jūs tikriausiai neapkaltinsite 
manojo pragmatizmo ateizmu. Aš netikiu, kad 
žmogaus patyrimas yra aukščiausioji esamo 

patyrimo forma. Veikiau tikiu, kad mūsų san- 
tykis su visa visata yra toks pat, koks yra 
kambarinių šuniukų ir kačių santykis su visu 
žmogaus gyvenimu. Jie gyvena mūsų svetainėse 
ir bibliotekose. Jie dalyvauja scenose, kurių 
reikšmės visiškai nesupranta. Jie yra tik gy- 
venimo kreivių, kurių pradžia ir pabaiga bei 
formos nepatenka į jų akiratį, liestinės. Taip 
ir mes esame tik aukštesniųjų gyvenimo formų 
liestinės. Bet daugelis šunų ir kačių idealų 
sutampa su mūsų idealais, ir kasdienio gyve- 
nimo faktai įtikina tuo šunis ir kates; panašiai 
remdamiesi religinio patyrimo faktais mes ga- 
lime tikėti, kad egzistuoja aukštesnės galios, 
kurios gelbsti pasaulį vadovaudamosi panašiais 
idealais kaip mūsų. 

Taigi jūs matote, kad pragmatizmą galima 
vadinti religiniu, jei tik pripažinsite, kad religija 
gali būti pliuralistinė ar paprasčiausiai melio- 
ristinė. Bet ar jūs galų gale pripažinsite tokį 
religijos tipą, ar ne- tai klausimas, kurį turite 
išspręsti patys. Kol kas pragmatizmas gali 
atidėti kategorišką atsakymą, nes mes tikrai 
nežinome, koks religijos tipas ilgainiui mums 
geriau pasitarnaus. Įvairūs Žmonių tikėjimai, 

visokie jų religiniai eksperimentai gali padėti 
šitai išsiaiškinti. Tikriausiai jūs irgi kiekvienas 
savo ruožtu imsitės tokių eksperimentų. Jeigu 
jūs radikalūs tvirtieji, tai jums pakaks jutimais 
suvokiamo pasaulio faktų mišrainės ir nereikės 
jokios religijos. Jeigu jūs radikalūs jautrieji, tai 
prisišliesite prie monistinės religijos formos: 
pliuralistinė forma, pasikliaujanti galimybėmis, 
kurios nėra būtinos, jums nesuteiks pakankamo 
saugumo. | 

Tačiau jeigu jūs nei radikalus tvirtasis, nei 
jautrusis, bet, kaip daugelis iš mūsų, esate 
mišraus tipo, tai galbūt jums atrodys, kad mano 
pateiktas pliuralistinės ir moralistinės religijos 
tipas yra tokia religinė sintezė, už kurią geresnės 
jūs nerasite. Tarp dviejų kraštutinumų - grubaus 
natūralizmo ir transcendentalinio idealizmo — 
yra tai, ką aš išdrįsau pavadinti pragmatistiniu 
ar melioristiniu teizmo tipu; kaip tik to jums 
ir reikia. 


PAAIŠKINIMAI 


! Džonas Stiuartas Milis (John Stuart Mill, 1806- 
1873) - anglų filosofas, logikas, ekonomistas. Savo 
filosofijoje kritikavo apriorizmą ir reikalavo visur 
ir visada remtis patyrimu kaip vieninteliu pažinimo 
šaltiniu. Laikomas vienu iš pozityvistinės filosofijos 
pradininkų. Dž. S. Milis garsus ir kaip klasikinio 


liberalizmo ideologas. 


Ž Džonas Diujis (John Dewey, 1859-1952) - ame- 
rikiečių filosofas, psichologas, pedagogas, filosofijos 
istorijoje labiausiai Žinomas kaip pragmatizmo at- 
šakos — instrumentalizmo — kūrėjas. Įvairias veiklos 
rūšis jis laikė tik instrumentais, žmogaus sukurtais 


asmeninėms ir visuomeninėms problemoms spręsti. 


3 Ferdinandas Kaningas Skotas Šileris (Ferdinand 
Canning Scott Schiller, 1864-1937) - anglų filosofas, 

vadinamojo humanistinio pragmatizmo varianto kū- 


rėjas. 


* Gastonas Mijo (Gaston Milhaud, 1858-1918), 
Eduardas Lerua (Edouard Le Roy, 1870-1954) - pran- 
cūzų filosofai, aktyviai reiškęsi XIX ir XX amžių 


sandūroje. 


5 Morisas Blondelis (Maurice Blondel, 1861-1949) - 
prancūzų filosofas, spiritualizmo atstovas, katalikiš- 
kojo modernizmo šalininkas. Veikiamas V. Džeimso 
pragmatizmo filosofijos ir A. Bergsono intuityvizmo, 
jis sukūrė vadinamąją intuityvistinę veiksmo filo- 


sofiją. 


* Džovanis Papinis (Giovanni Papini, 1881-1956) - 
italų rašytojas, Žurnalistas, filosofas. XX amžiaus 
pradžioje susižavėjęs V. Džeimso pragmatizmu, aist- 


ringai jį propagavo žurnalo „Leonardo“ puslapiuose. 


7 Gilbertas Kitas Čestertonas (Gilbert Keith Ches- 
terton, 1874-1936) - anglų rašytojas, detektyvo meist- 
ras. Ne mažiau jis garsus ir kaip daugelio filosofinių 


esė rinkinių autorius. 

“ Turimas galvoje amerikiečių filosofas Čarlsas 
Sandersas Pirsas (Charles Sanders Peirce, 1839-1914), 
piagmatizmo pradininkas. 


* Senovės graikų mitologijoje yra pasakojimas 
apie legendinę kimerijų šalį pačiuose vakaruose (ar 


šiaurėje), kurios nepasiekia joks saulės spindulys. 


'W Leistinomis ar neleistinomis priemonėmis, t.y. 
kad ir kas būtų, bet kuria kaina (Iot.). 


" Herbertas Spenseris (Herbert Spencer, 1820- 
1903) - anglų filosofas ir sociologas, vienas iš po- 
zityvizmo pradininkų. Jo pozityvizmo specifiką su- 
daro visuotinės evoliucijos teorija. Evoliuciją jis trak- 
tavo kaip nenutrūkstamą kūniškų dalelių perpasis- 
kirstymą ir judėjimą, siekiantį pačių dalelių integ- 
racijos ir judėjimo dezintegracijos; taip galų gale 


sukuriama pusiausvyra. 


12 Ernstas Hekelis (Ernst Haeckel, 1834-1919) — 
vokiečių biologas, darvinizmo šalininkas. Tyrė or- 
ganizmų ontogenezę ir filogenezę, suformulavo bio- 
genetinį dėsnį. E. Hekelis 1906 m. subūrė „Monistų 
sąjungą“ „kurios tikslas buvo propaguoti gamtamoks- 


linį materializmą, kritikuoti religinę pasaulėžiūrą. 

B Tomas Hilas Grinas (Thomas Hill Green, 1836- 
1882) - anglų filosofas, neohėgelizmo atstovas. Jis 
ragino atsisakyti empirizmo tradicijos ir laikytis 


absoliučiojo idealizmo pozicijos. 


14 Džonas Kerdas (John Caird, 1820-1898) ir Edu- 
ardas Kerdas (Edward Caird, 1835-1908) - anglų 


filosofai neohėgelininkai. 


1$ Bernardas Bozanketas (Bernard Bosanguet, 1848- 
1923) - anglų filosofas, absoliučiojo idealizmo ša- 
lininkas. Pažinimo procesą jis traktavo kaip perėjimą 
nuo iliuzinių patyrimo duomenų prie konkrečios 


visuotinės vienovės — Absoliuto. 


'* Džosaja Roisas (Josiah Royce, 1855-1916) - ame- 
rikiečių filosofas, „absoliučiojo voliuntarizmo“ kon- 


cepcijos kūrėjas. 


17? Džeimsas Martino (James Martineau, 1805- 
1900) - anglų filosofas; Bordenas Parkeris Bounas (Bor- 
den Parker Bowne, 1847-1910) - amerikiečių filo- 
sofas, teistinio personalizmo kūrėjas, mėginęs jungti 
teologiją su empirizmuų; Džordžas Trambelas Ledas 
(George Trumbull Ladd, 1842-1921) - amerikiečių 


filosofas ir psichologas. 

8 Gyvenimo būdas (Zot.). 
P Klausimas (Iot.). 


2 Gotfrydas Vilhelmas Leibnicas (Gottfried Wilhelm 
Leibniz, 1646—1716) - vokiečių filosofas, matemati- 
kas, fizikas. Savo pažinimo teorijoje jis mėgino rasti 
kompromisą tarp R. Dekarto racionalizmo ir Dž. 


Loko empirizmo bei sensualizmo. 


2! Celijus Sekundas Kurionis (Curio, 1503-1549) — 
italų humanistas, protestantų teologas, knygos „Apie 


dangaus karalystės platumą“ autorius. 


22 Socinai — italų humanisto, Reformacijos veikėjo 
Fausto Socinio (Sozzini, 1539-1604) šalininkai, pa- 


sižymėję racionalistine orientacija. 


23 Tomas Hobsas (Thomas Hobbes, 1588-1679) - 
anglų filosofas, empirinį pažinimą derinęs su ra- 
cionalistiniu pažinimu. 

4 Fransis Herbertas Bredlis (Francis Herbert Brad- 
ley, 1846-1924) - anglų filosofas, absoliučiojo ide- 


alizmo atstovas. 

3 Voltas Vitmenas (Walt Whitman, 1819-1892) - 
amerikiečių poetas, garsaus eilėraščių rinkinio „Žolės 


lapai“ (lietuvių k. išleistas 1959 m.) autorius. 


* „Vietoj gyvos gamtos, kur Dievas įkurdino 


žmones“ (vok.). 
2 Pažod. kūnas; čia- objektas, šerdis (Iot.). 


2 Džordžas Holmsas Hauisonas (George Holmes 
Howison, 1834-1916) - amerikiečių filosofas perso- 
nalistas, matematikas, savo filosofiją vadinęs per- 


sonalistiniu idealizmu. 


2? Vilhelmas Frydrichas Ostvaldas (Wilhelm Fried- 
rich Ostwald, 1853-1932) - vokiečių chemikas, No- 


belio premijos laureatas (1909 m.). 


* Viljamas Sadardsas Franklinas (William Suddards 
Franklin, 1863-1930) - amerikiečių fizikas, pagarsėjęs 


elektros tyrimais. 


a Šedvortas Holvėjus Hodžsonas (Shadworth Holl- 
way Hodgson, 1832-1912) - anglų filosofas. 


32 Saliamonas — Biblijos (Senojo Testamento) per- 
sonažas, Izraelio ir Judėjos karalius (apie 965 — apie 


928 m. pr. Kr.). Karalių knyga pasakoja, kad jis, 

norėdamas įtikti savo pagonėms Žžmonoms, leido 
Jeruzalėje garbinti ir pagonių dievus. 


8 Christofas Zigvartas (Christoph Sigwart, 1830- 
1904) - vokiečių logikas, savo filosofinėmis pažiū- 
romis artimas neokantininkams. 


* Ernstas Machas (Ernst Mach, 1838-1916) - austrų 
filosofas ir fizikas, machizmo filosofinės srovės kū- 
rėjas. 

3 Čarlsas Pirsonas (Charles Pearson, 1857-1936) - 
anglų filosofas pozityvistas, matematikas ir biologas. 


% Anri Puankarė (Henri Poincaré, 1854-1912) - 
prancūzų matematikas, fizikas, filosofas, konvencio- 
nalizmo pradininkas. Tyrė filosofines mokslo pro- 
blemas. Teigė, kad teoriniai mokslo principai yra 
proto produktas, susitarimo dalykas. 


* Pjeras Diuhemas (Pierre Duhem, 1861-1916) — 
prancūzų fizikas, filosofas ir mokslo istorikas. 


* Instrumentalistinės filosofijos idėjas Čikagoje 
skelbė Dž. Diujis. 


* Turimas galvoje F. K. S. Šileris, kuris Oksforde 
atstovavo vadinamojo humanistinio pragmatizmo 
pakraipai. 

v Perdėtas, utriruotas (pranc.). 


* Viljamas Ramzis (William Ramsay, 1852-1916) - 
anglų chemikas ir fizikas, tyręs elementų radioak- 


tyviuosius virsmus. 
* Nė vienas pėdsakas neveda atgal (Iot.). 


* Nestoras ir Tersitas- senovės graikų mitiniai 


herojai, Homero „Iliados“ personažai. 


* Tomas Henris Hakslis (Thomas Henry Huxley, 
1825-1895) - anglų gamtininkas, Č. Darvino evo- 


liucijos teorijos šalininkas. 


4 Robertas Brauningas (Robert Browning, 1812- 
1889) - anglų poetas. 


* Fransis Meitlandas Balfuras (Francis Maitland 
Balfour, 1851-1882) - anglų zoologas, evoliucijos 


teorijos šalininkas. 


Y Viljamas Vordsvortas (William Wordsworth, 1770- 
1850) - anglų poetas romantikas. 


* Iš nieko (Iot.). 


* Džordžas Stiuartas Falertonas (George Stuart 
Fullerton, 1859-1925) - amerikiečių filosofas. 

* Džonas Elis Maktngartas (John Ellis McTaggart, 
1866-1925) — anglų filosofas, vadinamojo „radikaliojo 


personalizmo“ atstovas. 
5! Žmogui (Iot.). 
^? Ištisai, masiškai (pranc.). 


** Dievas yra Esybė, savarankiška, už ir virš visų 
rūšių esanti, būtina, viena, be galo tobula, paprasta, 


nekiniama, neišmatuojama, amžina, protinga (lot.). 
“4 Pažinimo teorijos Aš (vok.). 
S Priežastingumo principą (vok.). 
“ Vieta (lot.). 
“ Vienodu žingsniu, koja kojon (lot.). 
* Tebūnie (lot.). 
Aukščiausioji rūšis (lot.). 


© Laisvai perfrazuota Jobo knygos (Senasis Tes- 
tamentas) mintis. Plg. Job 39, 34. 


í Mąstymo priemonė (vok.). 

62 Svamis Vivekananda (1863-1902) -indų filosofas, 
pabrėžęs dvasinį visų religijų bendrumą. 


“ Tarpusavyje (Iot.). 


“ Tai, kas girdima ir matoma (lot.). 


5 


e 


Pasirinktinai, pagal pageidavimą (lot.). 
“ Reiškinių kratinys, suvokimų rapsodija (vak.). 


€ Džordžas Santajana (George Santayana, 1863- 
1952) - amerikiečių filosofas, „kritinio realizmo“ fi- 


losofijos atstovas. 
6 Sumišusių (vok.). 
* Tolygiai slenka (lot.). 
"“ Mąstoma būtis (Iot.). 
7n Palikti sau (Iot.). 
2 Jungimo taisyklę (vok.). 


* Andrė Mari Amperas (Andrė Maria Ampère, 
1775-1836) - prancūzų fizikas ir matematikas, vienas 
iš elektrodinamikos pradininkų, magnetizmo teorijos 
kūrėjas. Maiklis Faradėjus (Michael Faraday, 1791- 

1867) - anglų fizikas ir chemikas, elektromagnetinio 


lauko mokslo kūrėjas. 


7i Guljelmas Markonis (Guglielmo Marconi, 1874- 
1937) — italų radiotechnikas, radijo išradėjas. 


7” Malonės smūgis (pribaigiant mirštantijį) (pranc.). 


* Džeimsas Klarkas Maksvelis (James Clerk Max- 
well, 1831-1879) - anglų fizikas, klasikinės elektro- 


dinamikos kūrėjas. 


"? Verifikacija — loginio pozityvizmo atstovų su- 
formuluotas teiginio, teorijos, hipotezės teisingumo 


ir prasmingumo nustatymo principas ir procedūra. 
'* Daiktuose, realiai (lot.). 
9 Iki daikto, pirma negu daiktas (lot.). 


* Gudruolis Hansas sako pusbroliui Fricui: „Kaip 
čia yra, pusbroli Fricai, kad patys turtingiausieji 
pasaulyje kaip tik turi daugiausia pinigų?“ (vok.). 


" Džonas Devisonas Rokfeleris (John Davison 
Rockefeller, 1839-1937) - amerikiečių pramoninin- 
kas, išgarsėjęs savo turtais ir labdaros veikla; 
Endriu Karmegis (Andrew Carnegie, 1835-1919) - 

amerikiečių kapitalistas filantropas, plieno pramonės 


magnatas. 


2 Turimi galvoje anglų kalbos žodžiai wealth 
(turtas), health (sveikata), strength (jėga), truth (tiesa). 


5 Iš tikrųjų, faktiškai (lot.). 


H Senovės graikų astronomas Klaudijas Ptolemajas 
(Mroleuatoc, apie 90 - apie 168 m.) veikale „Didžioji 
astronomijos sandara“ („Almagestas“) pateikė ge- 
ocentrinės pasaulio sistemos matematinį modelį; 
euklidinė erdve - tai senovės graikų matematiko Euk- 
lido (EdxAeiŠnę, 3657-3007? m. pr. Kr.) suformuluota 
erdvės samprata, kurios paprasčiausi pavyzdžiai yra 
dvimatė (plokštuma) ir trimatė erdvė, išreiškianti 


realios erdvės abstraktų vaizdą. 


* Ralfas Voldas Emersonas (Ralph Waldo Emerson, 
1803-1882) - amerikiečių filosofas, rašytojas, roman- 
tinės transcendentalizmo krypties pradininkas. 


“ Heinrichas Rikertas (Heinrich Rickert, 1863- 
1936) - vokiečių filosofas neokantininkas. 


5 Haroldas Henris Joachimas (Harold Henry Jo- 
achim, 1868-1938) - anglų filosofas. 

* Remiamasi anglų filosofo Fransio Bekono (Francis 
Bacon, 1561-1626) pasakojimu apie keturias stabų 
rūšis (giminės, olos, aikštės ir teatro) veikale „Nau- 


jasis organonas“ (1620 m.). 
* Medžiaga, materija (gr.). 


*“ Hipertonas - senovės graikų mitologijos per- 
sonažas, titanas, Helijo (Saulės) tėvas. Kartais Hi- 
periono (pažodžiui „aukštai einąs“) vardas varto- 


jamas ir Helijo (Saulės) reikšme. 


1 Gerardas Heimanas (Gerardus Heymans, 1857- 
1930) -danų filosofas ir psichologas; Čarlsas Augustas 
Strongas (Charles Augustus Strong, 1862-1940) — ame- 
rikiečių psichologas. 


"2 Frederikas Viljamas Henris Majersas (Frederic 
William Henry Myers, 1843-1901) - anglų rašytojas, 
psichologas. 


“ Romėnų posakis, reiškiantis lemiamą, neati- 
taisomą sprendimą, yra susijęs su karvedžio Gajaus 
Julijaus Cezario (Caesar, 102 ar 100 — 44 m. pr. Kr.) 
49 m. pr. Kr. karo žygiu. Pagal įstatymą Julijus 
Cezaris turėjo teisę vadovauti kariuomenei tik už 


Italijos ribų, tačiau būdamas prokonsulu jis nepa- 

kluso įstatymui, perėjo Rubikono upę, skyrusią Italiją 
nuo Cizalpinės Galijos provincijos, įsiveržė į Italiją 


ir pradėjo pilietinį karą. 


* Rudolfas Hermanas Locė (Rudolph Hermann 
Lotze, 1817-1881) - vokiečių filosofas ir psichologas, 


padaręs nemažą įtaką V. Džeimso filosofijai. 


* „Prieš mus esančios būties padidinimas“ (vok.) - 
vokiečių filosofo Rudolfo Oikeno (Rudolph Eucken, 
1846-1912) žodžiai. 


*“ Prabangus leidimas (pranc.). 


* Homrulis (angl. home rule - savivalda) - 1869 m. 
parengta Airijos ir kitų Didžiosios Britanijos kolonijų 


autonomijos Britanijos sudėtyje programa. 
* Potencialiai (lot.). 


* Čonsis Raitas (Chauncey Wright, 1830-1875) - 
amerikiečių filosofas ir matematikas, parašęs darbų 


iš mokslo filosofijos. 


10 Pagal Farenheito temperatūros skalę. Tai ati- 
tinka 21° C. 


m Banaliam, buitiškam (pranc.). 

103 


105 


Vertimas Antano Miškinio. 

Galutinis tikslas (lot.). 

Be išmanymo (pranc.). 

Savaime, savarankiškai (lot.). 

Sutinku! Ir sumušam rankomis! (vok.). 
Visiškai (lot.). 


Pirmu tarp lygių (lot.). 


TURINYS 


J. Baranova. Viljamo Džeimso pragmatizmo 
filosofija sai iai i Da a 5 


Pratarmė 


Pirma paskaita. DABARTINĖ FILOSOFIJOS 
DILEMA 255 rases ana a aaa a a A 33 


Čestertono citata. - Kiekvienas turi savo fi- 
losofiją. - Temperamentas yra kiekvieno filo- 
sofavimo veiksnys. - Racionalistai ir empiri- 
kai. - Tvirtieji ir jautrieji. - Daugumai Žmonių 
reikia ir faktų, ir religijos. - Empirizmas tei- 
kia faktus be religijos. - Racionalizmas teikia 
religiją be faktų. - Diletantui iškilusi dilema. — 
Nerealybė racionalistinėse sistemose. - Leibni- 
cas apie pasmerktuosius (pavyzdys). - M. I. Svif- 

tas apie idealistų optimizmą. - Pragmatizmas 
kaip tarpinė sistema. - Prieštaravimas. - Atsa- 
kymas: filosofijos; kaip ir Žmonės, turi charakterį 
ir pateikia apibendrinančius sprendimus. - Spen- 
seris kaip pavyzdys. 


Antm paskaita. KAS YRA PRAGMATIZMAS...... 69 


Voveraitė.- Pragmatizmas kaip metodas. - Me- 
todo istorija.- Jo pobūdis ir bendri bruožai. — 
Jo priešingumas racionalizmui ir intelektualiz- 
mui. — „Teorija-koridorius“. - Pragmatizmas kaip 
tiesos teorija, tapati „humanizmui“. - Ankstesni 
požiūriai į matematinę, loginę ir gamtinę tiesą. — 
Naujesni požiūriai. — Šilerio ir Diujo „instru- 
mentinis“ požiūris. - Naujų įsitikinimų forma- 
vimasis. - Į senas tiesas visada reikia atsižvelg- 
ti. - Senosios tiesos atsirado panašiu būdu. — 
„Humanistinė“ doktrina. - Jos racionalistinė kri- 
tika. - Pragmatizmas kaip empirizmo ir religijos 
tarpininkas. - Transcendentalinio idealizmo 
bergždumas. - Kiek teisinga yra Absoliuto sam- 
prata.- Tiesa yra gėris įsitikinimų srityje. — 
Tiesų susidūrimas.- Pragmatizmas švelnina 
diskusijas. 

Trečia paskaita. KAI KURIOS METAFIZIKOS 
PROBLEMOS PRAGMATIZMO POŽIŪRIU 105 


Substancijos problema. - Eucharistija. - Berklio 
pragmatinė materialios substancijos traktuotė. — 
Loko asmens tapatumo samprata. - Materializ- 
mo problema. - Racionalistinė jos traktuotė. - 
Pragmatinė traktuotė. - „Dievas“ kaip principas 
ne geresnis už „materiją“, jeigu jis nežada 
daugiau. - Abiejų principų pragmatinis paly- 
ginimas. - Tikslingumo problema. - „Tikslingu- 
mas“ per se yra bergždžias. - Svarbu, koks tiks- 
las. - „Valios laisvės“ problema. - Jos ryšys su 
„atsakomybe“. — Valios laisvė kaip kosmologinė 
teorija. - Svarbiausias pragmatizmo keliamas 
klausimas sprendžiant šias problemas - ką žada 
alternatyvos. 


Ketvirta paskaita. VIENIS IR DAUGIS...... 142 


Visiškas atspindys. - Filosofija siekia ne tik 
vienovės, bet ir visumos. - Racionalistų emocinis 
reagavimas į vienovę. - Pragmatizmo požiūriu, 
pasaulis yra vienis daugeliu aspektų. - Vienas 
laikas ir erdvė. - Vienas samprotavimo objek- 
tas. - Jo dalys sąveikauja. - Jo vienumas ir 
daugumas yra lygiateisiai. - Vieno prado pro- 

blema. - Rūšinis vienumas. - Vienas tikslas. — 
Viena istorija. - Vienas pažįstantysis. - Pragma- 
tinio metodo vertė.- Absoliutus monizmas. — 
Vivekananda. - Įvairiųjungtics tipų aptarimas. — 
Išvada: mes turime priešintis monistiniam dog- 
matizmui ir atsižvelgti į empirinius duomenis. 


Penkta paskaita. PRAGMATIZMAS IR SVEI- 
KAS PRO TAS orezoun aa A 176 


Noetinis pliuralizmas. - Kaip plečiasi mūsų 
žinios. - Senieji mąstymo būdai išlieka. - Prie- 
šistoriniai protėviai atrado sveiko proto sąvo- 
kas. - Jų sąrašas. - Ilgainiui jos imtos vartoti. - 
Erdvė ir laikas. - „Daiktai“. - Rūšys. - „Priežas- 
tis“ ir „dėsnis“. — Sveikas protas - viena iš proto 
raidos stadijų, atskleista genijų.- „Kritinės“ 
stadijos: 1) mokslinė ir 2) filosofinė; jų lyginimas 
su sveiku protu. - Neįmanoma pasakyti, kuri 
iš jų „teisingesnė“. 


Šešta paskaita. PRAGMATIZMO TIESOS 
SAMPRATA LL aisiais sia asas 205 
Poleminė situacija.- Ką reiškia „atitikti tikro- 
vę“? - Tai patikrinamumas. - Patikrinamumas - 
tai sugebėjimas mus sėkmingai vesti patyrimo 

keliu. — Išsami verifikacija retai kada reikalin- 
ga.- „Amžinos“ tiesos. - Suderinamumas: su 
kalba; - su ankstesnėmis tiesomis. - Racionalistų 
prieštaravimai. — Tiesa yra gėris, kaip ir sveikata, 
turtas ir t.t.— Tiesa- tai patogus mąstymo 
būdas. - Praeitis. - Tiesa auga.- Racionalistų 
prieštaravimai. - Atsakymas jiems. 


Septinta paskaita. PRAGMATIZMAS IR HU- 
MANIZNIAS uuau eni sios 241 


Tiesos samprata. — Šileris apie „humanizmą“.- 
Trys tikrovės rūšys, į kurias kiekviena nauja 
tiesa turi atsižvelgti. - „Atsižvelgti“ yra dvi- 
prasmė sąvoka.- Sunku rasti visiškai nepri- 
klausomą tikrovę. - Visur žymu Žmogaus in- 
dėlis, jis pertvarko tikrovę. - Pragmatizmo ir 
racionalizmo nesantaikos esmė. - Racionalizmas 
teigia antempirinį pasaulį. - Jo motyvai. - Tvirtieji 
juos atmeta. — Tikroji dilema. - Pragmatizmas 
yra tarpininkas. 


Aštunta paskaita. PRAGMATIZMAS IR RE- 


Absoliuto naudingumas.- Vitmeno eilėraštis 
„Tau“.- Dvi jo interpretacijos. - Mano draugo 
laiškas. - Būtinybės prieš galimybes. - „Gali- 
mybės“ apibrėžimas. - Trys požiūriai į pasaulio 

išgelbėjimą. - Pragmatizmas yra melioristinis. — 
Mes galime kurti tikrovę. - Kodėl apskritai kas 
nors turėtų būti? - Prielaida apie pasirinkimą 
iki pasaulio sukūrimo. — Sveiko proto ir liguisto 
proto atsakymas. - „Jautrusis“ ir „tvirtasis“ re- 
ligijos tipai. - Pragmatizmas yra tarpininkas. 

